
FRANKLIN- lÁRSULAT  NYOMOiijA. 


A  (íkamarilla)). 

A  «kamanlla»  fogalma. 

A  múltnak  elfogulatlan,  higgadt  vizsgálata  óva  int 
bizonyos  jelszavaknak,  a  pártpolitikai  elfogultság  szülöt- 
teinek használatától.  Különös  tekintetet  érdemel  ez  a 
tartózkodás,  amikor  a  bécsi  udvar  magyarországi  politi- 
kájával kapcsolatban  felmerül  a  «kamarilla»  fogalma, 
hiszen  az  a  nemzedék,  amely  ha  távolról  is,  figyelemmel 
kísérhette  még  a  háború  előtti  Magyarország  politikai 
életét,  élénken  emlékezik  a  «bécsi  kamarilla»  jelszavára, 
mint  a  közjogi  vitáknak  százszor  idézett  és  százszor  újult 
erővel  ható  fegyverére,  mint  a  politikai  izgatás  és  olcsó 
érvényesülés  eszközére. 

Bizonyára  kevesen  tudták  azok  közül,  akik  a  divatos 
szót  állandóan  ajkukon  hordozták,  hogy  a  «Kamarilla» 
fogalma  a  liberalizmus  fegyvertárából  származik,  sőt  év 
és  születési  hely  tekintetében  is  ikertestvére  a  «liberális», 
«liberalizmus»  fogalmaknak.  Egy  sötét  jellemű  uralkodó- 
nak, VII.  Ferdinándnak  Spanyolországából  indult  el  a 
múlt  század  elején  hódító  útjára  s  hamarosan  be  is  vonult 
diadalmasan  a  politikai  élet  szótárába.  Jelentését  hozzá- 
vetőleges pontossággal  lehet  meghatározni ;  felelőtlen 
kegyenceknek,  rosszindulatú  és  önző  tanácsadóknak  szűk 
körét  jelölte,  amely  a  haladás,  a  szabadság,  a  polgári 
erények  kifejtésére  irányuló  mozgalmak  ellen  tüzeli  egy 
korlátlan  hatalom  felett  rendelkező  uralkodónak  úgyis 
csak  felébresztésre  váró  gyanakvását.  Lényegéhez  tartozik 
a  homály,  ahol  titokzatos  mérges  pókként  intrikáit  szövi, 

s  a  felelőtlenség  minden  irányban,  felfelé  az  uralkodóval 
és  lefelé  a  nép  tömegeivel  szemben.  Éppen  ezért  kormányt 
sohasem  lehet  kamarillának  nevezni,  mert  a  legkorlátla- 
nabb fejedelem  kormánya  is  hivatalos,  felelősséggel  tar- 
tozó tanácsadók  szervezete.  Ellenkezőleg,  a  kormány 
rendszerint  ellentétben  áll  a  kamarillával,  mert  ez,  sze- 
mélyes befolyásokra  támaszkodva,  gátolja  politikai  irá- 
nyának érvényrejutásában. 

Az  osztrák  kamarilla  mint  közhely. 

A  világháborút  követő  összeomlásig  csak  felületes 
képet  tudott  alkotni  a  történettudomány  a  reformkorszak 
kormányának  politikájáról,  mivel  nem  volt  bepillantása 
a  leglényegesebb  iratemlékekbe.  Azonban  az  utolsó  húsz 
év  kutatásainak  gyümölcse  lehetővé  teszi  a  szabadság- 
harcot megelőző  időknek  tisztult  képzetek  alapján  való 
megértését  s  a  hatalmas  irodalom  kritikájának  elvégzését, 
amely  a  kornak  van  szentelve.  Nem  érdektelen  feladat  a 
külömböző  korokból  származó,  különféle  erkölcsi  és  poli- 
tikai nézeteken  alapuló  szellemi  termékekben  a  régi  osztrák 
kamarilla  után  kutatni.  Legbőségesebb  anyagot  a  negy- 
vennyolcas évek  irodalma  nyújt.  Az  új  szabadság  mámorá- 
ban számos,  aránylag  csekély  értékű  cikkben  és  röpirat- 
ban ünnepelte  az  addig  leigázott  politikai  szellem  saját 
felszabadulását,  szórta  pórias  hangon  nyilait  mindazokra, 
akiket  a  múlt  szenvedéseiért  felelőseknek  tartott,  izgatta 
a  tömegeket  bosszúra,  —  még  pedig  gyakran  a  nKamarülay) 
ellen.  Ebben  a  liberális  szellemtől  átitatott  szóáradatban 
megjelentek  a  kamarilla-fogalonmak  fentebb  ismertetett 
attribútumai,  a  zsarnoki  elnyomás,  a  felelőtlenség,  a  nép 
anyagi  és  szellemi  érdekei  ellen  elkövetett  bűnök,  —  annál 
nehezebb  azonban  kihámozni  belőle  azt,  hogy  kik  voltak 
ennek  a  sötét  társaságnak  a  tagjai,  hacsak  meg  nem  akad 
az  olvasó  figyelme  egy  untig  ismételt  néven,  Metternichén 
az  1848  március  13-án  megbukott  államkancellárén.  Az  6 
neve  forrott  össze  a  gyűlölt  rendszer  fogalmával  a  leg- 
szorosabban. 

A  neveknek  és  a  fogalmaknak  megvan  a  maguk  sorsa, 


mint  a  könyveknek.  1848  újságírója  naiv  tájékozatlansá- 
gában még  különösebb  felelősség  nélkül  beszélhetett  a  rej- 
télyes, vészthozó  kamarilláról,  de  már  joggal  feltűnhetik, 
ha  egy  modern  történetíró,  aki  bőséges  levéltári  kutatá- 
sok alapján  megírta  az  osztrák-magyar  birodalom  szét- 
esésének történetét,  s  a  bukás  csíráit  Ferenc  császár- 
király uralkodásáig  vezeti  vissza,  ugyancsak  kamarilláról 
ír  a  reformkorszak  döntő  jelentőségű  eseményeivel  kap- 
csolatban. Vagy  csakugyan  működött  valami  kamarilla, 
mint  az  osztrák  kormányrendszernek  törvénytelen  mel- 
lékhajtása, vagy  pedig  a  szerző,  akinek  liberális  ideológiája 
alig  különbözik  a  negyvennyolcas  szabadságrajongókétól, 
radikális  felfogásának  erőteljesebb  aláfestésére  habozás 
nélkül  felhasználta  az  erős  érzelmi  hatást  kiváltó  szót.  Az 
utóbbi  feltevés  azonban  tarthatatlan,  mert  hiteles  adatok 
bizonysága  szerint  a  liberalizmustól  nagyon  távol  álló 
körök  már  egyidejűleg  is  beszéltek  kamarilláról,  még  pedig 
a  kormány  székhelyén,  Bécsben.  Kübeck  Károly  Frigyes 
báró,  a  régi  rendszer  utolsó  pénzügyminisztere,  feljegyzé- 
seiben ismételten  megemlékezik  arról,  hogy  Kolowrat 
Ferenc  Antal  gróf,  a  hatalmas  belügyminiszter,  kamarilla 
szervezésén  dolgozik,  hogy  császári  cégjelzés  alatt  kama- 
rilla-uralmat  alapít,  majd  valamivel  később,  —  hogy 
Kolowrat  a  kamarilla  ura.  Kübeck  kétségtelenül  oly  ala- 
posan ismerte  Bécs  kormány-régióit,  amint  csak  nagyon 
kevesen  ;  szavát  tehát  bizonyára  perdöntőnek  lehet  te- 
kinteni. 

A  negyvennyolcas  idők  és  napjaink  liberális  írói  azon- 
ban egészen  más  szervezetre  gondoltak,  mint  a  jól  értesült 
államtanácsos  és  későbbi  pénzügyminiszter.  Kübeck  el- 
keseredett hangú  feljegyzéseinek  hátterében  a  régi  rend- 
szer drámája  játszódik  le,  két  nagyhatalmú  vetélytársnak, 
Metternich  államkancellárnak  és  Kolowrat  belügyminisz- 
ternek egymás  elleni  harca.  A  feljegyzések  csupán  arról 
tanúskodnak,  hogy  a  belügyminiszter,  aki  a  belügyek  és 
a  rendőrség  legfőbb  vezetése  mellett  a  pénzügyek  irányí- 
tását is  biztosítani  kívánta  a  maga  számára,  az  állam- 
igazgatás mindezen  ágában  a  saját  kegyenceit  iparkodott 


elhelyezni  és  így  hatalmát,  befolyását  gyűlölt  vetélytár- 
sával, az  államkancellárral  szemben  lehetőleg  kiterjesz- 
teni. Kendszerének  jellemzésére  ebben  az  értelemben  talán 
nem  is  helyes  kifejezés  a  «kamarilla»  ;  inkább  «klikk»-ről 
lehetne  joggal  beszélni,  egy  törtető,  határtalan  becsvágy- 
tól fűtött  s  nem  is  egészen  szilárd  erkölcsi  alapon  álló  tár- 
saságról, amelynek  tagjai  közös  személyi  érdekeket,  sőt 
valószínűleg  azonos  politikai  irányt  is  képviseltek,  de  vég- 
eredményben nagyrészt  felelős  állásban  voltak.  Azért 
mert  Kolowratnak  sikerült  személyes  híveit,  Klebelsberg 
Ferenc  grófot  s  utána  Eichhoff  Péter  Józsefet,  az  udvari 
kamara  —  (a  mai  pénzügyminisztérium  előde)  —  elnökei- 
nek kineveztetni,  s  mert  ezekkel  a  kevésbbé  bevált  ke- 
gyenceivel  együtt  működött,  még  aligha  lehetne  a  rossz 
jelentésű  kamarilla  szót  használni,  épp  oly  kevéssé,  mint 
Metternich-hel  kapcsolatban  azért,  mert  személyes  híve 
és  politikájának  támasza  volt  Clam  Martinitz  Károly  gróf, 
az  uralkodó  szárnysegéde  és  az  államtanács  katonai  osz- 
tályának vezetője,  avagy  Ficquelmont  Károly  Lajos  gróf, 
államminiszter  és  mások.  Bizonyára  nagy  tévedés  volna 
törvénytelen,  illetve  felelőtlen  mellékkormánynak  minő- 
síteni ezeket  a  politikai  érdekalakulatokat.  Még  bonyolul- 
tabbá teszi  a  megítélést  a  főhercegeknek,  az  uralkodóház 
tagjainak  résztvétele  a  politikai  cselszövény ékben.  Ugyanis 
a  monarchia  két  vezető  államférfia  egyaránt  iparkodott 
a  legfelsőbb  körökben  párthívekre  szert  tenni.  így  Ferenc 
király  legifjabb  fivére,  s  Ferdinánd  alatt  a  kormányzat 
feje,  Lajos  főherceg,  egyideig  Kolowratot  támogatta,'  míg 
a  trónörökös,  Ferenc  Károly  főherceg  (Ferenc  József  atyja), 
valamint  szenvedélyes,  de  nagytehetségű  és  erélyes  fele- 
sége, Zsófia  főhercegnő,  nem  egyszer  az  államkancellár 
pártján  állott,  anii  azonban  nem  volt  akadály,  hogy  időn- 
kint teljesen  meg  ne  változzék  ez  a  helyzet.  Újabb"  kuta- 
tások azt  is  kiderítették,  hogy  az  elhalt  Ferencnek 
tehetséges,  de  a  politikai  életből  hosszú  idők  óta  kizárt 
testvérei,  Károly  és  János  főhercegek,  egyszer-egyszer  meg- 
jelentek Bécsben,  ahol  kísérletet  tettek  némi  közéleti  sze- 
replés kierőszakolására,  s  erkölcsi  tekintélyüket  a  belügy- 

miniszter  mellett  vetették  latba,  az  államkancellár  jó- 
szándékú  javaslatainak  elgáncsolására.  Ehhől  a  magból, 
az  uralkodócsalád  tagjainak  egymás  ellen  való  fellépésé- 
ből, nó'hetett  volna  ki  legkönnyebben  egy  kamarilla- 
szerű  rendszer,  ha  meglettek  volna  egyéb  feltételei  is  ; 
így,  ha  Lajos  főherceg  korlátolt  egyéniségének  egész  erejét 
nem  összpontosította  volna  állása  megtartására,  ha  a  trón- 
örökös tehetségesebb  és  főképpen  erélyesebb  lett  volna, 
s  ha  mindketten  nem  értettek  volna  egyet  a  legkényesebb 
dologban  :  az  uralkodóház  többi  tagjainak  kizárásában  a 
politikai  élet  központi  vezetéséből.  Szomorú  és  az  államra 
nézve  végzetesen  káros  lehetett  az  a  sok  küzdelem,  intrika, 
személyi  hajsza,  amely  a  két  vezető  miniszter  között  a  fő- 
hercegek bevonásával  lefolyt  s  csak  1848  március  13-án 
ért  véget,  de  mindez  nem  vezethetett  volna  még  a  leg- 
szomorúbb politikai  kinövésre,  a  kamarilla  uralmára,  már 
csak  azért  sem,  mert  két  érdekcsoport  osztozott  a  be- 
folyáson. 

«A  kamarilla))  magyar  értelmezése. 

A  bécsi  udvar  klikkjeinek  elfajult  küzdelméről  a  köz- 
vélemény bőven,  de  felületesen  volt  tájékozva.  Különösen  tá- 
jékozatlannak mutatkozott  1848  magyar  publicistája,  de 
ösztönös  megérzéssel  mégis  megközelítette  a  helyes  nyomot. 
Számára  kamarilla-uralom  volt  az  egész  elnyomó,  lélekölő 
rendszer  s  a  kamarillának  tagjai  voltak  mindazok,  akik- 
nek döntő  szavuk  volt  a  kormánypolitikában  és  kétség- 
telen befolyásuk  az  uralkodó  elhatározásaira.  A  magyar 
közjogi  felfogásra  támaszkodva  felelőtlen  tanácsadóknak 
tekintette  a  központi  kormányzat  tagjait,  mivel  a  király 
politikáját  káros  beavatkozásukkal  a  nemzeti  kívánságok 
tagadása  felé  vezették,  mert  a  nemzet  érdekeivel  önző 
kormánycélokat  állítottak  szembe  és  juttattak  diadalra. 
A  történetírásnak  tudomást  kell  vennie  erről  a  meggyöke- 
resedett véleményről  s  meg  kell  állapítania,  hogy  a  többé- 
kevésbbé  éleslátású  magyar  politikusok,  —  még  oly  láng- 
eszű ember  is,  mint  Kossuth  Lajos  —  egységes  politikát 
felelőtlenül    űző,  intrikus    kamarillára    gondoltak,    mint 

minden  nemzeti  törekvésnek  öntudatosan  működő  ellen- 
ségére. 

Az  adatok  szétágazók,  a  nyomok  elmosódottak  tehát, 
de  elindulva  rajtuk,  mégis  meg  lehet  közelíteni  a  reform- 
korszak kamarillájának,  létrejöttének  és  működésének 
problémáját. 

A  kabinet. 

A  különféle  kamarillák  keletkezésének  és  működésének 
története  azt  bizonyítja,  hogy  minden  ilyen  képződmény 
melegágya  a  kabineti  uralom,  az  uralkodó,  a  trónörökös, 
vagy  egyéb,  a  kormányzásra  születésénél,  illetve  közjogi 
állásánál  fogva  hivatott  egyén  referáló  és  tanácsadó  szerve. 
A  kabineti  uralommal  Bécs  is  megismerkedett  II.  József 
halála  után,  az  új  század  küszöbén.  Ferenc  császár  és  király 
irtózott  az  uralkodásnak  attól  az  alakjától,  amely  korlát- 
lan fejedelem  intézkedéseinek  is  mintegy  alkotmányos 
színt  ad  :  a  legfőbb  hatóságok  vezetőivel  való  személyes 
érintkezéstől,  tárgyalástól  és  a  kérdéseknek  értekezleteken 
való  eliiitézésétol.  Az  emlékét  különös  ellenszenvvel 
emlegető  liberális  történetírás  ennek  okát  fiatalabb  korá- 
ban renyheségében,  a  komoly  ügyek  intézésétől  való  félel- 
mében, majd  életének  delén  és  pályája  hanyatló  szakában 
a  gyors  elhatározások  iránt  érzett  bizalmatlanságában  vélte 
megtalálni.  Kétségtelen  tény,  hogy  egész  életében  többé- 
kevésbbé  «kabinetben  kormányozott)),  az  államigazgatás 
felelős  vezetőit  csak  kivételes  esetekben  fogadta.  Minden 
jelentést  írásban  kellett  benyújtani  a  kabinetjébe,  s  ekként 
a  kancellária  kormányzati  és  közigazgatási,  a  kamara 
pénzügyi,  a  legfőbb  törvényszékek  igazságügyi  természetű 
javaslatai,  felvilágosításai  és  jelentései  ugyanazon  a  csa- 
tornán át  futottak  a  rendőrminisztérium  titkos  aktái- 
val, kegyelmi  természetű  kérvényekkel,  tervkovácsok 
használhatatlan  tanácsaival  s  száz  meg  száz  egyéb  aktá- 
val a  kabinet  vezetőjének  kezéhez,  aki  azokat  ura  elé 
terjesztette.  Felesleges  behatóbban  fejtegetni,  hogy  mek- 
kora hatalmat,  milyen  roppant  befolyást  jelenthetett  sze- 
mélyek és  ügyek  sorsára,  az  egész  birodalom  minden  la- 

kosának  szellemi  és  anyagi  viszonyaira  annak  az  ember- 
nek az  állásfoglalása,  aki  már  többnyire  kialakult  véle- 
ménye kíséretében  terjesztette  az  uralkodó  elé  a  hozzá 
érkezett  beadványokat.  Az  elvi  jelentőségű  ügj^ek  hiva- 
talosan megszabott  útjukra,  az  államtanács  és  egyéb  ható- 
ságok elé  jutottak  ugyan  a  legtöbb  esetben,  de  még  így  is 
zavaros  vizeken  való  tovább  úszásra  várt  a  személyi  ügyek 
jelentékeny  része,  a  fontos  rendőri  jelentések  feldolgozása 
pedig  kevés  kivétellel  a  kabinet  hatáskörében  intéztetett 
el.  Ferenc  kabinetjének  vezetőiről  éles  profilt  tud  ma 
már  rajzolni  a  történetírás,  így  az  öreg,  becsületes,  de  kor- 
látolt Colloredo  Ferenc  grófról,  a  példátlanul  munkás,  de 
szenvedélyes  Baldaccii  Antal  báróról,  vagy  a  felfelé  «térden- 
állva»  könyörgő,  lefelé  viszont  gőgös  és  rosszindulatú 
Wallis  József  grófról.  Bármily  nevezetes  volt  is  időnkint 
befolyásuk  a  birodalom  sorsára,  kamarillát  nem  alakítot- 
tak ki.  Sőt  a  kabinet  vezetői  nem  egyszer  elszigetelve  állot- 
tak, hatalmuknak  pedig  határt  szabott  Ferenc  végtelen 
bizalmatlansága  önmaga  és  mások  irányában.  Kormány- 
zati működésének  vizsgálata  azt  igazolja,  hogy  a  kabinet 
vezetőjének  véleményezésével  sok  esetben  épp  oly  ke- 
véssé elégedett  meg,  mint  a  legfőbb  hatóságokéval,  s  mi- 
előtt személyek  sorsáról  vagy  ügyek  elintézésről  döntött 
volna,  meghallgatott  másokat  is,  egy-egy  államtanácsost 
vagy  szakembert.  Igaz,  hogy  ekként  végtelenül  elhúzódott 
a  közigazgatás  menete,  s  kétségtelen,  hogy  az  államigaz- 
gatás felelős  vezetőire  demoralizálón  kellett  hatnia  az  ilyen 
titokzatos,  felelőtlen  felülvizsgálások  tudatának,  de  leg- 
alább nem  fejlődhetett  ki  kegyencuralmi  rendszer. 

Egyébként,  amint  éveinek  száma  nőtt,  Ferenc  jelleme 
mind  konokabbá  és  bizalmatlanabbá  vált.  Talán  nem 
tévedtek  a  kortársak,  —  vagy  legalább  is  nem  lényegesen 
—  mikor  egy  Kolowrat,  egy  Kutschera  (a  katonai  kabinet 
vezetője),  vagy  Sedlnitzky  rendőrminiszter  befolyására 
vezették  vissza  a  kormányzat  sok  vétkét  és  tévedését  ;  az 
is  megállapítható,  hogy  derék  emberek  pályáját  ketté- 
törte, másokat  érdemtelenül  magas  állásokba  juttatott 
a  kabineti  befolyás,  de  Ferenc  általában  sokkal  kémé- 

nyebb  és  kíméletlenebb  egyéniség  volt,  sokkal  biztosab- 
ban ismerte  a  közigazgatás  gépezetét,  valamint  a  cselek- 
vésre hivatott  embereket,  semmint  hogy  egy  kamarilla, 
vagy  akár  egy  klikk  tartósabban  érvényre  tudta  volna 
juttatni  mellette  hatalmát. 

Kolowrat,  a  kamarilla  megteremtője. 

Azonban  a  beavatottak  előtt  nem  volt  titok,  hogy  Fe- 
renc uralkodásának  utolsó  éveiben  nagymérvű  eltolódás 
állott  eló'  a  kormány  kebelén  belül  az  erőviszonyokban. 
1826  koratavaszán  súlyos  betegségen  ment  át  az  uralkodó, 
s  bár  szívós  szervezete  ez  alkalommal  diadalmaskodott  az 
elmúláson,  szokott  hatalmas  erélyét  nem  tudta  többé  ér- 
vényre juttatni.  Nem  érte  még  el  hatvanadik  évét  sem, 
de  testben  összetörve,  már-már  belépett  az  aggastyán 
korba.  Nézetei,  elvei,  népének  irányításáról  vallott  fel- 
fogása nem  módosultak  ;  külsőleg  iparkodott  a  korábbi 
kérlelhetetlen  erőt  mutatni,  bizalmas  leveleiben  még  erő- 
szakkal fenyegetőzött,  naponta  több  órát  töltött  író- 
asztala mellett  s  az  audienciákat  is  szorgalmasan  osz- 
togatta, azonban  tettereje  meg  volt  törve,  s  —  talán  ön- 
tudatlanul —  szívesen  rakta  volna  át  eg}^  megbízható 
tanácsadó  vállaira  a  hivatásával  járó  súlyos  gondokat. 
Elérkezett  az  alkalmas  időpont  egy  titkos,  de  annál  erő- 
szakosabb kamarilla-rendszer  megalapítására,  s  a  sors 
úgy  akarta,  hogy  ugyanebben  az  időben  e  kétesértékű 
feladat  elvégzésére  alkalmas  egyén  is  került  Ferenc  körnj^e- 
zetébe,  Kolowrat  Ferenc  gróf  személetében  Egyéniségéről, 
kormányzati  elveiről  és  politikája  eszközeiről  más  helyütt 
lesz  szó ;  ez  alkalommal  csak  kimeríthetlen  hatalomvágyá- 
nak következményeiről  kell  említést  tenni.  Alig  került 
ugyanis  a  monarchia  belügyeinek  élére,  rögtön  elkesere- 
dett harcot  indított  Metternich  államkancellár  ellen,  hogy 
megfossza  a  belpolitikára  gyakorolt,  egyébként  úgysem 
jelentékeny  befolyásától.  Minden  eszközt  megragadott 
céljai  elérésére.  Újra  kívánta  szervezni  a  hatalma  alá|került 
államtanácsot,  hogy  ezen  az  úton  korlátlanul  irányíthassa 
a  legfontosabb  hitel-  és  pénzügyeket,  kabineti  referátumát 

pedig  arra  használta  fel,  hogy  a  rendőri,  belügyi  és  sze- 
mélyi természetű  kérdéseknek  teljhatalmú  intézőjévé  vál- 
jék. Közigazgatási  pályáján  szerzett  gyakorlata  és  némi 
pénzügyi  tapasztalatai  segélyével  hamarosan  nélkülözhe- 
tetlenné tudta  tenni  magát  a  korán  elaggott  Ferenc  sze- 
mében, akit  egész  életében  éppen  csak  ezek  a  kérdések 
érdekeltek  behatóbban.  Amint  bécsi  állását  kellőképpen 
megalapozta  és  tudatára  ébredt,  hogy  valóban  pótolha- 
tatlanná vált,  jogkörének  tágítása  végett  egyszerűen  zsa- 
roláshoz folyamodott :  kritikus  időkben,  amikor  Ferenc 
nem  volt  hajlandó  elfogadni  a  javaslatait  és  tágítani  a 
hatáskörét,  benyújtotta  lemondását  és  duzzogva  vissza- 
vonult hatalmas  birtokára,  természetesen  csak  azért,  hogy 
rövid  idő  multával  megnövekedett  hatalommal  és  fénnyel 
térjen  vissza  a  kormányzás  központjába.  Az  1829 — 30.  évi 
válság  után  —  tehát  a  magyar  reformkorszak  kezdetén  — 
Kolowrat  befolyása  nagyobb  volt,  mint  valaha  ;  hatalma 
alá  vonta  már  a  birodalom  pénzügyeit,  mint  belügyminisz- 
ter pedig  valósággal  korlátlanul  igazgatott,  míg  vetély- 
társa, az  államkancellár,  kénytelen  volt  a  külügyek  inté- 
zésével beérni.  A  félelmetesen  kifejlett,  túltengő  osztrák 
bürokráciát  is  mihamarább  a  vezetése  alá  hajtotta  Ko- 
lowrat ;  minden  szava  döntő  súlyú  volt  a  fejedelem  előtt 
a  személyi  kérdésekben,  s  ekként  valóságos  bürokratikus 
abszolutizmust  teremtett.  Ez  volt  az  a  korszak,  amikor 
Kübeck,  a  tapasztalt  államtanácsos  azzal  vádolta  naplói- 
ban a  kielégíthetetlen  belügyminisztert,  hogy  kamarilla 
megteremtésén  dolgozik,  —  s  gyanúja  kétségtelenül  ala- 
pos volt. 

Ma  már  úgyszólván  lehetetlen  közelebbről  meghatá- 
rozni, hogy  kik  voltak  ennek  a  kifesledező  «kamarillaszerű» 
klikknek  a  tagjai,  csupán  annyi  bizonyos,  hogy  Kolowrat 
elsősorban  —  bár  nem  kizárólag  —  a  hatalmas  csehországi 
arisztokráciára  támaszkodott,  a  monarchiának  legbefolyá- 
sosabb, az  uralkodóház  előtt  is  első  helyen  álló  társadalmi 
rétegére.  A  bécsi  udvar  szokatlan  intrikák  színhelyévé 
lett  ebben  az  időben ;  a  két  vetélytárs  közötti  harcban 
többé-kevésbbé   tevékeny   részt   vehettek   az   udvari   és 

állami  méltóságok,  sőt  valamelyik  párthoz  csatlakoztak 
még  az  államtanácsnak  egyébként  megközelíthetetlen  tag- 
jai is.  Kolowrat,  minden  kamarilla-lélektanának  megfelelő 
módon,  a  fontos  vezető  állásokat  iparkodott  olyan  em- 
berekkel betölteni,  akik  vagy  érdekből,  vagy  gyengeség- 
ből az  ő  politikáját  támogatták  s  megbízható  híveinek  bi- 
zonyultak. Ilyen  volt  a  már  említett  Klebelsberg  gróf,  a 
belügyminiszter  pártfogása  folytán  1830-tól  a  monarchia 
pénzügyeinek   vezetője,    művelt    és    finom    érzésű    arisz- 
tokrata, azonban  egy  szellemes  történetíró  megállapítása 
szerint  «dilettáns  államférfim,   akinek  működése  azáltal 
vált  szomorú  nevezetességűvé,  hogy  bár  egyik  nagy  ösz- 
szegű  kölcsönt  a  másik  után  vette  fel  igen  terhes  feltételek 
mellett,  kénytelen  volt  az  állam  függő  adósságait  is  növelni 
az  Osztrák  Nemzeti  Banknál,  s  1834-ben  történt  elbocsá- 
tásának idejéig  alaposan  tönkretette  a  monarchiának  úgyis 
kuszált  és  veszedelmesen  ingatag  talajon  álló  pénzügyeit. 
Utóda  1835-ben  Eichhoff  József  Péter  lett,  Kolowrat  mi- 
niszteri irodájának  hivatalnoka  és  bizalmas  híve  ;  ő  úgy 
összeforrott  politikában  is,  intrikában  is  a  pártfogójával, 
hogy  a  jólértesültek  véleménye  szerint  nem  lehetett  tudni, 
melyikük  uralkodik  a  másikon  s  melyikük  fél  a  másiktól. 
Eichhoff  gazdálkodásának  voltak  kétségtelenül  jó  oldalai 
is,  mint  a  költségvetés  hiányának  csökkenése  és  a  köz- 
vetett  adók   hozamának  emelkedése,   de   ezzel   szemben 
joggal  vetették  szemére  bizonyos  bankházak  túlzott  börze- 
játékának pártolását  és  az  agiotage  előmozdítását,  ami 
1840-ben  végre  bukására  vezetett.  Kolowrat  és  köre  ezen 
a  két  bizalmi  emberükön  keresztül  gyakoroltak  elhatározó 
befolyást  a  pénzügyekre,  az  ipari  és  kereskedelmi  életre, 
egy  végtelenül  fontos  évtizeden  át,  amikor  nem  kisebb 
problémák  kerültek  felszínre,  mint  a  magyar  gazdasági 
élet  szempontjából  is  lényeges  vámtarifa-reform  és  a  német 
vámszövetséggel    szemben'  való  állásfoglalás.  A  közigaz- 
gatás  egyéb   ágaiban   hasonlóképpen   a   belügyminiszter 
körének  tagjai  lielyezkedtek  el  vezető  állásokban  s  az  ő 
politikáját  képviselték.  Az  eszközökben  pedig  nem  válo- 
gattak. 

Metternich  és  az  államértekezlet   (Staatskonferenz). 

Bizonyára  nem  kizárólag  a  közjó  érdeke  vezethette 
Metternichet,  amikor  ismételten  felszólalt  még  Ferenc 
életében  a  Kolowrat  körül  csoportosuló  kör  gazdálkodása 
ellen.  Az  intrikálásban  és  a  színlelésben  maga  is  mesteri 
tökéletességre  vitte  ugyan,  —  a  legnagyobb  osztrák  költő, 
Grillparzer  megállapítása  szerint  addig  hazudott,  amíg 
maga  is  elhitte  —  azonban  jóval  tapintatosabb  és  előkelőbb 
modorú  volt,  mint  kíméletlen  vetélytársa,  akivel  cseké- 
lyebb tettereje  nem  tudott  megmérkőzni.  Egyes  történet- 
írók az  uralkodóban  keresték  a  kormányzat  betegségének 
valódi  okát ;  véleményük  szerint  Ferenc  szándékosan 
játszotta  ki  két  befolyásos  miniszterét  egymás  ellen,  ne- 
hogy valamelyikük  túlságos  hatalmat  ragadhasson  a 
kezébe.  Bajos  megállapítani,  hogy  mennyi  igazság  van 
ebben  a  felfogásban,  annyit  azonban  a  szigorú  történeti 
kritikának  is  el  kell  ismernie,  hogy  Ferenc  élete  végén  fel- 
lépésre készülhetett  Kolowrat  és  köre  ellen,  s  legbizalma- 
sabb tanácsadójának  mégis  Metternichet  tekintette.  Mikor 
a  gond  gyötörte,  hogy  halála  után  mi  történik  áz  uralkodó- 
családdal s  a  vele  összeforrott  birodalommal,  egészében 
szintén  az  államkancellár  tanácsát  követte.  Ugyanis  idő- 
sebb fia  Ferdinánd,  testi  és  szellemi  fogyatékossága  miatt 
tulajdonképpen  alkalmatlan  lett  volna  az  uralkodásra, 
de  Metternich,  a  legitimitás  elvének  rendületlen  elméleti 
híve,  a  törvényes  trónörökös  érdekében  vetette  latba  be- 
folyását az  atyánál.  Ferdinándnak  magyar  királlyá  koro- 
názásával (1830)  a  kérdés  el  volt  döntve.  Az  egyébként 
annyira  fínomszellemű  államkancellár  elkövette  életének 
legsúlyosabb  tévedését,  amikor  az  abszolutisztikusán  kor- 
mányzott Ausztria  trónjára  egy  bábot  emelt,  mert  ekként 
megfosztotta  a  kormányzatot  az  alapkövét  alkotó  ural- 
kodói tekintélytől  s  ellenségévé  tette  Ferencnek,  ha  nem 
is  kiváló,  de  legalább  uralkodásra  alkalmas  második  fiát, 
Ferenc  Károlyt  s  —  ami  még  nagyobb  veszélyt  jelenthetett 
személyére  —  annak  égő  becsvágytól  fűtött  nejét,  Zsófiát. 
Időnkint  egyes  kérdésekben,  mint  az  egyházpolitikaiak- 

ban,  nem  tagadta  meg  ugyan  a  trónörököspár  támogatá- 
sát az  államkancellártól,  de  lelkük  mélyén  tovább  izzott 
az  elkeseredés  és  az  ellenszenv.  Az  agg  Metternichet  már 
régen  elsöpörte  helyéről  a  forradalom  vihara  és  Zsófia 
fia  az  újjászületett  birodalom  császára  volt,  amikor  az 
engesztelhetetlen  főhercegnő  még  mindig  szemére  vetette  az 
államkancellár  nejének,  hogy  férje  «egy  hülyét»  tett  meg 
uralkodónak.  Ferdinánd  tehetetlensége  mellett  egyébként 
az  a  veszély  is  fenyegetett,  hogy  a  fejedelmi  család  idősebb 
tagjai  részt  követelnek  maguknak  a  kormányzásban. 

Mind  Ferenc,  mind  Metternich  előre  látták  mindezeket 
a  nehézségeket  s  legalább  az  utolsó  órában  igyekeztek 
kormányzatra  alkalmas  rendszer  alapjait  lerakni.  Halálos 
ágyán  feküdt  már  Ferenc  1835-ben,  amikor  aláírta  utolsó 
akaratát  ;  ebben  a  végrendeletszerű  iratban  egy  szóval 
sem  emlékezett  meg  Kolowratról,  s  ennek  megkerülésé- 
vel legifjabb  fivérét,  Lajos  főherceget  és  az  államkancellárt 
jelölte  ki  szerencsétlen  fiának  és  utódának  mintegy  gyám- 
jául. Az  uralkodó  végakaratának  megvalósulása  minden- 
esetre véget  vetett  volna  a  Kolowrat-kamarilla  uralmá- 
nak, mert  fetternich  a  külügyek  önálló  vezetése  mellett 
döntő  hatalmat  nyert  volna  a  belügyek  vezetésére  és  a 
személyi  politika  irányítására.  Ferenc  végrendeletének 
végrehajtása  más  tekintetben  is  előnyére  szolgált  volna 
a  birodalom  kormányzásának.  Metternich  ugyanis  —  bár- 
miként ítélkezzék  egyébként  kormányzati  elveiről  és  mód- 
szereiről a  történettudomány  —  üdvös  változást  iparko- 
dott előkészíteni  már  évtizedek  óta,  mikor  az  uralkodó- 
nak ismételten  tanácsolta,  hogy  juttassa  a  közigazgatás 
felelős  vezetőit  az  őket  megillető  irányító  befolyáshoz, 
mivel  ilyen  rendszerben  kamarilláknak  és  klikkeknek  nem 
lett  volna  helyük. 

Kolowrat  azonban  ismét  szívósabbnak  bizonyult,  mint 
vetélytársa,  mert  másfél  éven  át  —  az  1886.  év  végéig  — 
töretlen  energiával  küzdött  János  főherceg  támogatásá- 
val hatalmának  megtartásáért.  Hiába  biztatták  Metter- 
nichet hívei,  mindenekelőtt  Clam-Martinitz  tábornok,  aki- 
nek elévülhetetlen  érdemei  voltak  a  hadsereg  szellemének 

megjavítása"^ körül,  hogy  szedje  össze  minden  erejét  és 
számoljon  le  a  Kolowrat — Eichhoff-kamarillával :  az  állam- 
kancellárt gyengesége  és  a  jellemében  gyökerező  vissza- 
riadás  minden  kemény  harctól,  kiszolgáltatta  ellenfele 
kíméletlenebb  erélyének.  így  félmegoldás,  az  államértekez- 
let (Staatskonferenz)  felállítása  lett  a  hosszú  küzdelem 
vége.  Az  államértekezletnek  az  uralkodó^névleges  elnök- 
sége B-latt  Ferenc  Károly  főherceg  trónörökös,  Lajos  fő- 
herceg, Metternich  és  Kolowrat  lettek  az  állandó  tagjai, 
de  az  elgondolás  szerint  időnkint  —  rendszertelenül  —  be- 
vonattak a  tanácskozásokba  az  államtanács  osztályfőnökei 
vagy  egyes  tagjai,  valamint  a  legfőbb  közigazgatási  ható- 
ságok (Hofstelle-k  :  kamara,  kancelláriák  stb.)  fejei  is. 
Az  elnöklésben  Lajos  főherceg  helyettesítette  állandóan 
a  tehetetlen  fejedelmet,  s  ő,  ha  tehetségtelen  és  lassú  volt 
is,  iparkodott  az  ellentétes  pártok  felett  maradni,  amennyire 
a  viszonyok  megengedték.  Kolowrat  azonban  módját 
ejtette  annak,  hogy  döntő  befolyást  biztosítson  magának 
az  új  szervezetben  is  ;  ugyanis  megfordult  kezén  minden 
államtanácsi  ügydarab  s  azokat  belátása  szerint  vagy  az 
államértekezlet  elé  terjesztette,  vagy  egyenesen  az  ural- 
kodónak referálta.  Az  ő  ügykörébe  tartoztak  továbbá  a 
kölcsönügyek  és  a  pénzügyek,  éppúgy,  mint  a  rendőrség  ; 
a  régi  rendszernek  ebbe  a  legfontosabb  ügykörébe  Metter- 
nich csak  abban  az  esetben  láthatott  bele,  ha  külpolitikai 
érdekkel  bíró  tárgyak  merültek  fel.  Végül  az  államtanács- 
nak is  Kolowrat  lett  a  személyi  referense,  s  ezzel  kiterjesz- 
tette hatalmát  erre  a  fontos  véleményező  szervre.  Nem 
Metternich  volt  tehát  a  régi  rendszer  vezető  államférfia, 
hanem  Kolowrat  ;  ő  volt  az  államtanács  feje,  a  pénzügyek 
irányítója,  az  állások  osztogatója,  a  hivatalnokok  sorsá- 
nak intézője,  s  jogkörének  ezek  az  utóbbi  elemei  tették 
meg  a  kamarilla  urának,  —  amint  az  öregedő  és  kedve- 
szegett  Kübeck  államtanácsos   megállapította. 

Igaz,  hogy  később  próbáltak  javítani  ezen  a  tarthatat- 
lan helyzeten.  így  1840-ben  a  pénzügyek  vezetését  éppen 
Kübeckre  bízták,  akinek  eléggé  nagy  volt  a  tekintélye 
és  a  szakértelme  ahhoz,  hogy  meg  tudja  őrizni  önállóságát. 

Miskolczy :  A  Kamarilla.  - 

Viszont  Kolowrat  sem  késett  állásának  előnyeit  kihasz- 
nálni. A  legfontosabb  ügyeket  is  csak  töredékesen  juttatta 
az  államértekezlet  elé,  s  különösképpen  azokat  az  aktákat 
iparkodott  saját  hatáskörében  elintézni,  amelyekről  ért- 
hető okokból  —  nem  akarta  társait  tájékoztatni  (ilyen 
sorsra  jutott  a  nemzetiségi  kérdés  több  fontos  dokumen- 
tuma), továbbá  teljes  mértékben  fenntartotta  magának 
a  kegyelmi  és  a  rendőri  ügyek  irányítását  úg}^  hogy  végül 
a  kabineti  minisztérium  vezetésével  egy  új  abszolutizmust 
teremtett,  a  kamarilla  abszolutizmusát.  Hatalmát  növelte 
még  az  a  különös  ügyessége,  amellyel  a  főhercegek  jóindu- 
latát többnyire  meg  tudta  nyerni ;  így  állandó  támogatója 
volt  János  főherceg,  nem  egy  ízben  pártjára  kelt  az  állam- 
kancellárral szemben  Lajos  főherceg  is,  valamint  a  gyenge- 
jellemű,  ingatag  trónörökös.  Ugyancsak  mellette  állott, 
az  udvarnál  is,  a  kormányban  is,  a  csehországi  arisztokrácia, 
már  csak  azért  is,  mert  hiába  vette  Metternich  feleségül 
Kaunitznak,  a  nagy  államkancellárnak  unokáját,  s  hiába 
szerzett  Csehországban  birtokot,  ezeknek  a  kiváltságos, 
magukat  elsőrangúnak  tekintő  arisztokratáknak  a  sze- 
mében mindig  az  idegen,  a  betolakodott  maradt. 

Mi  sem  bizonyítja  me<.  döbbentőbben  a  Kolowrat-kama- 
rilla  hatalmát  annál  a  ténynél,  hogy  bár  a  szabadságharcot 
megelőző  éveknek  kevés  igazán  kiváló  államférfia  inkább 
Metternich  felé  fordult  rokonszenvével,  a  megtört  erejű 
aggastyán  —  ekkor  már  hetvenedik  éve  körül  járt  —  nem 
tudta  eredménnyel  felvenni  a  harcot.  Clam-Martinitz 
gróf,  az  államkancellár  főtámasza,  korán  meghalt,  ugyan, 
de  Metternich  politikáját  támogatta  Kübeck,  a  pénzügyek 
nagytekintélyű  vezetője  éppúgy,  mint  Ficquelmont  gróf 
államminiszter,  az  éleslátású  politizáló  diplomata,  sőt  időn- 
ként Hartig  államminiszter  is,  ez  a  józan  ítéletű,  a  pénz- 
ügyekben és  a  közigazgatás  szövevényeiben  egyaránt  jártas 
államférfiú.  A  két  vetélytárs  között  változatlan  élességgel 
folyt  a  küzdelem  1848  márciusáig,  s  annyira  nyilvánvaló 
volt,  hogy  külföldi  újságok  is  mint  köztudomású  dologról 
írtak  róla.  A  pártok  megoszlásáról  azonban  csak  a  beava- 
tottak voltak  tájékozva,  sőt  azok  sem  mindig  helyesen. 

A   kamarilla  módszerei.   A  felelősség  kérdése. 

Nagy  elvi  kérdések,  világnézeti  ellentétek  alapjában 
véve  nem  választották  el  egymástól  az  ellenfeleket,  tehát 
a  kormányrendszer  eredménytelenségéért,  tehetetlensé- 
géért és  végső  bukásáért  mindkettőjüket  elítélheti  a  tör- 
ténetírás. Nam  szabad  csodálkozni  a  higgadtabb  és  tárgyi- 
lagosabb  államkancellárnak  olyan  nyilatkozatain,  hogy 
lényegileg  mindketten  egyformán  gondolkoznak,  s  mind- 
ketten ugyanazt  akarják,  ha  Kolowrat  néha  szeret  is  maga 
és  mások  előtt  liberális  köntösben  tetszelegni.  A  kamarilla 
ereje  nem  is  elveiben,  hanem  módszereinek  lelkiismeret- 
lenségében és  tisztátlanságában  keresendő.  Ha  az  értekez- 
leteken néha  nyílt  ellentétbe  jutott  egymással  a  két  vetély- 
társ, —  ami  ritkán  történt  meg,  mert  főleg  Metternich 
igyekezett  a  széthúzás  látszatának  elkerülése  végett  enge- 
dékenynek mutatkozni  —  többnyire  az  államkancellár 
véleménye  győzött,  amiből  azonban  édeskevés  haszna 
volt,  mert  ellenfele,  mint  kabineti  miniszter,  erre  akár- 
hányszor hónapokig  hevertette  az  ügyeket,  úgy  hogy  Lajos 
főherceg  segítségéhez  kellett  folyamodni,  nehogy  meg- 
akadjon az  államigazgatás.  (Különösen  a  magyar  ügyek 
tárgyalásánál  állott  gyakrabban  szemben  egymással  a  két 
ellenfél,  s  ilyenkor  fordult  a  belügyminiszter  ahhoz  a  ke- 
véssé tisztességes  módszerhez,  hogy  a  magyarságra  kedvező 
döntéseket  lehetőleg  halogatta.)  Súlyosan  szenvedett  az 
állam  emiatt  az  erkölcstelen  harc  miatt.  A  legjobbaknak 
és  a  legönzetlenebbeknek  is  szárnyát  szegte  Kolowrat 
és  kamarillája,  mert  mindazokkal  szemben,  akik  nem  állot- 
tak be  politikájuk  támogatói  közé,  bőségesen  alkalmazta 
a  gyanúsítás  és  a  rágalmazás  fegyverét.  Az  ő  áldozatuk 
lett  például  Mailáth  Antal  magyar  kancellár  és  Haller 
Ferenc  horvát  bán,  mindketten  az  államkancellár  bizalmi 
férfiai.  Az  állam  irányítás  és  kormányzás  nélkül  maradt, 
a  közerkölcs  lezüllött,  milliók  anyagi  és  szellemi  jóléte 
háttérbe  szorult  az  udvari  klikkek  érdekei  mögött.  Bor- 
zasztó módon  bosszulta  meg  magát  Metternich  csökönyös 
ragaszkodása  a  legitimitás  elvéhez,  mind  önmagán,  mind 

a  birodalmon,  mert  erősakaratú  uralkodó  alatt,  bármily 
szűk  legyen  a  látóköre,  elképzelhetetlen  lett  volna  ez  az 
állarorontó,  bukásra  vivő  küzdelem. 

Az  önrendelkezésétől  megfosztott,  politikailag  kiskorú- 
nak nyilvánított,  a  cenzúrától  és  a  korlátolt  rendőruralom- 
tól megcsúfolt  emberi  lélek,  amelynek  kiengeszteléséhez 
még  az  anyagi  virágzás  előnyei  is  hiányoztak,  a  forrada- 
lom kitörésekor  megszabadult  az  elnyomás  súlyától,  s  el- 
keseredett dühvel  kereste,  kik  voltak  bűnösök  az  elmúlt 
emberöltő  szenvedéseinek  felidézésében.  Liberális  ideo- 
lógiája minden  elnyomás  vörös  posztójára,  a  «kamaril- 
lá»-ra  irányította  figyelmét.  Azzal  azonban  alig  volt  valaki 
tisztában,  hogy  valóban  volt  a  tehetetlen  uralkodó  és 
korlátolt  alteregó-ja  mellett  egy  kabineti  kamarilla, 
Kolowratnak  intrikáló,  rosszindulatú,  de  annál  gőgösebb 
csehországi  arisztokratákból  álló  kamarillája,  amellyel 
nzemben  Metternich  és  hívei  a  korlátlan  fejedelmi  kormány- 
nendszernek  őszinte  elvi  képviselői  voltak.  Az  elkeseredett 
nemzedék  szemeiben  az  emberi  méltóságnak  minden  el- 
syomója  csak  egy  «kamarilla»  tagja  lehetett  ;  akár  Metter- 
nichnek, akár  Kolowratnak,  akár  Sedlnitzkynek  hívták 
a  múlt  képviselőit,  ezek  együtt  bizonyára  egy  kamarillát 
alkottak!  Kolowrat  mesteri  ügyességének  és  jellemtelen 
játékánek  egyik  eleme  volt,  hogy  a  naivabb,  politikailag 
iskolázatlan  emberekben  azt  a  hitet  tudta  kelteni,  mintha 
ő  a  liberalizmussal  kacérkodnék,  de  Metternich  megkötné 
a  kezét.  Valóban  iróniája  volt  a  sorsnak,  hogy  mindazok, 
akik  a  «kamarilla»  ellen  mennydörögtek,  elsősorban  az 
államkancellárra  gondoltak,  pedig  az  sohasem  tudott,  de 
nem  is  akart  kamarillát  alkotni,  ellenben  a  múltnak  ugyan- 
ezek az  elnyomottai  nem  egyszer  bizonyos  megértéssel 
emlékeztek  meg  a  belügyminiszterről,  a  kamarilla  fejéről, 
akit  elsősorban  terhelt  a  felelősség  a  birodalomnak  a  tönk 
szélére  juttatásáért. 

A  kamarilla  és  a  rendszer. 

Csak  egy  dologban  nem  tévedett  a  tömegek  érzéke  : 
a  kamarilla  létének  feltevésében,  bár  ez  a  modern  történet- 


21 

író  számára  ugyancsak  meghatározhatatlan  összetételű 
marad.  Egykorú  naplók  ós  emlékiratok  szűkszavú  adatai 
alapján  nem  lehet  néven  nevezni  mindazokat  az  elszigetelt 
magasságban  élt  arisztokratákat,  akikben  társadalmi  és 
politikai  érdekek  azonos  meggyőződést,  azonos  törekvése- 
ket fejlesztettek  ki,  akiknek  szava  egyformán  súlyos  volt 
a  főhercegek  és  az  államigazgatás  vezetői  előtt,  csupán 
annyi  bizonyos,  hogy  képviselőjük  Kolowrat  belügyminisz- 
ter volt.  Kamarillává  alacsonyította  körüket  az  a  tény, 
hogy  csak  részben  vállalták  működésükért  a  felelősséget, 
8  szívesen  folyamodtak  államféríiúhoz  méltatlan  eszkö- 
zökhöz. 

A  tömeg  előtt  jórészt  ismeretlenek  maradtak  koruk- 
ban is.  így  a  történetírónak  1848  frazeológiájának  «kama- 
■rillá»-i  mögött  azokat  kell  értenie,  akik  a  forradalom  előtt  a 
politikai  élet  felelős  vezetői  voltak,  így  elsősorban  Metter- 
nichet,  Kolowratot  és  az  államértekezlet  befolyásos  tag- 
jait. Azonban  ez  a  felismerés  nem  mentesíti  a  kísérlet  alól, 
hogy  a  rendszeren  belül  iparkodjék  a  tényleges  kamarilla 
felfogását,  politikai  nézeteit,  céljait  és  módszereit  kihá- 
mozni. Kormányzatban,  közigazgatásban,  nemzetiségi  kér- 
désben s  a  közélet  egyéb  viszonylataiban  nem  egy  eset- 
ben egészen  világosan  rá  lehet  mutatni  a  Kolowrat  körül 
csoportosult  klikk  elhatározó  befolyására,  s  egyben  meg 
lehet  állapítani,  hogy  a  kormánypolitika  elvei  csak  akkor 
léptek  a  megvalósulás  stádiumába,  amikor  az  a  belügy- 
miniszter felfogásának  megfelelt.  Metternichnek  és  hívei- 
nek kívánságaik  és  terveik  megfogalmazásában,  elhatáro- 
zásaikban mindinkább  számolniok  kellett  a  Kolowrat-kör 
nyílt,  vagy  homályban  maradó,  de  annál  hatékonyabb 
ellenállásával.  A  birodalom  sorsára  életbevágón  fontos 
kérdések  közül  elegendő  lesz  a  Vámszövetség  ügyét  idézni. 
Az  államkancellár  bevált  éleslátását  dicsérő  világosság- 
gal már  a  harmincas  években  felismerte  a  Vámszövetség 
mérhetetlen  jelentőségét  Ausztria  nemzetközi  helyzetére, 
s  nekilendült,  hogy  a  birodalom  németországi  állását 
vámtarifa-reform  vagy  kereskedelmi  szerződések  útján 
megmentse,  de  korszerű  törekvéseit  elgáncsolták  a  Kolow- 

rat  befolyása  alatt  álló  pénzügyi  és  közigazgatási  hatósá- 
gok. Az  eredmény,  Ausztria  kizárása  a  német  birodalom- 
ból, ilyen  zavaros  forrásokbóL  fakadt  politika  következ- 
ménye  volt. 

Nagyszerűbb  politikai  alkotással,  új  gondolatok  ki- 
termelésével és  megvalósításával  nem  dicsekedhetik  Kolow- 
rat  köre.  Kormányzati  és  államigazgatási  elveik  jelenté- 
keny részét  ők  éppúgy  Ferenc  korszakától  örökölték,  mint 
a  birodalmi  politika  másik  irányító  tényezője,  az  állam- 
kancellár. Ezen  a  baljós  örökségen  épült  fel  a  negyven- 
nyolc előtti  rendszer  működése.  Mindezen  történeti  ele- 
meknek :  Ferenc  kormányzati  irányának  s  a  Ferdinánd 
alatt  hatalmon  volt  államférfiak  elveinek  és  tevékenységé- 
nek felfejtése,  hozzávetőleg  pontos  képet  nyújthat  arról, 
mit  jelentett  Magyarország  történetében  a  reformkorszak 
kormánypolitikája. 


Ferenc  király,  a  rendszer  kialakítója. 

Kevés  korszakról  mondott  a  történetírás  oly  egyhan- 
gúan, pártállásra  és  világnézeti  felfogásra  való  tekintet 
nélkül,  elmarasztaló  ítéletet,  mint  Ferenc  uralkodásának 
idejéről.  S  mégis,  pártatlanul  szemlélve  ennek  a  hosszú, 
negyvenhárom  éven  át  tartó  korszaknak  a  történetét,  az 
elfogulatlan  kutató  kevésbbé  akad  benne  rosszindulatra, 
mint  inkább  megmerevedésre,  ritkábban  állapítja  meg 
kormányzati  bűnök  tényleges  elkövetését,  mint  a  kedvező 
alkalmak  elmulasztását,  az  «Unterlassungssünde»-t,  sőt  a 
hátramaradás  kiütköző  jelenségei  mögött  felfedezheti  a 
jövőre  való  felkéazülésnek,   az  erőgyűjtésnek   elemeit  is. 

Ferenc  arra  intette  végrendeletében  az  utódját,  hogy 
ne  változtasson  az  ő  kormányzati  elvein,  s  ezt  az  utolsó 
rendelkezését,  a  birodalom  mérhetetlen  kárára,  csakugyan 
lelkiismeretesen  végrehajtották  a  hatalom  örökösei.  A  mo- 
dern tudomány  tisztában  van  azzal,  hogy  az  ősz  uralkodó 
halálának  órájáig  tévedés'volna  a  kormányzati  rendszert 
más  embernek  a  nevéhez  fűzni,  s  helytelen  volt  Metter- 

nich  rendszeréről  beszélni,  mert  az  egész  korszakra  Perenc 
egyénisége  nyomta  rá  bélyegét.  Az  ő  egyénisége  pedig 
kevéssé  volt  alkalmas,  hogy  a  forradalom  és  a  napóleoni 
idők  súlyos  válságai  között  jó  irányba  vezesse  az  egyébként 
is  nehezen  kormányozható,  mert  különfajú  elemekből  össze- 
tett birodalmat,  s  a  válságok  elmúltával  jobb  jövőt  bizto- 
sítson a  Dunamedence  népeinek. 

Ferenc  egyénisége. 

Ferenc  szellemi  alkata  már  azért  sem  volt  szerencsés, 
mert  hiányzott  belőle  a  mozgékonyság,  a  készség  új  esz- 
mék felvételére  és  átgondolására  ;  a  mélyreható  társadalmi 
és  politikai  változásokkal  terhes  idők  előrelátást,  megértést 
és  símulékonyságot  kívántak  volna  tőle,  ezzel  szemben  ő 
merevnek,  a  legjobb  esetben  ingadozónak  mutatkozott. 
Uralkodói  méltóságában  széleskörű  közigazgatási  isme- 
retekre tett  szert,  az  emberek  megítélésében  pedig 
józannak  és  elfogulatlannak  bizonyult,  de  szellemének 
korlátokat  szabott  az  átörökölt,  a  megszokott,  a  gépies 
tevékenység  kedvelése.  Talán  nem  is  egészen  igazságos 
azok  ítélete,  akik  minden  újítással,  még  a  kézzelfogható 
javítással  szemben  is,  tudatos  idegenkedést  vetnek  a  sze- 
mére :  mozdulatlanságának  oka  erkölcsi  félénkségében,  jel- 
lemének e  jellegzetes  vonásában  rejlett,  amelyet  vészes 
mértékben  kifejtettek  a  francia  forradalom  regicida  ki- 
lengései és  trónjának  ingadozásai  a  napóleoni  idők  viha- 
rában. Ezek  a  súlyos  idők  fokozták  ugyancsak  veleszüle- 
tett bizalmatlanságát  mind  mások,  mind  önmaga  iránt. 
Nem  a  zsarnok  bizalmatlansága  volt  ez,  s  a  lélek  mély- 
ségeibe beható  kutatás  ezért  a  végzetes  vonásáért  is  ke- 
vósbbé  ítélheti  el,  mint  az  előző  kor  ellenséges  beállítású 
történetírója  nem  egy  ízben  tette.  Ha  Ferenc  elszigetelő- 
dött és  szinte  magányos  életet  élt  a  trónon  ;  ha  elvesztette 
bizalmát  testvéreiben,  tanácsadóiban,  sőt  önmagában, 
mindez  nem  rideg,  közönyre  hajló  természetének  volt  a 
kinövése :  elvégre  kétségtelenül  tehetségesebb  testvérei 
nem  egyszer  tovább  mentek  a  maguk  útján,  semmint  a 
szigorúan  monarchikus  állameszme  iránti  loyalitás  meg- 

engedte  volna,  s  az  összeomlások  idejében  Ferenc  hideg 
szívóssága   volt    az   állam   fennmaradásának   úgyszólván 
egyetlen  biztosítéka.  Voltak  uralkodása  első  felében  bi- 
zalmas tanácsadói,  akiknek  szellemi  erejére  szívesen  rá- 
bízta volna  trónja  sorsát,  de  ha  tanácsukra  hallgatott, 
országai  a  romlás  szélére  jutottak.  Fiatalabb  korában  is- 
mételten figyelmeztették  testvérei  és  őszintébb  hívei,  hogy 
komolyabban   törődjék   uralkodói   kötelességeivel,    mivel 
akkor  nem  volt  mentes  bizonyos  renyheségtől  ;  életének 
delén  már  a  munkás,  kötelességének  élő  fejedelem  minta- 
képe lehetett,  akkor  viszont  elveszett  a  részletmunkában, 
s  nem  tudott  átfogó  reformgondolatok  megértéséig  fel- 
emelkedni.  A   sok  súlyos  csalódás  nem  múlt  el  felette 
nyomtalanul.  Tetterejében  bízott  ugyan,  —  s  ezt  joggal 
tehette,  —  ellenben  kevésbbó  volt  meggyőződve  ít élőere- 
jének csalhatatlanságáról ;  ezért  ingadozott,  nem  tudott 
vagy    nem    mert    dönteni,    a   fontos   reformjavaslatokat 
évekre,  sőt  örökre  elhevertette  dolgozószobájának  foliánsai 
között,  vagy  egyik  hívétől  és  egyik  hatóságtól  a  másik- 
hoz küldözgette,  hogy  ekként  megnyugtassa  a  lelkiisme- 
retét. Mikor  elmúltak  feje  felől  a  viharok  és  szinte  cso- 
dálkozva ráeszmélt,  hogy  trónja  ismét  biztosan  áll  és  bi- 
rodalma szilárdabb  szerkezetű,  mint  valaha,  a  mérsékelt 
tehetségű  ember  konok  meggyőződésével  vallotta,  hogy 
élete  e  nagy  sikerét  addig  követett  elveinek  köszönhette. 
Mindebből  levonta  mindjárt  a  következtetést  is  :  feles- 
legesek az  új  törvények,  mert  a  régiek  jók  és  elégsége- 
sek, csak  helyesen  kell  őket  alkalmazni.  Nem  is  tett  éle- 
tének hátralévő  felében  —  mintegy  húsz  éven  át  —  egy 
lépést  sem  előre,  ö  volt  tehát  a  stabilitás  rendszerének 
megteremtője  és  védője.  Helyzetét  megkönnyítette  népei- 
nek  ragaszkodása   és   tsztelete   személye   iránt.   Ferenc 
tudott  ugyan  nagyon  kemény  és  irgalmatlan  lenni,  mikor 
uralkodásának  vagy  birodalmának  érdekeit  kellett  meg- 
védenie, de  nem  nélkülözte  az  igazságszeretetet,  a  felsőbb 
elhivatás  tudatából  fakadó  méltóságot  s  a  kegyességet 
sem  ;  tudott  jutalmazni  s  tudott  jó  is  lenni,  ezért  Őrizték 
sokan  kegyelettel  az  emlékét.  Nem  volt  nagy  uralkodó, 

de  nem  volt  Bem  zsarnok,  sem  báb.  Jellemének  adottságai 
és  későbbi  alakulása  azonban  eleve  arra  ítélték,  hogy  a 
rohamos  fejlődéstől  izzó  időkben  uralkodásának  ideje 
meddő  kor  legyen. 


A  birodalom  problémája. 

Mária  Terézia  öröksége. 

Ferenc  korszakának  meddőségét  mindenekfelett  a  bi- 
rodalom problémájának  elhanyagolása  igazolja. 

Korunk  nemzedéke  tanúja  volfc  annak,  hogy  a  világ- 
háború véres  megpróbáltatása  nem  egy  ízben  évtizedek 
békés  munkájánál  hatalmasabb  erővel  kovácsolta  össze 
egy  egységbe  a  tartományi  szellem  által  atomizált  nép- 
testeket ;  ezzel  szemben  azok  a  hosszas  harcok,  amelyek 
a  múlt  század  fordulóján  csaknem  negyedszázadon  át 
vállvetett  harcra  kényszerítették  a  monarchia  népeit,  nem 
jártak  a  birodalmi  gondolat  megszilárdulásával.  A  prag- 
matica  sanctio  ugyan  már  a  XVIII.  század  elején  meg- 
valósította a  Duna  és  a  Moldvamedence  népeinek  meg- 
szervezését egy  dinasztikus  meghatározású  alakulat  kere- 
tében, azonban  az  egyes  alkotórészek  tartományi  érzésé- 
ben nem  idézett  elő  változást.  Mária  Terézia  uralkodói 
bölcsesége  fejlesztette  tovább,  a  lehetőségek  által  meg- 
engedett határokig,  ennek  a  kisebb  közjogi  egységekre 
oszlott  területnek  a  szervezését,  s  tulajdonképpen  őt  kell 
az  osztrák  államiság  előkészítőjének  tekinteni. 

Mária  Teréziának  leggyümölcsözőbb  tette  e  téren  a 
közigazgatás  államosítása  és  egységes  rendszer  alapján 
való  kiképzése  volt  a  monarchia  német  és  szláv  tartomá- 
nyaiban. Ez  a  fejedelmi  szervezet  modernebb  igényeknek 
megfelelőn  pótolta  az  elaggott  rendi  igazgatást,  lehatolt 
a  társadalomnak  minden  rétegébe,  védelmébe  vette  és  az 
állam  erejének  megbecsülésére  szoktatta  az  eladdig  el- 
hanyagolt jobbágyságot,  a  parasztság  tömegeit,  s  egy- 
aránt gondoskodott  az  alattvalók  anyagi  és  szellemi  jó- 
létéről. Az  ő  osztrák  állama  a  felvilágosult  abszolutizmus 

jóléti  programmját  valósította  meg.  Igaz,  hogy  ez  a  racio- 
nalista elgondoláson  alapuló  új  alakulat,  mai  szemmel 
bírálva,  gépiesnek  és  lélektelennek  látszik,  mivel  nem  az 
állampolgárok  politikai  öntevékenységének  gyümölcse- 
ként jött  létre,  de  korszerű  volt  s  hatalmas  lépést  jelen- 
tett eló're,  a  modern  állam  gondolata  felé.  Az  uralkodónő 
másik  nagy  tette  a  közoktatásnak,  főleg  a  népi  iskolának 
állami  megszervezése  volt,  mert  ez  az  új  intézmény  egy- 
séges osztrák  népműveltség  melegágyává  lett.  Végül  az 
egységes  népműveltség  cementje  mellett  nagy  erővel  ható 
kötőanyagot  alkalmazott  a  királynő  az  állampolgárok  élet- 
közösségének megszilárdítására,  amikor  az  egyes  tarto- 
mányok között  lebontotta  a  vámfalakat,  s  az  egységes 
forgalom,  a  közös  anyagi  érdekek  és  életfeltételek  meg- 
teremtésével egymáshoz  kapcsolta  német  és  szláv  népeit. 
Életének  utolsó  két  évtizedében  egy  magas  tanácsadó 
szerv,  az  államtanács  őrködött  az  ekként  kialakult  egy- 
öntetű szellem  felett. 

Tudatosan  ápolta  Mária  Terézia  a  dunavölgyi  hirodalom 
eszméjének  fejlődését  is.  A  hagyományt  őrző  kegyelete, 
esküje  és  a  magyar  nemzet  iránt  érzett  hálája,  de  a  poli- 
tikai okosság  is  visszatartotta  attól,  hogy  erőszakos  esz- 
közökkel kísérelje  meg  az  összbirodalom  megvalósítását, 
Magyarország  és  az  osztrák  tartományok  egj^beolvasztá- 
sát.  Nem  lehet  azonban  eléggé  értékelni  azt  a  sok  türelmet 
és  tapintatot  igénylő  munkát,  amelyet  ezen  a  téren  vég- 
zett. Nem  nyúlt  ugyan  a  magyar  közigazgatás  szervezeté- 
hez, de  erőteljesen  érvényesítette  királyi  jogait,  azok 
segítségével  Magyarországon  is  megvalósította  jóléti  prog- 
rammjának  leglényegesebb  elemeit,  s  lerakta  ekként  az 
egész  birodaloniban  az  egységes  társadalompolitikai  fej- 
lődés alapjait.  A  magyar  főnemességnek  át  idomítása  ud- 
vari nemességgé,  a  népoktatás  megszervezése,  a  bécsi 
kultúrának  fokozottabb  erővel  való  kisugárzása  a  magyar 
intelligencia  felé,  egységes  műveltségi  tartalom  létrejötte, 
a  felvilágosodás  közjogi  és  társadalmi  eszméinek  meginduló 
terjedése  :  —  mindezek  termékeny  elemei  lehettek  volna  a 
birodalmi  gondolat  elmélyülésének. 

A  közbenső  vámvonal. 

Azonban  ennek  a  finom  érzékű,  előrelátó  uralkodó- 
nak is  volt  egy  nagy  tévedése,  amelynek  jelentőségét  a 
későbbi  nemzedék  nem  tudta,  vagy  nem  akarta  helyesen 
mérlegelni  s  ezzel  súlyos  csapást  mért  a  birodalmi  eszmére  : 
meghagyta,  sőt  tovább  fejlesztette  a  vámvonalat  Magyar- 
ország és  az  osztrák  tartományok  között.  Lucifert  űzte 
ki  Belzebubbal!  A  jóléti  programm  fokozottabb  pénzügyi 
terhei  szükségessé  tették  volna  a  magyar  nemesi  föld- 
birtoknak az  osztrákkal  egyenlő  megadóztatását,  a  ma- 
gyar adójövedelem  hozamának  emelését,  s  mikor  a  magyar 
rendi  ellenállás  miatt  ezt  a  célt  nem  tudta  elérni,  a  bi- 
rodalom érdekeit  kénytelen  volt  elsősorban  a  cseh-osztrák 
tartományok  anyagi  erejével  támogatni.  Ausztria  teher- 
viselő képességének  fokozása  végett  leszorította  a  magyar 
gazdasági  életet  a  gyarmatok  színvonalára,  az  ország  ipa- 
rosodását mesterségesen  megakadályozta,  a  közvetítő  ke- 
reskedelmet az  osztrák  kereskedelem  kezére  játszotta,  s 
mindezt  hiánytalanul  el  is  érte  a  közbenső  vámvonal  re- 
formjával. Végzetes  gazdasági  különválás  útját  egyengette 
mindez  a  monarchia  két  fele  között.  A  politikai  következ- 
ményekre már  az  ő  államférfiai  is  gondoltak.  A  széles  látó- 
körű Kaunitz  államkancellár,  vagy  a  tapasztalt  és  anyagi 
kérdésekben  élesen  látó  Zinzendorf  Károly  gróf,  sőt  egyes 
államtanácsosok  is,  számoltak  az  ekként  kezdeményezett 
gazdasági  politikának  vészes  hatásaival  a  birodalmi  esz- 
mére, s  csupán  átmenetinek  tekintették  a  vámügyi  intéz- 
kedéseket ;  azzal  azonban  nem  számolhattak,  hogy  a  ha- 
talom későbbi  birtokosai,  akiket  hasonló  politikai  meg- 
gondolások nem  terheltek,  szűkkeblű  kincstári  szempont- 
ból fogják  mérlegelni  a  helyzetet.  Hiába  lett  a  központ- 
ban kidolgozott  vámrendszer  eredményeként  Ausztria  a 
magyar  őstermelésnek  úgyszólván  egyedüli  piacává,  ez  a 
tény  még  egy  lépéssel  sem  vitte  előbbre  a  sorsközösség 
érzését,  mint  a  birodalmi  eszme  megszilárdulásának  lé- 
nyeges elemét ;  sőt,  a  közbenső  vámvonal  végérvényesen 
külfölddé  tette^ Ausztriát  a  magyarság  szemében.  A  vám- 


28 

rendszernek  ilyen  irányú  politikai  hatása  annál  végzete- 
sebb volt,  mert  egyidejűleg  elzárta  a  polgári  osztály  elől 
is  az  emelkedés  lehetőségét,  pedig  ez  a  származására  és 
nyelvére  nézve  jórészt  német  réteg,  kellő  anyagi  erő  bir- 
tokában, az  osztrák  kultúra  terjesztésére  első  sorban  lett 
volna  hivatva  a  Duna  medencéjében. 

II.  József  és  az  összállam  gondolata. 

A  bécsi  kultúra  terjedése,  a  nemzeti-rendiből  udvarivá 
idomult  arisztokrácia,  a  dinasztikus  egység  által  nyújtott 
lehetőségeket  kihasználó  államtanács,  egységes  politikai 
irányítás  és  egységesen  megszervezett  had-  és  pénzügy, 
az  államkormányzat  egyöntetűsége  mellett,  termékeny  fej- 
lődés magvait  rejtette    magában.    Sikerük    annál    előre- 
láthatóbb  volt,  minél  kevésbbé  hívták  ki  Mária  Terézia 
módszerei  a  maguk  nőies  lágyságában  és  kendőzöttségé- 
ben  a  magyarság  gyanakvását.  II.  József  türelmetlen  szel- 
leme azonban  jelentékeny  lépéssel  túlment  anyjának  az 
adottságokkal  józanul  számító  művén  ;  ő  dunai  birodalom 
helyett  egységes  osztrák  államban  akarta  megtalálni  a  ve- 
zetésére bízott  törzsek  politikai  életformáját.  Álma  meg- 
valósítása végett  felhagyott  az  eszközökben  való  válo- 
gatással ;   megtámadta  az  ősi  magyar  hivatal-  és  köz- 
igazgatási szervezetet,  ráerőszakolta  Magyarországra  is  az 
osztrák  földön  többé-kevésbbé  bevált  s  az  ottani  viszo- 
nyokra szabott  reformjait,  s  megindította  a  magyar  köz- 
élet  germanizálását.    Következetesen   visszatérő   tünetté 
vált  ez  utóbbi  elgondolása   a   Dunavölgy   szervezésének 
problémájában  :  az  összállam  gondolata  elválaszthatatlan 
volt  ezentúl  a  germanizálás  kísérletétől.  Bár  József  egyéb- 
ként sokat  tett  az  egységes  életforma  kialakításáért,  az 
osztrák  kultúra  terjesztéséért,  birodalma  népeinek  egy- 
séges műveltség  keretében  való  összefogásáért :  nemcsak 
germanizáló  nivellálásra  alapított  összállam-eszméje  bu- 
kott el,  hanem  kihívta  az  ellenállást  a  régibb,  óvatosabban 
számító  birodanni  gondolat  ellenében  is.  Hagyományait 
azonban  büszke  örökségként  ápolta  az  öntudatra  ébredt 
osztrák  bürokrácia. 

Az  osztrák  császárság. 

Két  emberöltő  múltával,  a  nemzetiségi  harc  emésztő 
lobogásának  közepette,  a  kormány  szorongattatásának  és 
tanácstalanságának  idején,  nem  egy  izben  vádolta  Metter- 
nich, teljes  joggal,  II.  Józsefet,  hogy  ő  ébresztette  fel  sze- 
rencsétlen kísérletével  a  Dunamedence  népeinek  ellen- 
állását, féltékenységét  és  az  egységet  képviselő  birodalmi 
kormányzattal  szemben  való  bizalmatlanságát.  Arról 
azonban  megfeledkezett,  hogy  Ferenc  alatt  a  XIX.  század 
három  első  évtizedében  nem  történt  komoly  kísérlet  a 
birodalmi  probléma  megoldására.  Az  osztrák  császári  cím 
felvétele  1804-ben  bizonyára  nem  tekinthető  ilyennek. 
Igaz,  hogy  ezt  a  napóleoni  politika  által  ráerőszakolt  címet 
Ferenc  birodalmának  összes  örökös  királyságaira  és  tarto- 
mányaira «radicálta»,  de  ezzel  nem  vitte  előbbre  a  kérdés 
megoldását,  mert  királyságai  és  tartományai  közjogi  hely- 
zetében, kormányzásában  és  igazgatásában  nem  követke- 
zett be  változás.  Magyarországon,  jellemző  módon,  úgy- 
szólván tudomást  sem  vettek  erről  a  nemzetközi  jelentő- 
ségű tényről.  Azzal  ugyanis  mindenki  tisztában  volt,  hogy 
Magyarország  a  pragmatica  sanctio  ideje  óta  alkotó- 
részévé vált  egy  dinasztikus  birodalmi  alakulatnak,  s  amíg 
az  ország  kormányzati  s  közigazgatási  különállását  biz- 
tosító 1791-i  törvény  érvényben  volt,  legfeljebb  a  biro- 
dalom elnevezésében  történhetett  változás,  különösebb 
következmények  nélkül  az  adott  közjogi  viszonyokra. 
Azonban  a  jozefinista  szellemtől  átitatott  osztrák  bürok- 
rácia hajlandó  lett  volna  az  osztrák  császári  cím  felvételé- 
ben komoly  kísérletet  látni  az  összállam  megvalósítására, 
MagyarországTszorosabb  beolvasztására  egy  nemzetközi- 
leg elismert  egységes  összállamba.  A  gondolat  megvaló- 
sításának útjában  álló  magyar  alkotmány  ellen  meg  is 
indult  a  támadás,  még  pedig  a  birodalom  anyagi  érdekei- 
nek jegyében. 

Támadás  a  magyar  alkotmány  ellen  az  adó  és  ujonckérdés 
miatt. 

A  francia  háborúk  roppant  anyagi  erőfeszítéseket  kí- 
vántak az  ilyen  terhek  viselésére  túlgyenge  monarchiától 
s  mind  jobban  megnövelték  Magyarország  hozzájárulásá- 
nak az  értékét.  Azonban  abban  a  korban,  amely  nem  szá- 
molt még  a  fizetési  mérleg  fogalmával,  hanem  egész  gazda- 
sági politikáját,— a  vámügyet  is  beleértve,  a  kereskedelmi 
mérleg  elvére  fektette,  mintegy  általános  meggyőződéssé 
vált,  hogy  Magyarország  aránytalanul  csekély  összeggel 
járul  a  birodalom  fenntartásához.  Annál  szigorúbb  meg- 
ítélésben részesült  ez  az  állítólagos  szűkkeblűség,  mivel 
a  kereskedelmi  kimutatásokban  —  a  vámtarifa  önkényes 
megszabásának  következményeként  —  a  magyar  kivitel 
Ausztriába  jelentékenyen  felülmúlta  értékben  az  osztrák 
behozatalt,  tehát  bécsi  felfogás  szerint  a  terhek  jóval 
nagyobb  részét  viselő  osztrák  tartományok  elszegényedé- 
sétől, teherbírásuk  összeroppanásától  lehetett  tartani. 
Ehhez  járult  még,  hogy  a  magyar  hadiadó  összege  az 
aránylag  csekély  számú  magyar  ezred  fenntartásának 
költségeit  sem  fedezte  teljesen  s  hogy  a  magyar  nemesi 
birtok  adómentessége  reménytelenné  tette  az  egyenes  adó 
emelésének  lehetőségét,  az  egyetlen  kiadósabb  fejedelmi 
monopólium  pedig,  a  sóügy,  állandóan  veszélyben  forgott, 
mivel  a  rendek  törvényes  joguk  alapján  befolyást  köve- 
teltek a  sóár  megszabására.  Maga  a  magyar  alkotmányos- 
ság lényege  is  komoly  nehézségeket  okozott  a  kormány- 
nak. Az  adóemelés,  a  nemesek  segélye,  s  minden  más 
pénzügyi  hozzájárulás  az  országgyűlés  engedélyezésétől 
függött,  a  nemzet  képviseletének  összehívása  pedig,  va- 
lamint a  tárgyalások,  hosszabb  időt  veitek  igénybe,  ami- 
kor az  ellenség  akciója  minden  percet  drágává  tehetett. 
Az  országgyűléseken  nyújtott  segélyektől  egyébként  már 
azért  is  idegenkedett  a  kormány,  mert  minden  segítséget 
csak  ellenszolgáltatás,  a  do  ut  des  elve  alapján  lehetett 
megszerezni  a  rendektől.  Mint  Bécsben  ismételten  mon- 
dották :  a  királyi  jogok  egy  darabjának  feláldozásával. 

Természetszerűleg  sokkal  kedvezőbb  volt  a  kormány  hely- 
zete Ausztriában,  ahol  az  uralkodó  korlátlanul  kormány- 
zott, korlátlanul  emelte  és  hivatali  szervezete  segítségével 
idejében  be  is  hajtotta  az  adókat,  ahol  a  monopólium- 
cikkek árának  megszabása  az  ő  tetszésétől  függött,  s  a 
kiváltságos  osztályok  is  adóztak  az  állami  terhekhez. 
A  hadsereg  kiegészítésénél  hasonló  nehézségekkel  j  kel- 
lett megküzdenie,  mer  hasonló  aránytalanság  állott  fenn 
a  birodalom  két  nagy  alkotórésze  között.  A  pusztában 
hangzott  el  az  éleslátású  szakembernek,  Zinzendorf  Károly 
grófnak  figyelmeztetése  a  kormányhoz,  hogy  magyar- 
országi bevételei  nem  maradnak  el  a  más  országaira  rakott 
terhek  mögött,  de  nem  is  lehet  igazságosan  többet  kívánni 
a  magyar  gazdasági  élettől,  amikor  mesterségesen  lenyomva 
tartják  az  őstermelési  cikkek  árát  s  a  külföldi  kivitel  meg- 
akadályozásával a  magyar  mezőgazdaságot  kiszolgáltat- 
ják az  osztrák  piac  önkényének.  Az  osztrák  irányadó  kö- 
rökben rohamosan  nőtt  az  elkeseredés  a  magyar  rendek 
«önzése»  miatt,  s  az  osztrák  nép  szélesebb  rétegeiben  is 
irigység  és  elkeseredés  uralkodott  a  birodalom  keleti  fele 
iránt.  Szomorú  tünet  ez  a  gyűlölködés  olyan  népeknél, 
amelyek  vállvetve  harcoltak  ugyanazért  a  birodalomért 
és  trónért! 

Minél  súlyosabbá  lett  a  monarchia  helyzete,  minél 
inkább  fogyott  a  napóleoni  hódítások  következtében  a  bir- 
tokállománya, a  mellett,  hogy  a  bankócédulák  elértéktele- 
nedésével tönkrementek  a  pénzügyei  is,  annál  általánosabb 
lett  a  vélemény,  hogy  a  birodalmat  csak  Magyarország  ki- 
meríthetlen  gazdagsága  mentheti  meg  a  bukástól,  s  ha 
a  magyar  rendek  önszántukból  nem  hajlandók  jobb  be- 
látásra jutni,  akkor  a  fejedelemnek  kényszereszközökhöz, 
államcsínyhez  kell  nyúlnia.  Károty  főhercegtől  a  kabineti 
referensekig,  Baldacci  báróig  és  Wallis  grófig,  vagy  a  nagy 
publicistáig,  Gentzig,  Metternich  gondolatainak  klasszikus 
erejű  tolmácsolójáig,  mind  többen  iparkodtak  Ferencre 
hatni  ebben  az  irányban,  úgy,  hogy  a  kevés  magyar  kor- 
mánytagnak, főleg  Zichy  Károly  gróf  államminiszternek 
alig  lehetett  megküzdenie  az  általánossá  vált    áramlattal. 


82 


1810  körül  állott  az  államcsíny  gondolata  legközelebb 
a  megvalósuláshoz.  Egyideig  úgy  tetszett,  hogy  beláthatat- 
lan jelentőségű  változások  várhatók  az  uralkodóház  poli- 
tikájában. Az  1809-i  szerencsétlen  háború  után  a  mon- 
archia elérte  süllyedésének  mélypontját,  elvesztette  oszt- 
rák területének  jelentékeny  részét,  s  voltak,  akik  ezek 
után  a  birodalom  jövőjét  nem  Németországban  vagy  az 
olasz  félszigeten  keresték,  hanem  Keleten :  a  Duna  tor- 
kolata és  a  Balkán  felé.  Ebben  az  új  politikai  célkitűzésű 
birodalomban  Magyarország  lett  volna  a  súlypont,  azon- 
ban ilyen  szerep  betöltésére  a  rendi  magyar  állam  gyengé- 
nek látszott.  Mindehhez  járult  még  az  a  szenvedélyes  el- 
utasítás, amellyel  az  1811-i  devalvációt  és  az  ezzel  kap- 
csolatos valutareformot  a  magyar  országgyűlés  fogadta, 
s  amely  a  birodalom  pénzügyi  felépítését  összeomlással 
fenyegette. 

A  beavatottak  komolyan  számoltak  a  magyar  alkot- 
mány felfüggesztésevei,  de  ez  csodálatosképpen  elmaradt. 
Talán  attól  félt  az  erőteljes  elhatározásoktól  úgyis  vissza- 
riadó uralkodó,  hogy  esetleges  újabb  nemzetközi  bonyo- 
dalom esetén  birodalma  a  belső  válság  miatt  védtelenül 
marad  és  zsákmánya  lesz  az  ellenségnek?  Vagy  az  tartotta 
vissza  a  cselekvéstől,  hogy  az  államcsíny  sikerének  esetére 
nem  volt  kidolgozott,  kész  terve  Magyarország  kormány- 
zására? Mindez  csak  feltevés,  de  nyilván  az  utóbbit  támo- 
gatja az  a  tény,  hogy  1813-ban,  Napóleon  oroszországi 
hadjárata  után,  Ferenc  komolyan  gondolt  az  alkotmány- 
nak összbirodalmi  szellemű  reformjára,  s  vezérelvül  azt 
tűzte  ki,  hogy  a  magyar  alkotmányt,  a  régi  formák  meg- 
tartása mellett,  lényegében  lehetőleg  közel  kell  hozni  az 
osztrák  —  abszolutisztikus  —  alkotmányhoz.  A  közigaz- 
gatás bizonyos  területein  erős  centralizáció  indult  meg  a 
következő  kritikus  években,  amelyeknek  emléke  Napóleon 
bukásával  s  Európa  térképének,  valamint  szellemi  életé- 
nek újrarendezésével  van  elválaszthatatlanul  egybekap- 
csolva. Körülbelül  az  1821.  év  jelezheti  azt  a  korhatárt, 
ameddig  Magyarország  alkotmányát  komoly  veszély  fe- 
nyegette. Nem  érdektelen  ezzel  szemben  megállapítani, 

hogy  az  erőszakos  ujoncozást  és  fŐkónt  az  újabb  valuta- 
reformot, az  adózásnak  ércvaluta-alapra  helyezését,  ami 
Magyarországon  oly  hatalmas  nemzeti  ellenálláshoz  veze- 
tett, a  kormány  éppen  a  törvényesség  szempontjából  gon- 
dosan megvizsgálta  előzőleg,  s  az  uralkodó  csak  akkor 
rendelte  el,  amikor  alkotmányos  aggályait  megnyugtat- 
ták. 1823 — 24-ben  nem  volt  többé  szó  arról,  hogy  a  bo- 
nyolult helyzetet,  a  katonai  erőszak  alkalmazását,  a  biro- 
dalom erőszakos  újjászervezésére  használja  fel  a  kormány. 

Metternich,  a  magyar  alkotmány  és  a  birodalom  prohlémája. 

Alapos  kutatások  világánál  nem  tekinthető  helytálló- 
nak Metternichnek  az  a  megállapítása,  mintha  ő  beszélte 
volna  rá  Ferencet  az  1825-i  országgyűlés  összehívására, 
mert  ebben  a  fontos  uralkodói  tényben,  a  fejedelem  és 
a  rendek  közötti  megegyezés  helyreállításában,  jóval  na- 
gyobb része  volt  gr.  Zichy  Károly  államminiszternek. 
Viszont  el  kell  ismerni,  hogy  a  törvényes  alap  tiszteletben 
tartása  megfelelt  az  akkor  európai  érvényesülése  tető- 
pontján álló  államkancellár  elgondolásának,  amiből  egyes 
elemeket  már  e  helyen  ismertetni  kell.  Metternich  a  Eajna 
vidékéről  származott,  tehát  látását  nem  befolyásolták  régi 
osztrák  hagyományok,  különösen  nem  befolyásolta  a  joze- 
finizmus a  maga  történelmi  berendezéseket  nivelláló,  német - 
jellegű  Összállam-gondolatával.  Világosan  és  helyesen 
ítélte  meg  a  birodalom  problémáját,  hogy  az  a  dinasztia 
és  a  kormányzás  egységéből,  valamint  az  alkotórészek 
sokféleségéből  adódott.  A  XVIII.  század  egyensúly- 
politikájának meggyőződéses  híve  volt,  tehát  elutasíthatta 
magától  az  összállam  gondolatát  éppen  úgy,  mint  a  ter^ 
mészetellenes  központosítást  és  a  germanizációt,  ehelyett 
az  egység  és  a  sokféleség,  a  központi  kormányzat  és  a 
részek  érdekeinek  kiegyenlítésében  kereste  a  megoldás  le- 
hetőségét. Az  akkor  még  csírájában  levő  nemzetiségi  esz- 
mére nem  kellett  különösebben  tekintettel  lenni,  viszont 
érinthetlennek  tartotta  a  történeti-államjogi  hagyományo- 
kat. A  műveltség,  klima,  faj  és  nyelv  által  meghatározott 
törzsi  különbségeket  a  közigazgatás  decentralizálásában 

gondolta  érvényesíthetőnek.  Az  osztrák  államnemzet  esz- 
méjét kimérának  tartotta  ;  felfogása  szerint  az  egység  ter- 
mészetes megtestesítőjének  szerepét  a  «monarchikus»  bi- 
rodalomban a  dinasztiának  kellett  vállalnia.  Egységet 
kívánt  a  kormányzásban  és  a  közigazgatás  legfelsőbb 
régiójában,  ezzel  szemben  a  különbözőség  elvét  az  egyes 
országok  közjogi  egyéniségének  és  jogainak  tiszteletben 
tartásában,  a  közigazgatás  decentralizálásában  és  az  egyes 
törzsek  szabad  kulturális  fejlődésében  tartotta  megvaló- 
síthatónak, —  már  amennyiben  ez  nem  veszélyeztette  az 
államérdeket.  Ideálja  a  Dudamedence  népeinek  együtt- 
működése volt  a  közös  államcél  érdekében.  A  német  kul- 
túra alapján  kívánta  ugyan  a  monarchia  törzseinek  köz- 
szellemét és  műveltségét  tovább  fejleszteni,  azonban  az 
erőszakos  germanizálásnak  éppoly  határozott  ellensége 
volt,  mint  korrelativ  fogalmának,  az  összállamnak.  A  bi- 
zalmatlanság és  az  ellenszenv  áradatában,  amellyel  a 
mindinkább  nemzeti  programm  alapjára  helyezkedett, 
egyebekben  azonban  megkövesedett  magyar  rendiség 
Bécsben  találkozott,  a  nyugodt  megfontoltság  szigete- 
ként értékelhető  az  államkancellár  felfogása.  Ö,  talán 
egyetlen  kivételként  josefinista  környezetében,  nem  volt 
ellensége  a  rendiségnek.  Ellenkezőleg,  amikor  ráeszmélt 
II.  József  vállalkozásának  elhibázott  voltára  és  ráeszmélt 
arra,  hogy  a  fejedelmi  abszolutizmus  nem  tudja  a  Duna- 
medence politikai  problémáját  osztrák  összállam  és  osztrák 
államnemzet  megteremtésével  megoldani,  világossá  vált 
előtte  a  rendiség  kímélésének  szüksége  a  fennálló  társa- 
dalmi és  közjogi  rend  érdekében.  Világnézete  a  XVIII-ik 
század  természettudományos  szemléletében  gyökerezett 
ugyan,  de  a  társadalompolitikai  felfogásában  fellelhető 
romantikus  elemek  a  történetileg  létrejött  alakulatoknak, 
a  történeti  rendiségnek  a  tiszteletét  írták  elő.  Felismerésé- 
ben nem  ment  annyira,  hogy  Ausztriában,  ahol  a  rendek 
hatalma  megtörve  visszavonulni  kényszerült  a  fejedelmi 
abszolutizmus  elől,  a  rendi  tényezők  jogkörének  tágítására 
gondoljon,  azonban  a  magyar  rendi  alkotmányt  veszély- 
telennek tartotta,  s  élénk  szószólója  volt  a  fejedelmi  és 

a  rendi  dualizmus  fenntartásának.  Nem  megsemmisíteni 
akarta  a  rendiséget,  hanem  felhasználni  a  birodalom  tör- 
ténetileg kialakult  berendezésének  megőrzésére. 

Metternich  egész  életében  a  forradalom  ellen  küzdött, 
a  fennálló  rend  konzerválásáért ;  távol  állott  tehát  lelké- 
től minden  forradalmiság,  akár  felülről,  az  uralkodótól, 
akár  alulról,  a  nép  tömegétől  indult  ki.  Eltekintve  egy- 
egy  magyar  tanácsostól,  —  sok  magyar  tagja  nem  volt 
még  a  kormánynak,  —  a  XIX.  század  első  évtizedeiben 
talán  az  államkancellár  volt  az  egyedüli  felelős  tanácsadó, 
aki  nemcsak  nem  tartotta  levágni  való  hydrafejnek  a 
magyar  alkotmányt,  hanem  komolyan  védelmébe  is  vette. 
A  történeti  állam  berendezésének  felforgatása  nem  volt 
érdeke  a  nemességnek,  a  fejedelem  pedig  nem  volt  képes 
megtenni ;  természetesnek  látszott  tehát,  hogy  e  két  döntő 
fontosságú  elem  fogjon  össze  egymással  a  törvényesség, 
a  fennálló  rend  átmentésének  érdekéhen  az  alulról  fenyegető 
forradalmi  szellem,  a  liberalizmus  — Bécsben  a  francia  for- 
radalmi hagyományok  alapján  sokáig  jakobinizmusról  be- 
széltek —  ellenében,  az  állami  és  a  társadalmi  rend  felfor- 
gatására törekvő  eszmék  megbénítására.  Mily  egyszerű, 
természetes  politikai  bölcsesség  volt  mindez,  s  mégis  mily 
sok  időbe  telt,  amíg  Bécsben  a  kormánykörök  ráeszméltek 
Metternich  tételének  a  helyességére  :  az  uralkodónak  saját 
érdekében  nem  szabad  támadnia  a  magyar  alkotmányt, 
nem  szabad  gyengítenie  a  rendiség  ellenálló  erejét,  mert 
ekként  maga  készítené  elő  a  forradalom  diadalát. 

Nem  tartozik  e  lapokra  az  eleddig  elhanyagolt  kérdés- 
nek a  vizsgálata :  a  magyar  nemzeti  állam  kialaku- 
lására irányuló  mozgalom  —  a  reformkorszaknak  e  becses 
tartalma  és  egyben  irányítója  —  mennyi  építő  erővel  tu- 
dott szabadon  rendelkezni,  éppen  azért,  mert  megszaba- 
dult a  történelmi  alkotmány  védelmének  gondjától.  Met- 
ternich álláspontjának  győzelme  a  birodalom  közjogi  ós 
kormányzati  berendezéséről,  ez  a  félmegoldás  központo- 
sítás és  föderalizmus  között,  az  alkotmány  és  a  törvényes- 
ség alapjára,  védekező  állásba  helyezte  a  kormány  ma- 
gyarországi politikáját  1848-ig. 

Ezzel  lezárult  a  birodalmi  probléma  megoldására  irá- 
nyuló törekvések  kora  Ferenc  idejében,  még  pedig  ered- 
mény nélkül.  A  birodalom  gyengeségének  oka  tulajdon- 
képpen abban  rejlett,  hogy  a  monarchiában  két  alkot- 
mány, két  külön  berendezés  állott  fenn  egymás  mellett, 
s  a  kiegyenlítődés  útját  olyan  ellentétek  között,  mint  az 
ausztriai  abszolutizmus  és  a  magyarországi  féltékeny 
rendiség  nem  tudta  megtalálni  a  kormány,  a  népeknek 
pedig  nem  volt  meg  a  lehetőségük,  hogy  autonóm  módon 
közeledjenek  egymáshoz.  A  magyar  nyelv  fejlesztésével 
és  a  magyar  nemzeti  irodalom  megújhodásával  együtt  járt 
a  német  irodalmi  műveltség  magyarországi  jelentőségé- 
nek csökkenése,  amivel  a  régi  birodalmi  gondolatnak  ér- 
tékes kötőanyaga  ment  veszendőbe.  Pozitiv  eredményt 
1825  után  csupán  a  magyar  és  az  osztrák  anyagi  érdekek 
közeledésével  lehetett  volna  elérni,  de  a  kormány  e  téren 
sem  tudott  a  fejlődés  élére  állani. 

Vám-  és  adókérdések  1825  után. 

Nagy  tévedés  volt  ki  nem  használni  a  magyar  nép 
körében  a  közös  vámterület  mellett  megnyilvánuló  han- 
gulatot. A  magyarság  szívesen  vette  volna  a  közbenső 
vámvonal  lebontását,  de  mivel  annak  elérésére  nem  lehe- 
tett reménye,  legalább  a  teljes  kölcsönösséget  és  viszonos- 
ságot követelte  a  vámpolitika  terén,  valamint  beleszólás-i 
jogot  az  országgyűlés  számára  a  vámügy  elvi  kérdéseibe, 
hogy  megszabaduljon  az  osztrák  iparnak  való  kiszolgál- 
tatottságától. Azonban  a  birodalom  berendezésében  fen- 
tebb vázolt  ellenmondások  lehetetlenné  tették  a  megoldás 
megközelítését. 

A  vámtarifa  megszabását,  kereskedelmi  szerződések 
kötését,  kivitel  és  behozatal  szabályozását,  a  kormány 
a  királyi  jog  területébe  tartozó  ügyeknek  tekintette,  ame- 
lyekről elvben  a  magyarországi  rendekkel  sem  volt  haj- 
landó tárgyalni.  Feltéve  azonban,  hogy  ilyen  engedményre 
kényszerül,  ha  el  is  ismeri  a  magyar  országgyűlés  bele- 
szólási jogát,  még  mindig  megoldatlan  marad  a  kérdés  : 
kik  tárgyalják  meg  a  birodalom  két  felét  egyaránt  érdeklő 

kérdéseket,  mikor  Ausztriában  fejedelmi  abszolutizmus 
uralkodik?  Joggal  hivatkozhatott  a  kormány  arra,  hogy 
a  magyar  országgyűlés  legfeljebb  a  magyar  vámügyre 
gyakorolhat|felügy eletet  és  befolyást,  de  nem  szabhatja 
meg  az  uralkodónak,  hogy  mit  tegyen  az  osztrák  tarto- 
mányokban, igy  —  a  legfontosabb  példánál  maradva  — 
nem  gyakorolhat  befolyást  a  magyar  gabona  ausztriai  be- 
viteli vámjának  megszabására.  Két  alkotmányos  or- 
szág megegyezhetett  volna  szabadon  egymással,  a  biro- 
dalmi gondolat  nagy  előnyére,  s  a  magyar  rendekben  meg 
is  lett  volna  a  készség  ilyen  tárgyalásokra,  de  az  abszo- 
lutisztikus Ausztria  és  az  alkotmányos  Magyarország  kö- 
zött nem  volt  mód  a  nehézségek  kiküszöbölésére. 

Ferenc  uralkodása  alatt  nemcsak  érvényben  maradt  a 
II.  József  által  kifejlesztett  tiltó- vámrendszer,  hanem  a 
behozatali  tilalmak  köre  még  tovább  bővült.  Az  uralkodó 
csökönyösen  ragaszkodott  ahhoz  a  rendszerhez,  amelynek 
bevallott  célja  az  osztrák  ipar  védelme  volt.  A  birodalmi 
eszme  hatása  alatt  a  magyar  kivitel  Ausztria  felé  megtar- 
totta kiváltságos  helyzetét,  amennyiben  a  magyar  mező- 
gazdasági cikkek  félannyi  beviteli  vámot  fizettek  az  osztrák 
tartományokban,  mint  a  külföldiek,  az  eltiltott  cikkeket 
pedig  60  %  helyett  10  %-os  vámmal  lehetett  Magyar- 
országból bevinni  ugyanoda.  Azonban  kölcsönösségről, 
vagy  a  közbenső  vámvonal  lebontásáról  hallani  sem  akart 
az  államtanács  és  az  osztrák  bürokrácia.  Számtalan  be- 
advány, véleményezés  és  felterjesztés  keretében  mindig  a 
régi  érv  ismétlődik  meg:  Magyarország  aránytalanul  ke- 
véssel járul  a  birodalom  szükségleteinek  fedezéséhez,  míg 
az  osztrák-cseh  tartományok  erejükön  felül  adóznak,  tehát 
joggal  számíthatnak  kivételes  kedvezményekre  kereske- 
delmi téren.  A  kormány  pénzügyi  gazdálkodása  mellett 
csakugyan  mind  helyesebbé  vált  ez  az  érv.  A  magyar 
hadiadó  összege  úgyszólván  változatlan  maradt  az  egész 
korszakon  át,  míg  a  birodalom  költségvetése  olyan  mér- 
tékben duzzadt  fel,  hogy  ezzel  a  sómonopólium  és  vám- 
jogok bevételei  sem  tartottak  lépést.  Mindenekelőtt  az 
államadósságok  és  az  utánuk  járó  kamatszolgáltatások 

összegét  növelték  még  aránytalanul  az  ércvalutára  való 
áttérés  terhei  és  az  állandó  deficit  eltüntetése.  Évró'1-évre 
hatalmas  hiánnyal  kellett  számolnia  a  pénzügyi  igazgatás- 
nak, s  a  költségvetési  hiányok  fedezetére  súlyos  feltételek 
mellett  felvett  külföldi  kölcsönök  szolgáltak.  A  költség- 
vetés kiegyenlítésére  két  hatékony  eszköz  kínálkozott : 
a  hadügyi  kiadások  leszállítása  és  Magyarország  adózási 
képességének  nagyobb  mértékű  kihasználása.  Hiába  nó'tt 
azonban  az  ország  lakossága  és  gyarapodott  talán  jóléte 
is,  az  adózó  nép  vállaira  nem  lehetett  több  terhet  rakni, 
mert  anyagi  erejét  kimerítették  a  földesúrnak  járó  szol- 
gáltatások, s  a  belügyi  kiadások  fedezésére  szolgáló  házi- 
pénztár megnövekedett  igényei.  A  gondolatkör  mindig 
ugyanazzal  a  kívánsággal  zárult :  a  magj'ar  nemesség  adó- 
mentességét meg  kell  szüntetni,  mert  e  nélkül  lehetetlen- 
nek látszott  az  államháztartás  rendbehozása,  s  gazdasági 
könnyítések  megadása  a  magyar  népnek. 

Egyéb  gazdasági  tekintetek  is  a  közös  vámterületnek  fel- 
tétel nélkül  való  megteremtése  ellen  hangolták  a  kormányt. 
Ferenc  monarchiájának  költségvetéséből  megállapítható, 
hogy  a  bevételeknek  igen  nagy  százalékát  még  az  egyenes- 
adók tették,  első  helyen  a  földadó.  Bármily  nagy  haladást 
tett  Ausztria  a  múlt  század  első  tizedeiben  az  iparosodás 
terén,  mégis  a  földművelés  tartotta  el  lakosságának  java 
részét.  Az  osztrák  földbirtok  pedig  kivétel  nélkül  adó- 
köteles volt ;  igaz,  hogy  a  jobbágy  adókulcsának,  illetve 
adüállagának  megállapítása  igazságtalanul  nyomasztóbb 
volt,  mint  a  földesúré,  de  terhet  viselt  az  utóbbi  is,  s  jog- 
gal kívánta  meg,  hogy  a  kormány  a  vámvonalat  az  ő  ter- 
mékeinek védelmére  használja  ki.  Valószínű  volt  az  a  fel- 
tevés, hogy  az  olcsó  munkaerővel,  adómentesen  termelő 
magyar  földbirtok  szabad  verseny  esetén  tönkreteszi  az 
osztrák  földbirtokost,  az  osztrák  adózót. 

Ez  az  utóbbi  érv  kimutathatólag  komoly  hatást  tett 
az  osztrák  intézőkörökre,  pedig  közelebbről  megvizsgálva 
nem  bizonyul  mindenben  helytállónak.  A  magyar  közle- 
kedési utak  kétségbeejtőn  elhanyagolt  volta  mellett  csak 
kevés  nyugatmagyarországi  latifundium  kiviteléről  lehe- 

tett  volna  szó,  s  a  forgalom  drágasága,  néhány  határszéli 
osztrák  földbirtokos  kivételével,  úgyis  mentesítette  volna 
az  osztrák  földbirtokot  a  veszélyes  versenytől.  Végered- 
ményben a  kormány  méltánytalan  gazdasági  politikát 
folytatott,  mert  Ausztriában  előmozdította  az  ipari  ter- 
melést és  védte  a  mezőgazdaságot  is,  míg  Magyarországon 
egyenesen  meggátolta  az  ipar  kibontakozását  s  károsan 
befolyásolta  a  mezőgazdasági  cikkek  áralakulását.  Tehát 
nemcsak  hogy  a  magyar  termelő  tekintett  vágyakozva  a 
külföldi  piac  felé,  hanem  mind  az  országgyűlések,  mind  a 
megyék  elkeseredett  harcot  vívtak  az  osztrák  érdekből 
kiadott  tilalmakkal  is.  A  magyar  mezőgazdaságnak  kétség- 
telenül Ausztria  volt  a  természetes  piaca,  s  teljesen  szabad 
forgalom  esetén  is  az  maradt  volna,  különösen  az  akkori 
áruforgalmi  viszonyok  mellett,  de  a  külföldi  piacok  üdvös 
árszabályozó  hatást  gyakoroltak  volna  a  magyar  terme- 
lésre. A  birodalmi  gondolat  természetes  alapjára,  a  sors- 
és  érdekközösség  érzetére  romboló  hatással  kellett  lennie 
a  monarchia  két  fele  között  lépten-nyomon  kiütköző  ér- 
dekellentétnek. Joggal  vetette  az  osztrák  közvélemény  a 
magyarság  szemére,  hogy  nem  érdekli  a  birodalom  sorsa, 
de  nem  gondolta  meg,  vájjon  lehetett-e  ez  másként,  mikor 
egy  évszázad  óta,  a  pragmatica  sanctio  kora  óta,  a  ma- 
gyar nép  csak  áldozatot  hozott  a  birodalmi  közösségért, 
nyilvánvaló  előnyök  nélkül?  Mennyivel  könnyebb  lett 
volna  a  birodalmi  eszmét  megerősíteni,  ha  a  Dunamedence 
népeinek  összetartozását  legalább  az  anyagi  érdekek  ereje 
tudatossá  és  kívánatossá  tette  volna  a  magyarság  sze- 
mében ! 

A  közbenső  vámvonal  fenntartása,  mint  a  magyar  ne- 
messég adómentessége  és  az  osztrák  mezőgazdaság  vé- 
delme által  meghatározott  szükségesség,  szilárd  kormány- 
zati elv  volt  Ferenc  uralkodása  alatt,  de  ez  az  elv  távol- 
ról sem  találkozott  osztatlan  rokonszenvvel,  még  az  osztrák 
vezető  körökben  sem.  Az  uralkodó  megcsontosodott  nézete 
ellen  határozottan  nem  mert  ugyan  senki  sem  felszólalni, 
de  a  fiatalabb,  modernebb  nemzetgazdasági  elveket  valló 
nemzedék,  amelyhez  Kübeck  államtanácsos  is  tartozott. 

nem  maradt  érintetlenül  a  szabad  árucserének  egyre  di- 
vatosabb eszméjétől.  Ez  a  nemzedék  tudományos  meg- 
győződésből volt  ellensége  a  tilalmi  vámrendszemek,  s 
ártalmasnak  tartotta  a  magyar  határon  emelkedő  vám- 
vonalat. Metternich  előtt  viszont,  akinek  szelleme  Ferenc 
környezetében  egyedül  volt  mentes  a  napi  kérdések  ki- 
csinyes gondjától,  állampolitikai  szempontból  lehetett  ag- 
gályos a  birodalom  két  fele  között  uralkodó  gazdasági 
ellentét.  Határozott  pártolókra  talált  azonban  a  magyar- 
ság vámügyi  úton  való  megadóztatásának  gondolata  a 
pénzügyi  hatóságokban,  s  végső  fokon  Kolowratban  és 
körében,  a  «kamarillá»-ban. 

Szerves  gondolat  hiánya  a  birodalom  'prohlémájának  meg- 
oldására. 

Jozefinista  hagyományokra  felépített  gondolatvilágu- 
kat jellemzi,  hogy  iparkodnak  újból  gyanakvást  kelteni 
a  magyarság  ellen  állítólagos  elszakadási  törekvések  miatt, 
s  hivatásuknak  nyilvánítják  a  küzdelmet  ez  ellen  a  kiméra 
ellen,  de  másfelől  egyetlen  új,  teremtő  gondolatot  sem 
tudnak  kitermelni  a  kétségtelenül  megállapítható  kölcsö- 
nös elhidegülés  folyamatának  feltartására. 

Ferenc  jellemének,  a  fennállóhoz  való  görcsös  ragasz- 
kodásának, reformfélelmének  és  bizalmatlanságának  is- 
meretében nem  szabad  Kolowratnak  kétségtelenül  nagy 
befolyását  túlbecsülni  a  monarchia  sorsának  alakítására, 
de  sokat  és  gyümölcsözőt  alkothatott  volna,  ha  Metter- 
nich-hel  közös  politikát  folytat.  Érthető,  hogy  kísérletet 
sem  tett  a  természetesebb,  organikusabb  fejlődés  gondo- 
latának felvetésével.  Az  osztrák  tartományokban  még 
Mária  Terézia  és  II.  József  tartalmatlanná,  üres  forma- 
sággá alacsonyította  le  ugyanis  a  rendek  működését,  ami 
úgyszólván  kimerült  abban,  hogy  évente  egj^szer  felvonul- 
tak a  régi  viseletek  pompájában  tanácskozó  helyiségükbe, 
vita  nélkül  elfogadták  az  uralkodói  követeléseket,  s  utána 
csendben  eloszoltak.  Az  1790.  év  rövid  ideig  tartó  fel- 
buzdulása után  visszaestek  régi  letargiájukba,  s  Ferenc 
vasöklével  gondoskodott  róla,  hogy  szavukat  ne  emeljék 

fel.  Sem  Metternich,  sem  Kolowrat,  egyikük  sem  gondolt 
arra,  hogy  Ferenc  előtt  szóba  hozza  a  marazmusban  szen- 
vedő osztrák  rendiség  felelevenítését.  Eléggé  életrevaló- 
nak, s  a  kormányzati  elvekkel  összeférőbbnek  látszott 
Metternichnek  egy  régi  kedvenc  eszméje,  amely  a  köz- 
igazgatás magasabb  rétegeiben  is  megvalósította  volna  az 
egyes  tartományok  és  országok  közt  nem  az  egységet, 
hanem  az  egyetértést.  (Einheit — Einigkeit,  Metternich 
szótárában  antithetikus  fogalmak  ;  az  elsőt,  mint  a  cen- 
tralizáció kifejezőjét,  elutasítja).  A  magas  közigazgatás 
felelős  képviselői,  a  kancelláriák  fejei,  olyan  ügyeiket, 
amelyek  az  egész  birodalomra  érdekkel  bírnak,  közös  ta- 
nácskozásokon vitatták  volna  meg,  esetleg  közös  belügy- 
minisztérium keretében ;  e  megoldás  lehetővé  tette  volna, 
hogy  a  kancellárok  tudomást  szerezzenek  a  birodalmi  poli- 
tika elveiről  és  szükségleteiről,  s  működésükben  tekintet- 
tel legyenek  a  birodalmi  érdekekre  is.  A  gondolat  ki- 
tűnően megfelelt  a  monarchia  felépítésének,  s  a  birodalmi 
gondolatba  annyi  szerves  életerőt  vitt  volna,  amennyit 
az  összeomlásig  egyetlen  kísérlet  sem  tudott  többé  bizto- 
sítani. Ferenc  azonban,  terméketlenségét  jellemző  módon 
hevertette  ezt  a  javaslatot  is,  s  Kolowratnak  nem  jutott 
eszébe  támogatni  azt,  mivel  ő  a  saját  miniszteri  irodájá- 
ban, önmaga  és  hívei  vezetése  alatt  gondolta  megvaló- 
síthatónak a  birodalom  beligazgatásának  egységét.  Ha 
a  kormány  gépezete  nagy  zajjal,  de  annál  üresebben  za- 
katolt, gondolati  irányítás  nélkül,  Ferenc  egész  uralkodása 
alatt,  annak  elsősorban  Ferenc  maga  volt  az  oka,  de  ezt 
a  szomorú  örökséget  kegyelettel  ápolta  Kolowrat  és  mind- 
azok, akiket  érdekeik  köréje  csoportosítottak. 

A  birodalmi  patriotizmus  hiánya. 

Az  elmondottakat  figyelembe  véve  alig  lehet  csodál- 
kozni, ha  a  patriotizmus  érzelmi  és  fogalmi  kialakulásában 
kritikus  időn  ment  át  a  monarchia  lakossága  Ferenc 
hosszú  uralkodása  alatt.  A  felvilágosult  abszolutizmus 
frazeológiájában  nagy  erővel  lépett  előtérbe  a  hazasze- 
retet  hangoztatása ;    röpiratok   és   komoly   tudományos 

művek  egyaránt  az  állampolgárok  szent  kötelességévé 
teszik  a  patriotizmust,  de  az  ő  felfogásukban  a  haza 
fogalma  még  nélkülözi  a  szervességet,  a  fajhoz  és  nemzeti- 
séghez való  hűség  szükségességét,  s  csupán  az  államra, 
mint  politikai  életformára  korlátozódik.  Ferenc  uralkodása 
idején  volt  egy  pillanat,  amikor  fellángolt  az  osztrák 
patriotizmus  s  talán  felhasználható  lett  volna  az  osztrák 
államnemzet  megalkotására.  1809-ben  volt  ez,  a  Napó- 
leon elleni  hadjárat  küszöbén.  Ferenc  kormánya  azonban 
elmulasztotta  ennek  a  ritka  alkalomnak  a  kihasználását. 
A  negyvenes  években  joggal  panaszkodik  a  régi  Ausztria 
legkiválóbb  politikai  írója,  hogy  nincs  «osztrák  nemzet», 
s  mindjárt  hozzátehette  volna,  hogy  nincs  a  dinasztikus 
összetartozás  érzésén  túlmenő  osztrák  patriotizmus  sem. 
A  magyarság  hazaszeretetének  tárgya  Szent  István  biro- 
dalma volt,  az  osztrák  hazaszeretet  tartalma  pedig  to- 
vábbra is  a  szülőföldön  csüggő  provincializmus.  Birodalmi 
patriotizmus  csupán  a  jozefinista  rétegekben,  főleg  az 
osztrák  hivatalnoki  körben  volt  található  még,  ott  is 
többnyire  elcsenevészedett  alakban.  Ferenc  sivár  etatiz- 
musában  a  közéleti  tevékenység  egyetlen  tárgya  és  célja 
az  «állam»  volt,  de  az  állam  fogalmát  szívesen  össze- 
cserélte az  udvar  az  uralkodóval  és  a  dinasztiával.  Joggal 
hívja  fel  a  történetírás  a  fig^'elmet  egy  lényegtelennek 
látszó,  de  annál  jellemzőbb  tünetre  :  II.  József  alatt  az 
állami  sematizmusokban  az  «Állam»  állott  első  helj'en  a 
maga  kormányzati  és  közigazgatási  szerveivel,  Ferenc 
korában  a  ((legmagasabb  udvar».  A  nagy  népcsászár  ön- 
magát is  az  állam  szolgájának  vallotta,  Ferenc  szókincsé- 
ben már  majdnem  kizárólagosak  az  ilyen  kitételek  :  «az 
Én  szolgálatom)).  Az  előd,  akinek  emléke  mind  a  művelt 
osztályok,  mind  a  nép  emlékezetében  salaktól  megtisz- 
tulva a  közért  való  önfeláldozás  fényében  ragyogott,  az 
állam  mindenhatóságát  nem  tekintette  öncélnak,  hanem 
milliók  javát  előmozdító  eszköznek  ;  a  kisebb  utód  szemé- 
ben az  állam  célja  a  mozdulatlanság,  az  apathia  kény- 
szerű nyugalmának  kierőszakolása  volt.  Az  állam  fogal- 
mának ez  az  elcsenevószesedése  és  a  birodalmi  patriotizmus 

hiánya  teszi  érthetővé,  hogy  a  nemzetiségi  eszme  olyan 
akadálytalanul,  oly  elemi  erővel  hódította  meg  rövid  idő 
alatt  a  Dunamedence  törzseit. 

Ausztria  és  a  nemzetiségi   eszme. 

Nem  hiába  tekintették  Ausztriát  századokon  át  a 
németség  «szívének  és  pajzsának)).  A  Habsburgok  dinasz- 
tiája, bár  különböző  népek  alkották  birodalmát,  ipar- 
kodott a  német  nép  iránt  kötelességét  híven  teljesíteni, 
olyan  időkben  is,  amikor  a  monarchia  államrezonja  súlyos 
konfliktusok  elé?  állította.  Mind  Mária  Terézia,  mind 
II.  József,  büszkén  vallották  magukat  németeknek,  s  az 
osztrák  közigazgatás  hatalmas  modern  szervezete  éppoly 
elválaszthatatlan  volt  a  német  gondolattól,  mint  József- 
nek germanizálásra  épített  összállama.  A  német  néppel 
való  sorsközösség  hagyományát  igazolták  azok  a  biro- 
dalmi német  államférfiak  is,  akik  sűrűn  léptek  a  Habs- 
burgok szolgálatába.  A  francia  forradalom  és  Napóleon 
világuralmi  törekvései  ellen  viselt  harcokban  Ausztria 
ismét  nagyobb  áldozatot  hozott  német  hivatásáért,  mint 
bármely  más  német  törzs.  Még  1809-ben  a  német  nép 
legjobbjainak  ujjongása  mellett  lépett  Ferenc  a  küzdő- 
térre Napóleon  ellen.  A  hadjárat  szomorú  vége  és  a  sze- 
rencsétlen béke  alaposan  kijózanította  ugyan  új  tanács- 
adóit a  nemzeti  gondolat  jegyében  fogant  lelkesedésből, 
de  ebből  nem  következett,  hogy  Ausztria  feláldozza 
német  jellegét,  s  Napóleon  leveretése  után  ne  igyekezzék 
vezetőállást  elfoglalni  a  Német  Szövetségben.  A  hagyo- 
mányok ereje  nagy  volt ;  még  a  nemzetiségi  értékelésben 
eléggé  közönyös  Metternich  is  a  monarchia  hivatásának 
tekintette  a  magasabbrendű  német  műveltség  közvetítését 
a  Dunamedence  népeihez. 

A  német  szellem,  mint  a  jozefinizmus  gondolati  tar- 
talmának lényeges  eleme,  szívós  erővel  élt  tovább  az 
osztrák  közigazgatásban,  a  nélkül  azonban,  hogy  az  egyes 
nemzetiségek  kulturális  törekvéseire  ellenséges  szemmel 
nézett  volna.  így  a  csehek  háborítatlanul  fejlesztették 
nyelvüket,  egyetemi  tanszéket  kaptak,  tudományos  tár- 

sulatot  alakítottak,  majd  megteremtették  a  nagy  jövőre 
hivatott  Maticát.  A  kormány  mintegy  jóakaró  közömbös- 
séggel tűrte  mindezeket  a  kipróbált  hűségű  cseh  rendek 
által  pártolt  törekvéseket.  Számára  az  volt  a  lényeges, 
hogy  politikai  elemeket  nem  fedezett  fel  a  friss  cseh-szláv 
gondolatban  —  (az  intelligencia  csehországi  vezetó'i  gon- 
dosan  elrejtették    oroszbarát    érzelmeiket    az    avatatlan 
szemek  elől)  —  s  ezenfelül  társadalmi  nyugtalanság  jeleit 
sem  lehetett  észlelni  ezzel  a  nemzetiségi  mozgalommal 
kapcsolatban.  Nem  gondolhatott  a  kormány  még  a  távoli 
veszélyre,  hiszen  a  német  nyelvű  közigazgatás  szorosan 
csatolta    Csehországot    az    osztrák    császárság    testéhez, 
lakosságának     szelleme     pedig    osztálykülönbség    nélkül 
«jóérzelműnek»    mutatkozott.    Ellenzékiség,     elszakadási 
vágy,    társadalmi   nyugtalanság,    mindez   ismeretlen   fo- 
galom volt  a  loyalis  cseh  földön.  Ezek  a  közjogi  és  társa- 
dalompolitikai ítéletek  döntő  befolyást  gyakoroltak  a  cseh 
nemzeti  ébredés  sorsára.  Aránylag  könnyű  volt  Kolowrat- 
nak  magas  állásában  tovább  játszania  a  cseh  nemzetiség 
pártfogójának  szerepét   s   kieszközölnie  bizonyos  nyelvi 
engedményeket,  amelyek  az  első   rést  ütötték  Ausztria 
rendszerének  német  felépítményén.  A  művelt  és  kivételes 
elbánásban    részesülő    olasz    nemzetiség    kivételével    az 
osztrák  tartományok  több-kevesebb  törzse  alig  érkezett 
még  el  a  nemzeti  fejlődésnek  kulturális  fokára,  a  lengye- 
lekre nem  kellett  a  kormánynak  tekintettel  lennie,  —  így 
a   nemzetiségi   kérdésnek   alig   volt   lényeges    szerepe    a 
kormány  ausztriai  politikájában. 

A  magyar  államnyelv  kérdése. 

Ugyanazok  a  birodalmi  és  társadalmi  politikai  meg- 
gondolások, amelyek  a  cseh  nemzetiség  fejlesztésével 
szemben  némán  maradtak,  éles  ellenállásra  ösztönözték 
a  kormányt  a  magyar  nyelv  és  a  magyar  nemzetiség 
jogainak  érvényesítése  ellenében.  Ugyanis  bécsi  megítélés 
szerint  a  nemzeti  mozgalomnak  Magyarországon  jóval 
komolyabb  következményekkel  kellett  járnia,  mint  a 
monarchia  egyéb  alkotórészeiben.  Feltűnő  jelenség,  hogy 

a  tormány  tagadólagos  politikája  nem  a  német  kultúra 
ós  nyelv,  hanem  a  holt  latin  nyelv  érdekében  nyilatkozott 
meg,  aminek  oka  abban  keresendő,  hogy  hivatalosan  le- 
számolt a  germanizáló  jozefinista  összállam  bukásával; 
ezzel  szemben  a  birodalmi  gondolatot  csak  úgy  vélte  meg- 
menthetőnek,  ha  Magyarországon  fenn  tudja  tartani  a 
latin  nyelv  uralmát  a  közéletben.  Ezen  az  elvi  alapon 
folytatta  a  harcot  a  magyar  nyelv  érvényesülése  ellen. 
A  magyar  nyelvi  mozgalom  gondolatépítményével  az 
ellenérvek  zárt  rendszerét  szegezte  szembe.  Szinte  a  modern 
kisebbségvédelmi  gondolat  magaslatára  látszik  emel- 
kedni leghangosabban,  de  legkevesebb  meggyőződéssel  és 
őszinteséggel  hangoztatott  ellenvetése,  mikor  kétségbe- 
vonja a  kisebbségben  lévő  magyarság  jogát  arra,  hogy 
nyelvét  ráerőszakolja  a  többi  törzsre,  a  németekre,  szlá- 
vokra,  oláhokra  és  «rusznyákokra».  Az  elv  szép,  de  az 
ezt  hangoztató  tanácsosok  kimutathatólag  boldogan  ger- 
manizálták  volna,  s  legalábbis  a  latin  nyelv  jármában 
iparkodtak  megtartani  ugyanazokat  a  védelemre  érde- 
mesített nemzetiségeket.  Korán  megértette  a  kormány, 
hogy  e  gondolat  hangoztatása  fogja  biztosítani  számára 
a  kisebbségek  rokonszenvét  a  magyarsággal  felveendő 
küzdelemben.  Több  őszinteség  gyanítható  a  műveltebb 
bécsi  államférfiak  egyéb  érvei  mögött ;  így  mikor  a  magyar 
nyelvet  és  műveltséget  fejletlennek  nyilvánítják  ahhoz, 
hogy  a  német  és  a  latin  nyelvnek  az  örökébe  lépve  maga- 
sabb műveltség  felé  vezesse  a  Dunamedence  népeit.  A  jó- 
léti állam  híveinek  érve  ez,  akik  tehetetlenségük  érzetében 
sem  hajlandók  feláldozni  az  állam  kulturális  hivatását. 

A  döntő  érveket  azonban  a  rendszer  társadalmi  és 
birodalmi  -  politikai  elveivel  összefüggésben  álló  meg- 
gondolások szolgáltatták.  Sok  egyébként  felvilágosult  és 
kifogástalanul  hazafias,  konzervatív  magyar  politikus  val- 
lotta Béccsel  egyetértőleg,  hogy  a  rendi  alkotmány  nyolc 
évszázadon  át  összenőtt  a  latin  nyelvvel,  s  az  utóbbinak 
eltűnése,  a  magyar  nyelv  bevonulása  a  közéletbe,  előbb- 
utóbb  demokratizálódásra,  nagyobb  tömegek  politikai 
működésére  vezet.  Volt  némi  igazsága  Ferenc  egyébként 

rosszhírű  orvosának  ós  bizalmas  tanácsadójának,  Stifft 
államtanácsosnak  patetikus  felszólalásában,  mikor  «magyar 
indigéniai  esküjéró'l  megemlékezve*  az  ősi  alkotmány 
halálát  és  a  hagyományos  társadalmi  rend  felbontását 
várta  a  magyar  nyelv  győzelmétől.  E  társadalompolitikai 
érv  hatása  alól  nem  tudta  felszabadítani  magát  sem  a 
kormány,  sem  a  konzervatív  magyar  közvélemény. 

Azonban  a  központi  kormány  elveinek  ismeretében 
feltehető,  hogy  a  birodalom  megmentéséből,  a  kormányzás 
ós  a  közigazgatás  egységéből  fakadó  meggondolás  számít- 
hatott legtöbb  eredményre.  Mint  ismételten  emUtettük, 
az  osztrák  államférfiak  nagy  része  a  jozefinizmus  eszmény- 
világában  nőtt  fel,  s  ha  kénytelenségből  számolt  is  József 
rendszerének  összeomlásával,  titokban  szeretettel  ápolta 
álmát  a  német  nyelvre  ós  műveltségre  felépített  egységes 
osztrák  államiságról,  —  a  magyar  államnyelv  győzelme 
pedig  ennek  az  álomnak  végét  jelentette.  Sőt  nem  is 
kellett  az  álmok  országába  menni,  eléggé  világosan  beszél- 
tek a  kormányzás  ós  a  közigazgatás  mindennapi  szükség- 
letei. Még  a  föderalizmushoz  közeledő  Metternich  is  a 
központban,  az  uralkodó  és  legfőbb  tanácsadói  személyében 
kereste  a  birodalom  egységének  biztosítékát,  a  részek 
autonóm  életének  ellentétjét.  Az  államtanács  és  a  külön- 
böző államértekezletek  tehát  az  egész  birodalom  kormány- 
zásának egyöntetűségét  voltak  hivatva  megvalósítani.  Az 
osztrák  államférfiak  a  latinnyelvű  ügymenet  mellett  még 
ki  tudták  terjeszteni  irányító  és  ellenőrző  működésüket 
Magyarországra  is,  a  magyar  államnyelv  diadala  ellenben 
kizárással  fenyegette  őket  a  magyar  ügyekből,  ami  a  régi 
rendszer  fenntartása  mellett  valóban  a  birodalmi  kap- 
csolatok meglazulásával  volt  egyenértékű.  Hogyan  lehe- 
tett volna  rendszeres  ellenőrzést  elképzelni,  mikor  még  a 
magyar  kancelláriának  is  voltak  tagjai,  akik  nem  tudtak 
megfelelően  magyarul?  Igaz,  hogy  a  központi  kormány- 
nak voltak  magyar  származású  referensei  is,  de  —  el- 
tekintve attól,  hogy  az  ő  nyelvtudásuk  sem  volt  mindig 
tökéletes,  —  akárhányszor  előfordult,  főleg  bizalmas  jel- 
legű politikai  értekezleteken,  hogy  a  vezető  osztrák  állam- 

férfiak  vonakodtak  bevonni  őket  a  tanácskozásokba, 
mivel  nem  tartották  eléggé  «megbizhatóknak»  ^magyar 
kollegáikat.  (Kevéssel  a  szabadságharc  előtt  a  magyar  és 
erdélyi  ügyekkel  foglalkozó  államértekezlet  magyar  szár- 
mazású elnöke  aggályosnak  tartotta  a  magyar  kancellár 
rendszeres  meghívását  az  ülésekre,  mivel  azokon  bizalmas 
rendőri  jelentések  felolvasása  válhatott  szükségessé,  s  a 
magyar  méltóság  jelenléte  feszélyezhette  az  értekezlet 
tagjait!)  A  magyarság  iránti  bizalmatlanság  távolról  sem 
szűnt  meg  még  a  kormánykörökben! 

Az  a  felfogás,  amely  a  magyar  mozgalomról  a  múlt 
század  első  évtizedeiben  Bécsben  kialakult  és  a  kormány- 
nak Magyarországgal  szemben  követett  politikáját  el- 
határozón befolyásolta,  két  fejlődési  folyamat  szintetikus 
megítéléséből  alakult  ki. 

A  magyarság  elszakadásától  való  félelem. 

Még  Ferenc  uralkodásának  legelején  történt,  hogy 
az  újból  erőrekapott  jozefinista  szemlélet  az  1790-i  ese- 
ményeket akként  fogta  fel  és  tárta  az  uralkodó  elé,  mint 
a  magyar  nemesség  kísérletét  az  ország  kiszakítására  a 
monarchia  kötelékéből.  Az  emlékezetes  országgyűlés  vezető 
emberei  ellen,  a  «klikk»,  a  «szekta»  ellen  nem  szűntek 
meg  az  áskálódások,  sőt  a  Martinovics-per  után  magyar- 
országi kormányválságra  vezettek.  A  magyar  nemesség 
elszakadási  törekvései  tekintetében  táplált  gyanú  új  ele- 
mekkel erősbödött  a  múlt  század  elején,  amikor  az  ország- 
gyűlések nem  voltak  hajlandók  megszavazni  a  kormány 
által  követelt  kiadós  segítséget  a  monarchia  pénzügyeinek 
rendezéséhez  és  a  gyökeres  valutareformhoz.  Nem  egy- 
szerű nemesi  rendi  ellenállást  kerestek  e  szűkkeblűség 
mögött -'"a  fejedelem  kabinetjének  vezetői, '"a  Baldacciak 
és  a  Wallisok,  amint  talán  nyugodtabb  időkben  és  jobb- 
indulatú  szemléleti  mód  mellett  történt  volna,  hanem  újabb 
kísérletet  a  monarchia  szándékos  tönkretevésére,  sötét 
szándékot  a  magyar  nemesség  részérő,  hogy  a  Duna- 
medence romjain  megalapítsa  saját  egyeduralmát.  Las- 
sankint mindenki  gyanússá  vált,  mint  a  birodalom  rom- 

lásának  előkészítője,  gyanússá  váltak  a  magas  méltóságok, 
a  főherceg-nádor  és  környezete,  a  protestánsok,  az  adó- 
megszavazás ellenzői  felekezeti  különbség  nélkül.  E  szerint 
a  sivár,  rosszakarattal  és  besúgások  mérges  gyümölcsével 
vemhes  felfogás  szerint  tulajdonképpen  a  magyarság 
egyeteme  szándékosan  a  birodalom  megrontásán  dol- 
gozott. 

Ha  valakiben  volt  még  elég  józanság,  hogy  kétel- 
kedjék a  Magyarország  elszakítására  irányuló  állítólagos 
törekvésekben,  a  Bécsben  szállóigévé  vált  «szeparálási 
tendenciában)),  arra  is  nagy  hatást  kellett  gyakorolniok 
a  magyar  nyelvi  és  nemzeti  kívánságoknak,  mint  a  magyar 
elkülönítési  vágy  kifejezőinek.  Évtizedeken  át  nem  volt 
Bécsben  fejedelmi  tanácsadó,  —  hosszú  ideig  a  magyar- 
országi származásúakat  sem  véve  ki  —  aki  a  magyar 
nyelvi  mozgalomban,  a  «hungarizmus»-ban  vagy  «magya- 
rizmusban»,  természetszerű  kulturális  tünetet  látott  volna, 
s  nem  úgy  fogta  volna  fel,  mint  a  birodalom  egyetemétől 
való  elválás  újabb  jelentkezési  formáját.  A  «separatio», 
az  «isolatio»  és  a  «magyarizmus»  egyetlen  fogalmi  körben 
olvadtak  egybe  s  végzetes  befolyást  gyakoroltak  a  kor- 
mány állásfoglalására  a  magyar  nemzeti  törekvések  elle- 
nében. Ha  az  uralkodó  időnkint  kénytelen  engedni  merev 
ellenállásából,  s  némi  engedménj^t  tesz  a  magyar  nyelv 
fejlesztésének  és  terjesztésének,  azt  mindig  megg3^őződése 
ellenére  teszi,  abban  a  tudatban,  hogy  vét  a  birodalom 
iránti  kötelessége  ellen  s  a  monarchiát  összetartó  királyi 
jogának  egy  darabját  áldozta  fel.  A  kormány  különösebb 
aggályok  nélkül  nyújtott  kedvezményeket  az  abszolutisz- 
tikusán kormányzott,  feltétlenül  megbízhatónak  tartott 
cseh  népnek,  de  ugyanakkor  hallani  sem  akart  a  rebellis- 
nek tekintett  lengyelek  nyelvéről  Galícia  közigazgatásá- 
ban s  minden  erejének  megfeszítésével  küzdött  a  magyar 
nyelvi  kívánságok  ellen.  Ferenc  uralkodásának  utolsó 
éveiben  tetőfokra  hágott  Bécs  ellenszenve  a  «magya- 
rizmussal»  szemben,  amikor  a  benyomuló  liberális  szellem- 
től érintett  ellenzék  a  nyelvi  követeléseket  tette  meg 
programmja  sarkalatos   pontjának.   A   magyar  nyelvügy 

elválaszthatatlan  tartozéka  lesz  ezentúl  a  rendszer  biro- 
dalmi-közjogi és  egyben  társadalmi  politikájának  is,  a 
magyar  nemzeti  állam  gondolata  nem  számithat  többé 
irgalomra  Bécs  előtt. 

Divide  et  imfera ! 

A  nyelvi  és  nemzetiségi  törekvéseknek  politikai  ele- 
mekkel való  átitatása  határozta  meg  a  kormány  nemzeti- 
ségi politikáját  Magyarországon,  s  vezetett  el  a  Duna- 
medence atomizálásának  gondolatához.  Ezzel  a  Habsburg- 
birodalom egyik  legkényesebb  problémáját  kell  vizsgálat 
alá  venni.  Az  újabb  történetírók  közt  van  olyan,  aki  fel- 
háborodással nevetséges  rágalomnak  nyilvánítja,  mintha 
a  központi  kormány  gondolt  volna  a  «divide  et  impera» 
fegyverének  felhasználására,  míg  mások  szívósan  ragasz- 
kodnak a  régi  keletű  gyanú  ismétléséhez.  Alapos  kutatások 
inkább  az  utóbbi  felfogás  helyességét  igazolják.  Felesleges 
Ferenc  császár  és  király  egy  állítólagos  nyilatkozatára 
hivatkozni,  amely  a  monarchia  feletti  uralkodás  művészetét 
az  egymást  gyűlölő  törzsek  katonaságának  helyes  szét- 
osztásában látta.  Az  állítólagos  kijelentés  forrása  zavaros, 
elhangzása  nem  valószínű.  Tagadhatatlan  ellenben,  hogy 
már  Kaunitz  államkancellár  1790-ben  a  magyarság  köz- 
jogi szétdaraboltságának  fenntartását  határozottan  a 
«divide  et  impera»  elv  nevében  követelte.  Ugyanakkor  a 
magyar  nyelvi  mozgalom  politikai  jelentkezése  alkalmá- 
ból, örömmel  állapították  meg  bécsi  körökben,  hogy  a 
horvátok  ellenállása  kihasználható  lesz  a  birodalom  cél- 
jaira. A  gondolat  tehát  régi  és  nyilvánvaló.  Abból  a  tény- 
ből, hogy  azután  évtizedekig  nem  gondolt  a  kormány  a 
kisebbségek  felhasználására  a  magyarizmus  ellen,  nem 
lehet  erényt  kikövetkeztetni,  hiszen  öntudatos  segítő- 
társakra nem  számíthatott  még  a  nemzeti  kultúrájuk 
fejlesztésében  hátramaradt  törzsek  között,  a  közjogi  szer- 
vezettel bíró  horvátok  pedig  a  magyarsággal  vállvetve 
harcoltak  a  kormánypolitika  ellen  a  rendi-ellenzéki  fel- 
fogás keretében.  A  harmincas  években  azonban,  amikor 
a  horvát  mozgalom  szélső  nemzetiségi,  modern  ideologiá- 

Miskolnzy  :  A  Kamarilla.  •* 


60 

tói  meghatározott  alakban  jelentkezett,  határozott  párt- 
fogásra talált  Bécsben  Gaj  Lajos,  a  pánszláv-illirizmus 
tanának  megteremtője.  Kolowrat  közbenjárására,  Sedl- 
niízkj  rendőrminiszter  jóakaratú  véleménj^ezésére  s  az 
uralkodó  közbenjárására  kapta  meg  újságjára  az  engedélyt, 
s  ezzel  a  lehetőséget  propagandája  megindításához.  Egy- 
idejűleg Metternich  is  kinyújtotta  kezét  a  horvátok  felé, 
hogy  a  kormánnyal  vállvetve  küzdjenek  a  magyar  nyelvi 
és  nemzetiségi  eszmék  ellen.  A  vezető  osztrák  állam- 
férfiakban kétségtelenül  megvolt  tehát  a  törekvés,  hogy  a 
viszonyok  változásának  megfelelően  előmozdítsák  a  mo- 
narchia népeinek  lelki  megosztását  s  ekként  uralkodjanak 
az  elatomizálás  következtében  meggyengült  népeken. 

Az  ausztroszlavizmus. 

A  «magyarizmus»  ellenében  egj^séges  volt  a  kormány 
felfogása,  de  külörbözők  voltak  az  eszközök,  amelyeket 
egyfelől  Metternich,  másfelől  Kolowrat  és  csehországi 
feudális  köre  óhajtott  alkalmazni,  s  különbözők  voltak 
megvalósításra  törő  elveik.  Metternich  úg}"  fordult  Horvát- 
országnak, a  «háromegy  király ságnak»  országgyűlési  kép- 
viseletéhez, mint  közjogi  elemhez.  Politikai,  közjogi  téren 
akarta  végigküzdeni  a  harcot  a  birodalom  fennálló  közjogi 
és  társadalmi  rendjének  megmentésére,  s  nyilvánvalóan 
nem  jutott  eszébe  az  egyik  nemzeti  mozgalom  előmozdítása 
a  másik  nemzeti  mozgalom  ellenében.  Kolowrat  gondolat- 
világában, —  mint  talán  Sedlnitzkyében  is  —  feltehetőleg 
helyet  foglalt  a  szláv  eszmének,  a  pánszlávizmusnak  a 
kihasználása  is. 

A  pánszláv  illirizmus  megteremtésével  körülbelül  egy- 
idejűleg kezdett  megérni  az  «austroszlavizmusnak»,  egy 
újabb  pánszláv  i-ánynak  a  gondolata,  két  más  poli- 
tikai pánszláv  elmélet,  az  oroszbarát  és  a  lengyel  pán- 
szlávizmus mellett,  illetve  azokkal  ellentétben.  Az  orosz- 
barát pánszlávok  egy  hatalmas,  az  összes  szláv  alakula- 
tokat magában  foglaló  szláv  birodalomról  álmodtak,  Orosz- 
ország politikai  vezetése  alatt  ;  az  1830-i  lengyel  forra- 
dalom menekültjei  viszont  arra  akarták  kihasználni  a  pán- 

szláv  érzelmeket,  hogy  zavarokat  keltsenek  Európában, 
s  a  kedvező  alkalmat  kihasználva  helyreállítsák  államuk 
függetlenségét.  A  lengyel  pánszlávok  célja  a  forradalom 
volt,  ezért  szövetségest  kerestek  minden  elégedetlen  tár- 
sadalmi vagy  nemzetiségi  elemben,  s  nemzeti  törekvéseiket 
igyekeztek  a  pánszlávizmussal  és  a  demokratikus  moz- 
galmakkal összeegyeztetni.  A  csontjáig  konzervatív,  — 
nagyobb  részében  szlávoktól  lakott,  de  német  jellegéhez 
hű  Ausztriát  a  pánszlávizmusnak  mindkét  fenn  vázolt 
iránya  megsemmisítéssel  fenyegette,  ha  szláv  törzsei 
számára  nem  nyilik  újabb  út  nemzeti  vágyaik  kielégítésére 
a  birodalom  határain  belül,  a  fennálló  társadalmi  rend 
keretei  között.  Ilyen  osztrák  birodalmi  érdektől  sugallt 
iránynak  kínálkozott  az  ausztroszlavizmus.  Ez  az  elmélet 
abból  az  adottságból  indult  ki,  hogy  a  katolikus  szláv 
törzsek  nagyobb  része  a  Habsburg-birodalom  polgára, 
tehát  ebben  a  történeti  keretben  gondolta  azok  nemzeti 
vágyait,  mindenekelőtt  nyelvük  és  műveltségük  kifejlesz- 
tését megvalósíthatónak,  mivel  egészséges  meglátása  sze- 
rint egyébként  a  kisebb  katolikus  szláv  népek  ki  lennének 
téve  a  gör.  keleti  vallás  elnyomó  befolyásának  és  az 
embertelen  orosz  abszolutizmus  lealacsonyító  uralmának. 
Az  uralkodóház  és  a  birodalom  iránti  hűségre  kötelezte 
tehát  az  ausztroszláv  tan  a  monarchia  szláv  népeit  ; 
államigenlő  konstruktív  elemnek  ígérkezett,  s  —  lényeges 
vonás  a  régi  rendszerben!  —  a  fennálló  társadalmi  renddel 
szemben  is  megelégedését  nyilvánította.  Kívánságai,  főleg 
eleinte,  szerények  voltak  ;  megelégedett  azzal,  hogy  «a 
felvilágosult  és  szelíd»  kormány  teret  engedjen  a  szláv 
nyelvek  és  kultúrák  fejlődésének,  de  egyes  tapasztalat- 
lanabb hívei  már  a  kezdet  kezdetén  nem  késtek  a  statisz- 
tikai adatok  alapján  rámutatni,  hogy  a  szlávok  abszolút 
többségben  lakják  a  birodalmat,  tehát  elismerésre  és  meg- 
felelő érvényesülésre  tarthatnak  igényt. 

Az  ausztroszláv  gondolat  észszerűségében  alig  lehet 
kételkedni,  annál  inkább  az  őszinteségében.  A  mozga- 
lommá izmosodott  elvnek  előbb-utóbb  akként  kellett  ki- 
fejlődnie,  hogy  nem  elégszik  meg   kulturális  engedmé- 

nyekkel,  hanem  támadást  intéz  Magyarországon  a  ki- 
bontakozó nemzeti  állam  eszméje,  Ausztriában  pedig  a 
kormányzás  és  a  közigazgatás  német  jellege  ellen.  Végső 
politikai  célja  természetszerűleg  a  föderalizmus  elérése, 
a  szlávság  számbeli  túlsúlyának  érvényre  juttatása  lehe- 
tett a  magyar  és  a  német  elem  rovására,  öszinteséghiánya 
kiütközött  már  születésénél ;  állameszme  iránti  loyalitást, 
kulturális  térre  való  szorítkozást  hirdetett,  hogy  meg- 
nyerje a  kormány  jóindulatát,  pedig  mint  éppen  az  illi- 
r izmus  története  mutatja,  kezdettó'l  fogva  politikai  vágya- 
kat táplált.  így  eshetett  meg,  hogy  amint  ellenállásra 
talált  az  osztrák  birodalmon  belül,  meggondolás  nélkül 
közeledni  kezdett  az  oroszbarát  pánszlávizmus  politikai 
eszméihez  ;  ezt  tette  a  cseh-szláv  mozgalomnak  nem  egy 
vezetője  s  még  az  illir izmus  egyes  híveit  sem  lehet  men- 
tesíteni hasonló  gyanútól.  Végül  nem  volt  őszinte  a 
társadalmi  berend3zéssel  szemben  hangoztatott  felfogása 
sem,  mert  a  nép  nyelvének  és  széles  tömegek  műveltségi 
színvonalának  emelése  természetszerűleg  egybekapcso- 
lódott a  demokratizálódással,  az  eladdig  apolitikus  nép- 
rétegek benyomulásával  a  közéletbe. 

Nem  dönthető  el  a  kérdés,  vájjon  a  bécsi  körök  egyál- 
talában tisztába  jöttek-e,  mikor  és  milyen  mértékben, 
az  ausztroszlavizmus  jelentőségével  a  birodalom  hatalmi 
állásának  és  belső  szerkezetének  jövőjére.  Feltehető,  hogy 
aligha  voltak  jóidéig  tisztult  fogalmaik  a  pánszlávizmus- 
ról s  ez  alól  a  szabály  alól  még  Kolowrat  is  csak  bizonyos 
mértékben  lehetett  kivétel.  Ferenc  halála  előtti  műkö- 
désének pozitív  elemei  abban  foglalhatók  össze,  hogy  jó- 
akaratú támogatásban  részesítette  a  cseh  nyelv  és  nemzeti 
tudat  ébredését,  s  egyben  pártfogásába  vette  a  kibonta- 
kozó horvátországi  pánszláv  mozgalmat  is.  A  cseh  mű- 
veltség fejlődése  iránti  rokonszenve  azonban  magától 
értetődött,  hiszen  szinte  kezdettől  fogva  egyik  fővédnöke 
volt  ennek  az  előkelő  nemesek  által  pártolt  nemzeti- 
kulturális folyamatnak  ;  az  illirizmus  fölé  azonban  nem- 
csak azért  tartotta  hatalmas  védőkezét,  mert  az  a  szepa- 
ratisztikusnak  nyilvánított  magyar  nemzeti  törekvés  ellen 

irányult,  hanem  valószínűleg  hatott  reá  szláv  érzése 
is.  A  hagyományos  osztrák  birodalompolitikai  felfogás 
és  a  szláv  rokonszenv  összeegyeztetése  alkotja  a  Kamarilla 
politikájának  leglényegesebb  elemét  ebben  az  időben. 
A  későbbi  évek  története  jóval  átlátszóbb  alakban  tárja 
fel  Kolowrat  politikai  indokait,  talán  azért,  mert  már 
kialakultabb  gondolati  alapzatra  támaszkodhattak,  avagy, 
mert  az  erőskezű  uralkodó  halála  után  a  hatalmas  miniszter 
nem  tartotta  többé  szükségesnek  nagyobb  mértékben  el- 
kendőzni a  meggyőződését.  Tény  az,  hogy  1835  előtt  nem 
volt  még  világosan  megjelölve  az  ausztroszlávizmus  sze- 
repe a  birodalmi  politikában,  csupán  Kolowrat  és  köre 
látták  előre,  hogy  miként  lehet  majd  felhasználni  a  magyar 
nemzeti  állam  eszméjének  ellenében. 

Tehát  Ferenc  halálakor  a  birodalom  problémája  és  a 
magyar  nemzeti  állam  kibontakozó  eszméje  éles  ellentét- 
ben állottak  egymással. 

A  stabilitás  állama. 

A  rend  és  nyugalom  politikája. 

A  Nyugalom  volt  az  eszményi  állapot,  amelyre  Ferenc 
és  államféríiai  elbűvölve  függesztették  szemüket.  Az 
«alattvalók»  a  lehetőséghez  képest  kizárattak  önsorsuk 
irányításából,  hiszen  korlátolt  értelmük  úgy  sem  értette 
volna  meg  e  csodálatraméltó  cél  boldogító  voltát.  Csak 
egy  Ízben,  1809-ben  fordult  Ferenc  népei  hazaszeretetéhez 
s  engedte  szabadjára  a  sorsalkotó  népi  erőket,  de  ezután 
a  kísérlet  után  erélyesen  meggátolta  az  ilyen  zavaros 
forrásból  eredő,  minden  «józanságot»  nélkülöző  kísérletek 
visszatérését,  ö  akart  egyedül  gondolkozni  és  cselekedni 
a  monarchia  népeinek  nevében  ;  felségsértésnek  tekin- 
tette, ha  valaki  kérdezetlenül  kritikát  mert  gyakorolni 
a  személyével  azonosított  államigazgatás  felett,  bár  ő 
valóban  keveset  gondolkodott  és  még  kevesebb  gyümöl- 
csöző munkát  végzett.  Az  volt  szemében  a  jól  berendezett 
állam,  amelyben  csend  és  nyugalom  —  (nem  megelégedett- 
ség és  felfelétörés)  —  honol,  jó  alattvaló  az,  aki  vakon 

engedelmeskedik.  A  csendet  és  nyugalmat  azonban  nem 
a  megelégedett  népek  ösztönös,  lelkesült  csoportosulásá- 
ban kereste  trónja  körül ;  ő  megelégedett  a  sir  nyugal- 
mával is,  a  feltörő  szellem  megfélemlítésével  és  szárnyá- 
nak lenyesegetésével. 

A  rendőrállam. 

Ferenc  állama  határozottan  rendőrállam  volt,  abban 
az  értelemben,  hogy  az  állampolgároknak  a  kormán^'zattal 
szemben  való  consensusát,  ezt  a  magasabbrendű  nyu- 
galmi állapotot,  a  rendőrség  erőszakos  eszközei  hel^'ette- 
sítették  s  az  alattvalóknak  minden  szellemi  és  anyagi 
érdekükből  folyó  megmozdulását  a  rendőri  erőszak  szo- 
rította vissza  a  tehetetlenség  korlátai  mögé.  Mozdulatlan 
kormány  és  tehetetlen  tömeg  mellett  a  rendőrség  kép- 
viselte az  egyedüli  tevékeny  elemet  az  államban,  mert 
a  mozdulatlanságot  is  tevékenységgel  kellett  biztosítani 
a  szenvedő  szellem  támadásai  ellenében. 

A  titkos  államrendőrség  intézményének  csírái  Ausztriá- 
ban visszanyúltak  II.  József  koráig,  míg  a  konfidenseknek 
és  a  felelőtlen  feladóknak  úgyszólván  udvarképessé  tétele 
II.  Lipót  műve  volt.  Józan  megfontolás  után  nem  lehet 
Ferencet  kárhoztatni,  hogy  uralkodása  első  felében  nem 
mondott  le  a  kormányzat  önvédelmének  erről  az  átörö- 
költ formájáról,  hiszen  a  francia  forradalom  által  Európa- 
szerte  elhintett  mag  könnyen  vezethetett  az  államra  és 
társadalomra  veszélyes  gondolatok  felcsigázására,  mint 
a  magyar  és  az  osztrák  jakobinusok  összeesküvései 
mutatták.  A  forradalmi  szellem  megnyilvánulásainak,  a 
titkos  társaságoknak,  főleg  a  szabadkőművességnek  a 
megfigyelése,  a  francia  és  orosz  emisszáriusoknak,  valamint 
pártfogóiknak,  az  illető  követségeknek  szemmeltartása, 
tehát  fontos  állampolitikai  feladatok  elvégzése  adta  meg 
két  évtizeden  át  a  titkos  rendőrségnek  a  létjogosultságot. 
A  kormányzat  gyakorlatának  megfelelt  a  néphangulat 
ellenőrzése  is,  sőt  a  közéleti  tevékenység  teljes  megbénítása 
mellett  bizonyos  haszonnal  járt  a  rendőrség  ily  irányú 
működése,   mert   a   tömegek  vágyairól,   törekvéseiről  és 

anyagi  szükségleteiről  csupán  ezen  az  utón  nyerhetett 
értesülést  a  kormány.  A  rendőri  munka  a  bécsi  kongresszus 
idején,  a  császárvárosba  özönlött  fejedelmi  és  más  jelentős 
személyiségek  megfigyelésében  érte  el  tetőpontját  és  tech- 
nikája magasfokú  kiképzését. 

Ferenc  és  államférfiai,  főleg  Metternich,  komolyan 
vették  és  teljes  meggyőződéssel  iparkodtak  megvalósítani 
a  Szentszövetség  alapelveiből  reájuk  háramló  feladatot, 
amely  népeik  nyugalmának  fenntartására  és  a  fennálló 
társadalmi  rend  védelmére  kötelezte  őket.  A  súlyos  há- 
borús válságon  átment  birodalom  népei  csak  ezután  is- 
merkedtek meg  alaposan  a  rendőri  uralom  áldásaival. 
Az  állami  és  társadalmi  rend  védelmének,  a  nyugalom 
biztosításának  jelszava  mellett  megszűnt  az  emberméltó- 
ság legelemibb  tisztelete,  megszűnt  az  állampolgárnak 
minden  mozgási  szabadsága.  Elvből  gyanússá  vált  minden 
alattvaló,  különösen  gyanússá  lett  azonban,  ha  szellemét 
képezni  kívánta  és  ha  szükségét  érezte  gondolatai  közlé- 
sének. A  régi,  magas  erkölcsi  fokon  álló  osztrák  jóléti 
államnak  Ferenc  alatt  elcsenevészedett  leszármazottja 
nem  nyújtott  számára  többé  védelmet  a  rendőri  önkény 
ellen,  az  üldözés,  a  meghurcoltatás,  a  gyakrabban  ártat- 
lanul vagy  tévedésből  kimondott  szabadságvesztés,  s 
ezzel  létalapjának  megsemmisítése  ellen.  A  felelőtlen  fel- 
adók aljassága  diadalt  ült  a  tisztesség  és  a  jogérzet  felett ; 
a  gondolat  még  szabadon  maradt,  mert  annak  a  régióiba 
nem  ért  el  a  rendőri  kéz,  de  a  szó  már  megszületésekor  a 
gyanú  hálójában  vergődött.  Ez  ellen  a  szörnyű  nyomás 
ellen  alig  nyújtott  védelmet  a  születés,  a  társadalmi  állás 
vagy  a  köz  javáért  való  önfeláldozásban  szerzett  érdem. 
Egyéni  alkalmazásoknál,  valamint  társaságok  alakulásá- 
nál a  rendőrség  véleménye  volt  irányadó,  nem  az  állam 
java,  a  szellemi  és  anyagi  haladás  érdeke.  Nem  volt  többé 
levéltitok,  nem  volt  házi  szentély,  amely  előtt  megállott 
volna  a  közhatalom  e  kinövésének  kíváncsisága.  Főherce- 
geket és  környezetüket  figyeli  meg  a  rendőrség,  felbontja 
leveleiket,  behatol  a  tudósok  összejöveteleire  s  az  egye- 
temekre éppúgy,  mint  a  külvárosi  korcsmák  iparos  ven- 

dégei  közé,  irányadó  véleményt  mond  magasállású  hiva- 
talnokok kinevezésénél  és  újságok  engedélyezésénél,  jelen- 
téseket küld  a  magyar  országgyűlés  és  a  megyék  gyűlései- 
ről, valamint  egyes  mulatós  embereknek  politikailag 
ártatlan  «csárdatársaság»-áról,  a  Tudományos  Akadémiá- 
ról és  Széchenyi  kaszinójáról,  de  egyben  a  földesurak 
visszaéléseiről  s  a  jobbágyok  és  proletárok  nyugtalan- 
ságáról ;  az  uralkodónak  épp  úgy  tudomására  hozza  az 
élelmiszerek  drágulását,  a  tűzvészeket  és  más  elemi  csa- 
pásokat, mint  új  politikai  gondolatok  csírázását  vagy 
egy-egy  újságnak  elnézésből  származó  «szerény telem  meg- 
jegyzését. Nem  őre  és  támogatója  többé  a  rendőrség  a 
társadalomnak,  még  csak  nem  is  elnyomója  ;  mindennél 
több  lesz  :  a  romlás  és  az  elerkölcstelenedés  szülője,  valami 
baljóslatú  Sors  a  birodalom  népmilliói  számára. 

A  magyar  törvény  nem  ismerte  a  titkos  rendőrség 
intézményét,  de  azért  ez  kiterjesztette  a  működését 
Magyarországra  is.  Igaz,  hogy  a  rendek  időnkint  erélyesen 
felszólaltak  miatta,  főleg  a  titkos  feladók  garázdálkodása 
ellen  ;  ilyenkor  a  kormány  visszavonult  és  nem  késett 
több  óvatosságra  és  «szerénységre»  inteni  a  rendőrség 
vezetőit.  A  megfigyelés,  feljelentés,  levelek  felbontása 
lankadatlan  erővel  folyt  tovább,  csak  nem  oly  brutális 
nyiltsággal,  mint  Ausztriában.  Magyarországon  a  konfi- 
dens-rendszer  fejlődött  ki  különösképpen.  A  rendőr- 
miniszternek megvoltak  minden  városban,  minden  vidéki 
központban  a  maga  bizalmi  emberei,  akik  felhívásra  sze- 
mélyekről vagy  eseményekről  véleményt  mondottak,  a 
g3^anusabb  vagy  veszedelmesnek  látszó  tünetekről  pedig 
önkezdeményezésből  rögtön  jelentést  küldöttek.  Ezek  a 
konfidensek  a  legkülönbözőbb  társadalmi  rétegekből  és 
foglalkozási  ágakból  kerültek  ki  ;  volt  közöttük  ariszto- 
krata, magasrangú  hivatalnok,  megyei  és  városi  tiszt- 
viselő, egyetemi  tanár ;  volt  aki  rendes  díjazást  húzott, 
s  aki  «önzetlenül»  küldözgette  mérges  leveleit,  hogy  fon- 
tosabbá  tegye  személyét,  vagy  kielégítse  aljas  ösztöneit. 
Volt  aki  rendszeresen  jelentett,  s  volt  akit  csak  időnkint, 
egyes  kérdésekről  kérdezett  meg  a  rendőrminiszter. 


m 


Az  elmondottak  után  különösnek  látszik  az  a  meg- 
állapítás, hogy  az  osztrák  titkos  rendőrség,  amellyel,  bár 
törvény  ellenére,  a  magyarság  is  megismerkedett,  alap- 
jában véve  nem  volt  rosszindulatú.  Nem  rosszindulat, 
hanem  korlátoltság  volt  a  jellemző  tulajdonsága.  Magáról 
a  hirhedt  rendőrminiszterről,  Sedlnitzkyről,  régen  meg- 
állapította ezt  a  történetírás,  s  a  fejről  kialakult  véle- 
ményt nyugodtan  ki  lehet  terjeszteni  az  egész,  testületre. 
Eltekintve  attól  a  természetes  vonástól,  hogy  politikai 
nézetek  tekintetében  iparkodtak  az  uralkodó  és  az  össz- 
kormány  nézeteit  még  lehetőleg  túlhajtani,  egyebekben 
Sedlnitzkynek  és  alárendeltjeinek  nem  volt  sem  elve,  sem 
gondolata.  Sedlnitzky  nem  volt  Fouché,  ő  nem  akart 
politizálni,  nem  akart  még  közvetve  sem  belenyúlni  a 
kormányzás  gépezetébe,  hanem  megelégedett  feladata 
bürokratikus  megoldásával ;  ritkábban  egyéni  kezdemé- 
nyezés, többnyire  felsőbb  meghagyás  alapján  véleményt 
mondott,  megfigyeltetett  és  jelentett.  Nem  emelkedett 
fel  annyira,  hogy  politikai  irányokról  és  szellemi  áram- 
latokról önálló  véleményt  tudott  volna  alkotni  magá- 
nak. Akárhányszor,  ha  egy  személyről  vagy  politikai 
tünetről  jelentést  kelett  tennie,  egyidejűleg  megkérdezte 
több  bizalmasát,  s  azok  gyakran  homlokegyenest  ellen- 
kező jellemzéseket  küldöttek  be,  amelj^eket  ő  lélektele- 
nül továbbított  egy  «legalázatosabb  felterjesztés))  kísére- 
tében. Több  ízben  megesett  az  is,  hogy  egy  bizonyos 
időpontban  jelentést  tett  egy  politikai  természetű  áram- 
latról, s  félév  múlva,  egy  más  felfogású  bizalmas  jelen- 
tés alapján,  ugyanarról  az  áramlatról  egészen  más  szellem- 
ben tett  jelentést,  egy  újabb  «legalázatosabb  felterjesz- 
tés»  keretében.  Azonban  bármily  korlátolt  szellemű  volt 
a  rendőrminisztérium  működése,  mégis  véghetetlen  káro- 
kat okozott  a  közerkölcs  lezüllesztésével  s  félelmetes 
hatalmat  képviselt  annak  a  kezében,  aki  következetesen 
felhasználta  céljai  elérésére. 

Kétségtelenül  magát  Ferencet  terheli  elsősorban  a 
felelősség  a  titkosrendőri  szolgálat  elfajulásának  tűréséért. 
Számos  történeti  anekdota  maradt  fenn,  még  pedig  hiteles 

alakban  arra  nézve,  hogy  az  elaggó,  egyre  gyanakvóbbá 
és  bizalmatlanabbá  váló  uralkodó  a  kormányzás  legfon- 
tosabb elemének  és  nélkülözhetetlen  eszközének  tekintette 
a  rendó'r^éget.  Állítólag  legélvezetesebb  —  a  közigazgatási 
akták  mellett  talán  egyedüli  —  olvasmányai  voltak  a 
rendőrminiszter  jelentései.  Igen  jó  véleménye  volt  azon- 
ban a  rendőrség  szükségességéről  az  egyébként  szellemes 
és  művelt  Metternichnek  is,  aki  szívesen  vonult  vissza 
hálójába,  mint  «barátai  a  pókok»  —  saját  kifejezése  —  s 
türelmetlenül  várta  a  titkos  szolgálat  értesítéseit.  Nem 
helytálló  a  Metternich-mentő  megállapítás,  mintha  őt 
elsősorban  —  sőt  kizárólag  —  a  külföldre  vonatkozó 
rendőri  hírek  érdekelték  volna,  mert  számos,  éppen  a 
magyar  életre  vonatkozó  adat  igazolja,  hogy  ismételten 
és  irányítólag  beleavatkozott  a  rendőrség  belföldi  mű- 
ködésébe is.  Öregedő  korában,  mikor  mindinkább  áhította 
a  «nyugalom)>  és  a  «rend»  uralmát,  még  nőtt  szemében  a 
rendőrség  jelentősége.  Egykorú  beavatottak  Sedlnitzkyt 
az  ő  teremtményének,  a  gorombábbak  «Metternich  maj- 
mának»  tartották,  s  bizonyára  nem  ok  nélkül. 

Kolowrat  bécsi  hivatala  átvételekor  már  készen  találta 
az  egész  rendőri  gépezetet.  Bár  működésével  tisztában 
volt  még  csehországi  hivat alnokoskodása  idejéből, —  hiszen 
fiatalkori  buzgóságában  a  saját  atyját  is  feljelentette 
egyszer,  mint  volt  szabadkőművest —  kevés  rokonszenvet 
mutatott  az  egész  intézmény  iránt,  kétségtelenül  azért, 
mert  Metternichnek  nagy  volt  még  e  téren  a  befolyása,  s 
mert  tudta,  hogy  az  osztrák  szellemi  élet  legkiválóbb 
képviselői  éppen  e  miatt  gyűlölik  az  államkancellárt. 
Egyébként  felfogta  ő  is  a  rendőrség  fontosságát ;  amint 
hatalmát  megszilárdította,  éles  harcot  kezdett  a  kormány- 
zat e  fontos  eszközének  birtokáért  vetélytársa  ellen,  s  nem 
sikertelenül.  A  kamarilla  lett  e  téren  Ferencnek  méltó 
örököse. 

A  szellem  ehiyornása.  Az  iskola  és  a  cenzúra. 

A  rendőrség  csak  eszköz  volt  Ferenc  szemében  a  nyu- 
galmi állapot  fenntartására,  a  nyugalmi  állapot  hathatós 

biztosítékát  azonban  a  szellemi  élet  kényszerű  renyhe- 
ségében kereste.  Az  a  herostratosi  munka,  amelyet  Ferenc 
rendszere  a  szellem  megkötésének  terén  végzett :  az  új 
gondolatok  kitermelésének  megakadályozása,  az  iskola 
és  az  írott  szó  elnyomása,  valóban  párját  ritkítja  a  múlt 
század  történetében. 

A  XIX.  század  első  felének  osztrák  iskolájáról  kevés  jót 
jegyzett  fel  a  történetírás,  bár  tagadhatatlan,  hogy  Ferenc 
kormányának,  a  régi  nemes  osztrák  hagyományok  mara- 
dékaként, állandó  gondját  képezte  az  iskolaügy.  Elavult 
volt  a  tanterv  és  a  módszer,  az  oktatás  reformja  hosszas, 
de  gyümölcstelen  megvitatások  tárgya,  gyakran  igen 
hiányos  a  tanerők  képzettsége.  Nagyobb  veszedelmet 
jelentett  azonban  az  emberi  szellem  műhelyeire  mind- 
ezeknél a  más  országokban  is  előforduló  tüneteknél,  hogy 
az  uralkodó  alapjában  véve  nem  tartotta  üdvösnek  a 
kultúrát,  mivel  a  tömegek  szellemi  színvonalának  emelése 
hiányérzetre,  nyugtalanságra  vezethetett.  Nem  volt  haj- 
landó tehát  e  téren  felülemelkedni  az  állam  szükségletei 
által  okvetlenül  megkívánt  fokon  ;  egy  ízben  a  művelet- 
lenség goromba  határozottságával  jelentette  ki  a  laibachi 
tanárok  előtt :  az  iskola  célja  csak  az  lehet,  hogy  derék 
alattvalókat  neveljen,  a  tanár  tanítson  tehát  úgy,  ahogyan 
ő  parancsolja  ;  aki  nem  akar  engedelmeskedni,  az  elmehet, 
vagy  ő  távolítja  el  a  helyéről.  Még  az  egyetemeken  is  a 
tankönyv  betűjéhez  volt  kötve  az  előadó,  s  ha  attól  el 
mert  térni,  könnyen  üldöztetésnek  lehetett  kitéve.  Egy 
példa  mindennél  jobban  jellemzi  az  állapotokat :  az 
osztrák  iskolából  ki  volt  zárva  Kant  és  a  német  idealizmus 
bölcselete,  a  német  szellem  e  ragyogó  büszkesége.  Szomorú 
esetek  intették  a  tanárt,  nehogy  tanultsága  és  géniusza 
érvényrejutásával  kísérletezzék  a  tanszéken,  hiszen  fedd- 
hetetlen életű,  kitűnő  tanerőket  távolítottak  el  helyük- 
ről, mert  egyes  nehézfejű  tanít vánj^aik  nem  tudták  követni 
szellemük  szárnyalását.  Csupán  a  politikamentes  termé- 
szettudományok fejlődhettek  szabadon,  s  ezen  a  téren 
ragyogó  teljesítményekig  emelkedett  fel  az  osztrák  szellem. 
Ferenc  korának  teremtménye  volt  Bécsnek  méltán  nagy- 

hírű  technikai  iskolája  s  maga  a  mozgékony  értelmű 
Metternich  is  különös  érdeklődést  tanúsított  e  tudomá- 
nyok iránt. 

Az  oktatásügy  szintén  bele  volt  ágyazva  abba  a  rendőri 
rendszerbe,  amely  első  szavától,  első  akaratnyilvánításától 
kezdve  «megfigyelte»  az  «alattvalót».  Nem  volt  elég  az 
osztrák  iskolából  száműzni  minden  gondolati  irányt, 
amely  a  rendszer  elveivel  ellentmondásba  keverhette  volna 
a  gondolkozó  egyént,  mert  az  a  mérget  külföldön  is  ma- 
gába szívhatta.  Különösen  a  német  Burschenschaft-ok 
fellépése,  a  nemzeti  és  szabadságeszméknek  az  ifjúság 
körében  való  terjedése  óta  igyekezett  Ferenc  kormánya 
elszigetelni  a  birodalom  népeit  a  nyugateurópai  és  a 
németországi  műveltségtől.  Ez  már  Metternichnek  mintegy 
kiváltságos  területéhez  tartozott,  ahol  nyomon  követhetők 
az  ő  szempontjai.  Nem  hiába  hivatkozott  később  elkese- 
redve a  fiatal  arisztoktaták  külföldi  utazásainak  és  a 
külföldi  egyetemek  látogatásának  bomlasztó  hatására  : 
ő  már  előbb  elkövetett  erejéhez  képest  mindent,  hogy 
minél  inkább  megnehezítse  a  külfölddel  való  érintkezést ; 
megtagadtatta  az  útlevelek  kiadását,  megtiltotta  az  idegen 
egyetemek  látogatását,  s  mikor  a  rendi  felszólalás  ledöntötte 
az  ily  szorgosan  kiépített  kínai  falat,  legalább  a  követ- 
ségeket utasította  a  külföldön  tanulók  magaviseletének 
és  politikai  elveinek  ellenőrzésére. 

Minden  jel  arra  mutat,  hogy  Ferenc  kora  és  a  negyven- 
nyolcat megelőző  idő  az  osztrák  szellemnek  ragyogó  kor- 
szaka lehetett  volna;  az  elszáradásért  Ferencet  és  Metter- 
nichet  terheli  a  felelősség,  az  előbbinek  kevés  megértését 
a  kultúra  iránt  s  az  utóbbinak  túlzott  félelmét  minden  po- 
litikai mozgalomtól.  A  magyar  művelődés  éppúgy  kárát 
látta  a  rendszernek,  mint  az  osztrák.  Az  európai  műve- 
lődés természetes  közvetítői,  a  többnyire  protestáns  egye- 
temi hallgatók  sok  éven  át  Magyarországon  is  elzárattak 
a  külföldtől,  sőt  Ferenc  elsősorban  a  magyar  protestánsok 
ily  irányú  kapcsolatainak  megszüntetése  végett  vette 
tervbe  egy  protestáns  teológiai  kar  megszervezését  a 
birodalom  határain  belül.  A  mellett  a  magyar  oktatás- 

ügy,  a  pesti  egyetemet  is  beleértve,  szintén  megérezte  a 
centralizációs  törekvések  hatását,  mert  szorosabbá  té- 
tetett az  osztrák  iskolaügytől  való  függése.  A  magyar 
művelődés  birodalmi  érdekek  alá  rendelésének  elvét  Ko- 
lowrat  is  átvette,  s  végzetesen  érvényesítette  a  negyvenes 
évek   iskolaügyi   reformjainak   tárgyalásánál. 

A  szellemi  mérgezés  a  tömegek  számára  is  hozzáfér- 
hető, legveszedelmesebb  eszközének  a  rendszer  a  nyom- 
tatott betűt,  a  könyvet  és  az  újságot  tekintette.  Ennek 
megfelelően  különös  figyelmével  tüntette  ki.  Ferenc  kor- 
szakának cenzúra-ügye  a  monarchia  történetének  általá- 
nosan ismert,  tragikomikus  fejezete.  Történeti  szemlélet 
nem  kárhoztathatja  eleve  a  cenzúra  létét,  vagy  megszer- 
vezésének módját.  Tévedés  lenne  azt  hinni,  hogy  a  veze- 
tésre hivatott  politikai  rétegek  hangulata  már  ebben  a 
korban  kedvezett  a  gondolat-  és  a  sajtószabadságnak  : 
Magyarországon  csakúgy,  mint  Ausztriában  vagy  Cseh- 
országban a  rendiség  megkívánta  az  uralkodótól,  hogy  az 
megakadályozza  a  fennálló  rend  ellen  lázító  nyomtat- 
ványokat. Metternich,  a  cenzúra  nagy  pártolója,  közsze- 
replése végéig  szüntelenül  védelmébe  vette  ezt  a  hír- 
hedtté és  gyűlöltté  vált  intézményt.  A  preventív  és  a 
represszív  rendszer,  az  előzetes  cenzúra  és  az  utólagos 
felelősségre  vonás  között  látott  csak  választást  s  az  előbbit, 
amely  előzetesen  lehetetlenné  teszi  minden  kifogásolható 
irat  kinyomatását,  a  szerző  érdekében  valónak,  humánus- 
nak tartotta. 

Kormány  és  rendek  egy  nézeten  voltak  hosszú  ideig 
abban  a  tekintetben  is,  hogy  milyen  természetű  nyom- 
tatványokat nem  szabad  a  közhatóságnak  engedélyeznie  ; 
mindkettőjük  véleménye  szerint  a  vallás,  az  erkölcs,  az 
állami  és  a  társadalmi  rend  szorult  elsősorban  védelemre. 
A  «népcsászár»,  II.  József  is  rendszeresítette,  illetve  élete 
végén  megszigorította  a  könyvvizsgálatot ;  a  forradalmi 
Franciaország  tevékeny  propagandája  s  a  szélsőségekre 
hajló  fantasztáknak  nem  egyszer  valóban  veszélyes,  sőt 
néha  alantas  szellemi  termékei  természetesen  nem  lehet- 
tek alkalmasak  arra,  hogy  Ferencet  visszatartsák  trónja 

és  állama  e  hatásos  védőeszközének  fokozott  mértékben 
való  alkalmazásától,  amit  maguk  az  egykorúak  inkább 
célszerű  és  kívánatosnak  tartottak. 

Az  elsó'  aggályos  tünet  nem  a  cenzúra  létében,  hanem 
a  kísérő  körülményekben  mutatkozott.  A  közvélemény 
kialakítása  és  elmélyítése  körül  lényeges  szolgálatot  tettek 
a  XVIII.  század  végén  elszaporodott  kölcsönkön^'vtárak 
és  olvasóegyesületek,  ahol  az  érdeklődők  könnyen  hozzá- 
juthattak a  külföldi  újságokhoz  is.  A  kormány  egymás- 
után adta  ki  ellenük  az  óvóintézkedéseket ;  előbb  ki- 
tiltotta a  külföldi  lapokat,  majd  becsukatta  az  említett 
egyesületeket  és  könyvtárakat.  A  közönség  szélesebb  ré- 
tegei így  elzárattak  a  tartalmasabb  olvasmányoktól,  a 
politikai  közvélemény  irányítás  és  tartalom  nélkül  ma- 
radt, az  alattvalók  politikai  «korlátoltsága»  csakugyan  a 
megvalósulás  stádiumába  kezdett  lépni.  A  könyvvizs- 
gálat terén  azonban  a  napóleoni  háborúk  végén  is  nőtt  a 
szigor,  olyan  korban,  amikor  nem  az  állam,  hanem  a  kor- 
mány és  a  rendszer  lett  védelem  tárgya.  Ezzel  kezdődött 
a  gondolat  olyanmérvű  elnyomása,  amely  minden  ma- 
gasabb lelki  műveltségre  vágyó  egyén  elégedetlenségét 
kihívta  maga  ellen. 

A  rendszernek  egyik  hibája  az  volt,  hogy  akárhám^- 
szor  csak  kerettörvényeket  alkotott  s  ezzel  szerveinek 
túlzott  önkényre  adott  lehetőséget.  A  cenzúrának  elve 
volt  minden,  a  nyugalom  megzavarására  alkalmas  mű 
eltiltása,  de  sem  a  cenzorok,  sem  a  hatóságok  nem  voltak 
tisztában  vele,  hogy  hol  kezdődnek  a  nyugalom  biztosításá- 
nak határai.  Sok  esetben  a  cenzor  maga  művelt  és  jó- 
indulatú ember  volt,  de  mivel  minden  elnézésért,  minden 
felsőbb  helyen  aggályosnak  tartott  kifejezés  engedélye- 
zéséért szigorú  megintésben,  sőt  büntetésben  részesült, 
kénytelen  volt  magáévá  tenni  a  rendszer  szellemét,  vagyis 
kénytelen  volt  a  gyanakvás  és  a  bizalmatlanság  álláspont- 
jára helyezkedni.  Pedig  a  rendszer  előtt  minden  gyanús 
volt ;  az  érzés  frisseségével  és  a  forma  szépségével  megírt 
vallásos  munkát  könnyen  lehetett  «misztikusnak  és  extra- 
vagán8»-nak  nyilvánítani,  a  történeti  vagy  szépirodalmi 

művet,  amely  esetleg  a  monarchia  két  törzsének  múltjá- 
ból ragadott  ki  egy  részletet,  aggályosnak  lehetett  tar- 
tani, mivel  ellenségeskedést  szíthatott  e  két  faj  között ; 
az  abszolutizmust  dicsőítő  mű  Magyarországon  kelthetett 
«feltűnést»,  a  rendi  szabadság  helyreállításáért  küzdő  mű 
viszont  a  kormány  elvei  ellen  irányult ;  Grillparzer  re- 
mek költeménye  szigorú  megrovást  hozott  a  szerzőnek, 
mivel  a  régi  Kóma  életét  nagyobbszerűnek  merte  nyil- 
vánítani koráénál,  de  alapos  kifogásokra  adtak  okot 
Széchenyi  István  munkái  is  ;  nem  lett  volna  szabad  tu- 
lajdonképpen arról  sem  írni,  hogy  az  utak  rossz  állapot- 
ban vannak,  mert  ebből  a  tárgyilagos  megállapításból  a 
kormány  hanyagsága  elleni  szemrehányás  érződhetett  ki, 
s  ha  egy  rézmetsző  erősen  fejlett  testű,  fedetlen  keblű 
nőalakban  jelenítettte  meg  allegorikusán  a  gondolatát, 
a  cenzor  irónjával  törölte  a  keblet,  nehogy  megbotrán- 
koztatásra  adjon  alkalmat.  Ma  igen  komikus  olvasmány 
az  osztrák  cenzúra  furcsaságairól  írott  könyv,  de  a  kor- 
társakra nézve  halálosan  komoly  volt  ez  az  ügy.  Hány 
ízben  megesett,  hogy  az  egyébként  is  igen  elfoglalt  cen- 
zor —  többnyire  tanárember  —  hevertette,  vagy  a  fele- 
lősségnek feje  felől  való  elhárítása  végett  felettes  ható- 
ságához küldötte  be  a  kéziratot  s  a  szerzőnek  hónapokig, 
sőt  évekig  kellett  a  döntésre  várnia.  Avagy  milyen  be- 
nyomást kelthetett  az  idegen  műértőben,  ha  a  német  nép 
klasszikus  íróinak  színdarabjait  ad  usum  Belfhini  elő- 
készítve, a  kétértelmű,  vagy  politikailag  kifogásolható 
helyek  elhagyásával,  gyakran  esetlen  átalakításával,  látta 
viszont  az  első  német  színpadon?  Mennyi  tehetség  tört  le 
egy  rosszindulatú  vagy  megélhetését  féltő  cenzor  kicsi- 
ny essége,  esetleg  a  rendőrminisztériumnak  mint  legfőbb 
cenzúrahatóságnak  a  korlátoltsága  miatt!  Grillparzer 
végtelen  elkeseredése,  Lenaunak  alig  visszafojtható  fel- 
háborodása a  géniusz  önvédelemből  fakadó  elemi  érzése 
volt  a  kis  kor  kis  emberétől  való  megaláztatás  ellen. 

A  rendszer  nemcsak  a  jelen  ellen  küzdött,  nemcsak 
saját  alattvalóinak  szellemi  termelését  bénította  meg  a 
cenzúra    segélyével,    hanem    újból    felülvizsgálta    mind- 

azokat  a  —  főleg  külföldi  —  műveket  is,  melyeknek  olva- 
sását még  II.  József  engedélyezte.  Ezek  közül  igen  sokat, 
így  a  francia  felvilágosodás  nagy  apostolainak  műveit, 
indexre  tett.  Hasonló  szigorral  igyekezett  távoltartani  a 
birodalom  határaitól  az  új  eszmeáramlatok  minden  hir- 
detőjét. Hegel  műveinek,  vagy  Lamennais  katolikus- 
liberális hitvallásának  kizárása  valóságos  kormányakció- 
számba ment  s  végnélküli  iratváltásra  adott  alkalmat  a 
főhatóságok  között.  Azonban  a  cenzúra  által  emelt  kínai 
falon  rést  tört  a  mozgékony  emberi  szellem  és  az  anyagi 
érdek.  Általánossá  vált  a  gyakorlat,  hogy  az  engedélyezés 
reménytelenségével  számolva,  a  kéziratokat  kivitték  a 
külföldre  és  álnév  alatt  jelentették  meg,  amire  Metternich 
mozgásba  hozta  a  monarchia  külügyi  képviseletét  a  nyom- 
tatásnak mindenáron  való  megakadályozására,  vagy 
ha  későn  volt,  a  kész  példányok  összevásárlására  és  a 
szerző  felkutatására.  Sok  esetben  sikerrel  járt  a  diplo- 
maták közbelépése,  de  előfordult  az  az  eset  is,  hogy  egy 
nagyszabású  és  példátlan  h,  tást  keltett  osztrák  politikai 
irat  szerzőjét  csak  évek  multán  sikerült  kinyomozni. 
Mindennapi  eset  volt  az  is,  hogy  szigorúan  eltiltott  mű- 
veket százszámra  csempésztek  át  a  határon  s  nj^ugodtan 
olvasta  őket  mindenki,  az  egyetemi  hallgatóktól  az  állam- 
tanácsosokig. 

A  rendőrminisztert  kivéve  alig  volt  valaki  a  biroda- 
lomban, aki  nem  volt  meggyőződve  a  cenzúra  korlátolt- 
ságáról. Egy  különösen  szánalmas  eset  hallatára  állítólag 
Ferenc  maga  is  nevetve  úgy  nyilatkozott,  hogy  «csak- 
ugyan  buta  a  cenzúránk»,  de  Metternich  is  nem  egy  ízben 
panaszkodott  rá  tehetetlensége  hangoztatása  mellett. 
Valójában  azonban  éppen  ők  ketten,  az  uralkodó  és  az 
államkancellár,  voltak  meggyőződve  lelkük  mélyén  a 
szigorú  cenzúra  szükségességéről.  Az  a  mérhetetlen  elégü- 
letlenség  és  szabadságvágy,  amely  1848-ban  forradalom- 
ban robbant  ki,  a  gondolat  csúfos  elnyomásában  találta 
fő  tápláló  elemét. 

A  magyarországi  cenzúra  nem  volt  olyan  szigorú,  mint 
az  osztrák,  aminek  okát  elsősorban  a  felügyeleti  ható- 

ságok  különbözőségében  kell  keresni.  A  rendőrminisz- 
térium hatásköre  törvényesen  e  téren  sem  terjedt  ki  Ma- 
gyarországra, s  a  cenzúrázást  magyar  hatóságok,  a  hely- 
tartótanács, illetve  a  Bécsben  megjelenő  magyar  újsá- 
goknál a  kancellária  végezte.  Azokban  az  években,  ami- 
kor a  centralizáció  gondolata  kilépett  a  titkos  vágyak 
félhomályából,  a  rendőrminisztérium  nagy  szívóssággal 
igyekezett  érvényesíteni  azt  az  elvet,  hogy  gondjaira  van 
bízva  az  egész  monarchia  cenzúraügye,  de  a  kancellária 
erőteljes  fellépése  végül  is  visszavonulásra  kényszerítette. 
Az  Ausztriában  eltiltott  könyvek  jegyzékét  megkapták 
a  magyar  hatóságok  is,  azzal  az  utasításssal,  hogy  szerez- 
zenek neki  érvényt  a  saját  hatáskörükben,  de  azért  Ma- 
gyarországon mégis  könnyebben  hozzáférhetők  voltak 
ezek  a  művek,  a  magyar  hatóságok  nem  üldözték  a  könyv- 
kereskedőket s  egy-egy  egyetemi  tanárnak  sem  kellett 
attól  tartania,  hogy  rossz  hírbe  kerül,  ha  értelmesebb 
modern  munkákat  olvas.  Joggal  panaszkodtak  ugyan 
időnkint  a  szépírók  itt  is  a  cenzúra  kicsinyességére,  de  az 
egyes  tünetekért  gyakran  a  cenzorok,  az  emberek  és  nem 
a  rendszer  voltak  felelősek.  A  magyarul  írott  művek  és 
színdarabok  már  a  nyelvi  nehézségek  miatt  sem  estek 
Bécs  rendszeres  ellenőrzése  alá,  de  azért  tévedés  volna  azt 
hinni,  hogy  nem  szereztek  tudomást  róluk.  Igaz,  hogy 
például  osztrák  színpadon  lehetetlen  lett  volna  előadni 
Katona  József  remekművét,  amelyben  nemcsak  áttetsző 
német  gyűlölet  izzik,  hanem  a  színen  egy  királynőt  is 
meggyilkolnak,  de  utólag  meg  is  érkezett  Ferenc  kezeihez 
a  feljelentés,  s  csak  a  darab  sikertelenségének  köszönhette 
mind  a  merész  szerző,  mind  a  még  merészebb  cenzor,  hogy 
mindketten  kikerülték  az  üldöztetést.  Egy  újságcikk 
végül  is  úgy  felbőszítette  Ferencet,  hogy  munkába  vé- 
tette a  magyarországi  cenzúraügy  rendezését,  de  a  tár- 
gyalások a  sok  sürgetés  ellenére  is  egy  évtizedig  tartottak 
s  csak  halála  után  fejeződtek  be. 


Miskolczy :  A  Kaniarilla. 

A  királyi  jogok  védelme. 

Ferenc  nagy  gonddal  felépített  rendőrállamában,  a 
szellemi  élet  gúzsbakötése  után,  két  eleme  maradt  még  a 
nehézségeknek  és  a  zavaroknak  :  az  olasz  hazafiak  moz- 
galma és  a  magyar  rendek  ellenállása.  Az  előbbit  perekkel 
és  «kegyelemből»  hosszú  spielbergi  várfogságra  változ- 
tatott halálbüntetésekkel  el  lehetett  némítani  egyidőre, 
de  a  magyar  rendiség  állandó  zavarok  forrása  lett.  Ké- 
nyelmesnek és  természetesnek  látszott  az  uralkodó  hely- 
zetének megkönnyebbítésére  a  «törvényes  alapon  való 
állás»  formuláját  megtalálni,  a  valóságban  nem  is  volt  ez 
az  állás  olyan  szilárd,  mint  a  kormány  feltüntette.  Az  al- 
kotmány felfüggesztésére  irányuló  gondolat  feladása  után 
joggal  irányították  Ferenc  figyelmét  magyar  tanácsosai 
arra  a  tényre,  hogy  az  a  sokat  támadott  ősi  alkotmány 
a  királynak  túlnyomó  jogokat  biztosít,  vagy  legalább  is 
elégségeseket  a  birodalom  érdekeinek  s  a  trón  és  társa- 
dalom biztonságának  megóvására.  Tehát  a  birodalomnak, 
a  trónnak  és  a  rendszernek  egyaránt  életérdeke  volt,  hogy 
Ferenc  erős  kézzel  meg  tudja  tartani  jogait  a  folytonos 
rendi  támadások  ellenében,  még  pedig  lehetőleg  kompro- 
misszumok nélkül,  mert  a  múlt  tanulságai  szerint  minden 
kompromisszum  a  királyi  jogok  egy  darabjának  feladá- 
sával jár.  Ez  a  probléma  irányítja  Ferenc  egész  magyar- 
országi politikáját. 

Már  magában  a  kiindulási  pontban,  a  törvényes  hely- 
zet megállapításában  is  nehézségek  támadtak,  mert  a 
királyi  jogok  körét  Magyarországon  másként  értelmezték, 
mint  Bécsben.  A  birodalmi  érdekekkel  összefüggő  kérdé- 
seket szerette  volna  a  kormány  gyanít  hat  ólag  elsősorban 
a  király  jogainak  körébe  utalni  s  ez  az  út  annyiban  gyü- 
mölcsöző lett  volna,  hogy  ekként  a  birodalom  problémája, 
ha  már  nem  tudták  megoldani,  legalább  nyugalmi  álla- 
potba lett  volna  hozható.  A  magyarság  azonban  támadva 
védte  a  rendi  jogokkal  összefüggő  létérdekeit,  a  gazda- 
sági kérdések  tárgyalásánál  éppúgy,  mint  a  társadalmiak- 
nál vagy  egyházjogiaknál.  Az  eredmény  harci  szellem  volt 

mindkét  részen,  s  megoldatlan  jogi  helyzet  Ferenc  korá- 
nak örökségeként. 

A  valuta  reformja  és  a  mono'poliumok. 

Az  egész  korszak  legizgatóbb  kérdése  a  valutaugy  ren- 
dezése volt.  Fentebb  történt  már  említés  a  kormánynak 
arról  a  törekvéséről,  hogy  Magyarország  anyagi  erejét 
nagyobb  mértékben  kihasználja  a  birodalom  érdekében. 
A  legelőnyösebb  megoldás,  amelyre  már  Mária  Terézia 
is  gondolt,  az  lett  volna,  ha  a  magyar  nemesség  úgy  is 
értéktelen  inszurrekciós  kötelezettségének  megszüntetése 
fejében  lemond  az  adómentességéről.  A  múlt  század  há- 
borús első  évtizedeiben  újból  időszerűnek  látszott  e  kérdés 
felvetése  s  különösen  Károly  főherceg  szorgalmazta,  ha 
lehet  szépszóval,  ha  nem,  erőszakkal,  a  megoldást.  Alap- 
vető alkotmányos  kérdésről  lévén  szó,  egyoldalúlag  csak 
államcsíny  segítségével  oldhatta  volna  meg  ezt  az  ural- 
kodó, de  arra  nem  került  a  sor.  Komolyan  foglalkoztak 
a  király  környezetében  azzal  az  eszmével  is,  hogy  köz- 
vetett adók  útján  adóztatják  meg  a  nemességet,  de  a  be- 
láthatatlan következményekre  való  tekintettel  ezt  a  meg- 
oldást is  elejtették.  Elsősorban  az  italadó  bevezetéséről 
volt  szó.  Ezzel  tulajdonképpen  ki  is  merült  a  kormány 
kezdeményező  ereje  s  nem  maradt  egyéb  hátra,  mint  a 
törvényesen  fennálló  bevételi  források  megtartása  a  király 
kezében. 

Tizenegy  éven  belül  két  ízben  hajtott  végre  Ferenc 
valutareformot  Magyarországon.  Az  első  esetben,  a  be- 
váltási cédulákra  (Einlösungschein)  való  áttéréssel,  öt- 
szörösére emelkedett  a  hadiadó  összege  s  ezt  az  összeget 
újól  két  és  félszeresére  emelte  fel  a  pengőpénz  beveze- 
tése az  adófizetésnél.  Említettük,  hogy  az  első  alkalommal 
a  rendek  heves  ellenkezése  csaknem  az  alkotmány  átalakí- 
tására vezetett,  a  második  reform  pedig  a  megyék  emlé- 
kezetes ellenállását  robbantotta  ki.  Pedig  Ferenc  meg- 
állapíthatólag  jóhiszeműen  cselekedett,  abban  a  meggyő- 
ződésben, hogy  nem  vét  a  törvény  betűje  ellen.  A  hadi- 
adó ugyanis  eredetiben  pengőpénzben  volt  megszavazva, 

8  ha  a  papírvaluta  korában  az  országnak  haszna  volt  a 
pénzromlásból,  viszont  az  uralkodónak  joga  volt  az  adót 
eredeti  valutában  bekövetelni.  Más  volt  azonban  a  lényeges 
jogi  probléma :  az  tudniillik,  hogy  a  rendek  beleegyezése 
nélkül  joga  van-e  az  uralkodónak  papírpénzt  forgalomba 
hozni  s  ezzel  veszélyeztetni  az  ország  gazdasági  életét? 
Ez  az  életbevágóan  fontos  kérdés,  amelyet  a  kormány  a 
királyi  jogok  körébe  utalt,  vagyis  a  valuta  meghatározásá- 
nak a  joga,  eldöntetlen  maradt,  mivel  mind  Ferenc,  mind 
a  rendek  ragaszkodtak  álláspontjukhoz. 

Az  adóvalutának  a  királyi  jog  teljébó'l  való  megsza- 
bása alig  járt  nagyobb  tényleges  veszedelemmel  a  rendi 
alkotmányra,  mint  a  monopóliumoknak  és  regáléknak 
jogi  szempontból  való  rendezése.  A  bányaügy  kevésbbé 
látszott  fontosnak,  bár  a  birodalom  központi  pénzügyi 
hatósága  szívósan  igyekezett  fennhatósága  alatt  meg- 
tartani a  magyar  bányákat  is,  ellenben  közelró'l  érde- 
kelte az  összes  társadalmi  osztályokat,  valamint  a  pénzügy- 
igazgatást is,  a  sómonopólium,  a  sóár  megszabásának 
ügye.  A  törvény  csak  sürgős  szükség  esetére  adta  meg  a 
királynak  a  sóár  emelésének  jogát,  tehát  távolról  sem  volt 
az  kizárólagos  királyi  jognak  tekinthető  ;  a  kormány  ellen- 
ben életbevágó  érdeknek  tartotta,  hogy  a  bevételeknek 
ez  a  területe  a  királyi  jog  körébe  utaltassék,  nemcsak  mert 
a  sómonopólium  bevétele  a  legjelentékenyebb  magyar- 
országi jövedelmét  alkotta  a  birodalomnak,  s  felülmúlta 
a  hadiadó  összegét  is,  hanem  elsősorban  azért,  mert  az 
adót  csak  kevés  valószínűséggel  s  akkor  is  csak  hangos 
viták  és  engedmények  megadása  után  lehetett  az  ország- 
gyűléssel felemeltetni,  míg  a  sómonopólium  bevételeinek 
emelése  bármikor  keresztülvihető  volt  s  ezt  nem  kellett 
királyi  jog  feladásával  megvásárolni  a  rendektől.  A  király 
pénzügyek  feletti  jogának  —  amint  a  kormány  értel- 
mezte —  a  só  árának  szabad  megszabása  volt  a  leglénye- 
gesebb eleme.  Eldöntetlenül  maradt  ez  a  kérdés  is,  bár 
több  országgyűlésen  ébresztett  vihart.  Az  alkotmányos 
korszakban,  1825  után  elvi  fenntartás  mellett  a  kormány 
óvakodott  felszínre  juttatni. 


69 


Vámügy. 

Említettük  azt  is,  hogy  a  vámügyet,  főleg  a  tarifát 
arra  használták  fel,  hogy  a  magyar  gazdasági  életet  alá- 
rendeljék az  osztráknak.  Ennek  az  elvnek  a  nevében  bénult 
meg  a  magyar  ipar  fejlődése  ;  a  kormány  minimumra 
csökkentette  az  osztrák  iparcikkek  kiviteli  vámját,  a 
magyar  ipartól  viszont  megtagadott  minden,  főleg  pénz- 
ügyi természetű  kedvezményt,  sőt  megtagadta  akár- 
hányszor az  engedélyt  is  üzemek  alapítására.  Ekként  a 
kezdetleges  magyar  ipart  kiszolgáltatta  a  sokkal  fejlettebb 
és  felülről  dédelgettett  osztrák  ipar  kíméletlen  versenyé- 
nek, ugyanakkor,  amikor  a  magyar  mezőgazdasági  cikkek 
áralakulását  is  egyedül  az  osztrák  piac  szabta  meg.  A  kor- 
mány felfogása  szerint  a  magyar  állatkereskedelemnek 
úgyszólván  egyetlen  hivatása  Bécs  lakosságának  olcsó 
hússal  való  ellátása  volt,  a  szemtermelésnek  mindenek- 
előtt az  osztrák  ipari  vidékek  lakosságát  kellett  olcsó  éle- 
lemmel ellátnia,  a  dohány  és  a  gyapjú  kivitelét  —  a  ma- 
gyar termelő  kárára  —  megakasztotta  a  minduntalan 
kiadott  tilalom,  hogy  az  osztrák  gyáros  és  az  osztrák  do- 
hányjövedék olcsón  jusson  ezekhez  a  cikkekhez.  Magyar- 
ország gabonája,  vágómarhája,  sertése,  gubacsa,  hamu- 
zsírja,  dohánya,  gyapjúja,  nyersbőre  stb.,  szóval  minden, 
amit  az  akkor  még  egyoldalúan  mezőgazdasági  terme- 
lésre berendezett  magyar  szorgalom  termelt,  megakadt 
a  birodalom  határain  és  az  osztrák  ipari  termelés  olcsóbbá- 
tételét szolgálta.  Időnkint  megpróbálkozott  a  magyar 
kereskedelem  a  tömegcikkek  kiszállításával,  sőt  külföldi 
kereskedők  is  felkeresték  a  magyar  piacot,  de  ki  voltak 
téve  mindig  annak  a  veszélynek,  hogy  nagy  költséggel  a 
határig  szállított  áruikra  a  kormány  az  utolsó  pillanat- 
ban kimondja  a  kiviteli  tilalmat,  még  pedig  rögtöni  ha- 
tállyal. A  magyar  termelő  szívesen  szállított  Ausztriába, 
természetes  piacára,  de  termesztményei  áralakulása  vé- 
gett ragaszkodott  a  szabad  kivitel  elvéhez,  s  az  ország- 
gyűléseken megismétlődő  szenvedélyes  viták  többnyire 
a  kiviteli  tilalmak  körül  folytak  le.    A  kormány,  főleg  a 

pénzügyi  hatóságok  álláspontja  általában  elutasító  volt, 
az  osztrák  ipar  védelme  dogmává  merevedett.  A  gyakor- 
lati szükségletek  elvezettek  a  jogi  kérdés  meg^^alósítására 
is  :  vájjon  a  vámügy  berendezése,  a  tarifa  szabályozása, 
kiviteli  tilalmak  elrendelése  s  annyi  más  e  körbe  tartozó, 
az  ország  anyagi  érdekét  közelről  érdeklő  elem,  nem  tar- 
tozik-e alkotmányos  országban  a  rendi  képviselet  elé? 
A  kormány  görcsösen  ragaszkodott  az  elvhez,  hogy  az 
egész  vámügy  szabályozása  kizárólagos  királyi  jog  ;  ehhez 
az  elvhez  ragaszkodnia  is  kellett,  mert  —  mint  már  fentebb 
kifejtettük  —  a  birodalom  pohtikai-közjogi  berendezése 
mellett  más  alapon  ezt  a  problémát  sem  lehetett  megoldani. 

A  hadsereg. 

A  hadsereg  belső  szervezete,  kiképzése,  vezetése  stb. 
rendi  felfogás  szerint  is  kétségtelenül  a  fejedelmi  jog  kö- 
rébe tartozott  s  az  alkotmányos  felfogás  sem  mutatott 
különösebb  érdeklődést  iránta,  főleg  ha  az  újoncozásra 
és  a  magyar  ezredek  eltartására  vonatkozó  rendi  jogkör 
nem  volt  támadásnak  kitéve.  Károly  főherceg  és  vele 
Ferenc  több  tanácsadója  ezen  a  téren  is  szerettek  volna 
változást  előidézni,  ha  kell,  még  az  alkotmány  félretolá- 
sával is,  hogy  az  újoncozást  függetlenítsék  az  országgyű- 
lések bizonytalan  eredményű  vitáitól.  E  kérdés  a  század 
első  évtizedében  volt  különösen  időszerű,  a  napóleoni 
háborúk  idején.  Alaposabb  megvitatásra  került  ugyan, 
de  a  kormány  sem  tudott  e  téren  sikert  elérni  s  ezután 
meg  is  maradt  az  alkotmányos  talajon.  Különösen  figye- 
lemreméltó tény,  hogy  a  vármegyei  ellenállást  kihívó 
újoncozás,  1822  után,  a  kormány  felfogása  szerint  meg- 
felelt a  törvény  előírásának,  mivel  a  király  nem  új 
rekruta-kontingenst  követelt  az  országgyűlés  engedélye 
nélkül,  hanem  már  régebben  megszavazott,  de  eladdig 
igénybe  nem  vett  újoncokat  emeltetett  ki.  Ez  volt  tulaj- 
donképpen az  egyetlen  alkalom,  amikor  a  hadügyi  királyi 
jog  magyarázata  különösebb  nehézséget  okozott. 

A  hadsereggel  összefüggő  egyéb  kérdések  másodrangú 
fontosságúak  voltak,   s  a  rendeknek  időnkint    felmerülő 

követelései  nem  kerültek  nyomatékos  pártolás  kíséretében 
a  kormány  elé.  Nagyjelentőségű  lehetett  volna  például  az  a 
kívánság,  hogy  a  magyar  ezredeknél  magyar  tiszteket  alkal- 
mazzanak, vagy  hogy  az  egyenruhák  egy  részét  a  magyar 
iparnál  rendeljék  meg  stb.  ;  ilyen  kívánságok  felmerülése 
esetén  a  király  vagy  hallgatott,  vagy  semmitmondó,  ha- 
logató választ  adott.  Súlyos  bonyodalmakkal  fenyegetett 
a  magyar  nyelv  jogának  védelme  a  magyar  ezredeknél ; 
egyes  kormánytényezők  nem  is  késtek  felháborodva  «se- 
parátiós))  törekvésekről  beszélni,  de  ezt  a  kérdést  maga 
az  országgyűlés  is  szinte  meggyőződés  nélkül  kezelte  s 
felindulás  nélkül  el  is  ejtette.  Hosszabb  tárgyalásokat 
csupán  a  Ludoviceum  ügye  igényelt.  A  rendek  követelték, 
még  pedig  bizonyos  nyomatékkal,  a  magyar  katonai  tan- 
intézet felállítását,  a  kormány  pedig  —  a  hadsereg  nyo- 
mása alatt  —  a  végletekig  ellenállott,  mert  ebben  a  kíván- 
ságban is  az  elszakadási  törekvések  megnyilvánulását 
vélte  észrevenni.  Tehát  Ferenc  az  újoncozás  és  a  hadiadó 
kérdésének  kivételével  elzárkózott  minden  rendi  beavat- 
kozás elől  a  hadsereg  ügyeibe,  a  nélkül,  hogy  királyi  jogait 
erélyesebb  támadás  ellen  kellett  volna  megvédenie.  Hely- 
zetét megkönnyítette  az  a  külsőleges  jó  viszony,  amely 
uralkodása  alatt  a  polgári  lakosság  s  az  egyre  inkább  el- 
aggó tisztikar  között  általában  fennállott. 

Voltak  más  kérdések  is,  így  a  közoktatás,  amelyeknél 
nem  volt"  világos  elhatárolás  a  fejedelmi  jogkör  és  a  rendi 
beavatkozás  között.  1791-ben  az  államéletnek  úgyszólván 
egész  területére  kiterjedő  bizottsági  munkálatokkal  bele- 
nyúlt ugyan  a  nemzet  saját  anyagi  és  szellemi  berendezke- 
désének sorsába,  de  Ferenc  igyekezett  hol  törvény,  hol 
gyakorlat  alapján  megállítani  ezt  a  fejlődést  és  kisajátítani 
méltósága  jogköre  számára  a  jóléti  állam  egész  programm- 
jának  területét.  Jellemző  ezzel  szemben,  hogy  még  a  leg- 
aulikusabb  magyar  hatóság,  a  kancellária,  az  «os  principis» 
is  hajlandó  lett  volna  időnkint  a  törvény  által  világosan 
megszabott  tárgyakra  elhatárolni  a  fejedelmi  jog  körét.  Két 
világnak,  az  alkotmányos-rendi  és  a  jóléti-abszolutisztikus 
államfelfogásnak  a  küzdelme  nyilvánul  meg  Ferenc  kor- 

szakában,  s  a  szembenálló  erők  szabad  érvényesülésének 
tág  teret  engednek  a  magyar  alkotmánynak  a  szokásjog 
által  hiányosan  kitöltött  hézagai. 

A  magyar  hatóságok,  József  főherceg. 

A  magyar  főhatóságok,  a  kancellária  és  a  helytartó- 
tanács, még  a  múlt  század  elején  is  inkább  a  nemzetivel 
összenőtt  rendi-feudális  érdekeket  képviselik  a  birodalmi 
felfogás  védelmére  hivatott  központi  kormányszervek  mel- 
lett. A  meggyökeresedett  felfogással  szemben  —  amely 
egyidejűleg,  de  még  a  közelmúltban  is  szívesen  vetett 
hazaíiatlan  magatartást  a  fejedelem  magyar  tanácsadóinak 
szemére  —  megállapítható,  hogy  az  alkotmányos  élet  fenn- 
tartásában aligha  volt  jelentéktelenebb  a  szerepük,  mint 
az  országgyűléseknek,  s  mindenesetre  felülmúlta  a  megyé- 
két. Kancellária  és  helytartótanács  nem  mindig  volt  egy 
véleményen  ;  az  utóbbi  kizárólag  a  rendi  Magyarország 
érdekeit  tarotta  védelme  tárgyának,  míg  a  kancellária 
nem  tudta  kivonni  magát  Bécs  amalgamáló  befolyásától, 
s  látóköre  inkább  felölelte  a  birodalom  problémáit  is, 
de  annyira  nem  ment,  hogy  alkotmányos  meggyőződése 
rovására  engedményeket  tett  volna. 

A  helytartótanács  tekintélye  kimutat hatólag  csekély 
volt  a  kormány  előtt ;  kevés  kivételtől  eltekintve  csak  akkor 
számíthatott  a  véleménye  elfogadásra,  ha  megegyezett  a 
kancelláriáéval.  Ezen  a  tényen  nem  változtatott  az  a  kü- 
lönleges helyzet  sem,  hogy  a  magyar  kormányszék  vezetője, 
a  nádor,  főherceg,  sőt  az  uralkodó  testvére  volt.  Nem  csu- 
pán legszemélyesebb  természetű  indokok  —  a  sokat  emle- 
getett férji  féltékenység  —  vezették  Ferencet  az  öccsével 
szemben  tanúsított  bizalmatlansághoz  :  még  felesége  sem 
volt  a  szép  és  művelt  Ludovika  császárnő,  akit  később 
őszinte  és  tiszta  baráti  érzés  fűzött  nádor-sógorához,  amikor 
József  már  áldozatává  lett  a  kabineti  intrikáknak.  Nem- 
csak Baldacci  báró  vádolta  a  főherceget,  főleg  az  1807-i 
országgyűlés  szerencsétlen  menete  miatt,  hogy  túlságosan 
befolyásoltatta  magát  környezetének  veszedelmes  ellenzéki 
elveitől  s  megfeledkezett  a  családja  és  a  birodalom  iránti 


78 


kötelességeiről,  hanem  kormánykörökben  általában  meg- 
bízhatatlannak tartották,  s  úgy  látszik,  maga  Ferenc  is 
attól  tartott,  hogy  öccse  orleansi  politikát  fog  vele  szemben 
követni.  Mit  sem  segített  József  helyzetén,  hogy  tiszteletre- 
méltó becsületességgel  és  következetességgel  igyekezett 
nádori  esküjét  főhercegi  kötelességeivel  összeegyeztetni ; 
Ferenc  hideg  gyanakvása  végig  kísérte  tövises  pályáján,  s 
Metternich,  majd  az  uralkodó  befolyásos  tanácsadói,  főleg 
az  ingadozó  jellemű,  hiú  és  túlzott  becsvágyában  kiszámít- 
hatatlan kancellár,  Keviczky  Ádám  gróf,  állandóan  szítot- 
ták ellene  fejedelmi  uruk  gyanúját.  Sokat  kellett  tűrnie 
Józsefnek.  El  kellett  tűrnie  bátyja  goromba  intéseit,  olyan 
megaláztatásokat,  hogy  bizalmatlanságból  akárhányszor 
nem  közölték  vele  előre  a  fontos  kormányintézkedéseket ; 
időnkint  Metternich  is  kitanította  a  maga  tanítómesteres 
modorában,  hogy  miket  várhat  el  tőle  a  kormány.  József 
hallgatott,  tűrt  s  ment  a  maga  útján,  nem  egyszer  két 
malomkő  között  őrlődve,  a  kormány  és  a  rendek  gyanújá- 
tól kisérve.  Befolyása  többnyire  kisebb  volt,  mint  a  min- 
denkori kancellároké. 

Tévedett  a  kormány,  mikor  feltételezte  a  nádor-főher- 
cegről, hogy  a  magyar  rendi-szeparatisztikus  felfogás 
hatalma  alá  került  s  szándékosan  nem  mutat  megértést  a 
birodalom  magasabbrendű  érdekei  iránt,  mert  József  akár- 
hány esetben  csakugyan  nem  is  volt  tisztában  a  kormány 
szándékaival.  A  kancellárok  Bécsben  éltek,  ők  már  vala- 
mivel jobban  voltak  tájékozva  ;  nagyobb  fontosságú  kor- 
mány-intézkedések előtt  résztvettek  az  előkészítő  értekez- 
leteken, s  ott  független  érzésű  nagyurak  becsületes  szó- 
kimondásával ismertették  felfogásukat.  A  kormány  tagjai- 
val, az  államminiszterekkel  szemben  alig  tudtak  érvényt 
szerezni  szavuknak,  de  legalább  meghallgatták  őket,  s 
véleményük  felett  sem  siklottak  el  közönnyel.  Különösen 
nagy  volt  Eeviczkynek,  Ferenc  személyes  kegyeltjének 
befolyása.  Nem  egy  ízben  méltónak  mutatkozik  talán  ke- 
vésbbé  tehetséges,  de  mindig  előkelőn  őszinte  elődeihez, 
amikor  elismerésreméltó  erkölcsi  bátorsággal  mond  vagy 
ír  meg  fejedelmének  igen  kellemetlen  dolgokat,   s  óvja 

törvénytelenségek  elkövetésétől ;  igaz  viszont,  hogy  más 
esetekben  teljes  megértéshiányt  mutat  a  magyar  törekvé- 
sekkel szemben,  kigúnyolja  sőt  szenvedélyesen  üldözi  őket. 
Lényegében  azonban  a  kancellár  szava  mindig  súlyos,  az 
értekezleteken  akárhányszor  döntő  fontosságú  volt. 

Tulajdonképpen  azon  kellene  csodálkozni,  ha  az  ural- 
kodó a  kancellár  befolyását  is  mellőzte  volna,  ha  már  a 
nádornak  oly  kevés  bizalmat  előlegezett.  Ebben  az  esetben 
ugyanis  a  magyarországi  állapotokról  és  felfogásról  be- 
zárult volna  értesüléseinek  minden  kútforrása,  kivéve  a 
kétesértékű  forrásból  fakadt  rendőri  jelentéseket.  A  mo- 
dern államkormányzati  gépezet  ismerete  mellett  alig  kép- 
zelhető el,  milyen  csekély  és  pontatlan  értesültsége  volt 
nem  egyszer  magának  a  királynak,  de  főleg  kormányférfiai- 
nak  a  magyarországi  ügyekről  és  eseményekről.  Ferenc 
halála  előtt  alig  van  nyoma  annak,  hogy  a  magyar  közélet 
vezetői,  főpapok,  mélióságviselők  és  mágnások,  közvetlen 
érintkezést  találtak  volna  az  udvarral  s  alkalmuk  lett  volna 
a  legfőbb  körök  tájékoztatására  az  ország  sorsáról.  Bár- 
mily hihetetlenül  hangzik,  Metternich  ismételten  elnökölt 
olyan  értekezleteken  és  vett  részt  a  vitákban,  amelyeknek 
tárgyáról  csak  halvány  fogalmai  voltak.  Kolowrat  koleri- 
kus hangulatában  arra  kérte  egyszer  Ferencet,  mentse  fel 
a  magyar  ügyeket  tárgyaló  értekezleteken  való  részvétel 
alól,  mert  nem  ismeri  a  magyar  állapotokat  —  s  ebben 
kétségtelenül  igaza  is  volt.  Ferenc,  Metternich  tanácsára, 
mégis  kötelezte  a  belügyminisztert,  hogy  vegyen  részt  a 
birodalmat  is  érintő  magyar  ügyek  megvitatásán.  Az  ered- 
mény nyilvánvaló  volt :  Kolowrat  kizárólag  a  birodalmi 
érdekekre  volt  tekintettel,  már  csak  azért  is,  mivel  Magyar- 
országéval nem  volt  tisztában.  Nem  az  volt  tehát  aggáh^os 
a  bécsi  államférfiak  magatartásában,  hogy  birodalmi  szem- 
pontból nyúltak  Magyarország  sorsába,  hanem  az,  hogy  a 
magyar  viszonyok  ismeretének  hiányával  intézték  mind  a 
birodalom,  mind  a  magyar  állam  sorsát.  Amíg  Zichy  Ká- 
roly gróf  államminiszter  élt,  nagy  tekintélyével  még  csak 
észszerűen  össze  tudta  egyeztetni  a  szétágazó  érdekeket,  a 
birodalmiakat  és  a  maevarokat  :  halála  után  azonban  űr  tá- 

madt,  amelyet  csak  a  magyar  kancellár  befolyása  tudott 
valamennyire  betölteni. 

Azonban  Kolowrat  és  köre  csakhamar  túltette  magát 
a  helyzet  által  emelt  korlátokon.  Metternichben  volt  időn- 
kint legalább  elég  lelkierő  önmaga  előtt  elismerni,  hogy 
nem  eléggé  tájékozott  a  magyar  viszonyokat  illetőleg,  meg- 
magyaráztatta magának  a  problémákat  a  beavatottak  által, 
s  többnyire  csak  akkor  lépett  fel  a  kancellária  véleménye 
ellen,  ha  az  meggyőződése  szerint  egyáltalában  nem  felelt 
meg  a  birodalom  politikai  irányának  ;  Kolowrat  viszont  fél- 
tékeny volt  mindenkire,  aki  egyeduralmát  a  belügyekben 
veszélyeztethette  volna,  s  korán  megkezdte  tekintélyt  alá- 
ásó intrikáit  a  magyar  méltóságok  ellen.  Ferenc  személye- 
sen még  legjobban  ismerte  Magyarország  helyzetét,  ismerte 
az  ottani  igazgatás  szervezetét  és  hiányait,  sőt  személyisme- 
rete is  igen  kiterjedt  volt,  tehát  ellenőrizni  tudta  tanácsosai 
javaslatait ;  amint  behunyta  a  szemét,  szabadon  éreztet- 
hetette  befolyását  a  kamarilla,  amelynek  főismeretforrása 
az  elvtelen  és  korlátolt  rendőrminisztérium  volt. 


Az  országgyűlés. 

Bizonyos  fokig  a  kormánynak  a  magyar  életben  való 
gyökértelenségére  vezethető  vissza  az  országgyűlések  siker- 
telensége és  meddősége.  A  magyar  országgyűlés  általában 
kedvetlenség  és  izgalom  forrása  volt  a  bécsi  államférfiak 
számára,  de  részben  az  ő  hibájukból,  az  ő  tehetetlenségük 
és  reformoktól  való  irtózásuk  következtében.  Hiányos  volt 
már  maga  az  országgyűlés  előkészítése  is.  A  rendeket  csak 
azért  hívták  össze,  hogy  a  birodalom  szükségleteinek  fede- 
zéséről gondoskodjanak,  rekrutát,  adóemelést  megszavaz- 
zanak, ami  ezen  felül  volt,  az  toldozgatás-foltozgatás  ma- 
radt, nem  is  érdekelte  Bécset.  Az  egyetlen  lényeges  elő- 
készítő lépés  a  magyar  méltóságoknak,  nádornak,  herceg- 
prímásnak ,  kancellárnak,  kamaraelnöknek  az  összehívása 
volt  egy  értekezletre,  ahol  elmondották  az  országgyűlés 
tárgyairól  és  időpontjáról  a  véleményüket.  A  nádor,  mint 
a  rendi  gyűlés  feje,  külön  is  kifejtette  írásban  a  véleményét 
és  nyilatkozott  a  kilátásokról.  Ezzel  a  kormány  be  is  fejezte 

a  munkáját.  Tudomást  vett  a  választásokról,  a  követek 
hangulatának  irányítását  rábízta  a  nádorra,  egyebekben 
magára  hagyta  az  országgyűlést,  ahol  az  uralkodó  elvileg 
tulajdonképpen  nem  is  volt  képviselve.  A  kormánynak 
eszébe  sem  jutott  a  kezdeményezést  —  esetleg  törvény- 
javaslatok alakjában  —  magához  ragadni  s  a  tárgyalások 
menetét  befolyásolni,  hanem  megelégedett  azzal,  hogy  az 
uralkodó  megkapja  a  maga  bizalmas  jelentéseit  és  a  rendőr- 
miniszter megszervezze  a  hírszolgálatot.  Megesett  akár- 
hányszor, hogy  a  kormánynak  nem  is  volt  kialakult  véle- 
ménye a  tárgyalások  anyagáról,  s  ha  volt,  arról  még  a 
nádor  sem  nyert  tájékoztatást.  Természetszerűleg  nem 
nyerhettek  így  irányítást  a  «jóérzelműek»  sem,  az  ország 
báróitól  az  aulikus  felfogású  városi  követekig ;  hiába  vol- 
tak jóérzelműek,  ha  nem  tudták,  miben  áll  a  «jó».  Az  oszt- 
rák abszolutizmuson  nevelkedett  kormánynak  nem  jutott 
eszébe,  hogy  számoj  hívéből  pártot  is  lehetne  alakítani  s 
ekként  befolyásolni  a  tárgyalások  menetét. 

A  magyar  állapotok  elleni  mindennapos  panaszok  ára- 
datában első  helyen  állott  az  országgyűlés  elleni  felzúdulás  : 
hangulatuk  rossz,  egyetlen  céljuk  a  királyi  jogok  megnyir- 
bálása, hangjuk  merész,  gondolkodásuk  elfajult,  az  egyes 
követek  állásfoglalásánál  nem  az  ország,  hanem  az  egyes 
klikkek,  a  «factio»-k  érdeke  irányadó.  A  tünetek  megállapí- 
tásában sok  igazság  volt,  a  baj  okát  azonban  téves  helyen 
kereste  a  kormány  ;  a  fenti  hiányok  és  elfajulások  felsoro- 
lásánál elsősorban  a  saját  tehetetlenségére  kellett  volna 
rámutatnia.  Ehhez  azonban  Ferenc  korában  még  túlságo- 
san kedvező  volt  az  önmagáról  alkotott  véleménye,  azért 
a  romlott  helyzet  kútfejét  kevésbbé  jelentékeny,  technikai 
külsőségekben  vélte  megtalálhatni.  Különösen  vészthozó 
hatással  vádolta  a  kerületi  üléseket,  az  utólagos  követ- 
utasítások divatba  jövését  s  a  városi  és  káptalani  követek 
egyéni  szavazati  jogának  hiányát.  Mindebl)en  szintén  volt 
némi  igazság. 

Ha  a  kormány  határozatlan  volt  és  nem  törődött  hívei 
irányításával,  a  követek  nem  estek  ugyanabba  a  hibába. 
1790  óta  szokásjogot  nyert  a  kerületi  (dunai,  tiszai)  ülések 

intézménye,  azaz  előzetes  tanácskozmányok  tartása,  ahol 
megbeszélték  a  nyilt  üléseken  követendő  állásfoglalásokat, 
megvitatták  a  tárgyakat,  előkészítették  a  felírásokat  és  a 
főrendekhez  küldendő  üzenetek  szövegét,  úgy,  hogy  az  ülé- 
seken már  alig  volt  alkalom  érdemleges  vitára.  Hiába  szóno- 
kolt a  kormány  felfogása  mellett  meggyőző  érvekkel  a  rendi 
tábla  elnöke  vagy  a  kormány  egy-egy  híve,  a  többség  egy- 
szerű felkiáltással  határozott  a  kerületi  üléseken  kidolgozott 
szerkezet  meghagyása  mellett.  Az  ellenzék  tehát  az  ülése- 
ken szervezetten  lépett  fel,  a  kormány  pártja  nem.  Soká 
tartott,  amíg  Bécsben  ráeszméltek  a  kerületi  ülések  vesze- 
delmes következményeire,  a  meggyőzés  lehetetlenné  válá- 
sára, s  akkor  már  alig  lehetett  segíteni  a  bajon.  Gondolko- 
zott a  kormány  azon,  hogy  fellép  ellenük,  rámutatva  tör- 
vénytelen voltukra  és  a  királyi  jog  sérelmére,  de  nem  volt 
ehhez  sem  ereje,  sem  bátorsága.  Nagyon  megnehezítette 
helyzetét,  hogy  a  követek  hangulatának  bármely  okból 
fellépett  változását  sem  használhatta  ki  a  maga  előnyére. 
A  rendek  ugyanis  nem  engedték  meglepni  magukat.  Ha  a 
kormány  váratlan  fordulat  elé  állította  őket,  a  megyei  köz- 
gyűlések utólagos,  kötelező  utasításokat  küldöttek  köve- 
teikhez, sőt  vissza  is  hívhatták  azokat,  akiknek  az  állásfog- 
lalásával nem  voltak  megelégedve.  Ezzel  szinte  elvesztették 
az  országgyűlések  jelentőségük  jó  részét,  s  a  politikai  élet 
súlypontja  mindinkább  eltolódott  a  jóval  nehezebben  meg- 
fogható és  irányítható  megyébe,  ahol  a  kormánynak  nem 
állt  módjában  egyes  követek  megnyerésével  többséget  biz- 
tosítani a  maga  számára. 

Természetes  tehát,  hogy  a  magukra  hagyott  ország- 
gyűléseken egyre  romlott  a  hangulat,  amint  a  tekintélye- 
sebb, a  vámrendszer  miatt  anyagi  érdeké  ■  en  avagy  hazafias 
meggyőződésében  magát  sértettnek  érző  földbirtokos  nemes- 
ség a  megyében  érvényre  juttatta  a  kormánnyal  szemben 
érzett  elégületlenségét.  Jellemző  Bécs  tehetetlenségére,  és 
a  magyar  rendi  élettől  való  elkülönülésére,  hogy  kísérletet 
sem  tett  állásának  megjavítására.  Pedig  egyszerű  mód 
kínálkozott  volna  erre,  ha  szóba  hozatja  és  erőteljesen  pár- 
tolja a  városoknak  és  a  káptalanoknak  —  ebben  az  időben 

még  megbízható  híveinek  —  szavazati  jogát.  Törvény  és 
hagyomány  nem  korlátozta,  az  eszélyesség  pedig  paran- 
csolólag  követelte  volna,  hogy  ezekkel  az  elemekkel  erő- 
sít Be  gyérülő  táborát.  Gyakran  szóba  is  került  Bécsben  ez 
a  kérdés,  de  a  vágy  nem  volt  eléggé  erős  a  tettig  vezető  út 
megfutására.  A  polgárság  és  a  nagymultú  káptalanok  el- 
vesztették minden  politikai  súlyukat  —  jellegzetes  «Unter- 
lassungssünde»-je  egy  minden  változástól  irtózó  kormány- 
politikának. 

Nem  a  kormány,  hanem  a  birodalom  eszméje  vesztette 
el  a  talajt,  amikor  a  magyar  országgyűléseken  szemmel- 
láthatólag  nőtt  az  ellenzék  befolyása.  Nem  abban  rejlett 
az  eredendő  bűn,  hogy  a  rendek  kevés  megértést  mutattak 
a  birodalom  szükségletei  iránt,  hanem  előzetesen  a  kor- 
mánynak kellett  volna  gondoznia  az  ország  érdekeit,  ja- 
vítnia  hangulatot  s  tevékeny  politikával  befolyást  sze- 
reznie a  törvényhozásban.  A  birodalmi  érdekeknek  az  felelt 
volna  meg  a  legjobban,  ha  a  kormány  maga  állott  volna  a 
reformok  élére,  s  ekként  kezébe  vette  volna  termékeny 
országgyűlések  vezetését. 

A  közigazgatás  és  társadalmi  politika. 

Joggal  el  lehetett  volna  várni  mindezt  a  kormánytól, 
hiszen  maga  is  ismerte  nagyjából  a  magyarországi  állapotok 
hiányait  és  félszegségeit.  A  felvilágosult  abszolutizmusnak 
Ausztriában  jól  berendezett  állami  közigazgatása,  bármily 
lesújtó  véleményt  mondottak  is  egj'esek  Ferenc  korának 
hivatalnokairól,  mégis  pontosabban  és  megbízhatóbban 
működött,  mint  az  elavult  rendi-megyei  közigazgatás. 
Számtalan  panasz  és  feljelentés  futott  be  Ferenc  kabinet- 
jébe a  magyar  adminisztráció  hibáiról,  az  igazságszolgálta- 
tás lassúságáról  és  hanyagságáról,  a  megyei  tisztviselők 
visszaéléseiről,  a  jobbágyok  elnyomásáról,  a  visszásságok 
minden  fajtájáról.  Az  uralkodót  érdekelte  és  bizonj^os  tevé- 
kenységre sarkalta  mindez ;  lelkiismeretesen  lajstromoz- 
tatta, hatóságokkal  és  magánosokkal  véleményeztette, 
gyakran  az  államtanács  elé  utalta  azokat  a  beadványokat, 
de  a  tervezett  közigazgatási  reform  nem  készült  el.  Közel 

húsz  évi  tanácskozás,  ide-oda  írás  és  küldözgetés  után 
minden  a  régiben  maradt,  átfogó  javításra,  gyökeres  ren- 
dezésre még  csak  kísérlet  sem  történt.  Minden  véleményező 
hatóság  és  tanácsadó  rámutatott  a  főispáni  jogkör  lelki- 
ismeretes ellátásának  fontosságára,  mint  a  közigazgatás 
helyes  és  páratlan  menetének,  valamint  az  egészséges  poli- 
tikai fejlődésnek  biztosítékára,  de  a  különben  erőskezű 
uralkodó  még  azt  sem  tudta  elérni,  hogy  a  főispánok  időn- 
kint a  megyéikben  tartózkodjanak,  vezessék  a  gyűléseket, 
elnököljenek  a  törvényszékeken,  előkészítsék  a  követek 
választását,  szóval  képviseljék  a  király  politikáját.  Ez  a 
gyümölcstelenség  nem  maradhatott  hatás  nélkül  a  társa- 
dalmi életre. 

A  megyének  magárahagyatottságából  magyarázható 
meg  részben  Ferenc  társadalmi  politikájának  meddősége. 
A  régi  rendszernek  ezt  az  utolsó  jelentékeny  uralkodóját 
aligha  vádolja  jogosan  a  történetírás  azzal,  hogy  II.  József 
hagyományainak  elárulásával  az  arisztokrácia  uralmának 
másodvirágzását  készítette  elő,  mert  nem  veszi  számba  a 
francia  forradalom  demoralizáló  hatását.  Ha  Ferenc  ural- 
kodásának utolsó  szakában  a  születési  arisztokrácia  a 
politikai  életben  és  társadalmi  téren  jelentősebbé  tudta 
tenni  az  állását,  úgy  az  elsősorban  Kolowrat  műve  volt. 
Kétségtelen  ellenben,  hogy  maga  Ferenc  felelős  azért,  hogy 
a  jozefinista  társadalmi  politikából  úgyszólván  csak  a  kül- 
sőségeket tartotta  meg,  ellenben  elsikkasztotta  a  lényeget. 
II.  Józsefnek  korát  megelőző  nagy  gondolata,  a  szabad  pa- 
raszt-kisbirtokos osztály  megteremtése,  Ausztriában  is  elbu- 
kott már  a  XVIII.  század  utolsó  éveiben  a  robotmunka  köte- 
lező megváltásának  megszüntetésével.  Mindenekelőtt  a  föl- 
desurak léptek  fel  ellene,  akik  —  gyaníthatólag  megfelelő 
olcsó  feltételek  mellett  —  nem  tudtak  elég  bérmunkást 
találni  birtokaik  megművelésére,  de  akárhány  esetben 
maga  a  parasztság  is  szívesebben  vállalkozott  robotköte- 
lezettségének munkával  való  kiegyenlítésére,  mint  kész- 
pénzen való  megváltásra.  Jellemző  a  jozefinizmus  tár- 
sadalmi politikájának  erejére,  hogy  maguk  az  osztrák 
közigazgatási  hatóságok  továbbra  is  a  kötelező  megváltás 

folytatása  mellett  foglaltak  állást,  s  mindvégig  hűek  ma- 
radtak jobbágyvédő  szép  hagyományaikhoz.  Ez  a  paraszt- 
védő irány  hiánytalanul  érvényesült  mind  az  osztrák  ható- 
ságoknál, mind  az  államtanács  véleményezéseiben  a  hábo- 
rús időszak  befejezéséig  ;  ha  a  robotmegváltás  kötelezővé 
tételét  nem  is  lelíietett  többé  elérni,  az  osztrák  bürokrácia 
erejéhez  képest  előmozdította  a  fakultatív  megváltás  kere- 
tében a  paraszt  munkájának  és  földjének  felszabadítását. 

Lényegesen  más  volt  a  helyzet  Magyarországon,  ahol 
a  parasztság  védelmének  valamivel  kezdetlegesebb  foká- 
ról lehetett  csak  gondoskodni.  A  magyar  hatóságok  távolról 
sem  voltak  olyan  egységes  felfogásúak  a  társadalmi  kérdés 
tekintetében,  mint  a  birodalom  másik  felének  a  hatóságai, 
azért  nagyobb  szükség  volt  a  kormány  ismételt  jótékony 
beavatkozására.  A  Mária  Terézia-féle  urbárium  kijátszá- 
sára, az  egyes  intézkedések  névleges  betartása  mellett,  szá- 
mos lehetőség  kínálkozott.  Állandó  gondot  okoztak  a  kor- 
mánynak a  földesúri  birtok  tagosításával  kapcsolatban  elő- 
forduló visszaélések,  mert  a  törvény  csak  teljesen  egyen- 
értékű kárpótlás  ellenében  engedte  meg  a  jobbágy  földjé- 
nek vagy  belsőségének  elcserélését  s  a  kölcsönös  gyanú  bir- 
tokos és  jobbágy  között  elkeseredett  pereskedésekre  veze- 
tett. A  kancellária  és  a  helytartótanács  jóval  méltányosabb 
álláspontra  helyezkedett  a  legtöbb  esetben,  mint  a  megyék, 
a  hűbéri  társadalom  bástyái,  de  a  kormány  elveit  képviselő 
államtanácsnak  így  is  sok  esetben  alkalma  nyílt  szociális 
érzékének  bebizonyítására.  A  jobbágyvédelem  lelke  és 
mozgatója  tulajdonképpen  maga  az  uralkodó  volt.  Bár 
számos  panasz  érkezett  hozzá  a  magukat  kijátszottnak 
vagy  elnyomottnak  érző  parasztság  részéről,  minden  egyes 
esetben  különösen  szívós  figyelemmel  követte  ezeknek  az 
ügyeknek  a  letárgyalását  s  gondolkodott  arról,  hogy  az 
állam  palástja  alatt  a  gyengék  védelmet,  a  visszaélések 
orvoslást  nyerjenek.  A  közigazgatás  javítását  célzó  tapo- 
gatódzásaiban  is  a  jobbágy  védelem  gondolata  vezette  első- 
sorban, mert  ennek  a  fokozott  védelemre  szoruló  társa- 
dalmi osztálynak  kívánt  emberi  sorsot  biztosítani. 

Amint  Mária  Teréziát  sem  egyedül  az  államérdek,  a 

parasztság  adókópességének  biztosítása  befolyásolta  nagy 
úrbéri  reformjában,  hanem  meleg  szíve  és  mély  vallásos 
meggyőződése  is,  akként  nem  lehet  Ferenc  jobbágyvédel- 
mét sem  megmagyarázni  a  kincstári  érdek  egyoldalú  gon- 
dozásából. A  nagy  hagyományok  ereje  alól  akkor  sem  tud- 
ták a  központi  hatóságok  felszabadítani  magukat,  amikor 
József  volt  munkatársai,  a  mester  eszméinek  hű  tanítvá- 
nyai, egymásután  elöregedtek  és  kihaltak.  A  kormány- 
szellem azonban  kiszikkadt,  a  jozefinista  programmból 
nem  vonták  le  a  végső,  korszerű  következtetést  sem  Ferenc, 
sem  tanácsadói.  A  társadalom  mélyére  hatoló  nagy  refor- 
mok megakadtak  ;  fennakadt  a  robot  megváltása,  kevés 
rokonszenvvel  találkozott  az  úriszékeknek  —  a  társadalmi 
rend  legigazságtalanabb  intézményének  —  eltörlése,  a 
parasztközségek  autonóm  igazgatása.  Ferenc  merevebben 
vonta  le  a  francia  forradalomból  a  tanulságokat,  mint  azt 
helyében  más,  mozgékonyabb  szellemű  uralkodó  tette 
volna.  Eeformtól,  nagy  átható  erejű  tettől  visszariadt 
ezen  a  téren  is  ;  szándékosan  nem  akarta  kormánya  a  hűbéri 
berendezésű  társadalmi  rendet  megingatni,  mert  azt  a 
nép  nagy  tömegei  számára  a  fegyelem  és  az  alázat  iskolájá- 
nak tekintette.  A  «rend  és  nyugalom»  rendszerének  kor- 
mányzati bölcsesége  érvényesült  tehát  társadalmi  téren  is, 
s  az  uralkodó  igazságérzete  kielégítőnek  tartotta  a  nép  hely- 
zetét, ha  a  «visszaélések»  megszűnnek.  Ez  volt  Ferenc  poli- 
tikájának áhított,  de  el  nem  ért  magas  célja,  a  «visszaélések 
kiirtása)),  a  közélet  minden  vonatkozásában,  nem  a  kor- 
szerű haladás  és  reform. 

A  nyugalom  vágya,  a  fejlődésképtelen  konzervatizmus 
jellemezte  Ferenc  társadalmi  politikáját,  s  ez  a  megkövese- 
dés  a  nemességnek,  a  birtokos  osztálynak  vált  kétségtelenül 
hasznára.  Ferencnek  talán  legnagyobb  uralkodói  erénye 
az  volt,  hogy  liosszú  kormányzata  alatt  sikerült  törzseken, 
felekezeteken,  osztályokon  és  pártokon  felül  maradnia,  s 
a  magasabb  rendű  méltányosság  és  igazságosság  nevében 
gyakorolnia  fejedelmi  jogait.  Igazságérzete  és  magános 
magasságban  lebegő  méltóságtudata  tiltotta,  hogy  hozzá- 
nyúljon a  nemesség  «jól  szerzett))  jogaihoz,  s  hogy  gyűlöle- 

tet  vagy  bosszúvágyat  érezzen  ez  iránt  a  magát  néha  ön- 
zőnek és  ellenzékinek  mutató  birtokos  osztály  iránt.  Pedig 
tanácsadóiban,  főleg  a  francia  háborúknak  pénzügyi  zava- 
rokkal terhes  korában,  nem  egy  ízben  fellépett  ilyen  gyűlö- 
letérzet, s  ismételten  felbukkant  a  nagy  elkeseredés  kísérő- 
jeként egy  alattomos  fenyegetés  is  :  a  parasztság  tudja, 
hogy  az  uralkodó  és  a  kormány  a  védői,  s  ezeknek  egy 
szavára  remegne  a  nagyhangú  nemesség  saját  jobbágyai 
előtt.  Ferenc  kelletlenül  engedte  el  füle  mellett  az  ilyen 
megjegyzéseket.  Atyja  még  kacérkodott  1790-ben  azzal 
a  tudattal,  hogy  a  parasztság  elkeseredettségét  kijátsza 
az  ellenzéki  nemesség  ellen ;  Ferenc  hosszú  uralkodása  alatt 
egy  pillanatig  sem  tántorodott  meg,  s  nem  gondolt  az  osz- 
tályok harcának  felidézésére.  Metternich  társadalompoli- 
tikai elveinek  befolyása  s  a  reactio  szellemének  megerősö- 
dése végett  vetett  még  a  gondolat  felmerülésének  is. 

Jóval  kevesebb  jelentőséget  tulajdonított  a  kormány  egy 
másik,  magát  mellőzöttnek  érző  osztálynak,  a  polgárság- 
nak, talán  azért,  mert  az  a  magyar  életben  valóban  csekély 
szerepet  játszott.  Természetes  dologként  vette  tudomásul, 
hogy  ez  a  jór  észben  német  eredetű,  nyelvű  és  erkölcsű  osz- 
tály, a  nemességgel  ellentétben,  loyális  érzelmű  volt,  s 
csupán  arra  vigyázott,  hogy  a  központi  kormány  befolyá- 
sát fenntartsa  sorsa  intézésére.  Anyagi  érdekeit  semminemű 
pártfogásban  sem  részesítette,  s  politikai  súlyának  növe- 
lésére is  csak  akkor  gondolt  a  kormány,  amikor  a  nemesség- 
nek úgyszólván  kizárólagos  vezetése  alá  került  országgyű- 
léseken az  ellenzéki  szellem  győzelemre  jutott.  Néha  közbe 
kellett  lépnie  a  fejedelemnek,  hogy  a  városok  igazgatásában 
felburjánzó  visszaéléseket,  a  nepotizmust  és  a  hűtlen  pénz- 
kezelést kiirtsa,  amivel  tulajdonképpen  meg  is  vonta  polgár- 
védő  politikájának  a  hatását.  Joggal  okolhatta  volna  később 
önmagát  a  kormány  ennek  az  értékes  társadalmi  osztály- 
nak a  reformok  pártjához  való  közeledéséért,  hiszen  ő  zárta 
el  a  polgárságot  a  német  kultúra  forrásaitól,  s  ő  akadályozta 
meg  kereskedelmi  politikájával  gazdasági  és  politikai  meg- 
izmosodását. 

Nem  volt  hiány  olyan  hangokban,  amelyek  erőteljes 

társadalmi  politika  követésére  ösztönöztek.  Felemelték  intő 
szavukat  mindazok  az  elemek,  amelyekben  még  élt  a  joze- 
finizmus szelleme,  vagy  amelyek  a  birodalmi  érdeket  az 
országos  elé  helyezték.  A  rendőri  jelentésekből  ritkán 
hiányzott  a  parasztság  sorsának  megfigyelése,  a  katona- 
tisztek pedig,  a  parancsnokló  tábornoktól  a  nyugdíjas  had- 
nagyig egyformán  politizáltak,  s  miként  Mária  Terézia 
korában  tették,  elárasztották  a  kabinetet  feljelentéseikkei 
és  tanácsaikkal.  Kagyogó  pályáról  álmodó  hivatalnokok,, 
nyugalmazott  főispánok,  arisztokraták  és  polgárok,  egy- 
aránt figyelemmel  kísérhették  a  városok  életét  és  a  paraszt- 
ság helyzetét,  s  gyakran  jelölték  meg  kitűnő  érzékkel  a  tár- 
sadalmi fejlődés  iránj^ának  politikai  következményeit. 
Azonban  a  fennálló  állapothoz  görcsösen  ragaszkodó  uralko- 
dónál és  kormányánál  alig  lehetett  többet  elérni  a  vissza- 
élések megvizsgálásánál.  Sírja  szélén  állott  már  Ferenc,  ami- 
kor eléje  kerültek  az  1832 — 36-i  országgyűlés  úrbéri  javas- 
latai. Tanácsadói  hajlandók  voltak  anyagi  téren  minden 
kedvezményt  megadni  a  jobbágynak,  gyakran  az  ország- 
gyűlési javaslaton  túl  is,  ellenben  ellene  szegültek  minden 
lényegbevágó,  a  parasztság  személyi  és  anyagi  szabadságát 
előkészítő  javaslatnak.  Mintha  ez  az  utolsó  társadalom- 
politikai működése  mindennél  meggyőzőbben  akart  volna 
rámutatni  Ferenc  rendszerére,  amely  kiengedte  kezéből  a 
régi  régime  legmegbízhatóbb  fegyverét,  a  nagy  tömegek 
rokonszenvét  és  hálaérzetét. 

EgyJiáz'politika  és  protestánsok. 

A  társadalmi  politika  nagy  vonásai  mellett  az  egyház- 
politikában is  élénken  éltek  a  jozefinizmus  hagyományai 
Ferenc  rendszerében.  Személyes  őszinte  vallásos  érzése  nem 
tartotta  vissza  az  utódot,  hogy  ne  ragaszkodjék  görcsösen 
az  állam  fennsőbbsége  elvének  átmentéséhez  az  Egyházzal 
szemben.  A  hivatalos  Bécs  vallásos  életét  nem  érintették 
közelről  a  katolikus  élet  csodálatos  megújulására  vezető 
áramlatok  ;  hidegen  hagyta  a  romanticizmus  rajongó  el- 
ismerése a  katolikus  egyház  múltja  iránt,  inkább  gyanak- 
vásra késztette  a  szentéletű  Hofbauer  lélekmentő  műkö- 

dósé,  s  elnyomásra  ösztönözte  minden  miszticizmus  és 
zelotizmus,  amit  egy  lólekzet  alatt  ejtett  ki  a  szabad- 
kőművességgel, a  felvilágosodással  és  a  gyanús  filantropiz- 
mussal.  Vallásossága  az  értelemnek  érzelmi  szárnyalás  és 
lelki  bensőség  nélkül  való,  hideg,  csaknem  politikainak 
mondható  megnyilatkozása  volt.  A  lelkészképzés,  a  tanító- 
rendek visszaállítása,  a  szerzetesek  belső'  életének  reformja, 
s  más,  az  egyház  életébe  vágó  kérdések  az  ő  számára  kizá- 
rólag az  államérdek  körébe  tartozó  ügyek  voltak,  s  meg- 
oldásuknál kínosan  ügyelt  a  kormány  a  fejedelmi  jogoknak 
jozefinista  értelemben  vett  érvényesítésére.  Lorenz  Márton, 
az  államtanácsnak  hosszú  éveken  át  vallásügyi  referense, 
alig  titkolható  gyanakvással  és  gyűlölettel  beszélt  a  római 
kúriáról  s  meggátolta  a  birodalom  katolikus  szervezetének 
közvetlen  érintkezését  Kómával,  mintha  az  osztrák  és  a 
magyar  katolikusok  érdekeit  egyszerűen  el  lehetett  volna 
választani  az  ősi  egyház  krisztusi  fennsőbbségének  irányí- 
tásától. Több  jel  arra  mutat,  hogy  Ferenc  élete  utolsó  sza- 
kában —  talán  jámbor  negyedik  nejének  a  hatása  alatt  is  — 
vágyat  érzett  az  egyház  és  az  állam  viszonyának  újabb 
rendezésére.  Azonban  nem  volt  eléggé  szilárd  a  meggyőző- 
désében beállott  változás,  hogy  szakítson  Józsefnek  fél- 
százados hagyományával,  s  a  kérdés  megoldását  éppúgy 
utódjára  hagyta,  mint  a  katolikusok  és  a  protestánsok  kö- 
zötti viszálykodások  elintézését. 

Az  átöröklött  jozefinizmus  érvényesülése  mellett  bizo- 
nyos uralkodói  bölcseség  és  igazságérzet  is  jellemezte  Ferenc 
politikáját  a  protestánsokkal  szemben.  Bár  nyíltan  senki 
sem  merte  tanácsolni  a  protestánsok  törvény  által  biztosí- 
tott helyzetének  felülvizsgálását,  nem  maradt  hatás  nélkül 
Bécs  államférfiaira  az  1790-i  viharos  évnek  és  a  következő 
országgyűléseknek  az  a  tanulsága,  hogy  az  udvarral  szem- 
ben tanúsított  ellenállásban  többnyire  protestánsok  ját- 
szották a  vezetőszerepet.  A  Habsburg-háznak  és  a  mon- 
archiának mintegy  új  történetfilozófiája  alakult  ki,  amely 
ismételten  jelentkezik  beadványokban,  kabineti  vélemé- 
nyezésekben és  az  uralkodó  elé  kerülő  más  iratokban  : 
A  protestánsok  az  uralkodóház  és  a  birodalom  ellenségei ; 


85 


Bocskay  ideje  óta  nem  változott  ellenzékieskedésük  rejtett 
célja  :  Magyarország  elszakítása  a  birodalom  testétől  és  az 
uralkodóház  megfosztása  magyar  királyságától.  Ferencben 
elég  uralkodói  rátermettség  volt  ahhoz,  hogy  elutasítsa 
magától  az  ilyen  általánosító,  rosszindulatú  gyanúsításokat 
s  elfogulatlanul  foglalkozzék  a  magyar  vallásügy  kényes 
kérdésével.  Meghallgatta  egyforma  türelemmel  a  protes- 
tánsok panaszait  s  a  katolikusok  viszonvádjait,  beadvá- 
nyaikat kiadta  véleményezésre  a  magyar  hatóságokhoz,  az 
államtanácshoz,  megbízhatónak  ítélt  protestáns  híveihez, 
egyes  szembeszökő  visszaéléseket  orvosolt,  tépelődött,  majd 
újra  véleményeztetett,  s  végül  is  megoldatlanul  hagyta  az 
egész  súlyos  problémát.  Ez  volt  talán  rendszerének  egye- 
düli mulasztási  bűne,  amelyért  nem  egészen  jogosan  illette 
vád :  a  protestáns  kérdést,  a  maga  egészében,  a  XIX.  század 
első  felében  parancsszóval  aligha  tudta  volna  mindkét  fél 
megelégedésére  megoldani  az  államhatalom.  A  másik  jár- 
ható utat,  a  probléma  megoldásának  az  országgyűlésre  bí- 
zását, Ferenc  már  csak  azért  sem  választhatta,  mert  ez 
izgalmas  vitákkal,  nyugtalansággal  fenyegetett,  tehát  nem 
volt  összeegyeztethető  a  nyugalom  rendszerének  alapelvével. 

A  hanyatlás  útja. 

A  bécsi  légkörben,  ahol  megoldatlan  kérdések,  új  szel- 
lemi áramlatok,  újkeletű  nemzetiségi  és  társadalompoliti- 
kai törekvések  a  bizonytalanság  érzetét  keltették,  egy 
ember  érezte  még  biztosnak  magát :  az  uralkodó.  Meg- 
ingathatatlan volt  a  meggyőződése,  hogy  helyes  politikát 
követ,  amikor  meggátol  minden  fejlődést  és  kiirtja  az  éltető 
mozgásnak  még  a  csíráit  is.  Átmentette  nagy  tekintélyét 
és  bizonyos  fokig  népszerűségét  is  a  megpróbáltatásokkal 
járó  francia  háborúk  idejéből,  személyét  sok  esetben  még 
rendszere  ellenségei  előtt  is  tiszteltté  tették  tapasztalatai 
és  kora.  Hatalma  elégséges  volt  minden  nyilt  ellenállás 
elfojtására,  elszántsága  töretlen.  Legbizalmasabb  tanács- 
adója, az  államkancellár  már  kevesebb  reménykedéssel 
tudott  a  jövőbe  pillantani.  Bár  távol  állott  a  tömegek  ki- 
bontakozó vágyainak  megértésétől,  természettől  fogva  aggó- 

dásra  hajlamos  elméje  érezte,  hogy  a  világ  tele  van  nyug- 
talansággal, s  már  forradalmat  látott  minden  megmozdu- 
lásban, így  korán,  1825-ben  inti  fejedelmét,  ne  tápláljon 
kétséget  aziránt,  hogy  Magyarországba  bevonult  a  forra- 
dalom szelleme.  Minél  általánosabbá  lett  a  közjogi,  nemzeti 
és  társadalmi  haladás  utáni  vágy,  annál  sötétebb  színben 
látta  a  dinasztia  és  a  birodalom  jövőjét,  öt  nem  nyugtatta 
meg  a  nyers  katonai  hatalom  birtoklásának  tudata,  mint 
Ferencet,  mert  finomabb  idegei  megérezték  az  eszmének,  a 
léleknek  hatalmát ;  megérteni  nem  tudta,  méltányolni  meg 
sem  kísérelte  a  korszellemet,  a  «genius  salculi»-t,  de  félt 
megsemmisítő  előretörésétől. 

Szerencsétlensége  volt  a  monarchiának,  hogy  Ferenc 
nem  tűrt  a  környezetében,  felelős  állásban,  senkit  sem,  aki 
a  legyőzhetlen  korszellemmel  bármiként  ki  tudott  volna 
egyezni,  nem  tűrt  semmiféle  mozgást.  A  birodalom  állása 
az  európai  népcsaládban  megromlott,  belső  szervezete  a 
modern  erők  hatása  alatt  bomlásnak  indult.  Az  elemi  erejű 
olasz  nemzeti  érzés  feltörése  és  Mazzini  propagandája  alap- 
jaiban fenyegette  a  monarchia  olaszországi  állását,  más- 
felől pedig  a  német  vámszövetség  (Zollverein)  is  meg- 
kezdte közvetlenül  Ferenc  halála  előtt  Ausztria  kiszorítását 
a  német  birodalmi  kapcsolatból,  pedig  Metternich  külpoli- 
tikai rendszere  elsősorban  éppen  az  olasz-  és  németországi 
állás  megőrzésén  épült  fel.  A  monarchia  határain  belül  is 
összeomlással  fenyegetett  az  idők  szellemének  uralomra- 
jutása. Fenyegetőnek  látszott  a  Magyarország  kiválására 
irányuló  törekvés,  de  megakadályozására  nem  volt  egj^et- 
len  építő  gondolata  sem  a  kormánynak,  hanem  csupán  a 
tagadásban,  esetleg  az  erőszak  alkalmazásában  bízott. 
A  német-osztrák  tartományokban  mohón  olvasták  az  első 
irodalmi  termékeket,  amelyek  a  hazafias,  haladásra  vágyó 
rétegek  elégületlenségét  juttatták  kifejezésre,  a  szláv  tör- 
zsek között  pedig  megkezdte  hódító  útját  a  pánszlávizmus, 
legjobb  esetben  a  föderalizmus  előkészítője.  Sorsdöntő 
időkben  ült  43  hosszú  éven  át  Ferenc  ősei  trónján  s  az  egész 
korszak  alatt  egy  lépéssel  sem  tudta  előbbre  vinni  a  biro- 
dalmi probléma  megoldását. 

Társadalmi  téren  is  elmúlásra  volt  ítélve  a  régi  rendszer 
politikája.  A  magyarok  és  szlávok  között  előtérbe  nyomuló 
nemzeti  kultúrák  feltartóztathatatlanná  tették  a  demokra- 
tikus átalakulást  s  a  nemzetiségi  harcnak  nagy  tömegekre 
való  átvitelét.  A  kormány  nem  tudta  magát  elhatározni 
életrevaló  irány  kialakítására,  jóllehet  ez  ellen  a  mozgalom 
ellen  a  rendó'rállam  tehetetlennek  bizonyult.  Titokban  kí- 
vánta az  osztrák  államférfiak  jelentékeny  része  a  germa- 
nizáció  fenntartását,  az  osztrák  összállam  és  osztrák  állam- 
nemzet megteremtését,  de  azt  maguk  sem  tartották  az 
adott  viszonyok  között  megvalósíthatónak  ;  az  állam  kul- 
turális feladatainak  elvégzésére  nélkülözhetetlennek  tar- 
tották a  német  nyelvet  és  műveltséget,  elutasították  a  német- 
magyar dualizmus  gondolatát,  de  tűrniök  kellett  a  szláv 
gondolat  megizmosodását.  Állami  és  kormány  érdekből, 
úgyszintén  hagyományból  vallották  a  jóléti  állam  jobbágy- 
védő programmját,  de  megakasztották  a  szabad  paraszt- 
osztály kifejlődését.  Küzdöttek  elvileg  a  hűbéres  ariszto- 
krácia ós  nemesség  politikai  befolyása  ellen,  de  egyidejűleg 
védelmükbe  vették  társadalmi  tekintélyét  és  anyagi  érde- 
keit is.  Magyarországon  még  csak  igazgatott  valahogyan 
a  kormány,  de  lassankint  megszűnt  irányítólag  kormá- 
nyozni ;  ugyanakkor,  amikor  az  ősi  királyi  jog  helyreállí- 
tásáért küzdött,  kiengedte  a  vezetést  a  kezéből. 

A  súlyos  ellenmondások  tömkelegében  tág  alkalom  nyí- 
lott arra,  hogy  egy  gyenge  vagy  tehetetlen  uralkodó  mel- 
lett, de  a  trón  hagyományos  tekintélyének  védelme  alatt, 
egy  kamarilla  felvirágozhassék.  A  fentebbiekből  kitűnik, 
hogy  Kolowrat  és  köre  éreztette  befolyását  már  Ferenc 
életében  is,  éppen  a  leglényegesebb,  a  Dunamedence  poli- 
tikai berendezkedését  érintő  kérdésekben.  Mikor  1835  egy 
késő  téli  napján  Ferenc  behunyta  szemét,  Kolowrat  abba 
a  szerencsés  helyzetbe  került,  hogy  fejedelmi  ellensúly  nél- 
kül, kevesebb  ellenőrzés  mellett  dolgozhatott  az  általa  kép- 
viselt politikai  elgondolás  megvalósításán,  a  nélkül,  hog}^ 
felelőssége  megnövekedésével  kellett  volna  számolnia. 
Előbb  egy  erős  arcélű,  korlátlan  uralkodó  személye  mögött 
húzódott  meg,  s  ennek  halála  után  is  a  külső  világ  előtt 

meglehetősen  személytelen  maradt,  hiszen  a  «kormány» 
viselte  a  maga  összetételében  mindenért  a  felelősséget,  az 
a  kormány,  amelynek  ő  kevésbbé  előtérben  álló,  de  annál 
öntudatosabban  dolgozó  tagja  volt. 

Kolowratnak  és  kamarillájának  igazi  korszaka  Ferenc 
halála  után  következett  el.  Ennek  a  fejlődésnek  kedveztek 
a  kor  adottságai :  az  uralkodó  személye,  a  kormányzásra 
hivatottak  jelleme,  a  kormányzat  gépezete  és  az  átfogó 
politikai  kérdések  kiérése. 

A  forradalom  felé. 

Joggal  lehetett  rámutatni,  hogy  Ferencet,  bár  szellemé- 
nek korlátai  nem  voltak  tágasak,  s  uralkodása  nem  hozott 
szerencsét  sem  birodalmára,  sem  népeire,  mégis  jelentékeny- 
nek mondható  egyéniséggé  avatták  egyes  megbecsülésre 
méltó  tulajdonságúi,  mint  elhivatottságának  tudata,  szí- 
vóssága, ereje,  hatalmas  akaratkifejtése.  Megjelenésében  és 
modorában  volt  valami  igénytelen,  ami  alattvalóiban  a 
tisztelet  és  ragaszkodás  érzetét  keltette  fel,  egyszerűsége 
és  közvetlen  érintkezési  formái  pedig  határozottan  kedveltté 
tették.  A  rendszerét  szívéből  gyűlölő  Grillparzer  festette 
a  remek  képet  a  halál  angyaláról,  aki  az  uralkodó  korábbi 
súlyos  betegsége  alatt  már  a  Burg  felett  lebegett,  de  a  síró 
tömeg  láttára  visszavonult,  mert  ő  csak  egy  szívet  akart 
megtörni.  Ferenc  egyénisége,  uralkodói  rátermettsége,  te- 
kintélye és  kedveltsége  biztosíték  volt  arra  nézve,  hogy 
életében  nem  rendül  meg  sem  trónja,  sem  rendszere  ;  ki- 
dőltével  a  régi  rendszer  elvesztette  egyetlen  hatalmas 
támaszát. 

A  birodalom  uralkodó  nélkül. 

Ferdinánd. 

Ferencnek  sem  sikerült  az  idők  haladásának  napját  új 
Józsueként  megállítani  a  birodalom  egén  s  közvetlen  utód- 
ját már  arra  ítélte  a  sors,  hogy  alatta  robbanjon  ki  a  Duna- 

medence  jobb  jövőért  küzdő  népeinek  forradalmi  mozgalma. 
Ferdinánd  súlyos  testi  betegséggel  terhelten  jött  a  világra, 
és  szervezetének  gyengesége,  betegsége  visszahatott  szel- 
lemi képességeire  is.  Annyira  visszamaradt  fejlődésében, 
hogy  a  kormányzást  és  a  közigazgatás  kérdéseit  nem  tudta 
volt  megérteni,  sőt  reprezentálási  kötelezettségének  sem 
tudott  eleget  tenni.  Ismeretes  volt,  hogy  bármit  tettek 
eléje,  aláírta,  s  későbbi  időkben  jóformán  ellenőrizni  kellett 
a  környezetét,  nehogy  visszaéljen  az  uralkodó  jóságos  szí- 
vével. Ferenc  —  valószínűleg  Metternich  tanácsára  — 
megpróbálta  bevonni  beteg  fiát  az  állami  ügyek  intézésébe, 
de  hamarosan  kitűnt,  hogy  Ferdinánd  teljességgel  alkal- 
matlan még  egyszerű  szellemi  munka  elvégzésére  is.  Magával 
puszta  létével  is  súlyos  bonyodalmak  elé  állította  az  ural- 
kodóházat, úgy,  hogy  nehéz  betegsége  alatt  környezete 
szinte  kívánta  a  halálát,  mint  az  egyetlen  kivezető  utat. 
A  helyzet  valóban  megoldhatatlannak  látszott :  az  a  kor- 
mány, amely  az  európai  államrendszerben  a  legitimitás 
elvének  védője  volt,  nehezen  sérthette  meg  saját  elvét, 
másfelől  több,  mint  kockázatos  volt  olyan  birodalomban, 
amelynek  nagyobb  fele  abszolutisztikus  uralom  alatt  állott, 
tehetetlen  uralkodóra  bízni  a  kormányzást,  hacsak  névleg 
is.  Hogyan  lehetett  abszolút  monarchiát  elképzelni  ural- 
kodó nélkül?!  Metternich  mégis  elkövette  azt  a  tévedést, 
hogy  a  legitimitás  elvének  megnyerte  Ferencet  s  ezzel  koc- 
káztatta a  dinasztia  és  a  birodalom  létérdekeit. 

Metternich  mindenesetre  úgy  gondolkozott,  hogy  urá- 
nak, Ferencnek  halála  után  ő  lesz  a  monarchia  vezető  em- 
bere, a  külügyek  önálló  vezetése  mellett  döntő  befolyást 
gyakorol  a  belügyekre  s  a  személyi  politikára  is.  Azonban 
a  fentebb  vázoltakból  kitűnt,  hogy  Kolowrat  elől  végül 
visszavonult  mind  az  udvar,  mind  Metternich,  s  a  biroda- 
lom sorsának  intézését,  mintegy  az  új  uralkodó  feletti  gyám- 
kodást, egy  államértekezlet  (Staatskonferenz)  vállalta  ma- 
gára, amelynek  állandó  tagjai  voltak :  Lajos  főherceg, 
mint  a  császár  helyett  elnök,  Ferenc  Károly  főherceg,  a 
trónörökös,  Metternich  és  Kolowrat  miniszterek;  mellet- 
tük a  későbbi    években    különösen  két    államférfiú    tett 

szert  nagyobb  befolyásra,  Kübeck,  akkor  már  az  udvari 
kamara  elnöke  (mintegy  pénzügyminiszter)  és  Hartig  gróf 
államminiszter.  Egy  kollegiális  berendezésű  kormányzati 
szervben  csak  akkor  lehet  egyetértés,  ha  tagjai  között  van 
olyan  hatalmas  egyéniség,  aki  szellemével  és  erélyével  ural- 
kodik társain,  egyébként  a  politika  irányítása  ki  van  téve 
a  világnézeti  különbségek,  egyéni  ambíciók  és  intrikák  rom- 
boló hatásának.  Az  államértekezlet  az  együttműködésnek 
a  legelemibb  fokát  is  nélkülözte,  hiszen  két  leghatalmasabb 
tagja,  Metternich  és  Kolowrat,  kérlelhetetlen  ellenfelekként 
állottak  szemben  egymással. 

A  főhercegek. 

A  politikai  élet  szilárd  vezetésére  és  a  személyi  ellen- 
tétek kiegyenlítésére  jótékony  hatást  gyakorolhatott  volna 
Lajos  főherceg,  az  államértekezlet  elnöke,  ha  más  fából 
faragott  egyéniség  lett  volna.  Azonban  Ferencnek  ez  a  leg- 
fiatalabb testvére  bátjg'a  jellemvonásaiból  csak  a  károsa- 
kat mondhatta  magáénak,  annak  uralkodásra  képesítő 
erényei  nélkül.  Egyeneslelkű  és  becsületes  ember  volt,  meg- 
áldva sok  szorgalommal  és  jóindulattal,  de  száraz  egyéni- 
ségéből, miként  Ferencéből,  hiányzott  minden  lendület, 
s  e  mellett  hiányzott  a  céltudatos  erély  is.  Szellemi  tehet- 
ségeinek korlátolt  volta  lassúvá  és  ingadozóvá  tette, 
merevsége  pedig  nem  volt  elég  ahhoz,  hogy  a  kormányzat- 
nak két  ellenséges  táborra  való  szétesését  meg  tudja  aka- 
dályozni. Talán  bátyja  uralkodásának  emléke  is  hatott  rá, 
hogy  féljen  minden  haladástól,  minden  mozgástól.  Meg- 
akadályozójává  lett  az  olyannyira  szükséges  reformnak,  s 
megkövült  képviselőjévé  az  elavultnak,  a  tehetetlenségre 
ítéltnek. 

Az  államértekezlet  másik  főherceg-tagja,  Ferenc  Károly, 
jelentéktelenebb  volt  talán  még  Lajosnál  is.  A  kortár.-ak- 
nak  azonban  nemcsak  a  tehetségéről  volt  rossz  véleményük, 
hanem  jellemének  gj^engeségéről  is.  Több  ízben  megkísé- 
relte, hogy  trónörökös  létére  nagyobb  befolyást  szerezzen 
magának  a  kormányzásra,  s  valószínűleg  mind  becsvágya 
ébrentartásában,  mind  a  civakodó  felek  közötti  elvtelen 

ingadozásában  —  hogy  ne  mondjuk,  az  intrikákban  —  jó- 
val erélyesebb  és  tehetségesebb  nejének,  Zsófia  főherceg- 
nőnek a  hatása  alatt  állhatott.  Jelent éktelenségét  bizo- 
nyítja, hogy  alig  lehet  szerepét  hozzávetőlegesen  is  meg- 
állapítani a  birodalom  sorsának  alakításában,  aminthogy 
lehetetlen  képet  alkotni  elveiről,  államférfiúi  gyengéiről 
és  erényeiről  —  ha  ugyan  egyáltalában  rendelkezett  ilye- 
nekkel. A  két  főherceg  politikai  szereplésének  csak  annyi 
előnye  volt,  hogy  vállvetve  meg  tudták  akadályozni  az 
uralkod  ház  többi  tagjának  a  beavatkozását  a  közéletbe, 
ami  elviselhetetlen  feszültségre  vezetett  volna. 

Metternich. 

Az  államértekezletnek  legjelentékenyebb,  világtörté- 
neti mértékkel  mérve  is  kiváló  tagja  Metternich  volt,  az 
államkancellár,  ö  volt  az  egyetlen,  akinek  államférfiúi 
tehetsége,  elvi  meggyőződéstől  támogatva,  a  kormányzat- 
nak némi  színt  és  irányt  kölcsönözhetett.  Széles  európai 
látóköre  jutott  érvényre  birodalmi  politikájában  is,  amely- 
nek fŐvonásait  bátran,  ingadozás  nélkül,  de  nem  megfelelő 
eréllyel  igyekezett  megvalósítani.  Öncsalástól  mentesnek 
érezte  magát ;  nagy  biztonsággal  vélte  felismerni  a  mon- 
archia és  önmaga  hivatását  a  francia  forradalom  társada- 
lompolitikái utóhatásainak  megsemmisítésében,  s  sikerek- 
től felfokozott  hiúsága  nem  engedte,  hogy  kételkedjék 
küzdelme  jogos  voltában  és  végső  sikerében.  Kialakult 
rendszerének  középpontjában  az  átörökölt  rend  védelme 
állott ;  ezt  a  rendet  meggyőződése  szerint  csak  erős,  jogi 
alapon  álló  uralkodó  biztosíthatja,  akinek  elég  tekintélye 
van  az  ellentétes  felfogások  kiegyenlítésére,  a  csírázó  moz- 
galmak elnyomására,  a  fennálló  védelmére  és  a  természetes 
haladás  előmozdítására.  Állameszménye  az  uralkodói  ha- 
talomra, az  erőteljes  egyeduralomra  felépített  monarchikus 
állam.  Ebben  az  elvi  meggyőződésben  kell  keresni 
Metternich  magyarországi  politikájának  vezérlő  elemeit 
is  :  a  királyi  jogoknak  szilárd  kézzel  való  érvényesítését  és 
megőrzését  kívánja,  mert  ebben  látja  nemcsak  a  törvényest, 
hanem  a  hasznost  js^  az  emésztő  pártpolitikai  küzdelmek 

természetes  ellenszerét.  Kérlelhetetlen  ellensége  a  libera- 
lizmusnak, még  pedig  nemcsak  azért,  mert  jogosan  a 
francia  forradalom  eszméinek  leszármazottját  látja  benne, 
hanem  ezért  is,  mert  ösztönével  csalhatatlanul  megérzi, 
hogy  előbb-utóbb  radikálizálódik,  s  demokráciához,  a 
politikailag  képzetlen  tömegek  uralmához  vezet.  Társa- 
dalompolitikai meggyőződése  a  népfelség  elvének  ellen- 
ségévé tette,  mert  ez  az  elv  volt  hivatva  a  fennálló  jogi  és 
társadalmi  rendszer  aláásására.  A  helyes  kormányzás  cél- 
ját, miként  Ferenc,  ő  is  a  rend  és  a  nyugalom  biztosításá- 
ban találta  meg.  Nyugalomvágya  és  a  történelem  által 
szentesitett  iránt  érzett  tisztelete  határozta  meg  a  rendi- 
séggel és  az  alkotmányokkal  szemben  kialakult  felfogását 
is.  Véleménye  szerint  az  alkotmánynak  megvan  a  létjogo- 
sultsága, ha  szerves  fejlődés  terméke,  s  megfelel  a  nép  szel- 
lemi és  fizikai  adottságainak  (jellegzetes  konzervatív  elv). 
Nem  gyűlölte  a  rragyar  alkotmányt  sem,  sőt  felismerve 
annak  társadalmi  rendet  konzerváló  jellegét,  hasznosnak 
és  védelemre  méltónak  nyilvánította. 

Metternich  tiszta  monarchizmusa  mérsékelt,  erkölcsi 
világnézet  által  korlátolt,  s  az  uralkodónak  felelős  tanács- 
adóitól irányított  kormányforma,  amely  kizár  és  káros- 
nak tart  minden  kabineti  uralmat,  elítél  minden  kamarillát. 
Politikai  elgondolása  nem  nőtt  túl  a  XVIII.  század  jóléti 
államának  eszméjén  ;  az  uralkodói  hatalomtól  várja  a  jó- 
zan, természetes  fejlődéstől  meghatározott  reform  bizto- 
sítását, s  a  rendeknek  csak  alárendelt  szerepet  szán  az 
állam  sorsának  intézésében,  de  mégis  szükségesnek  tartja 
a  rendiséget  védelmébe  venni  a  bürokrácia  nivelláló  törek- 
vései ellenében.  A  francia  forradalom  és  a  németországi 
mozgalmak  hatása  alatt  az  intelligenciában  és  a  polgár- 
ságban forradalmi  elemet  sejt,  a  jobbágyosztálynak  csak 
anyagi  védelmére  való  jogát  ismeri  el,  ellenben  a  nemesség- 
től és  tekintély  elvén  felépült  egyháztól  támogatást  vár  a 
trón  számára  ;  konzervatív  rendszerében  uralkodó,  egy- 
ház és  rendiség  természetes  szövetségesek.  Bár  vallásos 
meggyőződése,  főleg  fiatalabb  évében,  nem  mondható  szi- 
lárdnak, s  később  is  nélkülözi  az  emelkedettséget,  nagyra 

értékeli  az  egyház  szerepét  az  állam  és  a  társadalom  béké- 
jének fenntartásában,  s  azért  elítéli  a  jozefinista  rend- 
szernek állami  gyámkodásra  törekvését. 

Metternich  felfogása  a  társadalom  életéről  —  mint  a 
felvilágosodásé  általában  —  gépies ;  csupán  a  forma,  az 
állam  iránt  viseltetik  megértéssel,  s  értelmetlennek,  sőt 
károsnak  tartja  a  lélek  mélyén  lakó,  az  értelemtől  független 
erők  minden  megnyilatkozását,  a  lelkesültséget,  az  ösztönös 
vágyat,  az  anyagitól  független  szárnyalást,  tehát  a  nemzeti 
érzést  is.  Elismeri  a  történeti  államalakulatok  életre  való 
jogát,  ezért  ellensége  az  összállam  eszméjének,  s  megelégszik 
a  birodalmi  egységnek  a  központi  kormányzásban  és  a  köz- 
igazgatás legmagasabb  fokán  való  érvényesülésével,  viszont 
mindazt,  ami  ezen  a  körön  kívül  esik,  hajlandó  a  föderaliz- 
mus elve  szerint  berendezni.  A  nemzeti  állam  gondolatával 
szemben  hiányzik  belőle  a  megértés  ;  elismeri  minden  nem- 
zetiségnek, minden  fajnak  elvitathatatlan  jogát  egyéni 
műveltségének  fejlesztésére,  de  tagadja  a  nemzetiségi  elv 
politikai  érvényesülésének  helyességét,  s  ellenségesen  áll 
szemben  minden  nemzeti  mozgalommal,  mihelyt  alkalmas 
a  társadalom  békéjének  megbontására.  Ez  határozza  meg  a 
nemzetiségi  kérdéssel  szemben  elfoglalt  állását.  A  rend  és  a 
nyugalom  nevében  az  államhatalmat  a  nemzetiség  fölé 
óhajtja  emelni  s  az  államrend  védelmére  igyekszik  meg- 
akadályozni, hogy  egyesületek,  egyetem  és  nyomtatott  betű 
nyugtalanságot  vigyenek  a  népek  életébe.  Távol  áll  tőle 
minden  brutalitási  hajlam ;  a  forradalmi  tünetektől  már 
csak  azért  is  fél,  mert  erőszakkal  kellene  esetleg  elnyonmi 
őket,  tehát  minden  eszközt  fel  akar  használni  megelőzé- 
sükre, mindenekelőtt  a  cenzúrát. 

Bár  az  újabb  történetírás  egyes  képviselői  elfogulat- 
lanul, sőt  határozott  jóakarattal  igyekeznek  az  állam- 
kancellár alakját  a  rá  szórt  salaktól  megtisztítani  s  je- 
lentőségét Európa  és  a  birodalom  életében  megfelelő 
módon  méltatni ;  jóllehet  alig  lehet  kételkedni  abban,  hogy 
Metternich  egyéniségében  a  rokonszenves  emberi  vo- 
nások, mint  a  humanitás,  elvhűség,  nagy  átfogó  mű- 
veltség, a  tudomány  és  művészet  szeretete,  lelki  előkelő- 

ség,  túlsúlyban  voltak :  gondolati  rendszerének  meg- 
valósítása mégsem  szolgált  a  birodalom  előnyére.  Eszméi 
logikusak  voltak  ugyan,  de  kevéssé  konstruktívak,  s 
kivitelükben  nélkülözték  azt  a  kevés  immanens  építő 
elemet  is,  amelyet  ki  lehetett  olvasni  belőlük.  Feltéve  a 
tétel  helyességét,  amit  a  történelem  egyáltalában  nem 
bizonyít,  hogy  a  régi  rendszer  —  sőt  egyes  írók  szerint  a 
Habsburgok  monarchiája  egész  történeti  életében  —  csak 
korlátlan  uralkodói  hatalom,  a  nemzetiségi  eszme  po- 
litikai érvényesülésének  elnyomása  s  a  föderatív  rend- 
szerre való  áttérés  mellett  lett  volna  fenntartható,  azaz 
Metternich  elvei  helyesek  voltak :  még  akkor  sem  lehet 
őt  felmenteni  az  ítélet  alól,  hogy  keveset  tett  a  birodalmi 
tudat  megerősítésére.  Lehetetlenségre  vállalkozott  el- 
méleti alapon,  amikor  az  egyediségére,  műveltségi  sze- 
repére ráeszmélt  nemzetiséget  tartományi  keretben  sem 
volt  hajlandó  polHikai  elemnek  elismerni  s  ekként  csak 
az  állami  kereteket  szétfeszítő  erők  fellángolását  siet- 
tette. Az  ő  rendszerének  állampolgára  alig  különbözik 
Ferenc  sokkal  szárazabb  elméből  alakított  állampolgár- 
eszményétől, mert  meg  van  fosztva  szintén  önsorsának 
intézésétől  s  anyagi  érdekeinek  egyoldalú  szem  előtt  tar- 
tása mellett  közönyre  neveltetik  az  állam  és  a  nemzetiség 
eszményével  szemben.  Az  a  Metternich,  aki  elvben  a  szer- 
vesen kialakult  létjogosultságát  hirdeti,  gyakorlatban 
kénytelen  az  általa  elítélt  bürokrácia  túltengésére  bízni 
a  rendszer  védelmét.  Mélyreható,  teremtő  erejű  reformra 
nem  gondol  hosszú,  közel  félszázados  vezető  állásának 
idején,  s  bár  elvileg  hitvallást  tesz  a  haladás  szükséges- 
sége mellett,  csak  akkor  kezd  a  reform  gondolatával  fog- 
lalkozni, amikor  a  monarchia  népeinek,  főleg  a  magyar- 
ságnak az  elégületlensége  erre  rákényszeríti.  Társadalom- 
politikája, egész  rendszerének  központja  és  eg^'ben  záró- 
köve, csupán  arra  volt  alkalmas,  hogy  az  elavult  világ- 
rendet megkövítse  s  megakadál^'ozza  népes  osztályoknak 
a  kor  által  parancsolt  felemelkedését,  a  nemzeti  élet  ha- 
talmas lendületű  kibontakozását,  ö,  a  monarchikus  elv 
paladinja,  önmagával  ellentétbe  jutva  ezt  a  nagy  gon- 

dolatot  feláldozza  a  legitimitás  másodrangú  elvének  s 
előkészíti  a  tehetetlen  Ferdinánd  trónrajutását,  amivel 
kimondja  saját  rendszerére  a  halálos  ítéletet.  Emlékét 
károsan  befolyásolja,  hogy  már  elvi  alapon  sem  tudta 
nélkülözni  Ferenc  korának  leggyűlöletesebb  hagyomá- 
nyát, a  rendőri  természetű  intézmények  túltengését.  Vég- 
eredményben ő  is  csak  elnyomni  tud,  nem  teremteni. 

Évei  haladtával  és  süketsége  elhatalmasodásával 
Metternich  szelleme  mind  merevebb  lett.  Tagadhatatlan 
nagyvonalúsága  mellett  sem  tudott  kifejlődni  benne  az 
igazi  államférfiú  egyik  leglényegesebb  tulajdonsága,  az 
élettel  való  állandó  kapcsolat  megteremtése.  Az  volt  a 
tragédiája,  hogy  túlsokáig  gyakorolhatta  befolyását  a  köz- 
ügyekre, hogy  még  a  hatalom  birtokában  élő  anachroniz- 
mussá  vált.  Sohasem  volt  harcos  természet ;  ifjú  korá- 
ban sem  volt  valóban  erélyes,  csak  hajlékony.  Óhajtotta 
az  erélyes  kormányzást,  hirdette  annak  szükségességét, 
de  maga  alkalmatlan  volt  a  következetes,  szilárd  veze- 
tésre. Életének  nagy  élménye  a  francia  forradalom  ma- 
radt, hivatása  a  forradalmi  szellem  ellen  való  küzdelem, 
de  hadseregen,  rendőrségen,  cenzúrán,  tékát  a  negatív  s 
csak  határos  ideig  ható  eszközökön  kívül  nem  tudott 
másokat  alkalmazni,  vagy  pozitív  egyéni  gondolatot  ki- 
termelni. Aligha  lehet  érdeméül  feljegyezni,  hogy  elvén- 
hedt  Cassandraként  előre  látta  a  rém  közeledését,  mert 
éppúgy  látták  azt  mások,  világnézeti  ellenfelei  is.  Szelle- 
mének korszerűtlen  berendezkedésére  és  tájékozatlan- 
ságára vall,  hogy  a  mindig  fenyegetőbbé  vált  megmozdu- 
lásokat egyes  rossz  jellemű,  hitvány  emberek  művének 
tartotta  s  a  mélyebben  rejlő  okokról  úgyszólván  sejtelme 
sem  volt. 

Külpolitikai  eszméit  tulaj  donképen  szintén  társada- 
lompolitikai felfogásának  szolgálatába  állította  Metter- 
nich. Az  európai  hatalmak  belülről  kiegyensúlyozott  csa- 
ládjának azt  a  feladatot  szánta,  hogy  a  francia  forra- 
dalom és  Napóleon  leverése  után  biztosítsa  a  népek 
nyugalmát  és  békéjét  az  átöröklött  társadalmi  rend  alap- 
ján. Ezért  vallotta  az  intervenciós  politika  létjogosult- 

ságát  más  államok  forradalmi  mozgalmainak  elnyomá- 
sára s  ennek  az  elvnek  a  nevében  jelentek  meg  a  mon- 
archia csapatai  az  itáliai  félsziget  egyes  országaiban 
«rendet  csinálni.»  A  r  onarchia  számára  itáliai  és  német 
birodalmi  befolyásának  segítségével  vezető  állást  óhajtott 
biztosítani  Közép-Európában  s  az  ekként  megszervezett 
Közép-Európa  segélyével  gondolta  a  Kelettel  és  Nyugattal, 
a  cári  birodalommal  s  a  félelmes  Franciaországgal  szemben 
az  eg3^ensúly  állapotát  biztosítani.  A  gondolat  termékeny 
és  nagyszerű  volt,  azonban  ilyen  nagyvonalú  külpolitikát 
csak  úgy  folytathatott  a  monarchia,  ha  elsőrendű  nagy- 
hatalomként elbírta  az  állásával  járó  terheket.  Azonban 
Ferencnek  elhanyagolt,  súlyos  megpróbáltatásokon  át- 
ment birodalma  csak  a  legnagyobb  áldozatok  árán  tudta 
betölteni  nagyhatalmi  hivatását.  Ez  volt  az  az  archime- 
desi pont,  amelyen  Kolowrat  megvetette  a  lábát  Metter- 
nich hatalmának  megtörésére. 

Koloivrat. 

Kolowratról  jóval  nehezebb  politikai  képet  rajzolni, 
mint  a  határozottabb  arcélű  államkancellárról.  Ellenfelei 
azt  állították,  hogy  nem  volt  államférfiú  a  szó  nemesebb 
értelmében,  mert  nem  dicsekedhetett  termékeny  és  ren- 
dezett gondolatokkal,  nem  rendelkezett  világos  tervek- 
kel s  nem  képvi  elt  megfogható,  rendszeresen  kialakított 
világnézetet.  Na^  y  előn3'e  volt  Metternich  felett,  hogy 
amikor  csehországi  magas  méltóságáról,  a  fővárgrófi  hiva- 
tali ól,  ;  Ferenc  környezetébe  került,  tapasztalatból  jól  is- 
merte az  osztrák  közigazgatást  minden  előnyével  és 
gyengéjével,  ismerte  az  egyes  tartományok  helyzetét  és 
szükségleteit,  ismerte  az  anyagi  fejlődés  lehetőségeit  s  a 
nép  hangulatát.  Lehetett  bizonyára  igazság  abban  a  meg- 
állapításban, hogy  csak  rutinja  volt  mélyebb  műveltség 
és  alaposabb  képzettség  nélkül,  de  közigazgatási  és  pénz- 
ügyi ismereteivel  mégis  nélkülözhetetlenné  tudta  tenni 
magát.  Mérhetetlen  becsvágy  fűtötte  ;  ebből  eredt  hiúsága 
kiszolgáltatta  a  hízelgőknek  s  az  intrikusok  bábjávíí  tette. 
Maga  mögött  tudta  a  befolyásos  csehországi  arisztokrácia 

támogatását  tehát  nem  volt  hajlandó  az  államkancellár 
mögött  másodrangú  szerepet  játszani ;  ezzel  felidézője  lett 
a  vészes  szakadásnak  a  kormányon  belül,  pedig  gondolati 
rendszere  nem  volt  fejlettebb  és  időszerűbb,  mint  ellen- 
feléé. Ujabb  keletű  ellenséges  kritika  szívesen  megismétli 
ugyan  róla  azt  az  egykorú  megállapítást,  hogy  érzelmei 
elsősorban  a  cseh  néphez  vonzották  s  nem  az  osztrákhoz, 
hogy  elsősorban  Csehország  volt  a  hazája  és  nem  Ausztria, 
de  ez  még,  mint  a  következőkből  kitűnik,  nem  annyit 
jelent,  hogy  világos  szemmel  felismerte  volna  a  nemzeti- 
ségi kérdés  jelentőségét.  Működéséből  kétségtelenül  ki- 
tűnik, hogy  a  cseh  nemzetiség  fejlesztése  mellett  pártolta 
a  horvát  és  tót  mozgalmat  is,  sőt  határozottan  szlávbarát 
színben  tüntette  fel  magát,  de  semmi  nyoma  annak,  hogy 
az  osztrák  gondolatot  tudatosan  árulta  volna  el  a  cseh- 
szláv  eszme  érdekében,  semmi  nyoma,  hogy  az  ausztro- 
szlávizmus  programmjának  egyéb  részlete  érdekelte  volna, 
mint  ellenséges  beállítottsága  a  magyar  nemzeti  törek- 
vésekkel szemben ;  főleg  nem  bizonyítható,  hogy  szláv 
érdekből  tudatosan  törekedett  volna  a  rendszer  megdön- 
tésére és  a  birodalom  föderalizálására.  Annál  kevésbbó 
tehető  fel  róla  mindez,  mivel  politikai  elgondolásában  — 
Metternichhel  ellentétben  —  nagy  jelentőségük  volt  a 
jozefinista  elemeknek.  Működésének  eredményéből  még 
nem  lehet  elveire  következtetni,  mert  nyilván  olyan  irány 
képviseletére  tolták  előtérbe,  amelynek  a  jelentőségével 
aligha  volt  teljesen  tisztában.  Mint  jozefinista  és  mint 
Ferenc  rendszerének  támasza,  feltehetőleg  nem  törekedett 
a  birodalom  egységének  megbontására,  .ellenkezőleg,  a 
szeparatisztikusnak  tartott  magyar  törekvések  ellenében 
iparkodott  a  szláv  törzsek  loyalitását  biztosítani. 

Társadalompolitikai  irányát  is  nehéz  kihámozni,  mert 
az  nem  volt  őszinte  és  kialakult.  Szívesen  vette,  ha  a  libe- 
rálisok rokonszenvet  feltételeztek  benne  elveik  iránt, 
hiszen  ezen  az  úton  meg  tudta  nyerni  a  liberális  közvéle- 
mény támogatását  élete  nagy  feladatához,  Metternich 
hatalmának  megtöréséhez,  s  mégis  alighanem  az  állam- 
kancellárnak volt  igaza,  amikor  vetélytársa  elveit  «kifo- 

Miskolczy :  A  Kamarilla.  ^ 


98 


gástalanoknak»  minősítette,  tehát  érthetetlennek  ós  ellen- 
mondásokkal teljesnek  találta  a  liberálisokkal  való  kacér- 
kodását. Magánélete  körülményeiből  arra  lehet  következ- 
tetni, hogy  volt  érzéke  a  műveltség  magasabb  érdekei 
iránt,  de  szellemét  fogva  tartotta  a  bürokratikus  érdek- 
lődés, valamint  a  kielégítetlenségnek  hiúságból  fakadó 
érzése  és  a  gyűlöleté.  Vetélytársával  ellentétben  erő- 
szakos és  kíméletlen  volt,  viselkedésében  és  harcában 
hiányzott  belőle  az  államkancellár  bölcs  mérséklete  és 
előkelősége.  Hiúsága,  brutalitása,  nagy  tekintélye,  s  mind- 
ezek mellett  a  fölény  hiánya  szellemi  alkatában,  gond- 
viselésszerű férfiúvá  avatták  egy  kamarilla  képviseletére. 
Híveinek  tábora  bizonyára  felülmúlhatta  az  államkan- 
cellár segédcsapatait ;  őt  támogatták  az  uralkodócsalád 
legtekintélyesebb  tagjai,  köréje  csoportosultak  a  monarchia 
legelőkelőbb  arisztokratái,  elvük  képviselőjét  tisztelték 
benne  a  jozefiniFta  bürokraták,  akiket  főleg  egyházpo- 
litikai nézeteivel  tudott  megnyerni  s  pártfogására  számí- 
tottak a  liberálisok  osztálykülönbség  nélkül,  továbbá  az 
intelligencia  jórésze,  mert  tőle  várták  Metternich  elvi 
könyörtelenségű  konzervat izmusának  ellensúlyozását. 

Kolowrat  meggyőződéssel  vallott  felfogása  a  monarchia 
hivatásáról  és  hatalmi  szükségleteiről  szöges  ellentétben 
állott  Metternich  felfogásával.  (Nyugodtan  lehet  meggyő- 
ződésről beszélni,  mert  semmi  nyoma  annak,  hogy  csupán 
az  államkancellár  elleni  harc  késztette  volna  ugyanazon 
elv  következetes  hangoztatására.)  Metternich  nem  ismerte 
a  monarchia  anyagi  helyzetét  kellőképpen  ;  európai  lát- 
körű  nagyhatalmi  politikát  sürgetett,  a  nélkül,  hogy  szá- 
molt volna  a  nagy  hadsereg  eltartásából  és  az  intervenciók- 
ból származó  terhekkel.  Joggal  mondották  ellenségei, 
hogy  ő  a  monarchiát  Európa  börtönőrének  akarja  meg- 
tenni. Kolowrat  jóval  alaposabb  pénzügyi  és  közigazgatási 
ismeretek  birtokában  azt  követelte,  hogy  a  monarchia 
hagyja  magára  Európát  és  mindenekelőtt  belső  bajai  or- 
voslására törekedjék,  szállítsa  le  hadserege  létszámát  és 
hozza  rendbe  a  pénzügyeit.  Sok  igazság  volt  mindabban, 
amit  az   államkancellár   ellen   felhozott :    hogy  a  merev 

mozdulatlanság  és  a  bajonettekre  alapított  uralom  csak 
sietteti  a  forradalmat,  a  helyett,  hogy  feltartóztatná ; 
hogy  a  monarchia  erőforrásai  egyszer  teljesen  kimerül- 
hetnek, s  akkor  a  tömegek,  jólétük  megsemmisültével, 
mozgásba  jönnek,  az  intelligencia  pedig  a  hűbéri  osztályok 
ellenében  fogja  kihasználni  a  népszenvedélyt.  Ellenben  baj 
volt,  hogy  mindez  csak  elszálló  szó  maradt ;  nemcsak  azért, 
mert  Kolowrat  legyőzhetetlen  ellenállásra  talált,  hanem 
elsősorban  azért,  mert  neki  sem  volt  teremtő  gondolata. 
Mindenesetre  más,  Ferdinándnál  magasabb  szellemi  szín- 
vonalon álló  és  akaratát  érvényesíteni  tudó  uralkodó  sze- 
rencsésnek mondhatta  volna  magát,  ha  két  befolyásos 
tanácsadójának  politikai  elgondolása  ekként  kiegészíti  egy- 
mást, de  az  adott  viszonyok  mellett  a  politikai  harcnak 
a  kormány  kebelében  anarchiára  kellett  vezetnie. 

Küheck. 

Az  a  kevés  államférfiú,  akinek  megadatott,  hogy  a  két 
vetélytárs  mellett  némi  befolyást  gyakoroljon  a  monarchia 
sorsára,  minden  tehetségével  és  becsületességével  sem 
tudta  feltartóztatni  az  anarchiát  s  a  belőle  eredő  forra- 
dalmat. Érdekes  tünet  egyébként,  hogy  legjobbjaik  általá- 
ban az  államkancellár  személyével  rokonszenveztek,  még 
akkor  is,  ha  elveik  nem  mindenben  egyeztek  meg  ennek 
megkövült  rendszerével,  mert  elriasztotta  őket  Kolow- 
rattól  a  .csehországi  arisztokráciának,  a  «nepotoknak» 
előtérbe  nyomulása,  de  a  belügyminiszternek  erőszakos, 
sokszor  kiszámíthatatlan  egyénisége  is,  B>m.e\y  élesen  el- 
ütött az  államkancellár  finom,  kiegyensúlyozott  szemé- 
lyétől. A  kornak  kiválóan  eredményes,  tiszteletben  és  köz- 
becsülésben álló  politikusa  Kübeck  volt.  A  vezető  állam- 
férfiak között  az  egyetlen,  aki  nem  volt  arisztokrata  szár- 
mazású, sőt  nagyon  szerény  viszonyok  között  nőtt  fel,  s 
tanultságával,  képességeivel  és  szorgalmával  küzdötte 
fel  magát  a  hivatalnoki  pályán.  Pályafutása  szépen  in- 
dult ;  alig  34  éves  korában  már  referens  volt  az  állam- 
tanácsban, s  mint  elismert  szaktekintély  a  pénzügyek 
terén,  résztvett  az  osztrák  Nemzeti  Bank  felállításának 

előkészítéBÓben.  Vezető  állásba  azonban  csak  Ferenc  ha- 
lála után  került,  amikor  hanyatlóban  volt  már  régi  len- 
dülete :  1889-ben  a  legfőbb  számvevőszéknek,  1840-ban 
pedig  az  udvari  kamarának  (pénzügyminisztérium)  lett 
elnöke.  Az  ő  nevéhez  fűződik  a  rendszer  néhány  nagj^  al- 
kotása, így  az  osztrák  államvasutak  megteremtése  s  a 
távíróhálózat  kiépítésének  kezdeményezése. 

Több  jelből  arra  lehet  következtetni,  hogy  Kübeck, 
a  morvaországi  polgári  születésű  hivatalnok,  jozefinista 
szemmel  vizsgálta  a  birodalom  politikai  és  társadalmi 
problémáit,  sőt  lelke  mélyén  az  összállam  gondolatához 
közeledhetett  már  a  reformkorszak  folyamán.  Mint  a  mon- 
archia pénzügyeinek  vezetője,  lehetetlennek  tartotta  a 
birodalom  anyagi  orvoslását  Magyarország  kiadósabb 
hozzájárulása  nélkül ;  igaz  viszont,  hogy  Kolowrattal 
ellentétben  gondolt  a  lakosság  anyagi  jólétének  emelé- 
sére is  s  ezért  később  megértéssel  közreműködött  a  közös 
vámterület  előkészítésében.  A  magyarság  politikai  tö- 
rekvéseit azonban  igen  kedvezőtlenül  ítélte  meg ;  főleg  a 
nemzetiségi  harc  és  a  királyi  jogok  elleni  küzdelem  hívta 
ki  maga  ellen  jozefinista  gyökérből  fakadt  ellenszenvét. 
Lelkétől  nem  volt  idegen  II.  József  gondolata,  a  germani- 
záló  összpontosítás,  ami  a  magyar  nemzeti  állam  elvi  ellen- 
felévé tette. 

Hartig,  Ficquelmont. 

Arisztokrata  származása  mellett  is  nagy  lelki  rokon- 
ságot mutat  Kübeck-kel  Hartig  Ferenc  gr.,  akit  szintén  a 
monarchia  válságos  idejében  hívtak  a  kormánj'zás  köz- 
pontjába, hogy  erősítse  annak  állását.  Méltó  fia  volt  nagy- 
műveltségű jozefinista  atyjának.  Miként  Kübeck,  ő  is 
Morvaországban  kezdte  meg  hivatalnoki  működését, 
aránylag  fiatalon  referens  lett  az  osztrák-cseh  kancel- 
láriánál, utána  Belső- Ausztriának,  majd  a  lombard  ki- 
rályságnak lett  kormányzója.  A  régi  rendszernek  e  leg- 
nehezebb, igen  veszedelmes  állásában  kitűnően  bevált, 
sőt  humánus  szellemével  és  az  olasz  műveltség  iránt  mu- 
tatott tiszteletével  meg  is  tudta  szerettetni  magát,  úgy- 

annyira,  hogy  1848-ban  —  bár  későn  —  őt  bízta  meg  a 
kormány  a  lázongó  tartomány  lecsendesítésével.  Gazdag 
közigazgatási  és  gazdaságpolitikai  tapasztalatok  mellett 
a  nemzetiségi  kérdéssel  is  alkalma  volt  már  megismer- 
kedni, amikor  1840-ben  Bécsbe  került,  hogy  államminisz- 
terként részt  vegyen  a  monarchia  sorsának  intézésében. 
Tekintélye  oly  nagy  volt,  hogy  a  beavatottak  benne  látták 
Kolowrat  utódját  a  belügy  miniszterségben,  s  nagy  kép- 
zettségével, higgadtságával  széles  államférfiúi  látókörével 
ki  is  érdemelte  ezt  a  hízelgő  ítéletet.  Politikai  alkata, 
miként  Kübecké  és  Kolowraté,  a  jozefinizmusban  gyö- 
kerezett ;  politikai  elgondolásának  és  működésének  kö- 
zéppontjában a  birodalom  német  jellegének  megmentése 
állott,  ha  már  a  centralizáció  gondolatáról  a  körülmények 
nyomása  alatt  le  is  kellett  mondania  a  nemzedékének. 
Jozefinista  szemmel  vizsgálta  a  magyar  nemzetiségi  tö- 
rekvéseket és  a  nemzetiségi  kérdés  aggasztó  tüneteit  is. 
Mind  Kübeck,  mind  Hartig  iparkodott  a  teremtő 
munkát  szolgálni  s  mindketten  távol  maradtak  a  kormány 
kebelében  dúló  pártharctól.  Politikai  nézeteik  inkább 
Kolowrat  felfogásával  egyeztek  meg,  de  rokonszenvük 
az  államkancellár  egyénisége  felé  fordult,  éppúgy,  mint 
Ficquelmont  grófé,  a  képzett  és  mélyen  gondolkodó  dip- 
lomatáé, aki  viszont  Metternich  utódjául  volt  kiszemelve. 
Valamennyien  szívesen  látták  volna,  ha  Metternich  győz 
és  erős,  egységes  kormányzat  váltja  fel  a  legfelsőbb  kö- 
rökben uralkodó  bomlást,  de  hamarosan  be  kellett  lát- 
niok,  hogy  az  államkancellár  nem  rendelkezik  elég  eréllyel 
ellenfele  állásának  megingatására.  Tudták,  minek  kell 
következnie,  tehát  mintegy  elveszett  állásban  küzdöttek 
a  birodalom  egységéért  és  a  régi  rendszer  megmentéséért. 
Munkájukban  néhány  tehetséges  tanácsos  segítségére 
számíthattak  ;  ilyen  volt  Purkhart  Norbert  államtaná- 
csos, a  magyar  közjogi  viszonyok  kitűnő  ismerője,  bátor 
és  egyenes  jellemű  ember,  vagy  a  nagy  jogásztekintélynek 
tartott  Pilgram  János  államtanácsos. 

A  magyar  tanácsosok  és  államférfiak. 

A  magyar  tanácsosoknak,  Mailáth  Györgynek,  Soms- 
sich  Pongrácnak,  a  politikai  vezetésben  már  azért  is  ritkán 
juthatott  szerep,  mert  a  közigazgatási  és  jogi  kérdések 
tárgyalásánál  rendületlenül  a  magyar  alkotmányos  állás- 
pontot képviselték,  aránylag  kevés  tekintettel  az  össz- 
birodalom  különleges  érdekeire.  Hasonlóképpen  kevés 
politikai  irányító  befolyással  rendelkezett  maga  a  magyar 
ügyek  véleményezésére  hivatott  szerv,  a  Nádasdy  Mihály 
gróf  vezetése  alatt  álló  úgynevezett  magyar-redélyi  érte- 
kezlet is.  Jellemző  módon  maga  Nádasdy  miniszter  is 
csak  ritkán  vett  részt  az  államértekezletnek  fontosabb 
kormánj^zati  kérdésekben  döntő  ülésein. 

Az  államértekezlet,  bár  egyebekben  Ferenc  kormá- 
nyának úgyszólván  minden  hibáját  örökölte,  egj  tekin- 
tetben mégis  a  múlt  rendszer  fölé  emelkedett :  valamivel 
szorosabb  kapcsolatot  iparkodott  teremteni  a  magyar 
közélet  vezetőivel.  A  jelentékenyebb  kérdések  tárgya- 
lásánál nem  mulasztotta  el  a  főherceg-nádor  megkérde- 
zését, ha  véleményét  nem  is  fogadta  el  irányadónak. 
József  bátyja  halála  után  előbbi  helyzeténél  jóval  ked- 
vezőbb állást  biztosított  magának,  s  több  ízben  meg- 
kísérelte nézeteit  nag}^  szívósággal  érvényre  juttatni, 
sokszor  a  kormány  ellenére  is.  Mellette  nagy  befolyást 
gyakoroltak  a  magyarországi  kormánypolitika  menetére 
a  Mailáthok  :  Mailáth  György  államtanácsos,  majd  ország- 
bíró s  Mailáth  Antal,  a  későbbi  kancellár,  az  állam- 
kancellárnak bizalmas  híve.  1840  után  kezdette  előnyomu- 
lását  éreztetni  az  ifjabb  konzervatív  nemzedék,  Dessewffy 
Aurél,  Jósika  Samu,  Szécsen  Antal,  akik  sok  tekintetben 
új  világításba  helyezték  Metternich  előtt  a  magyar  prob- 
léma lényegét,  valamint  Apponyi  György  gróf,  akit  — 
mint  a  következőkből  kitűnik  —  főleg  Kolowrat  tün- 
tetett ki  bizalmával.  Azok  a  termékeny  reformtervek, 
amelyek  közvetlenül  a  szabadságharc  előtt  érvényre  ju- 
tottak a  kormány  politikájában  s  amelyeket  egyes  tör- 
ténetírók szívesen  tudnak  be  Metternich  és  körnvezete 

érdemének,  vagy  a  fiatalabb  konzervatív  nemzedék  el- 
méjében született  meg,  vagy  annak  az  energiájából  indult 
e]  a  megvalósulás  útján ;  azonban  az  államkancellár  poli- 
tikai bölcességét  igazolja,  hogy  eló'rehaladott  korában  is, 
minden  merevsége  mellett,  megértőnek  mutatkozott  az 
ilyen,  nemrégen  még  forradalminak  minősített  gondolatok 
befogadására  és  pártolására.  Hasonló  megértéssel  fogadta 
Kübeck  is  a  magyar  konzervatívek  részéről  kiindult  re- 
formtervek nagy  részét,  az  építő,  nagyvonalú  elgondolá- 
sokat, ellenben  Kolowrat  és  köre  csak  olyan  javaslatok 
iránt  tanúsított  megértést,  amelyek  a  birodalmi  eszmé- 
nek kedvezve  szolgálták  a  kormány  hatalmának  erősö- 
dését s  alkalmasak  voltak  a  magyar  nemzetiség  fejlő- 
dését kedvezőtlenül  befolyásolni.  Az  egyes  kérdések  meg- 
vitatása mögött  a  modern  magyar  konzervatív  gondolat 
vívta  harcát  a  centralista  és  germanizációs  hagyományokat 
kegyelettel  őrző  jozefinizmussal,  a  harc  eredménye  azon- 
ban heterogén  tényezőktől,  a  magyar  liberális  ellenzék 
előtérbe  nyomulásától  s  a  miniszteri  vetélytársak  erő- 
viszonyaitól függött. 

Sedlnitzky. 

Ez  a  mélyreható,  az  előbbi  megkövesedés  után  jóleső 
életet  lehelő  mozgás  érintetlenül  hagyta  Sedlnitzky  Jó- 
zsef gróf  rendőrminisztert,  a  kornak  egyik  jellegzetes 
emberét.  Talán  nem  véletlen  dolog,  hogy  ő  is  Morvaor- 
szágból indult  el  hivatalos  pályájára  s  magas  közigazgatási 
állások  betöltése  után,  37  éves  korában  (1815)  a  rendőr- 
minisztériumnak  alelnöke,  két  évvel  később  az  elnöke  lett. 
Érdekes,  hogy  a  régi  rendszernek  ezt  a  leggyűlöletesebb 
tevékenységet  képviselő  embeiét  még  liberális  ellenségei 
is  gyűlölet  helyett  megértő  lenézéssel  emlegetik,  nem 
vitatnak  el  tőle  bizonyos  jóindulatot  s  minisztériuma 
botlásait  inkább  szelleme  korlátoltságából  magyarázzák. 
Állítólag  sokoldalún  képzett  ember  volt  s  meleg  szíve 
sugallatára  szülőföldjének  nagy  jóltevőjévé  vált.  Titok- 
ban, humánus  szemérmességgel,  arra  fordította  minden 
anyagi  erejét,  hogy  segítse  az  elesetteket,  az  árvákat,  öz- 

vegyeket,  betegeket,  sokgyermekes  családokat  s  ő,  akit 
oly  nagy  felelősség  terhel  a  birodalom  szellemi  életének 
elsekélyesedéséért,  patrónusa  volt  az  éhező  diákoknak, 
alapítója  a  troppaui  gimnázium  múzeumának.  Ez  a  szere- 
tetreméltó, barátságos  ember,  aki  annyi  gyűlöletet  hal- 
mozott nevére,  óvakodott  attól,  hogy  a  politikai  életben 
vezető  szerepre  törekedjék ;  megelégedett  Ferenc  és 
Metternich,  később  Kolowrat  kíváncsiságának  kielégíté- 
sével. Elvtelenségében  és  korlátoltságában  is  megmaradt 
a  jozefinizmus  korcs  hajtásának.  ítélőképességének  hiá- 
nyai elzárták  előle  a  magyarországi  helyzet  tiszta  képét  s 
gyanakvóvá  tették  minden  mozgás,  minden  szellemi  áram- 
Iát  iránt.  A  birodalom  szlávjai  pártfogójukat  látták  benne  ; 
kétségtelenül  észrevehető  rokonszenvvel  viseltetett  a  szláv 
kultúra  fejlődése  iránt,  de  nála  is,  mint  Kolowratnál,  a 
szláv-rokonszenvenek  határt  szabott  az  összbirodalom 
és  a  rendszer  érdeke.  Ferenc  halála  után  bizonyos  pety- 
hüdtség  jellemzi  mmisztériumának  működését  ;  már 
Ferenc  korában  is  hajlott  az  ügyek  hevertetésére,  a  század 
negyedik  évtizedének  végén  pedig  igen  fontos,  elvi  jelentő- 
ségű véleményezésekkel  néha  évekig  késlekedett  s  ekként 
egyik  előmozdítója  lett  a  kormányzás  tehetetlenségének. 

A  fentebb  jellemzett  férfiakra  volt  bízva  a  nagy  mon- 
archia sorsa  tizenhárom  sorsdöntő  éven  át.  Mint  jellem- 
zésükből kitűnik,  nem  volt  közöttük  egyetlen  vezetésre 
hívatott  államférfi  sem,  akiben  szellem,  erély  és  ember- 
ismeret munkakedvvel  párosult  volna,  akiben  a  biroda- 
lom problémájának  felismerése  mellett  megértés  lett  volna 
az  életet,  a  fejlődés  ritmusát  szabál3^ozó  erők  működése 
iránt.  A  magyarság  körében  kialakult  s  manapság  is  ural- 
kodó, kedvezőtlen  összképpel  ellentétben  el  kell  ismerni, 
hogy  a  monarchia  sorsának  intézői  a  reformkorszakban, 
kevés  kivétellel,  magas  erkölcsi  színvonalon  álló,  képzett 
és  jóindulatú,  kötelességtudó  férfiak  voltak,  de  nem  al- 
kalmas egyéniségek  a  régi  rendszer  megmentésére.  Szembe- 
ötlő vonásuk  a  magyarországi  politikai  viszonyok  felől 
való  tájékozatlanságuk  ;    nem  volt   köztük  senki,  aki  a 

birodalom  problémáit  össze  tudta  volna  egyeztetni  a  fel- 
tartóztathatatlan magyar  fejlődés  következményeivel. 
A  monarchiát  igazgatták,  ha  kellő  egyöntetűség  nélkül  is, 
de  nem  kormányozták.  Clam  Martinitznak  még  sikerült 
rövidre  szabott  pályáján  a  hadsereg  szellemét  emelni, 
de  az  államigazgatás  egyéb  ágaiban  lassúság  és  fenn- 
akadás mutakozott,  a  beállott  hanyatlás  tünetei.  Az  elégü- 
letlenség  nőtt  Ausztriában  is  s  főleg  az  intelHgencia  köré- 
ben mind  bátrabban  jutott  kifejezésre  ;  a  kormány  veze- 
tése nélkül  maradt  Magyarország  pedig  a  nemzeti  állam 
kifejlődésének  irányában  haladt,  kevés  tekintettel  a  biro- 
dalom érdekeire.  Pedig  —  hangsúlyozva  kell  ezt  ismételni 
—  volt  jóakarat  a  kormányban,  volt  bizonyos  rend,  igaz- 
ságérzet és  emberiesség  a  közigazgatásban,  a  tömegek 
anyagi  érdekeivel  is  valószínűleg  többet  törődtek  Bécs 
elaggott  államférfiai,  mint  sok  későbbi  liberális  kormány, 
de  mit  ért  mindez,  ha  maguk  a  vezető  körök  is  elvesztették 
már  hitüket  a  rendszer  jövőjében,  ha  nem  volt  uralkodó 
s  nem  volt  egység  a  központban.  Hogyan  lehetett  volna 
tekintélye  olyan  kormánynak,  amelynek  egyik  vezető 
tagja  állami  színpadon  kigúny oltatta  a  másikat,  mint 
Kolowrat  tette  Metternich-hel?  Ebben  a  bomladozó  vi- 
lágban csak  a  magyar  konzervatívek  tudtak  még  ter- 
mékeny gondolatokat  hozni  s  csak  ők  nem  vesztették  el 
hitüket  és  tetterejüket.  Egyes  felvilágosult  kormány- 
férfiaktól támogatott  ösztönzéseik  —  a  birodalmi  eszmé- 
nek szilárdabb  talajra  fektetésére,  valamint  a  magyar 
politikai  és  társadalmi  kérdések  megoldására  —  a  régi 
rendszer  legértékesebb  megnyilatkozásai  közé  tartoznak. 
Sikertelenségük  megértetésére  elég  röviden  ismertetni  a 
magyrországi  kormányzat  fokozatos  megbénulását,  mint 
a  régi  világbeli  rendszer  elhalásának  egyik  jellegzetes 
tünetét. 


Metternich  erőteljes  'politikával  való  kísérletezése, 

Ferenc  halálakor  egy  évtized  múlt  el  már  azóta,  hogy 
Metternich  első  ízben  megállapította  a  forradalom  meg- 

érkezését  a  magyar  földre.  Ez  az  állandó  félelem  a  forra- 
dalom rémétől  fokozott  mértékben  éreztette  hatását, 
amint  Ferenc  nem  tartotta  többé  kezében  a  kormány 
vezetését.  Igaz,  az  idők  nem  voltak  alkalmasak  arra,  hogy 
megnyugtassák  az  államkancellár  beteges  érzékenységét 
minden  mozgás,  szerinte  «forradalmi  szellem»  iránt.  Sokáig 
gyanakvóvá  tette  őt  a  lengyel  forradalom  menekültjei- 
nek rokonszenves  fogadtatása,  rejtegetése  a  Kárpátok 
déli  lejtőin.  Annál  nagyobb  bizalmatlansággal  figyeltette 
a  szerencsétlen  menekültek  bolyongását,  mert  közöttük 
csakugyan  népszerű  volt,  mintegy  nemzeti  jellegűvé  vált 
az  európai  forradalom  kirobbantásának  a  gondolata. 

Metternichnek  egyébként  úgyszólván  rögeszméjévé  vált, 
hogy  a  forradalmi  szellemet  egy  központból  táplálják  és 
irányítják  egész  Európában,  s  az  ő  hivatása  ezt  a  vészes 
szervezetet  megsemmisíteni.  Magyarországon  is  állandóan 
forradalmi  szellemet  szimatolt  s  elágazásai,  európai  össze- 
köttetései után  kutatott.  Élénkké  vált  gyanúja,  amikor 
Mazzini  fellépett  az  «tJj  Európa»  gondolatának  terjesztésé- 
vel. A  nagy  olasz  agitátornak  Magyarországról  írott  cikkei 
és  egy  magyar  országgyűlési  követhez  intézett  —  válasz 
nélkül  maradt  —  levele  már  azt  a  meggyőződést  keltette 
benne,  hogy  van  «Ifjú  Magyarország))  is,  vagyis  szervezett 
magyar  forradalmi  mozgalom.  Jóllehet  az  ország  "távol 
állott  az  ilyen  birodalom-veszélyes  törekvésektől,  az  állam- 
kancellár nem  tudta  többé  visszanyerni  a  biztonság  érzé- 
sét. Eltűnt  Ferenc,  s  vele  eltűnt  az  érzés  Bécsben,  hogy  a 
rendszer  megingathatatlan  talajon  éli  elvénliedt  életét. 
A  kormány  ráeszmélt,  hogy  megnőtt  a  felelőssége. 

A  féltében  éneklő  gyermeknek  a  meséje  jut  önkéntele- 
nül mindenkinek  az  eszébe,  aki  Metternich  kijelentéseit 
olvassa  a  radikálisok  sötét  terveiről,  ^íagyarország  forra- 
dalmasodásáról,  az  országban  lappangó  összeesküvésekről, 
ami  ellen  csak  egy  orvosszer  van  :  a  kormány  erőteljes  fel- 
lépése, nehogy  félénknek  tűnjék  fel  és  ez  a  tévhit  általá- 
nos felfordulásra  vezessen.  Ennek  a  megokolatlanul  aggá- 
lyoskodó,  rémeket  látó  lelkiéletnek  a  gyümölcsei  voltak  a 
magyarországi  politikai  perek,  ennek  lett  áldozata  Wesse- 

lónyi  Miklós  báró  éppúgy,  mint  pár  szerencsétlen  jurátus 
és  Kossuth  Lajos.  Főleg  a  Kossuth  elleni  per  tanulságos, 
mert  megrendezése  Metternich  műve  volt.  Beült  hálójába, 
mint  barátai  a  pókok  s  a  rendőrség  segítségével  gondosan 
előkészítette  a  fiatal  közíró  elfogatását ;  ugyancsak  gondo- 
san figyelte  a  per  menetét  is,  sőt  azt  tanácsolta,  hogy  az 
olasz  felségárulási  perek  szakértője,  Pilgram  államtanácsos, 
vonassék  be  a  tanácskozásokba,  mert  valószínűleg  értékes 
nyomokra  fog  bukkanni  a  nemzetközi  forradalom  vezetői- 
nek és  szálainak  felfedezésére. 

A  rendőrség  mellett,  de  tudatosabban  és  több  elvi  meg- 
győződéssel, elsősorban  a  katonaság  kívánta  a  rend  és 
nyugalom  helyreállítását  Magyarországon,  s  nem  késett  a 
kormány  tudomására  hozni  minden  tünetet,  ami  a  köz- 
hatalom tekintélyének  hanyatlására  mutatott.  Legaggasz- 
tóbb  jelenségnek  a  törvényhatóságok  zabolátlanságát  és 
ellenzéki  megnyilatkozásait  tartotta,  a  királyi  hatalom 
gyengülésének  jeleit.  Aggasztónak  látszott  a  megyék  leve- 
lezése, az  ellenzéki  szellemű  Pest  megye  irányító  befolyásá- 
nak megszilárdulása,  a  felfordulással  fenyegető  deputáció- 
zások,  az  országos  közigazgatási  szerv  (a  helytartótanács) 
működésének  erőtlensége  :  mindez  előjele  annak,  hogy  erő- 
teljes felsőbb  vezetés  hiányában  az  ország  annyi  ellenzéki 
respublicára  oszlik,  ahány  megye  erejének  tudatára  ébred. 

A  kormánypolitika  elveinek  meghatározása.  József  nádor  és 
Mailáth  Antal. 

A  fenyegető  bomlási  tünetek  hatása  alatt  határozta  el 
magát  elsőízben  a  kormány,  1836-ban,  hogy  lefekteti  a 
Magyarország  kormányzására  vonatkozó  elveket,  azaz  kor- 
mány programmot  dolgoz  ki.  A  programm  kidolgozásához 
a  régi  konzervatív  nemzedék  két  vezető  személyiségének, 
József  főherceg  nádornak  és  Mailáth  Antalnak  a  javaslatai 
szolgáltatták  az  alapot.  Jellemző  a  kormányszervek  fel- 
fogására, hogy  az  itt  összegyűjtött  elvek  még  úgyszólván 
kivétel  nélkül  közigazgatástechnikai  természetűek.  A  me- 
gyék ellenzéki  szellemének  letörésére  olyan  eszközök  hozat- 

tak  javaslatba,  mint  megbízható,  kormányhű  főispánok  ki- 
nevezése, a  kamarai  hivatalnokok  utasítása,  hogy  jelenje- 
nek meg  a  megyéjükben  s  ott  szólaljanak  fel  a  kormány 
érdekében,  a  gyűlések  szigorú  megfigyeltetése  a  rendőr- 
miniszter bizalmasai  által,  a  püspökök  felkérése,  hogy 
vessék  latba  tekintélyüket  a  kormány  iránti  engedelmes- 
ség betartására,  a  visszaélések  megszüntetése  a  törvény- 
hatóságoknál stb.  Ha  a  kormány  az  1832 — 36-i  országgyűlés 
tanulságai  után  is  azt  hitte,  hogy  ilyen  eszközökkel  helyre- 
állíthatja a  rendet  Magyarországon,  az  ellenzék  működésé- 
nek jogosultsága  nem  vonható  többé  kétségbe.  Mailáth 
Antalnak  volt  csupán  messzebb  tekintő  javaslata  ;  azt  aján- 
lotta ugyanis  már  az  első  alkalommal  a  kormánynak,  hogy 
az  anyagi  érdekek  pártolásával  iparkodjék  a  nemzet  figyel- 
mét elvonni  a  meddő  politizálástól.  E  későbbi,  eredmé- 
nyesnek Ígérkező  kormánypolitika  vezető  elve  kellő  időben 
megszületett  tehát  egy  magyar  elmében ;  késő  megvalósí- 
tásáért a  kormányt  terheli  a  felelősség,  mert  megelégedett 
a  végeláthatatlan  tanácskozásokkal  —  Metternich  lelki- 
ismerete megnyugtatására  szinte  divatba  hozta  az  ilyen 
programmatikus  jellegű  értekezleteket  —  de  nem  tudta 
elszánni  magát  termékeny  munkára,  a  reform  kezdeménye- 
zésére. 

József  különösképpen  két  bölcs  politikai  elvet  aján- 
lott a  bécsi  vezetők  figyelmébe  :  maradjanak  meg  a  tör- 
vény talaján  és  tartózkodjanak  az  erőszaktól,  nehogy  az 
ország  közvéleménye  felháborodjék.  Ezentúl  minduntalan 
hivatkozott  is  a  kormány  törvényes  állásának  kifogástalan 
voltára,  de  megállapíthatólag  csak  a  birodalom  helyzetének 
kényszere  alatt  követte  ezt  a  politikát.  A  tapasztalt  nádor 
második  tanácsa  hatás  nélkül  maradt  egyelőre,  mert  a  kor- 
mány megfélemlítéssel  igyekezett  fenntartani  a  rendet 
mindaddig,  amíg  volt  némi  bizalma  az  erejében.  Ez  a  poli- 
tika idézett  elő  kormányválságot  Magyarországon,  ezért 
neveztette  ki  a  korlátoltan  apolitikus,  de  erélyes  Pálffy 
Fidél  grófot  kancellárnak  és  befolyásolta  a  politikai  perek 
menetét.  1839-ben  megbukott  ez  a  politika,  mert  a  kor- 
mánynak anyagi  és  erölcsi     állása  nem  volt  eléggé  erős. 

hogy  negatív  eszközökkel  biztosítsa  az  ország  nyugalmát. 
Ezt  talán  Ferenc  sem  tudta  volna  többé  megtenni.  Mai- 
láth  Antal  kancellári  kinevezésével  új,  békülékenyebb  és 
termékenyebb  politikát  kezdeményezett  a  kormány. 

Mailáth  Antal  programmja. 

Mailáth  Antal  műveltségének  és  elfogulatlan  éleslátá- 
sának volt  köszönhető  a  kormányzási  feladatok  újabb  meg- 
határozása, a  reformgondolatok  felkarolása.  Az  új,  pozitív 
természetű  javaslatok  a  társadalmi  élet  szerves  javításával 
kívánták  a  nemzet  megnyugtatását  elérni.  Ilyen  reformok 
lettek  volna  :  az  iskolaügy  javítása,  ipariskola  felállítása, 
a  papnevelés  felkarolása,  az  elszegényedett,  nyomorúságá- 
ban forrongásra  hajló  kisnemességnek  az  ipar  felé  terelése, 
a  földbirtokok  megsegítése  bankok  és  takarékok  által,  a 
katonai  terhek  megváltása  és  a  polgári  osztály  helyzetének 
rendezése.  Ez  az  okos,  a  társadalmi  szükségleteknek  meg- 
felelő programm  10  évvel  előbb,  Széchenyi  fellépésekor,  még 
mérföldkövet  jelentett  volna  az  ország  fejlődésében,  1840- 
ben  azonban  már  túlnőtt  rajta  a  nemzetnek  jobb  jövő 
utáni  vágya,  de  még  mindig  nagy  tett  lett  volna  és  a  kor- 
mány erkölcsi  állását  jelentékenyen  megjavítja,  ha  a  Mailáth 
által  ajánlott  szellemben  hozzálát  a  kitűzött  feladatok  el- 
végzéséhez. A  programm  benyújtását  azonban  nem  követte 
cselekedet.  Ebben  a  rohanó,  izgalmakkal  teljes  korban 
addig  várt  a  kormány,  amíg  a  jövőt  munkáló  erők  félretol- 
ták a  régi  történeti  elemeket  a  közélet  minden  terén,  tör- 
vényhozásban, ítélkezésben,  közigazgatásban,  amíg  az  ön- 
segélyre utalt  autonómiák  keretében  megkezdte  a  nem- 
zet a  törvényhozás  elé  tartozó  feladatok  megoldását, 
elkezdte  saját  anyagi  helyzetének  javítását  s  erkölcsisé- 
gének a  nemzeti  nyelv  homloktérbe  állításával  autonóm 
módon  való  emelését. 

A  kormány  meg  sem  kísérelte  a  kormányzást.  Nem 
okult  a  régebbi  országgyűlésekből,  magukra  hagyta  a  hí- 
veit, úgyannyira,  hogy  —  csak  egy  példát  idézzünk  — 
magas  méltóságok  sem  voltak  tisztában  társadalompolitikai 
nézeteivel.  Bár  régen  érezte  a  hiányát,  mégis  elmulasz- 

totta  szervezete  kiépítését  a  törvényhozásban  és  a  megyei 
igazgatásban,  engedte,  hogy  képviselőinek  a  tekintélye 
felsőbb  támogatás  hiányában  megsemmisüljön,  s  rend- 
szere főelemét,  a  beteg  társadalmi  rend  orvoslását,  át- 
engedte a  rendi  kezdeményezésnek.  Egyetlen  vágya  a  nyu- 
galom volt  —  az  elaggás  jele.  Még  arra  is  képtelen  volt, 
hogy  az  érdekében  tett  javaslatokat  megszívlelje.  Magyar- 
ország politikai  viszonyai  képezték  a  legnagyobb  gondját, 
de  amikor  József  nádor  gazdag  tapasztalatai  alapján  1841- 
ben  tanácsokat  adott  az  elkövetkező  országgyűlésre,  irata 
hat  évig  feküdt  elintézetlenül,  s  már  a  forrdalom  küszö- 
bén állapította  meg  Hartig,  hogy  sok  minden  másként 
történik,  másként  alakul  a  kormány  helyzete  Magyarorszá- 
gon, ha  a  főherceg  javaslatait  kellő  időben  megszívlelik. 
Idáig  hanyatlott  már  a  kormányzás,  hét  évvel  a  forradalom 
előtt.  Nagyon  igaza  volt  Metternichnek,  mikor  baljós  sejte- 
lemnek adott  kifejezést  és  a  tett  szükségét  hirdette ;  az 
azonban,  amit  ő  kí\ánt  és  sürgetett :  a  királyi  tekintély 
helyreállítása  országgyűlésen  és  megyében,  az  országgyűlés 
kinövéseinek  lenyesegetése,  a  magyar  ügyek  lelkiismere- 
tesebb tárgyalása  a  kormány  központjában,  mindez  egy 
mentőprogramm  megvalósításának  feltétele  lehetett  csak, 
de  nem  volt  maga  a  programm. 

A  kormánynak,  főleg  Metternichnek,  ezekben  az  évek- 
ben az  volt  az  egyetlen  érdeme,  hogy  felismerte  az  össze- 
omlás közeledtét.  Azonban  míg  Metternich  elsősorban  a 
társadalmi  rendet  fenyegető  veszély  elhárítására  gondolt, 
mások,  akiknek  látását  jozefinista  elveik  vagy  ügykörük 
kiválóan  a  birodalom  problémái  felé  irányították,  ezeket 
tartották  jelentősebbnek  és  tették  meg  a  kormánypolitika 
tengelyének.  A  régi  rendszerben  az  uralkodó  személye 
volt  a  birodalom  egységének  leghatékonyabb  biztosítéka, 
s  Perenc  még  erélyesebben  alkalmazta  királyi  jogkörének 
eszközeit,  hogy  ezt  a  nagy  feladatot  a  maga  módján  el- 
végezze. A  helyzet  1840  körül  különösen  veszélyessé  vált. 
A  magyar  nemzeti  állam  kiépítése  egy  vonalban  haladt  a 
kormány  tekintélyének  hanyatlásával ;  a  magyar  politikai, 
társadalmi   és   nemzetiségi    mozgalmak    ellensúly    nélkül 

gyakorolhatták  tehát  befolyásukat  a  birodalom  berendez- 
kedésének jövőjére. 

Az  ifjú  magyar  konzervatívek  látóköre  birodalmi  volt, 
mint  már  Széchenyié  is.  E  vonásuk  képesítette  őket,  hogy  a 
magyar  nemzeti  és  birodalmi  érdekek  összeegyeztetésére 
utat  mutassanak  a  kormánynak.  A  régi  rendszer  ókonzer- 
vatív tanácsadóival  tulajdonképpen  már  1840  körül  meg- 
bukott, a  következő  évek  arasznyi  tartama  alatt  a  fiatal 
konzervatívek  nyomták  rá  bélyegüket  a  kormány  politi- 
kájára, ez  az  ő  korszakuk.  Megemlítésre  méltó,  hogy  a 
reformkorszak  történetének  tárgyalásában  működésük 
általában  mostohább  méltatásban  részesült,  mint  bátor- 
sága és  nagyvonalúsága  következtében  megérdemelte  volna. 

Az  erélyes  jpolitika  bukása.  Mailáth  Antal  korszaka. 

Háromévi  kísérletezés  Ferenc  politikájának  hagyomá- 
nyával, az  erős  kéz  politikájával,  meggyőzte  a  kormányt 
segédeszközei  elégtelenségéről,  meggyőzte,  hogy  ilyen  úton 
nem  tudja  feltartóztatni  az  ellenzéki  szellem  terjedését. 
A  kényszerűség  rávezette,  hogy  megfogadja  József  intel- 
mét, mert  a  politikai  perek  következményei  megmutatták, 
hogy  ilyen  módszerrel  csak  újabb  izgalmat  hoz  a  közéletbe, 
ellenben  megfélemlíteni  nem  tudja  a  liberalizmus  útjára 
tért  ellenzéket. 

Űj  mesgyén  kellett  tehát  elindulni,  de  új  vágányokra, 
új  eszmék  kidolgozására  hiányzott  minden  képesség  a 
kormányból.  Pedig  a  magyar  fejlődés  sok  tekintetben  más- 
ként alakulhatott  volna,  ha  a  vezető  körök  védőszárnyuk 
alá  veszik  a  kibontakozó  reformszellemet.  A  megismerés 
feltételei  nem  hiányoztak  ;  Metternich  hidegebb,  elméletibb 
géniusza  eljutott  ugyanarra  a  következtetésre,  amelyet 
Széchenyi  lángesze  egy  évtized  előtt  kitermelt.  Mindketten 
azt  vallották,  hogy  a  kormány  támogatása  vagy  legalább 
jóindulatú  elnézése  nélkül  a  magyar  nemzeti  reform  tétova 
lépteket  fog  tenni,  mert  nem  lesz  elég  erkölcsi  ereje  nem- 
zeti programmja  megvalósítására  két  veszélyes  ellenfél,  a 
kormány  és  a  felébredt  kisebbségek  ellenében,  de  nem  lesz 
ereje  az  ország  anyagi  virágzásának  és  műveltségének  eme- 

lésére  sem,  ha  a  monarchiának  pénzügyileg  erősebb  fele,. 
az  osztrák  gazdasági  élet,  az  uralkodó  közvetítésével  nem 
támogatja  a  kifejlő  társadalmi  mozgalmakat.  A  tények 
vizsgálata  azonban  arra  a  megdöbbentő  eredménjTe  vezet, 
hogy  a  kormány  minden  jóakarata  mellett  sem  volt  már 
alkalmas  az  irányítás  szerepének  betöltésére  ;  tanácsko- 
zott cselekvés  helyett,  lamentált  és  nem  buzdított,  taszít- 
tatott és  nem  vezetett.  Eszméi  még  olyankor  is  eredmény- 
telenségre voltak  ítélve,  ha  kedvezó'bb  viszonyok  között 
igazán  gyümölcsözők  lehettek  volna,  mert  már  születésük 
pillanatában  túlhaladt  rajtuk  a  magyar  politika  sodró 
folyama. 

A  juste  milieu. 

A  régi  rendszerrel,  a  megkövesedett  ókonzervatizmus- 
sal  való  szakítás  már  akkor  bekövetkezett,  amikor  Pálffy 
Fidélt  eltávolította  helyéről  a  kormán3^  Pálffyt  és  Cziráky 
Antal  Mózes  gróf  országbírót  túlságosan  konzervatíveknek 
tartotta  az  ország,  utódaikat,  a  két  Mailáthot,  a  francia 
politikai  élet  kedvenc  kifejezésével  a  <<juste  miliem)  emberei- 
nek. Ez  a  kifejezés  helyes  is  volt,  főleg  Mailáth  Antal  kan- 
cellár működésére  vonatkozólag.  Kinevezéséhez  nagy  remé- 
nyeket fűztek  Bécsben.  Mailáth  tapintatát  és  okosságát 
dicséri,  hogy  kitűnő  viszonyt  teremtett  a  köztiszteletben 
álló  nádorral.  Eeviczky  kancellársága  alatt  a  nádor  állandó 
támadásoknak,  intrikáknak  volt  kitéve,  tekintélye  Bécs- 
ben csökkent,  viszont  Mailáth  minden  lényegesebb  kér- 
désben kikérte  a  tapasztalt  főherceg  tanácsát,  s  nem  ma- 
radt meg  az  udvarias  formánál,  hanem  ezeknek  a  magas 
helyről  jött  sugalmazásoknak  iparkodott  érvényt  is  sze- 
rezni. A  szellem  enyhébb,  békülékenyebb  lett.  József  erő- 
teljes fellépéssel  kieszközölte  Lajos  főhercegnél  az  amnesz- 
tiát a  politikai  elítéltek  számára,  Mailáth  pedig,  sok  tapin- 
tattal, de  határozottan  megkívánta  a  kormány  tagjaitól, 
hogy  a  magyar  közélet  vezető  ellenzéki  embereit  ne  tekint- 
sék gonosztevőknek,  mint  Sedlnitzky  szerette  jellemezni 
őket.  A  mélyreható  roppant  változását  mutatja,  hogy  1837- 
ben,  Kossuth  elfogatásakor,  Metternich  bizalmasa  még  szo- 

morú  szívvel  győződött  meg  róla,  hogy  terhelő  adatok 
hiányában  nem  lehet  Deák  Ferencet  is  bebörtönözni ;  két 
évvel  később  Mailáth  már  megkívánta,  hogy  az  állam- 
kancellár fogadja  udvariasan  a  Bécsen  át  utazó  Deákot  s 
iparkodjék  meggyőzni  a  kormány  alkotmányos  felfogásáról 
és  a  korszerű  reformok  iránti  rokonszenvéről.  Megfélemlítés 
helyett  meggyőzés,  alaposabb  előkészítés  volt  az  új  kan- 
cellárnak, mint  a  kormány  hivatalos  tanácsadójának  az 
elve  ;  értelmes  és  jóindulatú  követeket  akart  választatni, 
fenyegetés  helyett  jutalmazni  és  kitüntetni,  a  lelkeket  jó- 
akarat mutatásával  megnyerni. 

A  pozitív  reformok  korszakának  kezdete  a  kormány 
részéről  ugyancsak  Mailáth  Antal  nevéhez  fűződik.  Fen- 
tebb ismertetett  kormány programmjában  az  ország  bajai- 
nak, a  társadalom  kóros  tüneteinek  felismerése  jelentette 
a  legnagyobb  értéket,  ö  mutatott  rá  első  ízben  nagy  rend- 
szerességgel a  megyei  igazgatás  bajaira,  —  egyes  jelensé- 
gekre már  mások  is  felhívták  volt  a  kormány  figyelmét  — 
sok  műveletlen  nemes  befolyásoltatására  a  hangos  ifjú- 
ság részéről,  a  szegényebb  nemesség  radikalizálódására,  a 
meggondolatlan  követutasítások  kidolgozására  és  közlésére 
más  megyékkel,  aminek  eredménye  az  lett,  hogy  a  szerves 
reformok  farija  háttérbe  szór  alt  a  lármás  ellenzék  és  a  kül- 
földről behozott,  rosszul  megemésztett  tanok  hívei  mö- 
gött. Ezzel  lekötötte  álláspontját  a  mellett,  hogy  a  megyék 
vezetésébe  bele  kell  nyúlnia  a  kormánynak  és  nem  az  ókon- 
zervatíveket, hanem  a  szerves  haladás  embereit  kell  támo- 
gatnia, ö  képviseli  tehát  legfelsőbb  helyen  első  ízben  a 
haladó  konzervatív  politikát,  a  fiatal  konzervatívek  elveit, 
akiktől  azonban  elválik  a  módszer  meghatározásánál,  ö  is 
erőteljes  főispánokra  gondol,  de  nem  adminisztrátor-rend- 
szer útján  óhajtja  az  új  rendszert  megvalósítani,  hanem  a 
megüresedések  alkalmával,  feltűnés  nélkül  kívánja  a  cse- 
rét végrehajtani ;  tapintatosabb  tehát,  mint  ifjabb  elv- 
barátai. 

Széchenyi  után  ugyancsak  Mailáth  az  első,  aki  a  fiatal 
konzervatívekkel  egyidejűleg  a  társadalom  bajaira  és  a  gyó- 
gyítás módjaira  rámutat,  így  a  birtokos  nemesség  eladóso- 

dására  olcsó  hitel  hiányában,  a  parasztnemesség  kétségbe- 
esett életküzdelmére  és  a  polgárság  politikai  állásának 
tarthatatlanságára.  Nem  kerüli  el  figyelmét  a  kormány 
törekvéseinek  kilátástalansága,  sem  az  országgyűlés  ősi 
berendezésének  elavultsága  a  kormány  képviseletének  és 
irányító  befolyásának  tökéletes  hiánya  miatt,  azért  rend- 
szeres, mélyreható  előkészítést  sürget,  a  tárgyak  előzetes 
megállapítását,  az  eljárási  mód  megfontolását,  agitációt, 
a  közvélemény  megnyerését. 

Minden  jel  arra  mutat,  hogy  Mailáth  helyesen  látta 
meg  a  magyar  közélet  szükségleteit,  helyesen  ítélte  meg  a 
társadalom  nyugtalanságának  okait.  Gondolatai  nem  tűn- 
tek el  többé  a  régi  rendszer  kormánypolitikájából,  mert 
rajtuk  keresztül  találta  meg  végre  a  kormány  az  annyira 
szükséges  összeköttetését  a  magyar  élettel.  Utána  a  fiatal 
konzervatívek  sem  tudtak  többé  sok  újat  tanácsolni ;  évek- 
múlva  ők  is  azzal  okolják  meg  a  saját  reformprogrammju- 
kat  s  követelik  a  gazdasági  reformot,  hogy  az  anyagi  nehéz- 
ségek ébresztették  fel  a  magyar  nemességben  az  ellenzéki 
szellemet  s  a  földbirtok  megsegítését  nyilvánították  a 
a  magyar  politikai  élet  leghathatósabb  gyógyszerének. 

Nem  lehetett  kétséges,  hogy  a  kormány  állása,  az  egész 
rendszer,  a  magyar  autonómiák  állásával  áll  vagy  bukik. 
Nem  Mailáth  és  az  általa  kezdeményezett  juste  milieu- 
politika  hibája  volt,  ha  a  reformokat  mégis  az  ellenzéknek 
kellett  megvalósítania,  ha  takarékot  s  annyi  más  intéz- 
ményt az  ellenzéki  izgatás  és  irányítás  teremtett  meg,  míg 
a  kormány  csak  arra  az  utólagos,  elégikus  megállapításra 
szorítkozott,  hogy  ismét  megkérdezése  nélkül  történt  egy 
hatáskörébe  tartozó  ügy  elintézése.  A  megyék  erőteljes 
vezetése  is  évekig  váratott  még  magára,  amikor  az  ellen- 
zéki szellem  megizmosodott  öntudata  már  úgyis  kérdésessé 
tette  az  eredményt.  A  magyarországi  reform  sorsának  ez  a 
váratlan  alakulása,  többek  között  egy  hihetetlennek  látszó 
okra  vezethető  vissza  :  Mailáth  javaslata,  a  « juste  milieu* 
részletes  programmja,  közel  három  évig  feküdt  elintézet- 
lenül a  magyar  ügyeket  tárgyaló  államértekezletnél,  mert 
egy  rokontárgyú  iratcsomót  a  referens  nem  tudott  meg- 

találni.   Az  ilyen  bürokratikus   szellem  ellen  tehetetlen 
volt  a  józan  ész  és  a  jóakarat. 

Talán  sohasem  kapott  előbb  a  kormány  annyi  jó  taná- 
csot, annyi  buzdítást  Magyarországból,  mint  a  forradal- 
mat megeló'ző  7 — 8  évben.  1842  elején  a  nádor  figyelmez- 
tette, hogy  használja  ki  az  utolsó  országgyűlés  által  kel- 
tett jó  hangulatot  és  feléledő  bizalmat,  igyekezzék  kormá- 
nyozni, ne  engedje,  hogy  a  közjogi  és  magánjogi  termé- 
szetű változások  megkérdezése  nélkül  jöjjenek  létre.  Cso- 
dálkozással lehet  beadványából  kiolvasni,  hogy  még  ezek- 
ben a  sorsdöntő  időkben  sem  volt  senkisem  tájékozva  a 
bécsi  központ  szándékai  és  kívánságai  felől.  Valóban  soha 
többé  vissza  nem  térő  pillanat  volt  az,  amikor  a  magyar 
élet  csak  tapogatódzva  nyúlt  még  az  önsegély  fegyveréhez 
és  sok  mulasztást  jóvá  lehetett  volna  tenni.  Legalább  azt 
kellett  volna  megszívlelnie  a  kormánynak,  amit  József 
pillanatnyilag  várt  tőle  :  rendszert  kellett  volna  kidolgoz- 
nia magyarországi  politikájára  és  azt  közölni  a  hatóságok- 
kal, valamint  befolyásos  híveivel,  meggyorsítani  a  meg- 
bénult közigazgatást,  Magyarországot  a  vasútépítés  eszkö- 
zeivel közelebb  hozni  a  birodalom  többi  részéhez  és  ekként 
erősíteni  az  összetartozás  érzését,  végül  nem  tűrni,  hogy  a 
veszélyes  időkben  a  megyék  hónapokon  át  főispáni  vezetés 
nélkül  maradjanak.  Bécsben  lelkesedéssel  fogadták  József 
figyelmeztetéseit ;  megállapították,  hogy  Magyarországon 
valóban  nem  kormányoztak,  vagy  csak  rapszodikusan,  s 
meg  is  indultak  a  végtelen  tanácskozások,  de  a  tettek 
magaslatáig  ismét  nem  emelkedett  fel  a  kormány.  Egy 
«szűkkörű»  és  titkos  értekezleten  Metternich  felolvasott 
egy  hosszú  emlékiratot,  ezután  —  ugyancsak  hosszasan  — 
kifejtette,  hogy  a  magyarországi  viszonyok  tarthatatlanok, 
hogy  a  törvényhozás,  közigazgatás  és  ítélkezés  szerves  ele- 
mei félretolat  ak,  tehát  a  királynak  végre  konzervatív 
szellemben  kezébe  kell  vennie  a  vezetést.  Metternich  gon- 
dolatmenetén félreismerhetetlen  a  magyar  konzervatívek 
hatása,  talán  Mailáthé,  Dessewffy  Aurélé  vagy  más  ifjabb 
politikusé,  de  termékeny  programmra  még  ekkor  sem  gon- 
dolt —  mint  az  előzőkben  ismertetett  javaslataiból  is  ki- 

tűnik.  Köteteknél  világosabban  igazolja  a  kormány  tehe- 
tetlenségét, ami  az  államkancellár  hosszas  előadása  után 
történt.  A  «szűkkörű  és  titkos»  értekezlet  tagjai  hozzászó- 
lás nélkül  végighallgatták  Metternich  terjengős  beszédét, 
s  azután  szétoszlottak  azzal,  hogy  a  legközelebbi  ülésig 
gondolkozni  fognak  a  hallottakról.  Olyan  időkben  történt 
mindez,  amikor  úgyszólván  hétről  hétre  érkeztek  jelenté- 
sek, hol  egyik,  hol  másik  megye  törvénytelen  határozatairól, 
Bécsben  pedig  mindenre  méltatlankodással  és  elméleti 
fejtegetésekkel  feleltek,  pedig  az  új  országgyűlés  megnyi- 
tása már  úgyszólván  küszöbön  állt. 

A  «juste  milieu»  hívei  a  sok  csalódás  ellenére  sem  késtek 
javaslataikat  mindig  érettebb  és  rendszeresebb  formában 
terjeszteni  a  kormány  elé.  Sajnos,  nem  lehet  meghatározni 
a  szerzőjét  annak  a  sok  elmeéllel  megírt  memorandumnak, 
amelynek  a  gondolatmenete  kimutathatólag  nagy  hatást 
tett  Metternichre.  Feltehetőleg  az  új  konzervatívok  köré- 
ben, Apponyi  Györgyben,  Szécsen  Antalban  vagy  Jósika 
Samuban  kell  keresni  a  bátor  és  okos  írót.  Sok  értékes 
eszme  valósult  meg  javaslataiból,  így  a  főispáni  jogkör 
kiaknázása  a  rendszer  érdekében,  de  szinte  még  értéke- 
sebbek a  papíron  maradt  elvek,  nevezetesen  a  törvény- 
hozás reformjára  vonatkozók.  Mennyi  igazság  volt  meg- 
jegyzéseiben, mennyire  a  magyar  konzervatívek  vox 
populi-ját  fejezte  ki  az  országgyűlés  szervezetéről  mondott 
kritikája,  mennyire  észszerűtlen  volt,  hogy  a  törvényhozás 
a  kötő  erejű  követutasítások  következtében  tulajdon- 
képpen 52  megye  végrehajtó  szervévé  lett ;  mennyi  okos- 
ság nyilvánult  abban  a  kívánságban,  hogy  a  követeket 
több  országgyűlésre  válasszák,  szabad  szavazati  joggal  s 
szüntessék  meg  megyék  visszahívási  jogát ;  mennyire 
megszilárdította  volna  a  kormány  állását  az  országgyűlé- 
seken, ha  biztosítani  tudja  a  polgárság  és  a  káptalanok 
szavazati  jogát,  ha  a  kerületi  ülések  helyett  áttér  a  parla- 
menti bizottságok  rendszerére  s  megakadályozza  az  ifjúság 
terrorját.  A  gondolatok  nagy  részenem  volt  új,  nem  is  elő- 
ször került  a  kormány  elé,  mégis  hatniok  kellett  világos- 
ságukkal és  rendszerességükkel.  Sokáig  kísértenek  a  még 

bécsi  államférfiak  véleményezéseiben,  de  nem  valósulnak 
meg,  bár  az  ellenzék  ellenállásával  sem  kellett  a  kísérlet- 
nél számolni. 

Az  1843 — 44-i  országgyűlés  hatása  a  kormány  folitikájára. 

Két-három  évi  megfeszített  munka  eredményeként  a 
«juste  milieu»  emberei  annyit  mégis  elértek,  hogy  a  kor- 
mány, kilépve  terméketlen  negatív  állásából,  elfogadta 
reformprogrammjukat.  Roppant  haladás  a  tíz  évvel  előbbi 
állapotokhoz  képest.  A  két  Mailáth,  a  kancellár  és  az  ország- 
bíró, együttesen  dolgozta  ki  az  1843-i  országgyűlés  szá- 
mára azt  az  értékes  munkatervet,  amelyet  Metternich 
«gyönyörrel  olvasott)),  Hartig  és  Kübeck  pedig  rendszeres 
alakba  öntött.  Azonban  az  eszmék  erejében  mégsem  bíztak 
eléggé  a  kormány  köreiben,  s  most  már  másodízben  folya- 
modtak a  korrupció  kétélű  fegyveréhez,  főleg  a  szegé- 
nyebb mágnások  megvételéhez,  azzal  nyugtatva  meg  lelki- 
ismeretüket, hogy  az  ellenzék  is  ilyen  eszközökkel  dolgozik. 

Az  ellenzék  volt  az  úr  az  országgyűlésen.  A  rendek 
elutasítón  ellenséges  magatartása  mérhetetlen  csaló- 
dást okozott  mindazokban,  akik  még  bizakodtak  a  ked- 
vező fordulatban.  Metternich,  aki  valóban  nagy  jóakarat- 
tal készítette  elő  a  reformok  ügyét,  egy  időre  elvesztette 
minden  bátorságát.  Különösen  az  hatott  reá  kínosan,  hogy 
a  külföldi  újságok  alig  titkolt  kárörömmel  írtak  az  ifjúság 
kihágásairól,  mint  a  rendszer  gyengeségének  jeleiről.  Két- 
ségtelenül ekkor  keletkezett  az  a  meggyőződése,  hogy  immár 
a  monarchia  hatalmi  állása  és  tekintélye  követeli  a  rend 
és  nyugalom  helyreállítását.  Főleg  a  nemzetiségi  és  a  vallási 
küzdelmeknek,  mint  a  külföld  érdeklődését  különösebb 
mértékben  lekötő  anyagnak,  gyökeres  elintézését  sürgette 
erőteljes  és  következetes  politika  segélyével.  Volt  ebbŐl 
nyeresége  a  magyar  ügynek  is,  mert  a  vegyes  házasságok- 
nak sok  vitát  felidéző  kérdése,  valamint  a  magyar  állam- 
nyelv kérdése  is  kielégítő  elintézést  nyert,  viszont  a  horvát- 
országi pánszlávizmus  is  bizonyos  fokú  rehabilitálásban 
részesült,  éppen  elvi  ellenségének,  Metternichnek  javas» 
lat  ára; 

Kolowrat  kárörömmel  állapította  meg  a  magyarországi 
politika  sikertelenségét,  egyúttal  vetélytársa  kudarcát,  aki 
bizonyára  nem  ok  nélkül  iparkodott  legalább  ezen  a  téren 
kiragadni  a  vezető  irányítást  szláv  rokonszenvéről  ismert 
ellensége  kezéből.  Szigorúbb,  de  helyesebb  kritikát  az  utó- 
kor történetírója  sem  tud  papírra  vetni,  mint  a  belügy- 
miniszter tette  1844-ben,  világos  vágással  az  államkancel- 
lár ellen :  Növekednie  kell  Magyarországon  a  zavarnak, 
ha  éveken  át  nem  kormányozzák  ;  írnak,  —  célzás  Metter- 
nich számtalan  terjengős  memorandumára  —  megbízást 
adnak,  de  nem  hajtják  végre,  tárgyalnak,  de  nem  csele- 
kednek ;  csupán  azon  iparkodnak,  hogy  az  országgyűlést, 
ha  engedmények  árán  is,  befejezzék  s  ekként  újabb  három 
évig,  az  újabb  országgj^űlésig,  nyugton  lehessenek  ;  a  leg- 
kisebb tartománynak  is  zavaros  állapotok  közé  kell  jutni 
ilyen  vezetés  mellett ;  «Magyarországot  kormányozni  kell», 
az  állandó  jelszó  :  adja  Isten,  hogy  ez  mihamarább  megtör- 
ténjék. Kolowrat  kétségtelenül  szívesen  látta  volna,  ha  az 
országgyűlést  eredmény  nélkül  szét  kell  küldeni  s  a  hely- 
zet a  szakításig  kiélesedik  ;  Metternich  azonban  jóakaratú 
türelemmel  tovább  kísérletezett,  s  1844  júliusában  újabb, 
Mailáth  Antal  kancellárból,  Szögyény  László  udvari  taná- 
csosból és  Jósika  Samuból  álló  bizottságnak  adatott  meg- 
bízást, hogy  lehetőleg  rövid  időn  belül  dolgozzon  ki  ter- 
vezetet a  Magyarországon  követendő  kormányzási  rend- 
szer számára. 

A  fiatal  konzervativek  előtérbe  nyomulása.  A  rendszer  át- 
térése a  'pártfolitikai  alapra. 

Első  ízben  jutottak  ez  alkalommal  a  fiatal  konzerva- 
tivek hivatalosan  is  irányító  szerephez,  kitűnő  párthívük, 
Jósika  Samu  személyében. 

Az  úgynevezett  adminisztrátor-rendszer  létrejötté- 
nek ismerete  sok  tekintetben  fokozott  jelentőséget  ad  a 
régi  régime  ez  utolsó  nagyszabású  kísérletének,  amelh'el 
tekintélyét  Magyarországon  helyre  akarta  állítani.  A  ma- 
gyar tagokból  álló  bizottság  által  1844.  szeptember  10-én 
líjdolgozott    kormánvzati    és    közigazgatási    elvek    közül 

csak  a  kisebbik  rósz  valósult  meg,  az  sem  kifogástalanul, 
bár  a  birodalom  és  az  ország  helyzetével  egyaránt  tisztában 
levő,  mélyen  gondolkodó  konzervatív  körök  kívánságai- 
nak voltak  kifejezései,  az  öregebb,  tapasztaltabb  nemze- 
déké éppúgy,  mint  a  tettrevágyó  fiatalságé  ;  a  kancellár 
ugyanúgy  gondolkodhatott,  mint  a  nádor  és  az  ország- 
bíró, vagy  Szécsen  Antal,  Apponyi  György  és  a  nyugati 
parlamentarizmussal  ismerős  elvbarátaik.  Dessewffy  Aurél 
eszméinek  virágbaborulását  jelentette  az  új  javaslat,  idő- 
szerű konzervatív  reformprogramm  összeállítását,  amely- 
nek számos  eleme  különböző  változatokban  már  évek  óta 
a  kormány  előtt  feküdt.  Ha  volt  némi  igazság  abban  a 
sokat  hangoztatott  kijelentésben,  hogy  az  ország  nagy 
része  a  konzervatív  értelemben  vett  rend  helyreállítására 
vágyakozott,  akkor  az  erkölcsi  jogosultságot  sem  lehet 
elvitatni  a  javaslattól. 

A  magyar  konzervatívek  által  javasolt  reform  sokkal 
szervesebb  és  átfogóbb  volt,  mint  a  törvényhozás  sejt- 
hette, amikor  a  kormány  erélytelensége  és  gyökeres  vál- 
toztatásoktól való  rettegése  végül  nagy  részét  lenyese- 
gette. Összes  elgondolásaik  törvényes  alapon  álltak  s  a 
magyar  viszonyokat  az  európai  szellem  fejlődésének  táv- 
latából bírálták  el,  megmagyarázva  ekként  e  viszonyoknak, 
ha  nem  is  jogosultságát,  de  legalább  az  általánosan  észlel- 
hető mozgalmakkal  való  összefüggését  és  kialakulásuk 
ritmusát.  A  tekintély  elleni  harc,  a  patriarchális  kormány- 
zás elutasítása,  az  önkormányzat  kiterjesztésére  való  tö- 
rekvés, a  történeti  fejlődés  talajának  elhagyása  és  idegen 
elméletek  felkarolása,  az  ifjúság  előretörése,  az  újítási 
vágy,  az  ellenzékieskedésre  való  hajlam,  rosszul  meg- 
emésztett demokratikus  tanok  istenítése,  elégedetlenség 
a  fennállóval :  a  magyar  fejlődésnek  mindezek  a  jelenségei 
a  nagyműveltségű  bizottsági  tagok  szemében  egyben  a 
kor  általános  politikai  tünetei ;  ezért  emelkedik  a  kormány 
küzdelme  ellenükben  elvi,  európai  jelentőségre.  A  hangu- 
latra jellemző  azonban,  hogy  a  két  legbefolyásosabb  ma- 
gyar politikus,  a  nádor  és  a  kancellár,  maguk  is  kételked- 
tek abban,  vájjon  a  rendszer  gyökeres  változása  meg- 

hozhatja-e  a  várt  eredményt,  a  «mulasztási  bűnök»  után. 
Mindketten  alig  leplezett  keserűséggel  mutattak  rá,  hogy 
évekkel  előbb  figyelmeztették  a  kormányt  hasonló  intéz- 
kedések szükségességére,  amikor  az  ellenzéki  szellemnek 
még  nem  volt  olyan  átütő,  minden  akadályt  elsöprő  ereje, 
mint  1844  végén,  azaz  amikor  Magyarország  még  távolról 
sem  érezte  oly  határozottan  anyagi  és  szellemi  téren  való 
elmaradottságát,  gyors  segélyre  való  igényét.  Mintha  azt 
lehetne  véleményükből  kiolvasni,  hogy  maguk  is  meg- 
értik és  jogosultnak  tartják  bizonyos  fokig  az  ellenzék 
működését.  Mivel  azonban  nem  lehetett  kétségük  az  iránt, 
hogy  kormányzás  hiányában  az  ország  csakugyan  anarchia 
felé  halad,  nem  juthatott  eszükbe  a  kormány  fellépésének 
időszerűségét   kétségbevonni. 

Két  jellemző  sajátsága  volt  a  magyar  konzervatívok 
munkálatának  :  rendszeressége,  a  kormányzás  és  a  köz- 
igazgatás minden  terére  való  kiterjeszkedése  s  feladása 
annak  a  régi  elvnek,  hogy  a  kormány  pártokon  felül  áll, 
tehát  pártok  nélkül  kormányozhat.  Ellenkezőleg,  jól  meg- 
szervezett és  felülről  irányított  konzervatív  párt  meg- 
szervezésében vélték  megtalálhatni  azt  az  eszközt,  amely- 
lyel  a  régi  rendszer  esetleg  még  helyreállíthatná  a  tekin- 
télyét. A  Mailáth-féle  bizottság  szerint  is  alulról,  a  közigaz- 
gatási szervek  rendjének  heljTeállításából  kellett  ki- 
indulnia a  változásnak.  A  széleskörű  helyhatósági  jogok 
természetes  ellensúlya  a  király  bizalmi  embere,  a  főispán 
volt,  a  legtöbb  baj  keletkezésének  a  főispánok  hanyagsága 
volt  az  oka.  Tehát  a  vigasztalan  állapotok  megjavítására 
a  bizottság  szerint  az  lett  volna  az  első  lépés,  hogy  a  megye 
legfőbb  ellenőrzője  lakjék  a  székhelyén,  szentelje  magát 
csakis  ennek  a  feladatának,  más  hivatalt  ne  vállaljon, 
elnököljön  személyesen  a  közgyűléseken,  ellenőrizze  a 
megyei  törvényszékek  működését  és  a  pénztárakat,  te- 
kintse meg  az  utakat  és  építkezéseket,  hallgassa  meg  a 
községek  panaszait,  vizsgálja  felül  a  közterhek  elosztását, 
szóval  legyen  a  megyei  közigazgatás  irányítója,  az  elnyo- 
mottak támasza,  a  «jóérzelműek»  központja,  a  megj'ei 
tisztviselők  működésének  ellenőre,  iparkodjék  társadalmi 

úton  is  befolyást  gyakorolni  a  gondjaira  bízottakra,  egye- 
sítse a  megfélemlített  kormány  hű  elemeket,  szálljon  szembe 
a  túlzó  liberális  párt  tizeiméivel,  s  minden  megengedett 
erkölcsi  és  jogi  eszközt  használjon  fel  lojális  többség  meg- 
teremtésére. Felfelé,  a  kormánnyal  szemben,  szintén  ren- 
dezni óhajtotta  a  javaslat  a  főispán  állását  :  az  ő  ajánlá- 
sára adják  a  kitüntetéseket,  a  gyűlésekről  ő  tegyen  alapos 
jelentéseket,  minden  fontos  ügyben  a  kormány  utasítása 
szerint  járjon  el,  a  választásoknál  ugyancsak  igyekezzék 
a  kormány  óhajait  megvalósítani,  s  feleljen  az  adóbehajtá- 
sért és  a  megye  rendes  vezetéséért ;  viszont  a  régi  főispáni 
fizetés  nyolc-tízszeresére  emelkedett  volna,  méltóságukkal 
járó  kiadásaik  fedezésére,  s  csupán  tőlük  és  a  kormánytól 
függő  titkárt  rendeltek  volna  ki  melléjük. 

Íme,  az  adminisztrációs  rendszer  gondolatának  meg- 
születése és  részletes  kifejtése. 

Az  egykorú  közigazgatási  állapotok  mellett  kétségtelenül 
gyökeres  változást  jelentett  ez  a  javaslat.  Jellemző  vonása 
a  főispáni  méltóság  politikai  hivatásának  kidomborítása, 
mert  ezentúl  egy  politikai  pártnak,  a  kormánypártnak  lett 
volna  szervezője  és  irányítója.  Feltűnő  még,  hogy  a  jövőben 
fokozott  mértékben  lett  volna  köteles  a  társadalmi  kérdések- 
kel foglalkozni,  —  olyan  kívánság  ez,  mely  Ferenc  korában 
is  ismételten  felmerült.  Jellemző,  hogy  az  ugyancsak  Mai- 
láth  kancellár  bevonásával,  Kübeck  és  Hartig  miniszterek- 
ből alakított  felülvizsgáló  bizottság  milyen  éles  szemmel 
vette  észre  a  főispáni  méltóság  állásában  beállott  válto- 
zást, a  közjogi  méltóságtól  a  hivatalnoki  jelleg  felé  való 
eltolódást,  ök  már  a  kormány  érdekében  valónak  tartot- 
ták, hogy  a  főispánok  minden  tekintetben  rendes  hivatal- 
nokoknak legyenek  tekinthetők,  minél  szorosabb  függésbe 
kerüljenek  a  kormánytól,  viszont  kapják  meg  a  hivatal- 
nokok jogait  is,  így  mindenekelőtt  a  nyugdíjra  való  igényt. 
Ekként  a  megyei  élet  minden  nyilvánulása,  minden  társa- 
dalmi osztály  a  kormány  és  megbízható,  felülről  irányított 
képviselőjének  befolyása  alá  került  volna.  ElsŐ  lépés  a 
modern  magyar  közigazgatás  kiépítésére. 

A  magyar  közigazgatás  másik  különlegessége,  amellyel 

a  bizottság  foglalkozott,  a  helytartótanács  helyzete  volt. 
Lehetetlennek  tartotta  a  helyhatósági  igazgatásnak  ren- 
des vágányba  terelését  mindaddig,  amíg  felügyeleti  ható- 
ságának úgyszólván  semmi  tekintélye  nem  volt.  Eégi 
panaszt  kívántak  a  magyar  konzervatívek  orvosolni  ez- 
irányú  javaslataikkal,  amelyek  közül  a  legfontosabb  az 
volt,  hogy  a  helytartótanács  ruháztassék  fel  bizonyos  körű 
intézkedési  joggal,  s  ne  kelljen  utasítást  kérnie  a  kevésbbé 
fontos  ügyekben.  Egy  másik  politikai  jellegű  javaslat  a 
pártpolitikának  a  közigazgatással  való  kapcsolatát  volt 
hivatva  kiépíteni :  néhány  tehetséges  tanácsos  foglalkoz- 
zék a  főispáni  jelentésekkel,  tartson  fenn  személyes  össze- 
köttetést a  konzerv atívekkel,  sajtón  és  megyei  jegyzó'- 
köny veken  keresztül  figyelje  meg  az  ország  hangulatát 
s  megbízható  emberekkel  lépjen  összeköttetésbe  a  kor- 
mány hű  többség  megteremtése  végett ;  ez  a  néhány  ember 
vigyázott  volna  a  kormányintézkedések  végrehajtására 
és  intézte  volna  az  ellenzéki  mozgalmak  megbénítását. 
Ekként  tartották  a  magyar  konzervatívek  elérhetőnek, 
hogy  a  megyétől  a  helytartótanácsig,  innen  a  kancelláriáig 
és  a  központi  kormányig  szerves  összeköttetés  épüljön 
ki.  Javaslatuk  jelentőségét  még  fokozta,  hogy  elgondolá- 
suk szerint  a  már  említett  tanácsosok  a  kormányt  is  figyel- 
meztették volna  a  nemzet  kívánságaira  s  ők  adták  volna 
meg  a  szükséges  anyagot  és  szempontokat,  az  ország  han- 
gulatának ismeretében,  az  országgyűlések  előkészítésere. 
Nem  kevésbbé  fontos  lett  volna  a  kancellária  reformja, 
hiszen  ez  nemcsak  a  legmagasabb  közigazgatási  hatóság 
volt,  hanem  az  egyetlen  hivatalos  magyar  politikai  szerv 
is,  azzal  a  hivatással,  hogy  a  kormány  politikáját  eszmék- 
kel ellássa  és  útjait  előkészítse.  Azonban  már  a  szervezete 
miatt  sem  tudta  mind  ezeket  a  feladatokat  elvégezni.  Az 
osztrák  rendszertől  pártolt  kollegiális  szervezet  volt  az, 
amely  minden  ügyet  csak  a  plénuraban  engedett  elintézni, 
s  amelynek  nehézkességét  és  tehetetlenségét  később  Hartig 
is  ostorozta  a  forradalom  geneziséről  írott  könyvében.  A 
kancellária  így  elsatnyult,  aktákat  intézett,  de  nem  kor- 
mányzott, s  gyökeres  változás  csak  a  politikai  és  a  kö^- 

igazgatási  természetű  ügyek  különválasztásától  volt  remél- 
hető. Méltóságánál  fogva  a  kancellár  közvetítő  szerepre 
volt  hivatva  az  ország  és  a  központi  kormányszervek 
között,  tehát  meg  kellett  adni  neki  az  eszközöket,  hogy 
feladatát  csakugyan  el  tudja  végezni.  A  bizottság  elképze- 
lése szerint  a  helytartótanács,  a  főispánok  és  a  kamarai 
tisztviselők  jelentései  a  kancellária  elnökségéhez  futottak 
volna  be,  hogy  világos  képet  szolgáltassanak  Magyarország 
állapotáról,  a  kancellár  pedig  az  állami  ügyek  ismeretébe 
bevonta  volna  a  megfelelő  egyéneket  is :  egy  második 
alkancellár  alatt  két-három  tanácsosból  álló  bizottságot 
szervezett  volna  a  politicum  intézésére.  Ez  a  második  al- 
kancellári  állás  tulajdonképpen  nem  is  lett  volna  szerves 
része  a  reformnak,  hanem  pillanatnyi  szükségből  fakadt 
a  gondolata;  a  kormány  ugyanis  energiátlannak  tartotta 
Mailáth  Antalt,  működésétől  nem  sokat  várt,  tehát  az 
adott  helyzetben  a  második  alkancellár  lett  volna  a  leg- 
fontosabb politikai  vezetésre  hivatott  tagja  a  kancelláriá- 
nak, a  főnökével  vetélkedő  hatalom  birtokosa.  A  Kübeck- 
Hartig  bizottság  titkos  megjegyzése  szerint,  amelyről 
Mailáthnak  érthető  okokból  nem  volt  szabad  tudomást 
vennie,  ha  a  kancellár  egy  úton  akar  haladni  az  alkancel- 
lárral,  jó  ;  ha  nem  teszi,  át  kell  engednie  az  országgyűlé- 
sek vezetését.  A  második  alkancellár  tudvalevőleg  Apponyi 
György  lett,  aki  a  tervbe  vett  szűkebb  bizottságot  is  meg- 
alakította. Ilymódon  a  fiatal  konzervatívek  kezükbe  vet- 
ték a  magyar  politikai  élet  vezetését. 

A  Mailáth — Szögyény — Jósika-bizottság  egyéb  javas- 
latai sem  voltak  újabb  keletűek,  mint  a  fentebb  vázolt 
közigazgatási  reformterv,  de  szintén  rendszeres  és  hatá- 
rozott alakot  öltöttek.  A  hivatalnoki  kart  —  a  kamara 
pénzügyi  tisztviselőinek  kiterjedt  hálózatáról  volt  szó  — 
utasíttatni  kívánták,  hogy  támogassák  a  főispánokat,  s  ha 
ellenzéki  szellemben  lépnek  fel,  szigorú  büntetésben  része- 
süljenek, sőt  veszítsék  el  állásukat.  A  pártpolitika  irgal- 
matlanságának  elsŐ  megnyilatkozása,  amelyhez  a  régi  rend- 
szerből csak  Ferenc  egyes  brutális  nyilatkozatai  hasonlít- 
hatók! Javasolták  továbbá  ők  is  a  katolikus  klérus  fel- 

szólítását  a  kormány  támogatására  ;  közreműködését  nél- 
külözhetetlenné tette  az  a  meggondolás,  hogy  a  reformok 
bizonyos    csoportját    csak    az    országgyűlés    konzervatív 
többségének    segélyével    lehetett    megvalósítani.    Sürgős 
feladatnak  nyilvánították  a  megbízható  és  zárt  konzer- 
vatív többség  megteremtését  az  országgyűléseken,  a  tör- 
vényjavaslatok körültekintő  és  pontos  előkészítését  a  kor- 
mány részéről,  s  végül  a  tárgyalások  rendjének  és  méltó- 
ságának biztosítását.  A  követválasztások  befolyásolására 
már  egészen  modern  parlamentáris  rendszerre  emlékeztető 
eszközöket  jelölt  meg  a  bizottság  :  a  követek  személyére 
nézve  a  főispán  megállapodott  volna  a  helytartótanáccsal 
és  a  kancellária  elnöki  bizottságával,  de  egyúttal  tárgyalt 
volna  tehetős  és  «áldozatrakész»  magánosokkal  is,  sőt,  ha 
a  papság  és  a  konzervatívek  ereje  kevésnek  bizonyult,  a 
kormány  is  hozott  volna  áldozatokat  a  «destruktív  ele- 
mek pártjának»  visszaszorítására.  A  választási  pártkassza 
gondolatával  nem  elégedett  meg  a  bizottság  ;  megkívánta, 
hogy  a  főispán  és  a  konzervatívek  a  követutasítás  kidolgo- 
zásánál is  érvényesítsék  befolyásukat,  s  a  kormánypárt 
zárt  sorokban  tartson  össze,  nehogy  az  országgyűlés  tar- 
tama alatt  meglepetés  érje  a  követek  visszahívásával  vagy 
pótutasítások  adásával.  A  felső  táblán    a  kormány  gon- 
doskodott volna  a  többség  megtartásáról,  ugyancsak  a 
parlamentarizmus  akkori  és  későbbi  gyakorlatából  isme- 
retes eszközökkel,  «buzdítással»,  bárósítással  stb.  A  kor- 
mány feladata  lett  volna  az  országgyűlések  programmjá- 
nak,  valamint  a  taktikának  és  a  törvényjavaslatoknak 
részletes  kidolgozása,  a  helytartótanács,  a  kancellária  és 
egyes  méltóságok  tanácsainak  alapulvételével ;  a  kidolgo- 
zott törvényjavaslatokat  azután   t illek  alakjában  közölte 
volna  a  törvényhozással.  Ezen  a  téren  nem  kellett  tartani 
az  ellenzék  részéről  sem  komoly  ellenállástól.  Régi  kíván- 
ság megismétlése  volt  továbbá,  hogy  a  kormány  avassa  be  a 
méltóságviselőket  és  befolyásos  híveit  a  terveibe,  mert  csak 
ekként  lehetett  pártot  szervezni  s  a  konzervatív  többség 
segítségével  megfelelő  tárgyalási  rendet  kidolgozni.  Rokon- 
szenves vonás  a  bizottság  munlíálatában,  hogy  —  eltekintve 

a  fejedelem  szolgáinak  tekintett  hivatalnokoktól  —  nem 
elnyomó  rendszabályok  útján,  a  szabad  meggyőződós 
rovására,  óhajtotta  a  kormány  pártját  megszervezni  és 
erőhöz  juttatni,  hanem  az  erkölcsi  rokonszenv  és  bizalom 
felkeltésével.  E  bizalom  és  rokonszenv  nevében  követelte 
a  pozitív  reformokat,  az  ország  anyagi  és  szellemi  jólété- 
nek emelését,  a  kereskedelem  fejlesztését,  a  földbirtok 
ügyének  rendezését,  a  jótékony  intézmények  támogatását 
és  iskolák  emelését,  —  valamennyi  régi  kívánsága  a  refor- 
mer konzervatíveknek. 

Mailáth  Antal,  Szögyény  és  Jósika  Sámuel  hatalmas 
emlékirata  nemcsak  azért  érdemelte  meg  a  részletes  ismer- 
tetést, mert  a  reformkorszaknak  legalaposabb,  legszerve- 
sebb,  a  magyar  viszonyokból  kinőtt  reformprogrammját 
tartalmazza,  hanem  azért  is,  mert  a  kormány  reformáló 
működése  a  forradalomig  ennek  alapján  indult  meg.  Olva- 
sása közben  lesz  tudatossá,  milyen  mérhetetlen  mulasz- 
tásokat követett  el  Ferenc  korszaka  s  az  államértekezlet, 
de  az  is  tudatossá  lesz  egyben,  hogy  milyen  időszerűtlen 
volt  a  magyarországi  kormányzás  és  közigazgatás  egész 
épülete.  Ebben  a  memorandumban  benne  van  mindaz, 
amit  régóta  javasoltak  jóakarattal  a  kormánynak,  mindaz, 
aminek  végrehajtását  a  tizenkettedik  órában  elvárták 
tőle.  A  pártpolitika  bevonulása  a  közéletbe  modern  jelen- 
ség volt,  ellenkezett  a  monarchia  kormányzatának  hagyo- 
mányaival, de  minden  belátó  ember  tisztában  lehetett 
vele,  hogy  a  régi  patriarchális  módszerekkel,  a  pártokon 
felülemelkedve,  csak  erőteljes  abszolutizmus  tudott  volna 
bármit  alkotni  és  a  nyugalom  helyreállításáról  gondos- 
kodni, ilyen  kísérlethez  pedig  a  forradalom  előtt  nem  volt  a 
kormánynak  sem  ereje,  sem  kedve.  A  változott  viszonyok- 
nak megfelelően  számos  életképes  javaslat  van  a  memo- 
randumban, így  a  törvényhezásnak  a  nyugateurópai  par- 
lamentarizmushoz való  alkalmazása,  ha  a  főbb  elvekben, 
a  népfelség  elismerésében  és  a  felelősség  kérdésében,  nem 
is  engedhetett  a  rendszer. 

Tévedés  volna  azt  hinni,  hogy  a  konzervatív  javaslatok 
megvalósulása  a  rendszer  életét  jelentékenyen  meghosz- 

szabbítja,  de  reményt  nyújtott  volna  a  nyugodtabb, 
gyümölcsözőbb  munkára,  s  az  idő  haladásával  a  meg- 
rázkódtatás nélküli  átalakulásra.  Mindenesetre  egyike  az 
1848  előtti  Magyarország  legértékesebb  szellemi  meg- 
nyilatkozásainak, a  magyar  politikai  érettség  legszebb 
jeleinek.  A  kormány  szerencsétlensége  volt,  hogy  a  magyar 
részről  kapott  tanácsok  megvalósítására  alkatánál  fogva 
nem  volt  meg  a  képessége.  Helyesen  ismerte  fel  ezt  Har- 
tig,  amikor  kiemelte,  hogy  a  kormánynak  mindenekelőtt 
jó  végrehajtó  szervekre  volt  szüksége,  s  mikor  nála  szo- 
katlan kesernyésséggel  rámutatott,  hogy  a  javaslat  sok 
részletmunkától  megszabadítaná  a  kormányzás  közép- 
pontját, de  mit  ér  az,  ha  a  felkerülő  fontos  kérdések  gyors 
és  következetes  elintézéséről  szó  sem  lehet,  mivel  a  sok 
bécsi  szerv,  amely  Magyarország  sorsára  befolyást  gyako- 
rolt, az  államtanács,  az  államértekezlet,  a  magyar — erdélyi 
értekezlet,  a  kabinetiroda  (Kolowrat  dominiuma!)  még 
az  alapelvekre  nézve  sem  ért  egyet.  Gyors  és  erélyes  el- 
határozás a  központban,  összhang  és  akaraterő  a  kormány- 
ban :  a  rendes  kormányzás  mindezen  előfeltételei  hiányoz- 
tak Bécsben.  E  miatt  kellett  eredményteleneknek  marad- 
niok  a  magyar  konzerv atívek  legértékesebb  reformjavas- 
latainak is.  Pedig  nem  csupán  Magyarország  érdeke  kí- 
vánta meg  az  időszerű  reformokat,  hanem  a  birodalom 
jövője  is.  Kübeck,  a  takarékosság  szószólója,  szívesen 
hajlandó  volt  a  végrehajtással  járó  tetemes  kiadásokat 
a  kincstár  nevében  vállalni,  hogy  vége  legyen  a  magyar- 
országi «anarchiának»,  mert  félős  volt,  hogy  az  károsan 
hat  vissza  az  állam  hitelére. 

A  termékeny  reform. 

A  magyar  konzervatívek  reformjavaslatainak  leg- 
nagyobb értéke  egyelőre  abban  állott,  hogy  a  kormánynak 
reményt  nyújtott  a  magyarországi  helyzet  kedvező  alakí- 
tására s  megnövelte  a  konzervatívek  vezetőinek  tekinté- 
lyét a  központban.  Bár  az  1843—44.  évi  országg}'űlés 
szelleme  mély  csalódást  okozott,  s  befejezésekor  a  kormány 
komolyan  tárgyalt  bizonyos  katonai  intézkedésekről  arra 

•  az  esetre,  ha  netán  zavarok  törnének  ki,  még  ebben  a 
megmérgezett  légkörben  is  tovább  folytak  a  termékeny- 
nek ígérkező  eszmecserék  a  bécsi  államférfiak  és  a  magyar 
konzervatívek  között.  A  kormány,  Apponyi  György  figyel- 
meztetésére, iparkodott  jóindulatot  mutatni  a  gazdasági 
természetű  rendi  kívánságok  iránt,  felkarolta  a  földhitel- 
intézet ügyét,  tekintet  nélkül  az  ország  társadalmi  szer- 
kezetéből folyó  nehézségekre,  nem  állott  útjába  a  paraszt- 
ság erkölcsi  emelését  szolgáló  törvénynek,  rendszeresen 
letárgyalta  a  vám-  és  közlekedésügyi  reform  kérdéseit. 
Minden  jel  arra  mutatott,  hogy  a  magyar  politikusok  be- 
vonása a  kormánypolitikába  pezsgő  életet  hoz  az  eltikkadt 
bécsi  berkekbe,  s  a  hosszas  tanácskozások  után  csakugyan 
történni  fog  valami. 

Nyugtalanító  tünetek  is  siettették  a  helyzet  kiérését. 
Mindenekelőtt  a  Védegylet  megalakulásának  erkölcsi  ha- 
tása jóval  felülmúlta  az  anyagi  eredményeit.  Nemcsak 
maga  a  tény,  az  ország  gazdasági  különválására  irányuló 
törekvés  világos  megnyilatkozása  döbbentette  meg  a  kor- 
mányt, hanem  talán  még  inkább  az  Egylet  megalakulásá- 
nak körülményei  :  Pozsonyban,  az  országgyűlés  szék- 
helyén, a  legfőbb  méltóságok  szemeláttára,  nyilvános  ülést 
hirdetett,  nyilvánosan  aláírásokat  gyűjtött,  alakulásra 
elkérte  a  rendek  üléstermét,  jóllehet,  a  fennálló  rend  értel- 
mében felsőbb  engedély  nélkül  nem  is  lett  volna  szabad 
megalakulnia.  A  magyar  hatóságok  világos  kötelesség- 
mulasztást követtek  el,  hiszen  bizalmas  úton  értesültek  az 
egyleti  alapszabályok  természetéről.  Mindebből  a  tanulság 
az  volt,  hogy  gyors  és  erőteljes  közigazgatási  reform  nél- 
kül a  kormány  elvesztette  Magyarországot.  A  felsőbb  uta- 
sításokat valóban  végrehajtó  megbízható  tisztviselőkre 
volt  szüksége,  ezért  ragaszkodott  mindig  határozottabban 
a  főispáni  méltóságnak  hivatalnoki  jellegűvé  alakításához 
s  ezért  nem  törődött  József  nádor  figyelmeztetéseivel.  Még 
Metternichet  is  elragadta  az  alkotási  láz  s  ontotta  a  memo- 
randumokat, hogy  figyelmeztesse  minisztertársait  —  a  sok 
írás  felesleges  voltára.  Az  egyesülési  jog  szigorúbb  kezelé- 
sét s  az  alapszabályok  benyújtása  nélkül  megalakult  egye- 

sületek  elleni  fellépést  rendelte  el  elsősorban  a  kormány, 
mert  ezen  a  téren  már  csakugyan  közeljártak  az  anarchiá- 
hoz a  magyarországi  állapotok.  A  múlt  sok  mulasztását 
nem  lehetett  többé  jóvátenni,  ezzel  tisztában  volt  a  köz- 
pont is,  de  legalább  a  jövő  elé  mégis  némi  bizalommal 
nézhetett. 

Afponyi  György  működése. 

Apponyi  György  alkancellári  kinevezése  jelentékenyen 
meggyorsította  a  reform-mozgalom  ritmusát.  Amint  Bécs- 
ben előre  látták  és  óhajtották,  a  fiatal  konzervatív  poli- 
tikus lett  a  kancellária  politikai  bizottságának  a  lelke,  de 
annak  is  megtanulta  hamar  a  módját,  hogy  vélményét 
el  tudja  fogadtatni  a  kormánnyal.  Keviczkynek  is  nagy 
befolyása  volt  Ferencre  ;  ő  is  gyakran  érvényt  tudott  sze- 
rezni elgondolásainak,  de  Apponyiéval  még  az  ő  tekinté- 
lyét sem  lehet  összehasonlítani.  Legfeljebb  József  főherceg- 
nél talált  az  ifjú  alkancellár  némi  ellenállásra,  s  nélkü- 
löznie kellett  a  kedveszegett,  félretolt  Mailáth  Antal  kan- 
cellár támogatását,  ellenben  kitűnően  értette  a  bécsi  mi- 
niszterekkel való  együttműködést,  még  pedig  nemcsak 
az  egyébként  is  jóindulatú  Metternich-hel  és  Kübeck-kel, 
hanem  Kolowrat-tal  is,  aki  a  közjogi  kérdésekben  és  az 
általános  politika  szükségleteinek  felismerésében  nem 
tudott  mérkőzni  a  fiatal  magyar  politikussal.  Néha  meg- 
esett, hogy  Bécsben  aggállyal  fogadták  a  kancellária  elnöki 
bizottságának  egyik-másik  túlmerésznek  látszó  javasla- 
tát, de  Apponyi  határozott  fellépésével  meg  tudta  béní- 
tani a  bécsi  aggok  kormányának  ellenállását.  Jól  ismerte 
helyzetének  nagy  erkölcsi  előnyét  ;  tudta,  hogy  ő  a  kor- 
mány utolsó  reménye  a  magj'arországi  állapotok  orvos- 
lására, s  hogy  mindenki  meg  van  elégedve  az  elveivel  és 
a  politikai  nézetével,  hiszen  Metternichnek  és  Kübeck- 
nek  erős  közigazgatást  és  rendet  ígért,  Kolowrattal  pedig 
egyetértett  a  nemzetiségi  kérdésben  követendő  taktiká- 
ban —  ha  nem  is  a  végcélban.  Apponyi  érdeme  volt  a 
Széchenyi  elnöklete  alatt  álló  közlekedési  bizottság  gyors 
megalakítása  is.  Működésének  első  évében  dűlőre  juttatta 

a  katonai  élelmezés  megváltásának  régóta  vajúdó  kérdé- 
sét, s  mély  belátásról  és  sok  jóakaratról  tanúskodó  harcot 
folytatott  az  eladósodott  magyar  földbirtok  érdekében, 
a  földhitelintézetért,  amiről  eló'tte  is  sokat  írtak  eredmény 
nélkül.  Taktikája,  amellyel  a  kormányt  felrázta  tétlen- 
ségéből, igen  egyszerű,  de  annál  hatásosabb  volt :  minden 
alkalommal  rámutatott  az  ellenzék  tevékenységére  s  a 
liberálisok  részéről  fenyegető  veszélyre,  hogyha  anyagi 
eszközöket  kapnak  a  kezükbe  és  azokat  politikai  célokra 
használják  fel.  Ez  volt  az  a  rémkép,  amely  Metternichet 
és  Kübecket  egyaránt  gyors  munkára  ösztönözte.  Néha 
elragadta  tettvágya,  az  ifjú  politikusnál  megbocsátható 
hév,  úgyhogy  a  bécsi  minisztereknek  kellett  buzgalmát 
fékezniök.  így  a  fiumei  vasúttal  kapcsolatban  1845  őszén 
azt  a  javaslatot  tette,  hogy  a  Széchenyi-féle  bizottság 
megalakulásáig  tagadjon  meg  a  kormány  minden  enge- 
délyt újabb  közlekedési  utakra  ;  Hartignak  kellett  figyel- 
meztetni, hogy  mégsem  lehet  a  szándék  meghiúsítását  előre 
kijelenteni  a  nélkül,  hogy  az  új  intézményt  a  kormány 
maga  hívja  életre,  főleg  akkor  nem,  ha  a  betiltás  tételes 
magyar  törvénybe  ütközik,  elhúzás  esetén  pedig  a  ható- 
ságok titoktartására  nem  lehet  számítani.  Bár  itt-ott  tör- 
téntek ilyen  kisiklások  működésében,  Apponyinak  mégis 
igen  sokat  köszönhetett  a  kormány,  mert  ő  —  bizonyára 
fiatal  konzervatív  körének  szócsöveként  —  sok  egészséges, 
életrevaló  eszmére  hívta  fel  a  figyelmet.  Nemcsak  felismerte 
a  sajtó  jelentőségét,  hanem  gondoskodott  is  arról,  hogy 
megfelelő  szervek  álljanak  a  rendelkezésére,  s  nem  késett 
politikáját  igazolni  mind  a  belföldi,  mind  a  külföldi  lapok- 
ban. Tulajdonképpen  ez  sem  volt  új  gondolat  Bécsben, 
hiszen  éppen  Metternichről  állapította  meg  a  történetírás, 
hogy  már  ifjabb  korában  éles  szemmel  vizsgálta  a  sajtóval 
összefüggő  kérdéseket,  sőt  befolyást  biztosított  magának 
egyes  lapok  szerkesztésére,  de  következetes  sajtópolitikát 
mégis  Apponyi  György  kezdeményezett  első  ízben. 

Apponyi  rendszerének  nagy  előnye  volt,  hogy  mert 
cselekedni,  s  gyorsan  és  erélyesen  cselekedett.  Azt  az  elvet 
vallotta,  hogy  a  konzervatív  elemek  bátorságot  meríte- 

Miftfrolczy :  A  KamariUa.  9 


130 


nek  a  felsőbb  támogatásból,  s  az  ő  bevonásuk  után  köz- 
igazgatási rendszabályok  is  elégségesek  a  fejlődés  eddigi 
irányának  megfordítására.  A  megyékhez  erélyes  leíratok 
mentek,  mihelyt  átlépték  hatáskörüket,  a  főispánok  állandó 
felső  iránjdtást  és  buzdítást  nyertek.  A  konzervatív  pártot 
mindenfelé  szervezték,  a  választásokat  befolyásolták.  Igaz, 
hogy,  miként  Hartig  előre  látta,  az  eredmény  nem  felelt 
meg  minden  tekintetben  a  várakozásoknak,  mivel  a  sze- 
mélyek megválasztásában  nem  mindig  volt  elővigyázatos 
a  kormány,  de  legalább  történt  valami,  megszűnt  a  re- 
ménytelenség s  még  magának  Kolowratnak  is  el  kellett 
ismernie  1847-ben,  hogy  az  állapotok  javulóban  voltak. 
A  baj  végokai  sokkal  mélyebben  gyökeredztek,  sem- 
mint hogy  a  törvényhozás  közreműködése  nélkül  ki  lehe- 
tett volna  irtani  őket,  a  kormányhű  országgyűlés  kialakí- 
tása pedig  hosszú,  türelmes  munkát  igényelt.  Apponyi  Í8 
tisztában  volt  ezzel  s  iparkodott  szerves  munkát  végezni ; 
így  megelégedett  volna  egyelőre,  ha  rendi  közreműködés- 
sel sikerül  a  megyei  törvényszékeket  rendezni  és  a  megyei 
gyűlések  rendjét  megszilárdítani  a  nem  odavaló  közönség 
kizárásával,  végső  céljai  azonban  messzetekintők  voltak. 
Ferenc  politikáját  terhelte  a  felelősség  azért,  hogy  a  megye- 
gyűléseknek régi,  a  tekintélyes,  műveltebb  közönségre  alapí- 
tott tárgyalási  rendjét  felborította,  a  szavazatok  megszám- 
lálásának elrendelésével  befolyást  biztosított  a  paraszt 
nemesség  műveletlen  tömegeinek,  s  ezzel  kétesértékű  de- 
mokratikus fejlődést  indított  meg.  Apponyi  gyökerénél  sze- 
rette volna  megfogni  a  bajt,  s  esetleg  cenzus  útján  helyre- 
állítani a  vagyonos  nemesség  befolyását,  hogy  a  kortesek 
működését  kizárja  a  közéletből.  Ekként  akarta  a  közigaz- 
gatást a  magyar  alkotmány  arisztokratikus  jellegéhez 
visszaidomítani  s  lényeges  lépést  tenni  a  régi  rendszer  meg- 
mentésére. 

A  ^pártpolitika  uralma. 

A  kormánypolitika  Apponyi  felfogása  szerint  a  kon- 
zervatív párton  épült  fel,  ennek  a  pártnak  az  erejétől  és 
érvényesülésétől  függött  a  rendszer  sorsa.  A  kormánynak 

későn  és  nehezen  jött  meg  az  érzéke  az  ilyen  politika  iránt  ; 
nehezére  esett  lemondania  a  pártok  felett  állás  szép,  de 
gyümölcstelen  gondolatáról.  Ezentúl  még  kevésbbé  ismerte 
ki  magát  a  magyarországi  erőviszonyokban  és  taktikában, 
mint  előbb,  a  vezetés  tehát  teljesen  Apponyi  kezeibe  került. 
Apponyi  pedig  minden  közéleti  megnyilatkozást,  az  egész 
állami  és  nemzeti  élet  területét  a  pártpolitika  szempont- 
jából bírálta  el ;  az  volt  a  fő  gondja,  hogy  a  konzervatíve- 
ket megtartsa  elvhűségükben,  pártjukat  tömörebbé  és 
hatalmasabbá  tegye  az  ellenzék  támadásaival  szemben. 
A  fiatal  kancellár  nem  táplált  hiú  illúziókat,  de  nem  is  volt 
pesszimista.  Figyelt,  számolt,  gondolatokat  adott,  bízott 
az  eszme  erejében  ;  1847  őszéig,  a  választásokig,  ki  akarta 
alakítani  a  táborát,  mert  —  miként  a  kormánynak  meg- 
írta —  tisztában  volt  vele,  hogv  ez  az  országgyűlés  döntő 
jelentőségű  lehet  nemcsak  Magyarország,  hanem  az  egész 
monarchia  sorsára. 

Az  első  keservesebb  csalódás  a  megyék  új  vezetőivel 
kapcsolatban  érte  Apponyit,  mert  azok  rövid  ideig  tartó 
lelkiismeretesebb  működés  után  ismét  sorsára  hagyták 
megyéjüket,  és  éppúgy  Pestre  mentek  szórakozni,  mint 
azelőtt.  Nem  kevesebb  veszélyt  rejtett  magában  István 
főhercegnek,  a  magyar  közigazgatás  új  vezetőjének  alig 
titkolt  ellenszenve  az  egész  Apponyi-féle  rendszer  iránt. 
A  főherceg  nem  bízott  az  új  rendszer  sikerében,  nem  bízott 
abban,  hogy  a  konzervatíveknek  valóban  sikerülni  fog  hó- 
dításokat tenni  a  liberális  ellenzék  rovására.  Elvi  gyökerei- 
ben támadta  meg  a  kancellár  politikai  irányát,  amikor  vo- 
nakodott a  konzervatív  párt  mellett,  általában  bármely 
párt  mellett  nyíltan  állást  foglalni,  mert  a  nádori  méltó- 
ságot a  pártpoHtika  fölé  akarta  emelni.  Nem  lehet  elvitatni 
bizonyos  államférfiúi  előrelátást  István  elgondolásától ; 
talán  helyes  volt  az  a  feltevése,  hogy  a  pártpolitikai  viszo- 
nyok eldurvulásával  még  szükség  lehetett  csorbítatlan 
tekintélyére  éppen  a  kormány  érdekében,  de  Apponyi 
politikájára  végzetes  csapást  jelentett  a  főhercegnek,  az 
országgyűlés  fejének  ilyen  távolmaradása  a  konzervatívek- 
től.  Milyen  nehéz  lehetett  ezentúl  kézzelfoghatóvá  tenni  az 

ország  előtt,  hogy  a  konzervatív  párt  és  politikája  a  kor-' 
mány  által  helyeselt  programm  egyetlen  képviselője,  ami- 
kor az  uralkodóház  egyik  tagja,  a  legfőbb  magyar  méltó- 
ság, nem  mutatott  rokonszenvet  sem  a  párt,  sem  a  rend- 
szer iránt. 

A  kamarilla  és  a  fártpolitikai  rendszer. 

Apponyi  helyzetét  mgnehezítette  az  a  körülmény  is, 
hogy  a  kormány  vonakodott  határozottan  lekötni  magát 
az  egyoldalú  politikai  rendszer  mellett.  Az  elaggásnak  ós 
erőtlenségnek  hihetetlen  fokára  vallott,  hogy  Bécsben  egy- 
általában nem  fogadták  szívesen  a  konzervatív  párt  for- 
mális megalakulását,  attól  való  félelmükben,  hogy  erre  az 
ellenzék  is  szorosabban  fog  tömörülni  és  «nehézségeket 
okozhat  a  kormánynak».  Királyi  kézirattal  megkérdezték 
Apponyitól,  vájjon  tanácsos,  hasznos  eredményekkel  járó 
dolog-e,  ha  a  konzervatívek  összejövetelei  megismétlőd- 
nek és  átveszik  a  közvélemény  irányítását?  Apponyi  párt- 
híveinek egyeduralmára  törekedett,  István  főherceg  a  mo- 
dern parlamentarizmus  szellemében  szükségesnek  tartotta 
az  ellenzéki  pártot  is,  a  bécsi  központ  pedig  legszívesebben 
megakadályozta  volna,  hogy  politikai  pártok  egyáltalán 
kialakuljanak  :  a  vélemények  ilyen  szétágazása  mellett,  a 
patriarchális  kormányzás  és  a  modern  parlamenti  rendszer 
végletei  között,  lehetetlen  volt  olyan  gyors  ritmusban  és 
olyan  mértékben  érni  el  eredményeket,  mint  a  forradalom 
előestéjén  úgy  Magyarország  mint  a  birodalom  érdekei 
megkívánták  volna. 

Nemcsak  a  kormány,  hanem  maga  Apponyi  is  bűnös 
volt  benne,  hogy  a  konzervatív  gondolat  felsőbb  támogatás 
mellett  sem  tudott  megfelelő  módon  előtérbe  nyomulni. 
A  kancellár  ezer  meg  ezer  konzervatív  gondolkozású,  de  a 
magyar  nemzetiség  védelmének  szükségességétől  áthatott 
magyar  ember  szemében  kompromittálta  a  saját  politiká- 
ját, mikor  összhangba  igyekezett  hozni  a  kamarilla  törek- 
véseivel. Különösen  vészes  következményekkel  járt  a  hor- 
vát kérdés  alakulása,  amiről  a  következőkben  lesz  bőveb- 
ben szó.  Az  anyaország  és  a  melléktartományok  elszaka- 

dásán  dolgozó  horvát  tartománygyűlós  kancelláriai  elő- 
kószítóse  ós  megrendezése  felháborodást  váltott  ki  a  ma- 
gyarság túlnyomó  rószébőlj  tekintet  nélkül  pártpolitikai 
meggyőződésére  ;  maga  a  kancellár  volt  kénytelen  panasz- 
kodni, hogy  számos  megyében  mindkét  párt  együtt  haladt 
az  ellenállás  megszervezésében.  Kolowrat  azonban  érthető 
okokból  helyeselte  Apponyi  politikáját  s  nem  is  késett  ki- 
használni ezt  a  maga  céljainak  elérésére,  főleg  a  nemzeti- 
ségi kérdés  terén,  de  a  magyar  élet  számos  más  megnyilat- 
kozásával kapcsolatban  is.  Szinte  ad  absurdum  viszi  a 
ravasz  belügyminiszter  a  mit  sem  sejtő  kancellár  elveit  az 
ú.  n,  erdélyi  részek  visszakapcsolásánál.  E  terület  vissza- 
csatolása ismételt  királyi  ígéretek  és  végnélküli  tárgyalások 
után  már  annyira  előrehaladott  állapotban  volt,  s  az  egész 
nemzet  oly  türelmetlenül  várta  a  megvalósulását,  hogy  a 
magyar  konzervatív  államférfiak  is  sok  év  óta  sürgették 
a  kormánytól  a  végrehajtást.  Az  utolsó  pillanatban  azon- 
ban Kolowrat  mégis  megkísérelte  az  ügy  kitolását  azzal  az 
érvvel,  hogy  a  Készek  követeinek  megjelenése  az  ország- 
gyűlésen az  ellenzéki  liberális  pártot  erősítené,  tehát  a  kon- 
zervatív elv  érdeke  a  visszacsatolás  ellen  szól.  Hasonlókép- 
pen szegezte  Apponyi  ellen  más  kérdéseknél  is  a  saját  fegy- 
verét, így  a  korszak  egyik  legfontosabb  társadalompoliti- 
kai problémájánál,  a  városok  rendezésénél  és  szavazati 
joguk  szabályozásánál.  A  «csontkamrák  levegője»,  amint 
Kossuth  nevezte  a  bécsi  kormánykörök  légkörét,  nem  volt 
alkalmas  Apponyi  és  a  fiatal  magyar  konzervatívok  párt- 
politikai elveinek  éltetésére. 

A  korrwpció. 

Éles  világításba  helyezi  a  kormánykörökben  uralkodó 
patriarchális  szellem  s  az  Apponyi  által  kezdeményezett 
új  pártpolitikai  gondolat  közötti  különbséget  a  korrupció- 
ról vallott  felfogás.  A  fiatal  államférfi  szemében  a  cél  szen- 
tesítette az  eszközöket ;  szinte  természetesnek  találta,  hogy 
a  kormány  anyagi  hatalmával  is  segítségre  siet,  ahol  az 
elvek  ereje  késedelmesen  vagy  nem  eléggé  határozottan 
hat.  Mentségére  felhozható,  hogy  a  fiatal  konzervatívok. 

a  nyugati  parlamentáris  szokások  ismeretében,  általában 
ós  minden  különösebb  lelkiismeretfurdalás  nélkül  alkalmaz- 
ták ezt  az  erkölcsösnek  éppen  nem  mondható  eszközt ;  így 
például  Jósika  Samu,  sőt  a  régi  konzervatívek  is  kényte- 
lenek voltak  egyeseknek  pénzsegélyt  osztogatni  már  az 
1839 — 40-i  országgyűlés  végén.  A  kormány  tanácsadóinak 
többsége  azonban  a  régi  szellemben  nevelkedett  még  fel  s 
megvetette  a  lélekvásárlást.  A  régi  rendszer  nemes  hagyo- 
mányainak egyik  legszebb  bizonysága  az  az  irat,  amelyben 
Somssich  államtanácsos  ellene  fordult  a  Sedlnitzky  egyik 
bizalmasa  által  felvetett  korrupció-gondolatnak,  s  Pilgram 
államtanácsos,  segítségére  sietve,  lehetetlennek  mondja, 
hogy  az  osztrák  császár,  aki  Ausztriában  tömlöccel  bünteti 
a  vesztegetést,  mint  magyar  király  ehhez  az  aljas  eszköz- 
höz folyamodjék  ;  ő  ilyen  áron  nem  kér  a  modern  parlamen- 
tarizmusból. Ferenc  Károly  fó'herceg  is  felbuzdult  erre,  s 
a  kormányhoz  méltatlannak,  a  mellett  gyümölcstelennek 
nyilvánította  a  korrupciót,  nála  szokatlanul  erős  kifejezé- 
sekkel. Kolowrat  módszereire  jellemző,  hogy  nyugodtan 
aláírta  a  nevét  mindezen  megjegyzések  alá,  jóllehet  mint 
kabineti  miniszter,  körülbelül  egyidejűleg  utaltatott  ki 
pénzt  a  zalamegyei  közgyűlések  befolyásolására,  nehogy 
Deák  Ferenc,  akit  Apponyi  nem  jellemzett  ugyan  éppen 
rosszakaratúnak,  de  mindenesetre  hiúnak  ós  az  ellenzék 
tömjénezésétől  megbódultnak,  felkerüljön  az  országgyű- 
lésre. A  patriarchális  rendszer  erkölcseinek  meglazitásában 
a  kamarilla  éppoly  készségesen  nyújtott  segítséget  a  fiatal 
konzervatíveknek,  mint  mindabban,  ami  elveikben  meg- 
gondolatlan, taktikájukban  elsietett  és  a  magyar  fejlődés- 
nek meg  nem  felelő  volt. 


Egy  idejét  múlt  társadalmi  rend  és  erkölcs  halódásának 
korszaka  volt  a  múlt  század  ötödik  évtizede,  Az  elmon- 
dottak világot  vetettek  azokra  az  erőkre  és  befolyásokra, 
amelyek  a  közéletben  a  fordulatot  előidézték.  Világuknál 
érthetővé  válik,  miért  bukott  meg  Apponyi  rendszere,  a 
régi  világ  utolsó  reménye,  a  forradalom  első  fuvallatára. 

A  fiatal  politikus  jót  akart,  sokat  ós  meggyőződéssel  dol- 
gozott, az  1847 — 48.  évi  országgyűlésre  tartalmas  program- 
mot  készített  elő  —  egyes  darabjai  az  illető  problémákkal 
kapcsolatban  kerülnek  tárgyalás  alá  —  de  nem  volt  ideje 
elgondolásait  megvalósítani,  eszközei  sem  feleltek  meg  min- 
dig a  gyökeres  nemzeti  reform  erkölcsi  követelményeinek. 
Működésének  árnyoldala,  hogy  a  magyar  nemzet  életbe- 
vágó problémáinak  kifejleténél  nem  tudta  feltartani  a 
kamarilla  vészes  tevékenységét. 


Magyarország,  a  birodalom  és  Középeiirópa. 

A  közé'peuró'pai  rendszer. 

A  bécsi  kongresszus  által  újra  szervezett  Európában 
Metternich  központi  állást  igyekezett  biztosítani  a  mo- 
narchia számára.  Lemondott  a  Habsburgok  régi  periferikus 
birtokairól,  amelyek  nem  függöttek  össze  szervesen  a  cseh- 
osztrák  tartományok  és  Magyarország  által  alkotott  poli- 
tikai testtel ;  mintegy  gigantikus  tagosítást  végzett  el.  Mint 
ez  előzőkből  kiderült,  elgondolása  szerint  az  európai  rend 
és  egyensúly  egyik  főeleme  az  erős  Középeurópa  lett  volna, 
s  ennek  a  kiterjedt,  túlnyomórészben  német  törzsektől 
lakott  területnek  állását  a  két  vezető  német  hatalomnak, 
a  monarchiának  és  Poroszországnak  együttműködése  volt 
hivatva  szilárd  alapokra  fektetni.  A  német  birodalom  egy- 
ségének, a  német  nemzeti  államnak  ellensége  volt  az  állam- 
kancellár, mind  ismertetett  elveinek  nyomása  alatt,  mind 
politikai  meggondolásból.  Elvileg  haszontalannak  és  zavart 
okozónak  tartotta  az  egyesítési  törekvéseket  s  már  a 
monarchia  érdekei  sem  engedték  a  közös  nyelv  és  közös 
kultúra  által  összekapcsolt  néptörzsek  jogának  elisme- 
rését nemzeti  államok  alapítására.  Ennek  az  elvnek  el- 
ismerése egy  csapásra  lehetetlenné  tette  volna  ugyanis 
a  monarchia  hatalmi  állásának  magatartását ;  mindenek- 
előtt kizárta  volna  Ausztriát  az  olasz  félszigetről,  de  eset- 
leg Németországból  is.  Igaz,  hogy  az  új  államrendszer  első 
tapogatódzásainak  idején  a  német  patrióták  nagyobb  része 

még  Ausztria  bevonásával  tartotta  megvalósíthatónak  a 
német  birodalom  óhajtott  egységét,  tehát  a  nagy  német 
megoldás  híve  volt.  Mikor  azonban  a  német  közvélemény 
tisztába  jött  Ferenc  és  Metternich  ellenállásával,  nagy 
hevességgel  tört  fel  a  felszínre  a  másik,  a  kisnémet  meg- 
oldás gondolata :  a  német  birodalom  egyesítése  Porosz- 
ország vezetése  alatt,  Ausztria  kizárásával. 

A  probléma  megoldására  valóban  alig  lehetett  elfogad- 
ható alapot  találni  a  Habsburgok  monarchiájának  összetett 
volta  miatt.  Feltéve,  hogy  Ferenc  és  államkancellárja  elv- 
ben helyeslik  a  német  egység  megvalósítását,  még  mindig 
nem  dönthető  el  a  kérdés,  miként  történjék  az?  A  mon- 
archiának csak  a  német  szövetséghez  tartozó  alkotórészei, 
tehát  csak  a  cseh-német  tartományai  lépjenek  be  az  új  ala- 
kulatba, Magyarország,  Galícia  és  az  olasz  tartományok 
kizárásával,  avagy  —  a  nemzetiségi  és  a  történeti  elv  meg- 
csúfolásával —  a  monarchia  egész  államteste?  Erre  a  kér- 
désre nem  lehetett  elfogadható  választ  adni,  s  Metternich 
valóban  a  monarchia  érdekében  cselekedett,  amikor  egy- 
aránt ellene  fordult  a  nagynémet  és  a  kisnémet  megoldás- 
nak, nem  volt  hajlandó  sem  a  monarchia  politikájának  ön- 
célúságát  feláldozni,  sem  a  birodalom  államtestét  két  részre 
osztani,  még  kevésbbé  volt  hajlandó  ennek  európai,  illetve 
középeurópai  állását  a  német  egység  eszméjéért  feláldozni. 

Az  új  államrendszer  vezető  szerepet  biztosított  a  mon- 
archiának Középeurópában,  mivel  az  a  Duna  és  a  Moldva 
medencéjének  birtoklása  mellett  ugyancsak  vezető  hatal- 
masság volt  mind  a  német  szövetségben,  mind  az  itáliai 
félszigeten.  Metternich  görcsösen  ragaszkodott  ehhez  az 
európai  jellegű  berendezéshez,  s  eszébe  sem  jutott,  hogy 
kiszoríttatni  engedje  a  Habsburgok  birodalmát  Európa 
közepéből  a  földrész  délkeleti  térségeire.  Elsőrangú  nagy- 
hatalom politikáját  kívánta  folytatni  az  európai  egyensúly 
és  a  konzervatív  világrend  érdekében.  Ámde  ilyen  nagy- 
vonalú politika  megvalósításához  szüksége  volt  a  biroda- 
lom minden  részének,  így  Magyarországnak  a  segédeszkö- 
zeire is.  Rendszere  a  birodalom  egységével  állott  vagy 
bukott.  Azonban  az  önálló  nemzeti  célokra  törő  magyar 

nemzeti  állam  összeomlással  fenyegethette  volna  a  mon- 
archia nagyhatalmi  erejét  s  ezzel  középeurópai  állását. 
Mindezek  után  feltehető  volna,  hogy  a  magyarországi 
szeparatisztikusnak  minősített  fejlődés  kényszerítette  Met- 
ternichet  a  birodalom  problémájával  való  alaposabb  fog- 
lalkozásra. Azonban,  mint  már  említettük,  mégis  több 
éven  át  csupán  társadalompolitikai  meggondolásoktól  ve- 
zetve iparkodott  a  régi  rendszert,  Ferenc  rendszerének 
romjait  megmenteni  mindaddig,  amíg  a  Középeurópa  újra- 
szervezésére irányuló  mozgalmak  világossá  nem  tették 
előtte  a  magyarországi  politika  alakulásának  hatását  a 
monarchia  világpolitikai  helyzetére. 

A  német  Vámszövetség  (Zollverein). 

A  német  Vámszövetség  (Zollverein)  működése  elemi 
erővel  hatott  a  monarchia  belpolitikájának  fejlődésére. 
A  belátóbb  osztrák  államférfiak  már  régibb  idő  óta  sür- 
gették, hogy  Ausztria  lépjen  szorosabb  gazdasági  össze- 
köttetésbe a  német  szövetséggel.  Ezt  kívánták  csaknem  az 
összes  magasabb  hatóságok,  s  ezt  kívánta  nagy  nyoma- 
tékkal az  államkancellár  is.  Mikor  Ferenc  1817-ben  eltil- 
totta az  élelmiszerek  kivitelét  a  monarchia  területéről  a 
német  birodalomba,  első  ízben  nyilt  Metternichnek  alkalma 
nézetei  alaposabb  felfejtésére.  Az  egységes  vámterület  gon- 
dolatával szemben  elutasító  álláspontra  helyezkedett,  s  ezzel 
egy  végtelenül  termékeny  kezdeményezést  engedett  át  a 
monarchia  vetélytársának,  Poroszországnak ;  ezzel  szc mben 
azt  kívánta,  hogy  mérsékeljék  a  különböző  német  államok 
vámtarifáit,  s  egyenlítsék  ki  azokat  egymás  között,  sőt 
felvetette  a  gondolatot,  hogy  tétessék  szabaddá  az  első- 
rendű szükségleti  cikkekkel  való  kereskedelem  a  német 
szövetség  egész  területén.  Azonban  ez  a  nagy  jelentőségű, 
a  kor  felfogása  szerint  igen  merész  javaslat  ellenzésre  talált 
a  pénzügyi  hatóságoknál,  amelyek  az  osztrák  iparnak,  az 
osztrák  tőkének  és  munkásnak  védelmére  nélkülözhetet- 
lennek tartották  a  merkantilista  vámrendszer  fenntartá- 
sát. Néhány  évvel  később,  a  lángeszű  nemzetgazdásznak, 
List  Frigyesnek  a  hatása  alatt,  egy  ideig  a  német  biro- 

dalomnak  (Ausztria  bevonásával)  egységes  vámterületbe 
való  megszervezését  sem  utasította  volna  el,  s  mikor  ezt  a 
nagy  gondolatot  a  súlyos  gazdasági  válság  alapos  vizsgá- 
lata után  el  kellett  ejtenie,  még  mindig  ragaszkodott  ahhoz, 
hogy  legalább  az  élelmiszer-forgalom  tétessék  szabaddá 
a  német  szövetség  egész  területén.  Ferenc  azonban  elgán- 
csolta ezt  a  mérsékelt  javaslatot  is.  Felesleges  talán  tüze- 
tesebben rámutatni,  mennyire  fontos  lett  volna  a  nehéz 
mezőgazdasági  válság  közepette  a  magyar  termelésre,  ha 
a  termékek  árát  nem  az  osztrák  piac,  hanem  az  iparoso- 
dásban jóval  Ausztria  előtt  álló  nagy  német  birodalom 
piaca  határozza  meg. 

Ilyen  előzmények  után  természetes  volt,  hogy  Metter- 
nich a  nagyvonalú  anyagi  kérdések  iránt  tanúsított  kitűnő 
érzékével  szinte  a  gondolat  megszületésének  pillanatában 
felismerte  a  porosz  kormány  által  kezdeményezett  német 
Vámszövetség  fontosságát  s  Ferencet  figyelmeztette  annak 
mind  anyagi,  mind  politikai  várható  következményeire. 
Figyelmeztetése  hiába  hangzott  el  ezúttal  is,  mert  a  pénz- 
ügyi hatóság  nem  volt  hajlandó  feláldozni  a  tiltó  vámok 
rendszerét.  1834-ben  egy  miniszteri  értekezleten  újból 
intette  az  államkancellár  a  kormányt,  hogy  módosítsa  az 
osztrák  vámrendszert,  adja  jelét  némi  jóakaratnak  a  dél- 
német államok  iránt,  mivel  azok  sokkal  szívesebben  lép- 
nének vámszövetségre  Ausztriával,  mint  Poroszországgal. 
Kübeck,  a  nagy  szaktekintély,  ugyancsak  a  tiltó  vámok 
fenntartása  ellen  nyilatkozott,  bár  ő,  bizonyára  a  helyzet 
mélyreható  ismerete  alapján,  azt  is  megjegyezte,  hogy  a 
védővámos  rendszerre  való  áttérésnek  csak  lassan,  fokon- 
kint  szabad  megtörténnie,  mert  az  osztrák  ipar  a  válság 
után  törékeny,  nem  tudja  nélkülözni  az  állami  védelmet. 
Metternich  utolsó  kísérletet  tett  még  Ferenc  idejében,  s 
követelte  a  német  szövetségi  okmány  értelmében,  hogy  az 
összes  német  államok  preferenciális  vámok  mellett  közle- 
kedjenek egymás  között.  Egy  osztrák  történetíró  megálla- 
pítása szerint  Ferenc  akkor  követte  el  a  legnagyobb  bűnt 
Ausztria  jövője  ellen,  amikor  ezt  is  megakadályozta. 

Ferenc  halálával  szabadabbá  vált  a  tér  a  kormány 

számára,  hogy  a  Német  Szövetséggel,  illetve  a  Vámszövet- 
séggel szemben  szabályozza  a  monarchia  helyzetét.  Azon- 
ban a  Kolowrat — Eichhoff  kamarilla,  a  pénzügyek  és  a 
kereskedelem  ura,  semmit  sem  tett  abban  az  irányban, 
hogy  a  Vámszövetségbe  való  belépést  előkészítse,  hanem 
egész  működése  egyes,  már  tarthatatlanná  vált  vámtételek 
leszállítására  szorítkozott.  1840  körül  a  katolikus  délnémet 
államok  egy  része  egyenesen  osztrák  vezetés  alatt  álló 
vámszövetség  megalapítását  szorgalmazta  Bécsben,  s 
1841-ben  újból  Metternichre  hárult  a  feladat,  hogy  a 
kiváló  új  pénzügyminisztert,  Kübecket  megnyerje  ennek 
a  nagy  gondolatnak.  Kámutatott  arra,  hogy  Ausztria, 
illetve  a  monarchia  és  Németország  egymásra  vannak 
utalva,  hogy  a  cseh  iparra  máris  erős  nyomást  gyakorol  a 
porosz  vezetés  alatt  álló  vámszövetség,  s  az  a  veszély 
fenyeget,  hogy  az  osztrák  tartományokat  nemsokára  ide- 
genekként kezelik  a  német  birodalomban.  Kereskedelmi 
szerződés  megkötését  kívánta  tehát  a  német  Vámszövet- 
séggel, s  első  ízben  irányította  a  figyelmet  a  vasútügy  nagy 
fontosságára  :  az  északnémet  és  a  szász  forgalmat  Cseh- 
országon át  Trieszt  felé  kívánta  irányítani,  a  mellett  a 
legfontosabb  délnémet  államok,  Bajorország  és  Württem- 
berg  egyenesen  kérték,  hogy  Salzburgon  át  összeköttetést 
nyerjenek  Béccsel  és  Trieszttel.  Természetesnek  látszott 
tehát  a  gondolat,  hogy  a  vasútügy  a  kormány  felügyelete 
alatt  egységesen  szabályoztassék. 

Közös  vámterület,  egységes  fiac. 

Metternich  e  nagyvonalú  kísérlete  a  Monarchia  és 
Középeurópa  összeköttetésének  szabályozására  indította 
meg  azt  a  folyamatot,  szabadította  fel  azokat  az  eszméket, 
amelyek  hivatva  voltak  Magyarország  sorsára  és  a  biro- 
dalom jövőjére  döntő  befolyást  gyakorolni.  Bár  ezek  a 
gondolatok  elválaszthatatlanok  az  államkancellár  és  Kü- 
beck  nevétől,  bevezetőül  mégis  emlékezetbe  kell  idézni, 
hogy  nemcsak  a  magyar  közvélemény  volt  ellensége  a 
közbenső,  Magyarországot  az  osztrák  tartományoktól  el- 

választó  vámvonalnak,  hanem  Ferenc  élete  végén  már  az 
államtanácsban  is  akadtak  hangok,  amelyek  érthetetlen- 
nek minősítették  ezt  az  új  kínai  falat.  Kübeck  bizonyos 
kétséggel  fogadta  az  államkancellár  javaslatát  a  monarchia 
vámrendszerének  györeres  átalakítására,  mert  bár  elő- 
zőleg ellensége  volt  a  tilalmi  vámoknak,  számolnia  kellett 
az  osztrák  gazdasági  élet  követelményeivel  a  védővámos 
rendszerre  való  áttérésnél.  Ezzel  szemben  nagy  határo- 
zottsággal felvetette  azt  az  eszmét,  hogy  a  monarchia  hatá- 
rain helül  teljesen  szabaddá  kellene  tenni  a  forgalmat. 
Magyarország  és  Erdély  tökéletes  bevonásától  a  biroda- 
lom forgalmába  «végtelen»  előnyöket  várt  mind  gazdasági, 
mind  folitikai  tekintetben.  így  jótékony  és  hathatós  intéz- 
kedésnek tekintette  a  közös  vámterületet  a  természettől 
fogva  gazdag,  de  parlagon  hagyott  magyar  föld  elszaka- 
dási törekvései  ellenében.  Az  1841.  november  17-i  értekez- 
leten Kübeck  statisztikai  adatokkal  iparkodott  alátámasz- 
tani nagy  jelentőségű  javaslatát.  Bebizonyította,  hogy  a 
német  Vámszövetség  megalakulása  után  a  monarchia 
kereskedelmi  mérlege  30%-kal  romlott  a  Vámszövetség 
államaival  való  forgalomban,  ezért  óvatosan  megelégedett 
volna  azzal,  ha  a  monarchia  nem  köt  formális  kereskedelmi 
szerződéseket,  mint  az  államkancellár  kívánta,  hanem  az 
összes  elemek  kellő  mérlegelése  után  kölcsönös  megegj'ezés 
alapján  módosítja  a  vámtételeket,  különös  tekintettel  a 
szorongatott  helyzetben  levő  osztrák  ipari  cikkekre.  Ellen- 
ben Hartig  javaslatára  az  osztrák  birodalmi  és  ipari  poli- 
tika alapelveiként  a  következő  két  tételben  állapodott  meg 
az  értekezlet  :  az  osztrák  ipar  védelmének  lehető  szem  előtt 
tartásával  a  tiltó  vámok  rendszeréről  át  kell  térni  a  védő- 
vámokra, s  a  monarchia  belső  forgalmát  teljesen  szabaddá 
kell  tenni. 

Túlzás  nélkül  sorsdöntő  jelentőséget  lehet  tulajdonítani 
az  új  gazdaságpolitikai  irány  megszabásának.  Mikor  a 
monarchia  elutasította  a  német  Vámszövetséghez  való 
csatlakozást,  sőt  a  délnémet  államokkal  való  preferenciá- 
lis  szerződések  megkötését  is,  megrendítette  németországi 
állását  s  gyökerében  vágta  át  a  nagynémet  gondolat  élet- 

erét.  A  monarchia  egységes  vámterületének,  az  egységes 
belső  piacnak  az  eszméje  viszont  mindenekfelett  alkalmas 
volt  a  birodalom  állagának  megszilárdítására,  mintegy 
előkészítése  volt  Ferenc  József  Németországból  kivált, 
minden  tekintetben  öncélú  birodalmának.  1842.  júliusában 
Ficquelmont  államminiszter  mutatott  rá  egy  nagy- 
szabású, mély  gondolatokkal  megszerkesztett  memoran- 
dumban az  új  gazdaságpolitikai  elv  fontosságára.  Ki- 
emelte, hogy  az  osztrák  tartományok  és  Magyarország  köl- 
csönös forgalma  évente  átlag  160  millió  forintot  tett  ki, 
ugyanakkor  az  egész  külföldi  kereskedelem  értékének  átlaga 
nem  haladta  túl  évente  a  226  milliót  ;  nem  tudott  tehát 
olyan  vámszövetséget  elképzelni,  amely  felérjen  a  mon- 
archia két  főrészének  szabad  forgalmából  származó  ha- 
szonnal. Ugyanő  határozta  meg  első  ízben  az  egységes 
vámterület  várható  erkölcsi  hatását  is  a  monarchia  jövő- 
jére, —  hivatkozással  éppen  a  német  Vámszövetség  eredmé- 
nyeire, —  s  birodalmi,  osztrák,  sőt  német  faji  érdekből  sür- 
gette a  vámvonal  lebontását ;  szerinte  ezzel  a  gyökeres 
változással  nyerne  az  «állam»  egysége  és  hatalmi  állása, 
fordulatot  venne  a  nemzetiségi  kérdés,  mert  a  magyar- 
országi szlávok  és  németek  az  ausztriai  faj  rokonaikkal 
való  szabadabb  érintkezés  mellett  könnyebben  megőriz- 
nék nemzetiségüket,  tágulna  az  osztrák  iparcikkek  piaca 
Magyarországon,  megizmosodnék  az  osztrák  ipar,  de  nőne 
a  magyar  őstermelés  vásárlóereje  is.  Osztrák  létére  fel- 
ismerte Ficquelmont  is,  hogy  a  magyar  nemesség  adómen- 
tességét úgyis  erősen  kikezdte  a  magyar  ellenzék  izgatása, 
s  a  kormány  éppen  ennél  a  pontnál  kezdhetné  meg  a 
nehézségek  eltávolítását  a  megvalósítás  útjából. 

Mindezek  után  nem  lehet  kétség  affelől,  hogy  az  egy- 
séges vámterület  megteremtésének  terve  az  összbirodalmi 
eszméből  nőtt  ki,  s  hivatása  a  magyar  nemzeti  állam  ki- 
építésére irányuló  törekvések  hátráltatása  volt.  II.  József 
rendszerének  bukása  után  ez  volt  az  első  nagyszabású 
pozitív  terv  a  birodalom  problémájának  megoldására* 
Azonban  a  rendszer  túlgyenge  volt  már  az  ilyen  mélyre- 
ható változások  lefolytatására,  a  beláthatatlan  nehézségek 

türelmes,  de  erőteljes  kiküszöbölésére.  A  belső  vámvonal 
lehordása  ugyanis  elválaszthatatlan  volt  a  monarchia 
külső  vámvonalának  rendezésétől,  az  egész  birodalomra 
érvényes  vámtarifa  megállapításától ;  Ferenc  hagyomá- 
nyához híven,  ebbe  a  munkálatba  a  kormány  már  elvi 
okokból  sem  akart  beleszólást  engedni  a  magyar  rendeknek, 
viszont  a  rendek  megkérdezése  nélkül  nem  tudta  megvaló- 
sítani az  új  vámrendszert.  Áthághatatlanoknak  látszottak 
egyelőre  a  tárgyi  akadályok  is,  amelyek  közül  leglényege- 
sebbek gyanánt  a  magyar  nemesség  adómentessége,  az 
Ausztriába  bevezetett  dohánymonopólium  s  végül  az 
osztrák  mezőgazdaság  érdekei  emelkedtek  ki.  A  nemesi 
adózás  kérdését  alkotmányos  engedményekkel  még  talán 
legkönnyebben  meg  lehetett  volna  oldani,  ellenben  az 
osztrák  mezőgazdaságnak,  főleg  az  állattenyésztésnek  vár- 
ható nehézségei  már  súlyosabb  bonyodalmakkal  fenye- 
gettek, arra  pedig  egyáltalában  nem  volt  remény,  hogy  a 
magyar  rendek  önként  elfogadják  a  dohány  monopólium 
behozatalát.  Igaz,  hogy  Ficquelmont  a  megélénkült  for- 
galomtól várható  nyereség  reményében  hajlandó  lett  volna 
Ausztriában  is  lemondani  a  dohánymonopóliumról,  de 
felelős  pénzügyminiszter  alig  vállalkozott  volna  az  állam- 
háztartás állandó  hiánya  mellett  ilyen  kiadós  bevételi 
forrás  feláldozására.  Az  elv  tovább  élt,  főleg  Kübeck  ápolta 
gondosan,  s  a  fiatal  magyar  konzervatív ek  is  igyekeztek 
napirenden  tartani.  Az  1847-i  országgyűlés  előkészítésé- 
nél is  jelentős  szerepet  játszott  ez  a  kérdés,  de  a  kormány- 
nak nem  volt  bátorsága  javaslatba  hozni  sem  a  nemesség 
megadóztatását,  sem  a  dohánymonopólium  bevezetését. 
Egy  erősebb,  korlátlan  hatalommal  rendelkező  rendszerre 
maradt  örökségül  ez  a  nagy  gondolat. 

Az  államvasutak. 

A  viszonyok  nyomása  alatt  végre  ráeszmélt  a  kormány, 
hogy  az  állása  megmentéséért  folytatott  harcban  az  anyagi 
kérdések  nagy  szerepet  játszhatnak.  A  forgalmi  utaknak, 
elsősorban  a  vasutaknak  az  ügye  adott  útmutatást  az 
újabb  politikai  irány  kezdeményezésére,  s  kimutatható- 

lag  ezen  a  téren  történt  az  első  kisiklás  is  a  birodalmi  gon- 
dolat kárára. 

Kübeck  eszmékben  és  eredményekben  egyaránt  gaz- 
dag életének  legszebb  tette  az  osztrák  államvasutak  meg- 
teremtése volt.  Egy  bizalmas  miniszteri  tanácskozáson, 
1841  decemberében,  a  pénzügyminiszter  javaslatot  ter- 
jesztett elő,  miként  lehetne  állami  eszközökből  megépíteni 
azokat  a  vasútvonalakat,  amelyek  az  állam  érdekeinek 
tekintetéből  fontosak,  de  magántársaságok  eszközeivel 
nem  valósíthatók  meg,  s  néhány  nappal  később  egy  ural- 
kodói kézirat  államvasutaknak  nyilvánította  a  becs — 
prága — drezdai,  a  becs — trieszti,  a  velence — milano — 
comói,  valamint  a  (Salzburgon  át)  Bajorország  felé  vezető 
vonalakat.  Alig  vettek  erről  tudomást  József  nádor  ós 
Mailáth  kancellár,  Magyarország  elhanyagolt  gazdasági 
viszonyaira  való  tekintetből,  de  politikai  érdekből  is  azt 
kívánták,  hogy  a  király  nyilvánítsa  államvasútnak  a  Bécs 
és  Pest  közötti  vonalat,  mivel  feltehetőnek  tartották,  hogy 
az  magántőkéből  nem  jön  létre.  Bizonyára  a  politikai  okos- 
ság parancsa  lett  volna  a  szoros  összeköttetés  megterem- 
tése Magyarország  fővárosa  és  a  császárváros  —  azt  lehetne 
mondani,  Közép-Európa  —  között,  Kübeckben  azonban  a 
politikuson  győzelmet  aratott  a  pénzügyek  embere,  s 
győzött  a  magyar  viszonyok  iránti  ellenszenve ;  érvelésének 
súlya  elől  még  azok  sem  térhettek  ki,  akik  —  mint  Met- 
ternich —  jobb  belátásukkal  szívesen  felkarolták  volna  a 
magyar  államférfiak  gondolatát. 

A  «legszentebb  jog»  parancsának  nyilvánította  a  pénz- 
ügyminiszter, hogy  az  uralkodó  német,  szláv  és  olasz  tar- 
tományai előtt  nyissa  meg  a  gazdagság  összes  forrásait, 
mert  azok  hűek,  engedelmesek,  s  feltétlen  készséggel  bo- 
csátják anyagi  erejüket  az  állam  rendelkezésére.  A  habozó 
Metternich  kívánságára  (régi,  hibás  számítási  módszerrel) 
kimutatta,  hogy  Magyarország  évente  kb.  23  millió  forinttal 
kevesebb  adót  fizetett,  mintsem  lakóinak  száma  és  a  meg- 
művelt területének  kiterjedése  után  el  lehetett  volna  várni 
tőle,  úgyhogy  az  utóbbi  tíz  évben  a  német,  olasz  és  szláv 
tartományok  229  millió  forintot  fizettek  a  monarchia  keleti 

fele  helyett.  Jogtalannak  és  méltánytalannak  találta  volna 
tehát,  hogy  az  úgyis  erejükön  felül  adózó  tartományok 
tőkéjét  és  hitelét  más  ország  javára  használják  fel.  Az 
államkancellár  és  az  államférfiak  sokat  hangoztatott  érve 
ellen,  hogy  Magyarország  földjében  és  lakosságában  mér- 
hetetlen feltárásra  váró  kincs  lappang,  politikai  érvet  sze- 
gezett :  minden  javulás  feltétele  a  társadalmi  rend  és  a 
törvényesség  helyreállítása,  a  nyugalom  és  az  engedel- 
messég, mert  egy  felbomlás  és  elzárkózás  felé  haladó  állam- 
ban nem  lehet  tőke,  hitel  és  jólét.  A  kormány  egyhangúlag 
a  pénzügyminiszter  felfogása  mellett  foglalt  állást  s  előtte 
Metternichnek  is  meg  kellett  hajolnia  ;  elvégre  neki  is 
el  kellett  ismernie  ama  tétel  helyességét,  hogy  a  királynak 
Magyarországon  nincsen  sem  tőkéje,  sem  évi  költségvetési 
feleslege;  sem  kölcsön  felvételére  lehetősége,  osztrák  pénz- 
ből pedig  nem  tehet  ott  beruházásokat.  A  kormány  tehát 
nem  állhatott  a  reform  élére. 

Azonban  a  rideg  pénzügyi  elvet,  még  ha  látszólag  jogos 
volt  is,  hamarosan  megtámadták  a  politikai  meggondolá- 
sok, eltekintve  attól,  hogy  az  osztrák  gazdasági  életnek 
is  érdekében  állott  volna  az  árucsere  egységes  irányítása 
egy  összefüggő  államvasúthálózat  segítségével.  A  vasút- 
ügy körül  keletkezett  bonj^odalmakból  Metternich  finom 
érzékkel  kiemelte  a  lényeget  s  azt  iparkodott  társadalom- 
és  birodalompolitikai  elveinek  alátámasztására  felhasználni. 
Ez  alkalommal  világossá  vált  előtte,  amit  bizalmas  magyar 
tanácsadói  következetesen  hangoztattak  a  reform  elkerül- 
hetetlenségéről és  a  kormány  ezirányú  mulasztásairól. 
A  politikai  kérdéseket  ezentúl  egészen  más  szellemben 
fogta  fel,  túlzó  rémlátás  nélkül :  rájött,  hogy  Magyar- 
ország gazdasági  elmaradottsága  folytán  tehetetlen,  s  hogy 
az  ország  elkülönülési  mozgalmát  már  csak  anyagi  viszonj-ai 
miatt  sem  szabad  túlságosan  tragikusan  venni.  Most  lett 
világos  előtte  Mailáth  Antal  és  a  fiatal  konzervatívek  sokat 
hangoztatott  tanácsának  jelentősége,  hogy  tudniillik  a 
a  kormánynak  kell  az  anyagi  haladás  élére  állania  s  ekként 
megszüntetnie  az  általános  elégületlenség  gazdasági  okait. 
Megértette  az  államkancellár,  hogy  a  birodalom  érdeke  is 

ezt  kívánja,  mert  csak  munkás,  virágzó  országtól  lehetett 
kiadósabb  eszközöket  remélni  a  monarchia  szükségletei- 
nek fedezésére.  Azokban  az  eszmékben  gazdag  tárgyalá- 
sokban, amelyek  a  magyarországi  gazdasági  reform  ki- 
dolgozására vezettek,  a  fiatal  magyar  konzervatívek  szor- 
galmazására többnyire  Metternich  volt  a  kezdeményező', 
Kübeck  és  Hartig  a  részletek  kidolgozói,  míg  Kolowrat 
alig  nyilvánította  véleményét,  egyetlen  építő  gondolat 
sem  származott  tőle,  semminemű  buzdító  szó  vagy  tett 
sem  vallhatja  őt  szerzőjének.  Annál  feltűnőbb  jelenség 
ez,  mivel  a  gazdaságpolitikai  kérdésekkel  ő  foglalkozott 
a  legfelsőbb  fokon  ;  kezdeményezés  hiánya,  minden  pozi- 
tív reform  javaslásától  való  tartózkodása  valószínűlég 
kevésbbé  magyarázható  eszmékben  való  szegénységéből, 
mint  inkább  ellenszenvéből  a  magyar  mozgalmaknak 
békés  eszközökkel  való  megoldása  iránt.  Később  lesz  még 
alkalom  bőven  annak  a  megmutatására,  hogy  miként 
képzelték  el  ő,  s  akik  körülötte  csoportosultak,  a  magyar- 
országi helyzet  megoldását. 

A  kormány  eljutott  végre  ahhoz  a  belátáshoz,  hogy 
a  múltban  úgyszólván  semmi  sem  történt  Magyarország 
és  a  birodalom  érdekeinek  összehangolására.  Üj  értelmet 
nyert  a  magyar  konzervatívek  régóta  hangoztatott  figyel- 
meztetése is,  hogy  a  magyar  nemesség  éppen  gazdasági 
érdekeinek  elhanyagolása  miatt  sodródott  az  ellenzékies- 
kedés útjára,  s  ekként  jutott  el  az  autonóm  életet  élő 
magyar  államiság  követelésének  felkarolásához. 

Szerves  gazdasági  reform  terve. 

Az  1843 — 44.  évi  országgyűlés  terméketlen  lefolyása, 
bármily  leverő  benyomást  tett  is  a  kormánynak  éppen  jó- 
indulatú tagjaira,  így  az  államkancellárra,  nagy  tanul- 
sággal is  szolgált  :  a  reformok  élére  állani  nem  annyit  tesz, 
mint  a  reformokat  hangoztatni  s  a  kivitelt  teljesen  át- 
engedni a  rendeknek,  mert  ez  a  megoldás  nagy  politikai 
veszélyeket  rejthet  magában.  Széchenjd  kedvenc  eszméje, 
a  pénzügyi  eszközök  előteremtésére  szolgáló  közalap  meg- 
szavaztatása,  szintén  nem  volt  veszélytelen  a  kormányra, 

mert  ilyen  országos  pénztár  még  függetlenebbé  tette  volna 
Magyarországot  a  birodalom  központjától  s  kiszolgáltatta 
volna  az  ellenzék  elgondolásainak.  Tehát  ezentúl  a  kor- 
mány magának  igyekezett  fenntartani  a  reformok  ki- 
vitelét, ellenben  a  törvényhozásra  bízta  volna  a  kész  ter- 
vek megszavazását  és  a  pénzügyi  fedezet  előteremtését, 
sejtve,  hogy  az  utóbbi  kilátástalan.  Mindenekelőtt  a  köz- 
benső vámvonal  lebontására  szeretett  volna  szabad  kezet 
nyerni  a  rendektől  Kübeck,  azonfelül  azonban  mint  ő, 
mind  minisztertársai  halaszthatatlannak  tartották  több 
égető  gazdasági  kérdés  megoldását,  így  a  parasztságot 
terhelő  katonai  élelmezés  és  elszállásolás  megváltásának,  a 
vasutaknak,  a  földhitelintézetnek  a  kérdését.  Mindezen  re- 
formok tárgyalásánál  fontos  szerepet  játszott  az  a  meggon- 
dolás, hogy  a  kivitelnél  ne  érje  sérelem  a  birodalom  érde- 
keit. Ismét  Kübeck  volt  az,  aki  nagyszabású  emlékiratban 
megszabta  a  magyarországi  reform  irányát.  Leglényegesebb 
feladatnak  a  közbenső  vámvonal  lebontását  tartotta,  de 
a  magyar  úthálózat  (vasutakat  beleértve)  tervének  ki- 
dolgozására is  bizottság  felállítását  javasolta.  Ennek  a 
később  megvalósult  bizottságnak  a  pénzügj^miniszter 
szerint  az  lett  volna  a  feladata,  hogy  szabja  meg  az  utak 
irányát,  elsősorban  az  Ausztriával  és  a  külfölddel  való 
összeköttetést  tartva  szem  előtt  s  tegyen  javaslatot  a 
pénzfedezet  előteremtésére.  Végül  a  földhitelintézetről  fej- 
tette ki  Kübeck  a  véleményét.  A  magyarországi  párt- 
viszonyok, a  kormánnyal  szemben  megnyilvánuló  gyanak- 
vás és  ellenséges  érzés  mellett  lehetetlennek  tartotta,  hogy 
ilyen  intézményt  állami  segélyforrásokból  hozzanak  létre, 
ellenben  vállalkozott  arra,  hogy  osztrák  tőkésekből  és 
bankházakból  összehoz   egy  részvénytársaságot. 

Ezekkel  a  javaslatokkal  a  kormány  valóban  elment 
addig  a  végső  határig,  ameddig  a  birodalmi  érdekek  szem 
előtt  tartása  mellett  elmehetett.  Munkába  vette  a  magyar 
társadalom  emelését,  az  ország  anyagi  helyzetének  ki- 
építését, s  a  lehetőség  határai  között  gondolt  Metternich 
elvére  is,  hogy  «az  osztrák  császárnak  kell  a  mag^'ar 
király  segítségére  mennie»,  mivel  Magyarország  szegény- 

sége  következtében  tehetetlen.  Osztrák  állami  pénzt  leg- 
jobb meggyőződése  szerint  nem  bocsáthatott  a  magyar 
reform  rendelkezésére,  ellenben  megkezdette  az  osztrák 
tőke  mobilizálását  e  birodalmi  jellegűnek  tekintett  cél 
elérésére. 

Ettől  kezdve  valóságos  versenyfutás  kezdődött  a  ma- 
gyar ellenzék  és  a  kormány  között,  hogy  melyikük  való- 
sítja meg  a  magyar  föld  és  társadalom  újraszervezését. 
A  Gyáralapító  Társaság  felállítása,  de  főleg  a  Védegylet 
működése  érthető  feltűnést  keltett  nemcsak  a  kormány- 
zat kebelében,  hanem  Ausztria  iparos-  és  kereskedő-körei- 
ben is.  Hiába  bizonyította  be  néhányhavi  tapasztalás, 
hogy  a  Védegylet  nem  jelentett  komoly  veszedelmet  az 
osztrák  gazdasági  életre  :  tovább  élt  az  a  nyomasztó  érzés, 
hogy  Magyarország  nemcsak  politikai,  hanem  anyagi 
téren  is  teljesen  el  akar  válni  a  birodalom  testétől.  Húsz 
év  előtt  Ferenc  még  bizonyára  erőszakos  eszközökkel 
nyomta  volna  el  ezt  a  mozgalmat,  a  forradalom  előtti 
gyenge  kormánynak  már  csak  az  volt  az  egyetlen  kilátása, 
ha  megelőzi  az  ellenzéket  a  reformok  terén  s  ekként  meg- 
szerzi a  maga,  valamint  a  birodalom  eszméje  számára 
a  várható  fellendülés  gyümölcseit  élvezők  rokonszenvét. 
A  politikai  elemnek  kétségtelen  nagy  szerepe  volt  a  fejlődés 
ritmusának  gyorsításában  ;  a  kormány  három  év  alatt 
oly  átfogó  tervet  dolgozott  ki,  amit  előbb  ugyanannyi 
évtized  alatt  sem  tudott  volna  befejezni.  A  közlekedési 
bizottság  felállítása,  Széchenyi  I.  kinevezése,  a  Tisza- 
szabályozás, a  nagymagyarországi  úthálózati  terv  elő- 
készítése szokatlan,  a  régi  rendszerben  páratlan  gyorsa- 
sággal valósult  meg  Metternich  és  Apponyi  György  nyo- 
mása alatt.  Nekik  ugyanis  tudomásuk  volt  arról,  hogy  az 
ellenzék  összeköttetésbe  lépett  hazai  és  külföldi  tőkések- 
kel olyan  tervek  pénzügyi  fedezetének  előteremtésére, 
amelyek  —  mint  a  vukovári  vasút  —  nem  egyszer  a  biro- 
dalom érdekét  sértették.  Mivel  félŐs  volt,  hogy  a  magyar- 
országi magas  kamatláb  esetleg  csakugyan  becsalogatja 
az  ilyen  tőkét  s  az  ellenzéknek  anyagi  hatalmat  ad  a  ke- 
zébe, minden  eszközzel  iparkodott  a  kormány  a  kezdemé- 

nyezéat  magához  ragadni.  Ismert  dolog,  hogy  a  magyar- 
országi úthálózat  terve  a  régi  rendszer  bukásakor  már 
készen  állott,  de  ugyanakkor  a  közbenső  vámvonal,  a 
katonai  terhek  megváltása  és  a  földhitelintézet  ügyében 
is  be  voltak  fejezve  a  tárgyalások. 

Mindezekhez  a  problémákhoz,  amelyek  megoldásáról 
Széchenyi  és  Dessewffy  Aurél  álmodtak,  a  kormány  ki- 
tűnő szakemberek  támogatása  mellett,  rendszeresen  és 
elfogultság  nélkül  közeledett.  Tagadhatatlanul  helyes 
álláspontot  foglalt  el,  amikor  az  ellenzék  által  felvetett 
önálló  vámterületet  a  kezdetleges  termelési  és  özállítási 
viszonyok  mellett  az  országra  károsnak  nyilvánította, 
s  amikor  a  nagy  anyagi  reformok  megvalósítását  a  rend, 
a  bizalom  és  a  törvényesség  helyreállításától  tette  függővé, 
mivel  csakugyan  ez  volt  az  idegen  tőke  komoly  érdeklő- 
désének feltétele.  Arra  nem  gondolhatott  a  kormány,  hogy 
az  osztrák  tőkének  Magyarországba  való  gátnélküli  be- 
áramlását elősegítse,  mivel  maga  az  osztrák  pénzpiac 
sem  volt  egészséges,  —  a  vasútépítési  láz  és  a  vasúti  rész- 
vényekkel űzött  spekuláció  óriási  összegeket  vont  el  ugyanis 
a  kereskedelmi  és  az  ipari  élettől,  —  de  hajlandó  volt  ész- 
szerű határok  között  felajánlani  a  tekintélyét  az  érdek- 
lődő tőke  biztosítására  —  ha  a  magyar  törvényhozás  is 
hajlandónak  mutatkozik  a  szükséges  törvények  meg- 
alkotására. Ezen  a  téren  a  kormány  szinte  diktálhatott 
volna  az  országgyűléseknek.  Nem  lehetett  ugyanis  két- 
ség aziránt,  hogy  a  «császár  segítsége  nélkül»  Magyarország 
nem  sokat  tehet  az  egészséges  haladás  ügyében  ;  ezt  na- 
gyon jól  tudták  Metternich  és  minisztertársai,  valamint 
a  fiatal  magyar  konzervatívek  is.  Azok  után  a  példátlan 
veszteségek  után,  amelyeket  az  idegen  tőkések  alig  két 
évtizeddel  előbb  egyes  magyar  arisztokraták  záloglevelein 
elszenvedtek,  alig  lehetett  remény  arra,  hogy  komoly  tőke 
(a  kormány  szerint  az  ellenzék  igen  komolytalan  fezőrök- 
kel tárgyalt)  bemerészkedik  az  országba,  ha  a  kormány 
Ausztria  pénzügyi  tekintélyét  nem  veti  latba  s  a  törvény- 
hozás nem  modernizálja  a  birtok-  és  hitelviszonyokat. 

A  tőkének  és  olcsó  hitelnek  hiányában  eladósodott 

magyar  földbirtok  megsegítése  lett  volna  minden  reform- 
nak, társadalminak,  politikainak  és  gazdaságinak  egy- 
aránt a  feltétele.  Állásának  megmentése  végett  kénytelen 
volt  a  kormány  ezzel  a  kérdéssel  alaposan  foglalkozni, 
s  mint  már  említettük,  segédkezet  nyújtott  egy  szilárdan 
megalapozott  földhitelintézet  felállításához,  de  egyidejű- 
leg gondoskodott  a  törvényhozási  feltételekről  is.  1847 
nyarán,  a  forradalom  küszöbén,  készen  álltak  a  törvény- 
javaslatok a  nemesi  birtok  bevallásáról,  a  zálogperekről, 
a  betáblázásról  és  a  telekkönyvezésről.  Ha  az  országgyűlés 
mindezeket  elfogadja,  akadály  nélkül  áramlik  be  a  lehető- 
ségeket sejtő  idegen  tőke  s  megindulhat  a  nagyarányú 
építőmunka.  Magyarország  és  a  birodalom  új,  gazdagabb 
korszak  küszöbén  állott.  Megvolt  a  lehetősége,  hogy  a 
nemzet  a  háború  és  az  elnyomatás  megpróbáltatásainak 
elkerülésével  elérje  azt  a  virágzási  időszakot,  amelyet 
később  a  dualizmus  kora  nyújtott  neki,  sőt  feltehetőleg 
kedvezőbben  alakult  volna  a  monarchia  jövője  is. 

Néhány  évig  tartott  az  egész  termékeny  korszak,  s  ha 
a  forradalom  és  az  összeomlás  következtében  gyümölosö- 
zetlen  maradt,  ezért  elsősorban  Ferenc  korának  szikkadt- 
ságát  terheli  a  felelősség.  Metternichnek  és  munkatársai- 
nak nagy  előnyük  volt  a  múlt  felett,  hogy  megtalálták  az 
összeköttetést  a  nemzetnek  legalább  egy  részéhez  s  ekként 
módjuk  volt  felismerni  a  kor  szükségleteit.  Különösen  ki 
kell  emelni  az  államkancellár  jóindulatát,  aki  erélye  mara- 
dékát összeszedve  szívósan  küzdött  a  pénzügyeknek 
aggály oskodó  vezetőjével,  nagyvonalú  elgondolásával  le- 
győzte a  kicsinyes  ellenállást  és  megbízható  támaszává 
lett  a  reformok  szükségességét  hangoztató  fiatal  konzer- 
vatív nemzedéknek.  Ez  volt  az  egyetlen  terület,  ahol  sike- 
rült győzelmet  aratnia  Kolowraton  és  a  kamarilláján. 
A  belügyminiszter  a  reformprogramm  többi  pontjánál 
éppoly  kevéssé  hallatta  a  szavát,  mint  a  közös  vámterület 
kérdésénél.  Nyíltan  nem  léphetett  fel  a  reformok  ellen, 
mert  azok  megvalósításának  szüksége  átment  a  bécsi  intéző- 
körök köztudatába,  úgyhogy  még  a  jozefinizmustól  nem 
mentes  államférfiak,  egy  Kübeck  vagy  egy  Hartig  is  oda- 

adással  támogatták  az  államkancellárt  a  magyarországi 
helyzetnek  békés  úton  való  megoldásában.  Ez  a  megoldás 
megfelelt  a  birodalom  érdekeinek  is.  Kolowrat  nem  tehe- 
tett tehát  egyebet,  minthogy  távoltartotta  magát  a  tény- 
leges munkától,  s  csak  egy-egy  epés  megjegyzésre  szorít- 
kozott. Azonban  végzetes  befolyását  teljes  eró'vel  érez- 
tette egy  másik  birodalmi  problémában,  a  Duna-meden- 
cét megrázó  nemzetiségi  kérdés  intézésében. 

A  nemzetiségi  kérdés.  A  magyar  államnyelv  diadala. 

A  magyar  nyelvi  kérdés  fejlődéséről  már  fentebb  szó 
volt,  valamint  azokról  a  meggondolásokról  is,  amelyek  a 
kormányt  a  magyar  nemzetiség  kifejtése  ellen  befolyásol- 
ták. A  «hungarizmus»,  a  «magyarizmus»  Bécsben  egy- 
értelmű volt  a  magyar  elszigetelődési  törekvések  világos 
megnyilatkozásával,  s  minden  osztrák  államférfi,  akár 
jozefinista  rokonszenvek  irányították  a  felfogását,  akár  a 
föderalizmus  felé  hajlott,  mint  Metternich,  a  magyar  nem- 
zeti állam  kialakulásában  egyaránt  fenyegető  veszétyt 
látott  á  birodalom  egységére.  Bizonyára  nem  a  nyelvi 
kérdés  volt  az  egyetlen,  amelynek  a  lényegét  nem  helye- 
sen fogták  fel  Bécsben,  de  kétségtelenül  ebből  a  kérdésből 
származott  a  legtöbb  félreértés  a  kormány  és  a  magyar- 
ság között,  s  ezen  a  téren  érvényesítették  legkönnyebben 
a  hatásukat  a  magyarság  nemzeti  kifej  lését  akadályozó 
erők. 

A  negyvenes  években  már  eléggé  erős  volt  a  magyar 
konzervatívek  befolyása  Metternich  gondolkozására,  hogy 
legalább  ő  ne  ellenezze  többé  a  nemzet  általánosnak  mond- 
ható kívánságát.  Ferenc  halála  után  közvetlenül  még  ő 
sem  tudta  kiszabadítani  magát  a  múlt  hagyományos 
gondolatköréből,  ami  nem  is  volt  meglepő,  hiszen  ebben 
a  kérdésben  szinte  tragikus  volt  az  osztrák  és  a  magyar 
gondolkozásmód  szétágazása.  Társadalompolitikai  téren 
a  magyarság  is  tisztában  volt,  éppúgy,  mint  a  kormány, 
az  anyanyelv  diadalának  várható  következményeivel.  Állí- 
tólag Mailáth  Antal,  Metternich  bizalmasa  is  olyan  nyi- 

latkozatot  tett  1885  végén,  a  törvények  magyar  nyelvé- 
vel kapcsolatban,  hogy  ezzel  kezdetét  veszi  a  törvényhozás 
reformja  ;  a  latin  nyelv  kiszorítása  s  a  magyar  nyelv  be- 
vezetése a  magyar  faj  szupremáciáját  fogja  eredményezni, 
mindenkinek  meg  kell  a  jövőben  tanulnia  magyarul,  aki 
a  közügyekre  befolyást  akar  nyerni ;  a  magyar  nyelv  a 
bécsi  körökbe  is  be  fog  hatolni,  a  nemzeti  irodalom  fel 
fog  lendülni,  sőt  az  alkotmány  is  átalakul,  mert  az  ősi 
arisztokratikus  alkotmány  fennmaradása  csak  a  latin 
nyelv  mellett  volt  lehetséges.  Kitűnő,  éles  szemre  valló 
meglátás,  de  egyben  mintegy  igazolása  Metternich  ellen- 
szenvének, aki  éppen  a  hagyományos  társadalmi  rend 
védelmét   tette   meg   rendszere   főelvének. 

Azonban  mégsem  ez  a  társadalompolitikai  szempont 
volt  döntő  jelentőségű  abban  az  elkeseredett  ellenállás- 
ban, amelyet  az  uralkodó  nélkül  maradt  kormány  a  magyar 
nyelv  ellen  folytatott.  József  főherceg,  aki  tájékozva  volt 
valamennyire  Bécs  hangulatáról,  inkább  azt  a  gondolatot 
igyekezett  erélyesen  cáfolni,  mintha  a  magyar  nyelv  hasz- 
nálatának terjedése  szoros  összeköttetésben  állana  Magyar- 
ország elválasztásával  a  monarchia  testétől.  Jellemző  a 
bécsi  felfogásra  a  kormány  egyik  mélyen  gondolkodó,  a 
magyar  ügyekben  jártas  tagjának,  Purkhart  államtaná- 
csosnak ebből  az  időből  származó  véleménye.  Szerinte 
a  latin  nyelv  kiszorítása  és  a  magyar  nyelv  általánossá 
tétele  formálisan  nem  függ  ugyan  össze  az  alkotmánnyal 
és  a  pragmatica  sanctióval,  de  mégsem  lehet  a  kormány- 
nak érdeke  olyan  mozgalom  elősegítése,  amely  Magyar- 
országot elszigeteli  a  monarchiának  többi  részétől.  József 
nádor,  Reviczky  kancellár,  Mailáth  György  államtanácsos 
bátran  küzdöttek  ez  ellen  a  balvélemény  ellen  ;  hivatkoz- 
tak a  latin  nyelv  menthetetlen  voltára,  az  ifjúság  hiányos 
latin  tudására,  de  arra  is,  hogy  a  magyarság  számbelileg 
mégis  a  leghatalmasabb  törzs  a  Duna  medencéjében,  mű- 
veltsége és  nyelve  gyors  iramban  fejlődik,  a  német  nyelv 
bevezetéséről  II.  József  kísérlete  óta  nem  lehet  többé  szó, 
a  többi  törzs  nyelvének  fejlődése  pedig  messze  elmaradt  a 
magyartól.  Még  erősebben  kellett  azonban  hatnia  annak  az 

érvnek,  hogy  a  nyelvi  mozgalmat  úgysem  lehet  többé  fel- 
tartóztatni, adja  meg  tehát  a  kormány  önszántából,  a 
nemzet  köszönetét  kiérdemelve,  amit  késó'bb  úgyis  meg 
kell  adnia  a  kényszer  hatása  alatt.  Fokozatosan,  minden 
érv  felsorakoztatásával  kellett  tehát  a  kormányra  rá- 
erőszakolni a  német  és  a  magyar  nyelv  és  kultúra  dualizmu- 
sának gondolatát  a  Dunamedence  igazgatásában. 

Bár  1836-ban  Metternich  még  makacsul,  a  végsó'  követ- 
kezményekkel is  számolva,  küzdött  minden  nyelvi  enged- 
mény ellen,  politikai  érzékére  nem  maradtak  hatás  nélkül 
a  fentebbi  érvek,  főleg  nem  az  utolsó.  Véleményét  néhány  év 
alatt  erősen  megváltoztatta.  Igaz,  hogy  neki  közvetlenebb 
kapcsolatai  voltak  a  magyarsággal  már  harmadik  felesége, 
egy  Zichy  grófnő  útján  is,  mint  a  többi  bécsi  vezető  állam- 
férfiúnak. Környezete  és  ismerőseinek  köre  —  közöttük 
Széchenyi  István  is  —  nem  késett  felvilágosítani  a  magyar 
nyelv  meglepő  fejlődéséről,  s  ellenállását  annál  gyökereseb- 
ben meg  lehetett  szüntetni,  mert  tőle  távol  állott  a  joze- 
finista germanizálásnak  még  a  titkos  vágya  is.  A  kormány- 
nak két  út  között  lett  volna  választása  elvileg  ezzel  a  moz- 
galommal szemben  :  vagy  élére  áll  a  magyar  nyelv  elő- 
mozdításának, vagy  következetesen  megtagad  minden 
kedvezményt ;  mivel  azonban  négy  évtizeden  át  már 
kénytelen  volt  úgyis  engedményeket  tenni,  észszerűbb- 
nek látszott,  ha  a  kicsikartatás  helyett  jószándékból  tel- 
jesíti a  nemzet  kívánságát.  Ez  irányba  idomult  át  Metter- 
nich felfogása  is.  Bár  Ferenc  kormányának  következetes 
ellenállásában  ő  is  részt  vett,  politikája  rugalmasságát 
dicséri,  hogy  legalább  a  végkifejletnél  nem  ellenezte  többé 
a  magyarság  egyöntetű,  pártpolitika  felett  álló  kívánságá- 
nak teljesítését.  Ez  az  engedékenység  tette  lehetővé,  hogy 
néhány  év  múlva,  amikor  a  kormány  kényszerűségből 
a  reformok  útjára  tért,  a  nemzetiségi  elv  szempontjából 
kifogástalan  konzervatív  párt   csoportosulhatott   köréje^ 

Kohwrat  a  magyar  nyelv  és  nemzetiség  elleii^ége. 

Ettől  az  időtől  kezdve  a  nemzetiségi  kérdés  terén  Met- 
ternich politikája  teljesen  elkülönült  a  belügyminiszterétől. 

Metternich  a  legjobb  meggyőződése  szerint  védte  a  király 
jogait  és  a  monarchia  egységét,  a  nélkül  azonban,  hogy 
nemzetiségi  rokon-  vagy  ellenszenvtől  engedte  volna  be- 
folyásolni magát.  Kolowrat  politikája  ezzel  szemben  hatá-- 
rozottan  magyarellenes  volt.  Már  1836-ban,  a  magyar  mél- 
tóságok, főleg  a  nádor  intelmei  ellenére,  szívesebben  en- 
gedte volna  az  országgyűlést  törvények  alkotása  nélkül, 
eredmény  nélkül  szétoszolni  s  szívesebben  kitette  volna 
az  országot  a  sorsa  javulását  váró  jobbágyság  forrongásá- 
nak, semminthogy  megadja  a  magyar  nyelvnek  a  tör- 
vények szövegére  vonatkozó  engedményt.  Metternich 
tiszteletet,  jóindulatot  mutatott  minden  nyelv  és  minden 
műveltség  iránt  a  széles  birodalomban,  Kolowrat  ellen- 
ben nem  tudta  mentesíteni  magát  az  egyoldalú  szlávrokon- 
szenvektől. 

Bizonyos  társadalompolitikai  elemek  előtérbe  nyomu- 
lása a  nemzetiségi  kérdés  fejlődésében  még  inkább  elválasz- 
totta egymástól  a  két  vetélytárs  felfogását  és  taktikáját. 
Már  Ferencnek  ízig-vérig  konzervatív  környezetében  is 
kifejezésre  talált  az  a  kevéssé  őszintén  hangoztatott  érv 
a  magyar  nyelvnek  államéletben  és  közigazgatásban  álta- 
lánossá tétele  ellen,  hogy  néhány  százezer  magyarnyelvű 
és  nemzetiségű  nemes  kedvéért  nem  szabad  feláldozni 
nagy  kisebbségi  tömegek  érdekeit.  Ez  a  demokratikus 
megfogalmazású  gondolat  főleg  a  jozefinisták  körében  talál- 
hatott tetszésre  s  a  negyvenes  években  nagy  erővel  tért 
vissza  Kolowrat  frazeológiájában,  mint  a  nemzetiségi 
harcban  egyik  kétélű  fegyvere  a  demokráciától  igen  távol 
álló  belügyminiszternek.  Ilyen  meggondolások  Metter- 
nichet  nem  befolyásolták.  Nem  lett  volna  ugyan  sohasem 
hajlandó  segédkezet  nyújtani  a  monarchia  bármely  törzsé- 
nek elnemzetietlenítéséhez,  de  másfelől  eléggé  őszinte  volt 
ahhoz,  hogy  levonja  az  uralkodó  arisztokratikus  rendszer 
természetszerű    következményeit. 

A  katonaság  és  a  magyar  nemzeti  eszme. 

Kamarilláról,  tehát  homályban  működő,  hívatlan  erők- 
ről lévén  szó,  nem  szabad  megfeledkezni  arról,   hogy  a 

magyar  eszmények  elleni  küzdelmében  Kolowrat  értékes 
szövetségesekre  talált  a  hadsereg  vezető  köreiben.  Ezeket 
a  túlnyomólag  német  és  szláv  összetételű  köröket  már 
nemzetiségüknél  fogva  sem  vezethette  jóakarat  a  magyar- 
ság iránt.  A  polgári  kormányzat  ellanyhultával  hivatva 
érezték  magukat,  hogy  a  birodalomnak  állítólag  veszély- 
ben levő  egységét  is  segítsenek  megmenteni.  A  Magyar- 
országon állomásozó  csapatok  parancsnokai  már  Ferenc 
korában  is  éles  szemekkel  figyelték  a  magyar  önkormány- 
zati szervek  minden  megmozdulását,  vájjon  nem  jelent-e 
veszélyt  a  birodalmi  eszmére,  és  siettek  jelentést  tenni 
Bécsbe  tapasztalataikról.  Ferenc  halála  után  még  nyíltab- 
ban kifejezést  adtak  a  magyar  nemzeti  törekvések  iránt 
érzett  ellenszenvüknek  ;  többet  politizáltak,  mint  valaha, 
s  feltolták  immár  magukat  a  kisebbségek  védőinek  szere- 
pére is.  A  magyar  nyelvmozgalom  iránti  ellenszenvük  nem 
egyszer  brutális  kifejezést  nyert,  mikor  a  közigazgatási 
hatóságokkal  súrlódások  állottak  elő  az  érintkezési  nyelv 
miatt.  Nagy  hatással  volt  továbbá  a  katonai  hatóságok 
hangulatára  az  1840.  évi  törvény,  amely  kilátásba  he- 
lyezte, hogy  a  király  gondoskodni  fog  a  magyar  nyelv  isme- 
retének gyarapításáról  a  «katonai  véghelyeken»,  tehát  a 
határőrvidéken  is. 

Feltehetőleg  fogalma  sem  volt  még  ebben  az  időben 
a  hadsereg  bécsi  központjának  arról,  hogy  a  határőrvidé- 
kek szerb  és  horvát  lakosai  között  erőteljes  illir-pánszláv 
propaganda  volt  folyamatban,  s  bizonyára  nem  szláv 
érdekek  védelmében  iparkodtak  a  törvény  végrehajtását 
a  lehetőséghez  képest  elgáncsolni.  A  határőrvidék,  számos 
kiváló  ezredével,  a  monarchia  katonai  szervezetének 
egyik  fénypontja  volt  s  a  hadsereg  vezetőségének  szemé- 
ben fokozott  értéket  biztosított  neki  különös  közjogi 
állása,  függetlensége  minden  polgári  beavatkozástól. 

A  kormány  és  a  szláv  mozgalom. 

A  nemzetiségi  harcnak  a  harmincas  években  még  na- 
gyobbrészt irodalmi  jellegű  jelentkezési  formájáról  a  kor- 
mánynak is  volt  némi  tudomása,  a  nélkül  azonban,  hogy 


165 


világosan  látta  volna  a  helyzetet  és  le  tudta  volna  mérni 
az  erőviszonyokat.  Eredményes  formális  beavatkozásra 
nem  nyílt  lehetőség  számára,  hiszen  az  egyes  kisebbségek- 
nek a  politikai  életben  nem  volt  képviseletük,  a  nemzetiségi 
vidékek  követei  pedig  nem  foglaltak  el  az  országgyűlése- 
ken különleges  álláspontot  a  felmerülő  nyelvi  és  nemzeti- 
ségi problémákkal  szemben.  A  magyaron  kívül  csak  a 
horvát  nemzetiségnek  volt  törvényes  képviselete  a  rendi 
országgyűlésnek  mindkét  tábláján.  Horvátország  követei 
egy  széleskörű  autonómiával  felruházott,  diplomatikailag 
elismert  territóriumot,  a  melléktartományokat  képvisel- 
ték a  törvényhozásban,  ök  adhattak  egyedül  törvényes 
úton  kifejezést  a  magyar  nemzeti  törekvések  ellen  véle- 
ményüknek, s  így  rajtuk  keresztül  nyílt  alkalma  a  kor- 
mánynak, hogy  a  törvényesség  látszatának  a  megőrzésé- 
vel beleavatkozhassék  a  fejlődés  menetébe.  Kínálkozott 
azonban  egy  másik,  kevésbbé  törvényes  alkalom  is  a  hor- 
vátság felhasználására.  Magyarok  és  horvátok  között 
feszült  volt  ugyanis  a  helyzet  bizonyos  közjogi  természetű 
ellentétek  miatt,  s  ezt  a  feszültséget  használta  ki  a  kiváló 
horvát-pánszláv  agitátor,  Gaj  Lajos,  hogy  a  két  nemzet 
nézeteltérését  a  nemzetközi  kérdés  talajára  tolja.  Kolowrat 
sietett  beleavatkozni  az  ekként  kirobbant  nemzetiségi 
harcba.  Az  első  jelentős  lépés,  Gaj  újságjának  engedélyez- 
tetése, még  Ferenc  életében  történt ;  a  kifejlés  azonban, 
a  kamarilla  élénk  beavatkozása  mellett,  az  1835  utáni 
évekre  maradt. 

Ferenc  halálakor  már  tisztában  voltak  a  monarchia 
szlávjai  azzal,  hogy  a  kormány  tagjai  közül  kinek  a  párt- 
fogására számíthatnak,  s  tájékozottságukat  ügyesen  fel- 
használták az  ifjú  mozgalmak  vezetői.  Már  1836-ban  úgy 
fordultak  Sedlnitzky  rendőrminiszterhez,  mint  a  pán- 
szlávizmus magas  pártfogójához  s  ugyanebben  az  évben 
megdöbbenésüknek  adtak  kifejezést  a  hírre,  hogy  Kolow- 
rat visszavonulni  szándékozik  a  közügyektől.  Ez  a  szláv 
rokonszenvéről  ismert  két  miniszter  vette  pártfogásába 
megizmosodása  idején  a^pánszláv-illirizmust  is,  és  műkö- 
désük, főként  Kolowraté,  nagy  befolyást  gyakorolt  a^kor- 


156 


mány  nemzetiségi  politikájára.  Mind  Sedlnitzky,  mind 
a  belügyminiszter  elfogultsággal,  magyarellenes  szláv- 
barát  érzéssel  közeledtek  a  kérdéshez  s  elzárkóztak  az 
éppen  nem  ritka  figyelmeztetések  elől.  Fontos  körülmény 
volt,  hogy  Gaj  hivatalos  programmja  megfelelt  az  ausztro- 
szlávizmus  elveinek  :  a  szellemi  műveltség  terén  kívánta 
egyesíteni  az  összes  délszlávokat  (Kollár  János  ugyanezt 
vallotta  az  összes  szlávok  egyesítéséről),  az  összhirodalom 
és  az  uralkodóház  érdekében.  A  kezdetén  álló  mozgalom 
sok  mindent  ígért  a  kormánynak.  Feladatának  tekintette, 
hogy  gátat  vonjon  a  «magyarizmus»  útjába  a  délszlávoktól 
lakott  területek  határán,  vállalkozott  az  orosz  pánszláv 
propaganda  semlegesítésére,  mert  az  orosz  befolyás  a 
görögkeletiek,  elsősorban  a  szerbek  között  igen  elterjedt 
volt ;  ekként  minden  törekvését  elvileg  az  összhirodalom 
szolgálatába  állította.  A  két  szlávbarát  minisztert  kevésbbé 
érdekelte  a  világpolitikainak  mondható  célkitűzés,  az 
oroszbarát  irány  elleni  küzdelem  az  ausztroszlávizmus 
talaján ;  annál  szívesebben  támogatták  a  magyarországi 
szlávok  megszervezését  a  magyar  nemzeti  törekvések 
ellenében. 

Kolowrat,  az  illirizmus  és  az  összhirodalom. 

A  horvát-illir  pánszlávizmus  aligha  élte  volna  túl  a 
kezdettel  járó  nehézségeket,  ha  Kolowrat  nem  siet  Gajnak 
segítségére  szorult  helyzetében.  Gaj  propagandája  a  lap- 
jával állott  vagy  bukott,  fenntartása  életkérdés  volt  az 
új  mozgalom  számára.  A  csekélyszámú  előfizetésből  azon- 
ban a  nyomdaköltséget  sem  lehetett  volna  fedezni,  tehát 
Gaj  elhatározta,  hogy  nyomdaengedélyt  kér.  Személye- 
sen kikérte  a  rendőrminiszter  támogatását  is,  de  végül 
Kolowrat  találta  meg  a  helyes  utat  az  engedély  ügyének 
előmozdítására.  A  nehézségek  igen  jelentékenyek  voltak, 
mert  az  érvényes  rendelet  szerint  újságszerkesztő  nem  lehe- 
tett egy  személy  ben  nyomdatulajdonos  is.  Nehogy  a  ma- 
gyar hatóságok,  e  rendeletre  hivatkozva,  kedvezőtlen 
véleményezést  adhassanak,  Kolowrat,  mint  kabineti  mi- 
niszter, a  kormány  többi  tagjának  megkerülésével  meg- 


szerezte  a  kérvényre  az  uralkodó  kézjegyét  s  a  legfelsőbl) 
pártfogás  előtt  meghajlásra  kényszerítette  mind  á  magyar 
kancelláriát,  mind  az  államtanácsot.  így  nyert  Gaj  nyomda- 
engedélyt és  tudta  anyagilag  megalapozni  a  működését. 
Nem  véletlen,  hogy  a  kérvényéhez  csatolt  memorandum- 
ban fiatalos  öntudattal  nélkülözhetetlennek  minősítette 
az  illir-pánszláv  propagandát,  mint  a  horvát-szlavón  nem- 
zetiség megmentőjét  és  a  magyar  mozgalom  kizáróját  a 
Drávától  délre  eső  vidékekről.  Kolowrat  támogatása  ennek 
megfelelően  egyre  kiadósabb  lett.  Szinte  felháborítónak 
nevezhető  1839.  évi  fellépése.  A  szerénynek  éppen  nem 
mondható  Gaj  újságja  első  négy  évfolyamának  beküldése 
mellett  ismét  kiemelte  kellőképpen  az  összmonarchia 
érdekében  szerzett  érdemeit,  a  magyar  mozgalom  elleni 
küzdelmét,  s  kitüntetést  kért  a  saját  számára.  Kolowrat 
szerint  «a  három  millió  szláv  összefogása  csak  előnyös 
lehetett  Magyarországra)),  s  az  uralkodói  kegynek  olyan 
kiadós  kinyilvánítását  hozta  javaslatba,  hogy  a  mellett 
a  kancellária  sem  mehetett  el  szó  nélkül ;  a  tényben  enge- 
dett ugyan  a  felsőbb  nyomásnak,  de  kevésbbé  feltűnő  ki- 
tüntetést ajánlott.  Kolowrat  azonban  elérte  Gajnak  égy 
drága  gyűrűvel  való  megajándékozását,  azzal  a  meg- 
okolással, hogy  a  szlávok  különös  védelemre  szorulnak  a 
magyarsággal  szemben.  Magyar  író,  bármily  loyális  lett 
volna,  nem  részesült  olyan  kitüntetésben,  mint  a  pályája 
kezdetén'  álló  pánszláv  agitátor! 

Kolowrat  működésének  helyesebb  elbírálásához  köze- 
lebbről kell  szemügyre  venni  az  illirizmus  kifejlődését. 

A  pánszlávizmus  politikai  hatása  abban  nyilatkozott 
meg,  hogy  a  különféle  szláv  törzseket  faji  egyéniségük  ki- 
zárólagos tiszteletére  nevelte.  A  szláv  mozgalom  végső' 
célja  a  faji  alapon  megvalósítandó  politikai  egység  volt, 
tekintet  nélkül  az  adott  közjogi  kapcsolatokra.  A  haza 
fogalma  a  szláv  számára  nem  a  születés,  a  történelem,  a 
társadalmi  közösség  által  megszentelt  föld  többé  ;  ennek 
helyét  elfoglalta  a  faji  tudat,  amely  felmentette  a  régi 
érteleinben  vett  haza,-  kormány  vagy  alkotmány  iránti 
köteles  hűség  alól.  A  horvát  törzsnek  megvolt  sok  év- 

század  óta  a  maga  politikai  életeleme,  a  történeti  állama 
8  a  magyar  koronával  és  alkotmánnyal  való  kapcsolata  : 
az  illirizmus  hazafogalma  ezzel  szemben  kiterjedt  az  összes 
délszláv  fajoktól  benépesített  területekre,  a  horvát  nem- 
zetiséget provincializmusnak  nyilvánította  a  délszláv  nem- 
zetiség fogalmával  szemben.  A  horvát  nemzetnek  a  magyar 
koronához  való  ragaszkodása  ősi  történelmi  követelmény 
volt,  a  horvát  rendiség  pedig  II.  József  halála  után  maga 
óhajtotta  a  szorosabb  öszeköttetést  a  magyar  államisággal : 
az  illirizmus  tudatosan  meg  akarta  semmisíteni  ezt  a  közös- 
séget, hogy  új  szláv  alakulatot  hozzon  létre.  A  fennálló 
rendszer  keretében  is  kiütköztek  a  monarchia  dualisztikus 
berendezésének  jelei,  ha  kevesebb  élességgel  is,  mint  1867 
után ;  az  osztrák-cseh  tartományokkal  egységes  alkotmány 
ós  egységes  múlt  által  jellemzett  magyar  birodalom  állott 
szemben  a  Szentkorona  jelképe  alatt,  s  ennek  a  birodalom- 
nak Horvátország  is  alkotórésze  volt :  az  illirizmus  szem- 
melláthatóan  a  Lajtán-inneni  birodalom  felbontására 
tört  s  —  amennyiben  őszinték  voltak  ausztroszláv  jellegű 
követelései  —  a  dinasztikus  összbirodalom  önálló  alkotó- 
részévé szándékozott  megtenni  egy  új  délszláv  alakulatot, 
amelynek  Horvátország  lett  volna  a  központja. 

Kolowrat  némileg  tisztában  volt  a  fejlődés  irányá- 
val, amely  a  délszláv  törzsek  egyesített  erejének  közre- 
működését ígérte  a  magyar  nemzeti  állam  eszméje  ellen, 
összbirodalmi  célok  érdekében.  Egy  1840-i  véleményezése 
vet  legőszintébben  világot  politikai  céljaira.  Az  össz- 
monarchia  érdekében  követelte,  hogy  Horvátország  élére 
erőskezű  bán  állíttassék,  rendelkezési  joggal  a  határőr- 
vidék felett,  mert  a  magyarok  az  országnak  «szerencsére» 
különféle  nemzetiségű  lakosait  egységes  tömbbe  akarják 
összeolvasztani,  s  e  veszélyes  törekvésük  ellensúlyát  a 
szláv  mozgalmakban  kell  keresni,  amelyeknek  élén  a  hor- 
vát bán  állana  katonai  hatalma  teljében.  Ebből  a  néhány 
mondatból  kitűnik  egész  politikai  programmjának  a  lé- 
nyege. Az  összbirodalom  érdekében  valónak  találta  a  szlá- 
vok szervezett  ellenállását ;  ezért  akarta  az  autonóm  álla- 
misággal rendelkező,  nagy  katonai  erőt  jelentő  horvát 

nemzetiséget  a  magyar  nemzetiség  elleni  küzdelemben 
az  első  sorba  állítani.  Ilyen  teljes  ausztroszláv  programmot 
osztrák  államférfi  1848  márciusáig  nem  termelt  ki. 

Az  illirizmus,  Metternich  és  a  kormány. 

Gaj  nyomdaengedélyének  ügye,  valamint  Kolowrat 
különböző  nyilatkozatai  a  magyarországi  szlávok  egyesíté- 
séről a  magyar  nemzeti  eszmével  szemben,  nyilvánvalóvá 
teszik  a  kamarilla  nemzetiségpolitikai  rendszerét  és  esz- 
közeit. Ezúttal  világosan  csak  a  kamarilláról  lehet  beszélni, 
mert  a  kormánynak  egyéb  tagjai  és  tanácsadói  nem  helye- 
selték a  nemzetiségi  harcba  való  tettleges  beavatkozást. 
Elsősorban  Metternich  volt  a  szláv  tervek  keresztezője, 
híven  a  régi  rendszer  elvéhez,  amely  az  uralkodót  pártok 
és  nemzetiségek  fölé  emelte,  ö  akadályozta  meg  1840-ben 
egy  katona-bán  kinevezését  —  ami  csak  1848-ban,  a  for- 
radalmi idők  forgatagában  sikerült  Kolowratnak.  A  poli- 
tikai okosság  azt  parancsolta  az  összkormánynak,  hogy  a 
loyalis  horvátokat,  a  magyarországi  politika  értékes  ele- 
meit, ne  idegenítse  el  magától  és  ne  gátolja  nemzetiségük 
kifejtését,  de  ezen  túlhaladni  és  a  magyarság  elleni  küz- 
delmet faji  alapon  szervezni,  olyan  forradalmi  és  merész 
terv  volt,  hogy  az  csak  a  belügyminiszter  fejében  fogamz- 
hatott  meg. 

A  horvátországi  mozgalmak  nehéz  helyzetbe  hozták  a 
kormányt.  Az  illirizmus  konzervatív  köntöst  öltött  magára 
a  napi  politika  kérdéseiben,  s  ezt  értékelni  tudták  Bécs- 
ben, ahol  magában  véve  az  a  gondolat  is  rokonszenves 
volt,  hogy  Horvátország  ne  kerüljön  teljesen  az  elszakadási 
törekvésekkel  vádolt  magyar  ellenzéki  politika  befolyása 
alá  s  ne  járuljon  hozzá  a  központ  helyzetének  gyengítésé- 
hez. Másrészről  azonban  kellemetlenül  érintette  a  kormány 
nyugalomvágyát  az  ismételt  híradás  az  illírek  féktelen  izga- 
tásáról, a  vérszomjas  harcidalokról,  amelyek  a  magyarság 
ellen  véres  ellenállásra  ösztönözték  a  horvát  népet,  főleg 
a  határőrvidék  erőszakosságra  hajló  katona-lakosait.  Vol- 
tak a  rendőrminiszternek  olyan  bizalmi  férfiai  is,  akik  fel- 
hívták a  figyelmét  az  illirizmus    orosz -szimpátiáira,   Gaj 

oroszországi  útjára,  ami  valóban  nem  volt  összeeg}^eztet- 
hető  az  ausztroszláv  ígéretekkel.  Ámd  ^  ii  magyar  pártra 
sem  támaszkodhatott  a  kormány,  mert  az  elkövette  azt  a 
nagy  taktikai  hibát,  hogy  a  magyar  ellenzék  szellemében 
működött  —  egyik  első  politikai  megnyilatkozása  felszóla- 
lás volt  Kossuth  Lajos  elfogatása  ellen  —  s  rögtön  két 
arcvonalon,  az  illirek  és  a  kormány  ellen  kezdette  meg 
kilátástalan  harcát. 

A  maga  egészében  nem  is  gondolt  a  bécsi  központ  egyik 
fél  támogatására  sem.  Az  ő  igazi  táborát  a  kedvezó'tlen 
anyagi  viszonyok  között  élő,  konzervatív  felfogású  horvát 
közép-  és  kisnemesség  tömegei  alkották.  Ezek  szigorúan 
ragaszkodtak  az  alkotmányos  rendi  alaphoz,  visszautasí- 
tották mind  az  illir,  mint  a  magyar  párt  programmját,  nem 
akartak  pánszlávokká  lenni,  de  államuk  kiváltságait  és 
nemzetiségüket  sem  akarták  a  magyarság  javára  feláMozni; 
Ezek  a  konzervatív  nemesek  megszokták,  hogy  az  ország- 
gyűlésen tapasztalt  támadásokkal  szemben  a  kormánynál 
támogatásra  találtak,  tehát  szemükben  a  kormány  jó- 
indulata volt  a  horvát  autonómia  és  nemzetiség  megbíz- 
ható támasza.  Azonban  éppen  ezekre  a  feltétlenül  kor- 
mányhű  tömegekre  kellett  demoralizálólag  hatnia,  amikor 
meggj^őződtek  Gaj  kivételes  kitüntetéséről;  ők  nem  tud- 
hatták, hogy  az  csak  egy  kamarilla  műve  volt,  s  abban  a 
hiszemben,  hogy  uralkodó  és  tanácsadói  eg^'etértenek  az 
illirizmus  elveivel,  tömegesen  állottak  az  új  mozgalom 
táborába  a  nélkül,  hogy  gondolatait  helyeselték,  sőt  egy- 
általában megértették  volna. 

Valóban  nehéz  elképzelni,  miként  tudott  volna  a  ka- 
marilla  támogatása  nélkül  kifejlődni  a  szláv  mozgalom  a 
magyar  birodalom  területén.  A  Kolowrat  jóvoltából  létre- 
jött  illir  újság  megfelelő  hely  volt,  ahol  a  tót  álláspont  még 
kifejezésre  és  helyeslésre  talált,  de  a  horvát-pánszláv  irány 
más  területen  nem  tudott  eredmén^^t  elérni.  A  délszláv 
e^gység  sem  tudott  elvileg  sem  megvalósulni.  A  szlovéne- 
ket hidegen  hagyta,  a  dalmatákat  ellenállásra  ingerelte 
az  új  tan,  pedig  ezeknek  a  katolikus  délszláv  törzseknek 
az  egyesítése  elsősorban  lett  volna  Gaj  feladata  az  ausztro- 

szláv  tan  értelmében.  Az  orosz  befolyás  ellensúlyozására 
sem  bizonyult  az  illirizmus  alkalmasnak,  mert  szerb  részről 
kevés  megértésre  talált.  A  kitűnő  politikai  érzékkel  és  erős 
nemzeti  tudattal  megáldott  szerb  nép  a  pánszláv  elv  ellen 
a  nagy  szerb  eszmét  szögezte  ;  nem  volt  hajlandó  lemondani 
sem  törzsi  nevéről,  sem  műveltségének  különleges  elemei- 
ről, például  a  cirill  írásról.  Az  illirizmus,  amely  születési 
helyén  sem  vált  széles  körökben  népszerűvé,  tulajdonkép- 
pen nem  tudott  eredményt  elérni  a  délszlávok  között, 
csupán  a  határőrvidéken,  a  birodalomnak  féltett  terüle- 
tén, sikerült  híveket  szereznie,  ami  aligha  volt  alkalmas 
rokonszenvet  kelteni  iránta  a  kormánykörökben. 

Felléjpés  az  illirizmus  ellen. 

Ha  Gaj,  valamint  bécsi  pártfogói,  Kolowrat  és  Sedl- 
nitzky,  nem  is  számíthattak  elismerésre  a  pánszláv  moz- 
galom iránt,  némi  jóindulatot  mégis  kicsikartak  a  kor- 
mánytól a  magyar  nemzetiség  korlátozásának  hangozta- 
tásával. Ez  Bécsben  lassan  a  politikai  tudat  elemévé  vált, 
s  hatása  alól  nem  tudta  kivonni  magát  sem  Metternich, 
akit  a  magyar  nemzeti  mozgalom  ellenzéki  színezete  gya- 
nakodóvá  tett,  sem  a  jozefinisták,  mint  Hartig  gróf.  Gaj- 
nak  és  az  illíreknek  tapintatlanságából  és  elbizakodottsá- 
gából magyarázható,  hogy  a  szépen  fejlődő  pánszláv  moz- 
galom megítélésében  1842-ben  visszahatás  állott  be.  Min- 
denekelőtt kínosan  érintette  a  monarchia  vezető  állam- 
f érfiait,  hogy  az  illírek  a  király  és  a  kormány  ( !)  pártfogá- 
sára hivatkozva  igyekeztek  párthíveket  gyűjteni.  A  híresz- 
telés hamis  volt,  hiszen  a  kormány  a  maga  egészében  soha- 
sem pártfogolta  a  pánszláv-mozgalmat,  a  mellett  hangoz- 
tatása veszélyes  helyzetet  idézhetett  elő  Magyarországon, 
ahol  a  közvélemény  éppen  1840-ben  lett  figyelmessé  a 
pánszlávizmusra  és  a  horvátországi  viszonyok  fenyegető 
voltára.  Az  általános  világpolitikai  helyzet,  az  orosz  ha- 
talom befészkelődése  a  dunai  vidékeken,' különösen  ve- 
szélyes színben  mutatta  a  szlávok  törekvéseit  még  olyan 
higgadt,  megfontolt  politikus  szemében  is,  mint  Deák 
Ferenc  volt.  Egyidejűleg  bizalmas  jelentések  is  érkeztek, 

állami  hivatalnokoktól,  magas  jogi  személytől,  amelyek 
rádöbbentették  a  kormányt  a  horvátországi  állapotok 
tarthatatlanságára.  A  pánszláv  izgatás  hevessége,  az  egész 
intelligenciának,  diákoknak  és  papságnak  bevonása  a  nem- 
zetiségi harcba,  az  elvi  küzdelemnek  már-már  a  társadalom 
anarchiájára  vezető  elfajulása,  ismeretlen  volt  eddig  a 
központ  legtöbb  tagja  előtt.  Nagy  hatást  keltett  a  köz- 
vélemény gyanúja  is,  hogy  Gaj  orosz  érdekből  segíti  elő  a 
délszlávok  egyesülését,  s  hogy  a  határőrvidék  szláv  érzel- 
meinek felfokozása  beláthatatlan  veszélyekkel  fenyegethet 
esetleges  összeütközés  esetén  Oroszországgal.  A  kormány 
egycsapásra  felfigyelt,  s  mintegy  kiszabadítva  magát 
Kolowrat  bűvköréből,  megbízható  híreket  követelt.  Ismét 
munkába  lépett  a  kamarillának  régi  módszere  ;  Sedlnitzky 
ugyanattól  a  Moyses  István  cenzortól  kért  jelentést,  aki 
maga  a  pánszláv  mozgalomnak  irányító  híve  volt,  s  az  el- 
fogulatlan levelek  vádlottal  között  szerepelt. 

A  horvátországi  viszonyok  annyira  elfajultak  már, 
hogy  a  kézzelfogható  tünetek  letagadása  vagy  akár  szépí- 
tése nem  vezethetett  a  rendőrminiszter  által  várt  ered- 
ményre. Ilyen  tünet  volt  többek  között  Kollár  János 
zágrábi  látogatása.  Mikor  a  pánszlávizmus  szlovák  apos- 
tolát a  fővárosban  ünnepelték,  a  katonazenekar  olyan  harci 
dalt  játszott  a  tiszteletére,  amelyet  durva  magyarellenes 
izgató  éle  sok  szomorú  emlékű  társa  között  is  hírhedtté 
tett.  A  magyar  megyék  közvéleménye  —  jellemző  módon 
elsősorban  a  kevert  lakosságúaké  —  felzúdult,  egyik  pa- 
naszkodó felirat  a  másik  után  érkezett  a  kancelláriához. 
A  közvélemény  nyomása  alatt  megmozdultak  a  magyar 
hatóságok  is,  hogy  véget  vessenek  az  áldatlan  helyzetnek. 
A  kancellária  erős  hangon  követelte,  hogy  a  kormány 
szüntesse  meg  az  anarchikus  állapotokat  Horvátország- 
ban, állítsa  helyre  a  rendet  az  iskolákban,  utasítsa  nagyobb 
szigorra  a  cenzort  —  talán  eszébe  jutott  ezalkalommal, 
hogy  mennyire  siettek  a  magyar  cenzorokat  minden  cse- 
kélységért felelősségre  vonatni  Bécsben  —  s  a  hadi- 
tanács kapjon  utasítást  a  katonaság  távoltartására  a 
politikától. 

Mindez  nem  lett  volna  elég,  —  a  kancellár  felterjesztése 
hónapokig  feküdt  —  ha  a  hírhedt  zágrábi  tisztújítás,  a 
magyar  párti  kisnemesség  kiűzése  a  tanácsházból,  fel  nem 
bőszíti  a  kormányt  és  a  magyar  közvéleményt.  Ezúttal 
megyei  közgyűlésen,  véres  verekedésben  nyilatkozott  meg 
a  pártszenvedély,  s  nem  lehetett  többé  letagadni  a  tényt, 
hogy  a  nemzetiségi  harc  fenyegető  körülmények  között 
bevonult  a  politikai  életbe.  Valamit  tenni  kellett  Magyar- 
ország megnyugtatására  is,  mivel  ott  oly  fokra  hágott  az 
elkeseredés,  hogy  az  ellenzék  egy  része  szívesebben  látta 
volna  Horvátország  elszakadását,  ami  az  egész  közjogi 
rendszer  megingását  vonta  volna  maga  után.  Nem  lehetett 
többé  sikerrel  hangoztatni  a  régi  szólamokat  a  birodalom 
és  a  fennálló  társadalmi  rend  védelméről,  hiszen  az  illírek- 
től megtámadott  horvát  kisnemesség  az  alkotmányosság 
és  a  konzervatív  felfogás  híveinek  bizonyult  addig  a 
napig. 

Alkalma  nyílt  végre  Metternichnek,  hogy  a  siker  re- 
ményében léphessen  fel  vetélytársa  politikája  ellen,  ö 
nemzetiségi  elfogultság  nélkül,  társadalompolitikai  szem- 
pontból vizsgálta  a  helyzetet.  A  kormány  nem-szláv  tagjai 
között  talán  ő  volt  az  első,  aki  megértette  a  pánszlávizmus 
jelentőségét,  de  egyben  azt  is,  hogy  milyen  veszéllyel  jár- 
hat kifejlődése  a  birodalom  jövőjére.  Nem  volt  elfogult ; 
nem  ellenezte  volna  a  szláv  törzsek  műveltségének  fejlesz- 
tését, ellenben  határozottan  rosszalt  a  az  ausztroszlávizmus 
politikai  célkitűzését,  éppen  a  fennálló  rend  védelmében. 
A  magyar  nemzeti  mozgalmat  alapjában  véve  egy  vonalra 
helyezte  a  szlávval,  hiszen  maga  is  hitt  az  előbbi  törekvései- 
nek szeparatisztikus  voltában,  viszont  az  utóbbit  sem  tar- 
totta ártatlannak,  merő  visszahatásnak  a  magyar  nem- 
zetiség fenyegető  fellépése  ellen,  amint  Kolowrat  igyekezett 
feltüntetni.  Konzervatív  magyar  tmácsadói  is,  akik  mindez- 
ideig  védelmükbe  vettek  minden  igazságos  —  sokszor  nem 
is  egészen  méltányos  és  igazságos  —  horvát  ügyet,  szintén 
kénytelenek  voltak  gyanús  célokat  feltételezni  Gaj  moz- 
galma mögött. 

Haller  Ferenc  gróf  bánnak,  Metternich  bizalmi  emberé- 

nek,  a  saját  beiktatásáról  küldött  jelentése  nem  engedett 
kétséget  felmerülni  aziránt,  hogy  a  pánszlávok  felelősek 
elsősorban  a  melléktartományok  társadalmát  tépő  izga- 
tásért. A  helyzet  annyira  megérett,  hogy  Kolowrat  is  jó 
nak  látta,  taktikát  változtatva,  pillanatnyilag  lemondani 
az  illirek  megmentéséről  azzal  az  ürüggyel,  hogy  ő  csak  a 
horvát  kulturális  törekvéseket  kívánta  támogatni,  s  nem 
is  sejtette  (annyi  jelentés  után !),  hogy  a  pánszlávok  ennyire 
mentek  a  politikai  szereplésben.  Szokatlan  eréllyel,  s  ez- 
alkalommal  eredményesen,  lépett  fel  az  államkancellár. 
Keresztezte  Kolowratnak  utolsó  alattomos  tervét,  aki  a 
határőr  vidéki  parancsnokló  tábornok  méltóságát  megbíz- 
ható szláv  érzelmű  egyénnel  akarta  betölteni,  s  keresztül- 
vitte egy  politikailag  semleges  osztrák  tábornoknak,  Auer 
sperg  Miksa  gróf  altábornagynak  a  kinevezését,  majd, 
1843  elején,  a  magyar  kancellár  és  József  főherceg  javas- 
latai alapján  kiadatott  egy  királyi  kéziratot,  amely  bizto- 
sította ugyan  a  horvátokat  az  uralkodó  védelméről,  amíg 
politikai  jogaik  fenntartásáért  küzdenek,  egyebekben  azon- 
ban a  pártharcok  megszüntetését  követelte,  s  eltiltotta 
az  illirizmusnak  nemcsak  a  külső  jeleit,  hanem  a 
nevét  is. 

A  kamarillának  évekig  tartó  felelőtlen  működése  teljes 
felfordulást  idézett  elő  Horvátországban  és  megnövelte  a 
pánszlávizmus  győzelmi  kilátásait.  Most  mindennek  véget 
vetett  és  a  fejlődést  nyugodtabb  mederbe  terelte  volna  a 
határozott  királyi  szó,  nyilt  elítélése  az  illir-pánszlávizmus- 
nak  s  ezzel  a  felsőbb  pártfogással  dicsekvő  ausztroszláviz- 
musnak.  Egyike  volt  ez  azoknak  a  szerencsés  pillanatok- 
nak, amikor  —  Klauzál  Gábor  kifejezése  szerint  —  a 
kormány  felfogta  kellő  állását  és  megfelelő  eréllyel  kez- 
dette meg  működését.  Nem  az  államkancellár  bűne  volt, 
hogy  ez  a  kedvező  pillanat  hamar  elmúlott. 

Nyelvkérdés  az  1843 — 44.  évi  országgyűlései!. 

A  nemzetiségi  politika  új  fordulata  szoros  összefüggés- 
ben áhott  az  1843 — 44.  évi  országgyűlés  menetével.  A  kor- 
mány a  reformoknak,  még  pedig  az  országban  általánosan 

áhított  anyagi  reformoknak  utat  engedett,  joggal  elvárta 
tehát,  hogy  a  jóakarat  láttára  ne  nyilatkozzék  meg  a  régi 
szerencsétlen  gyanakvás  és  ellenzéki  szellem  a  rendek  ré- 
széről. Várakozásában  súlyosan  csalódott ;  az  uralkodó 
állásban  levő  ellenzék  kíméletlenebbül  harcolt,  a  köszönet- 
nek minden  csekély  jele  nélkül,  mint  valaha.  Végzetes  mó- 
don éppen  a  nyelvi  kérdés  területén  tört  ki  a  nyilt  küzde- 
lem a  kormány  és  az  országgyűlés  között. 

A  horvát  követek,  a  tartományi  gyűléstől  nyert  utasí- 
tásuk értelmében,  latinul  szólaltak  fel  az  alsótábla  ülé- 
sein, amit  viszont  a  magyar  követek  kihívásának  fogtak 
fel.  A  horvátok  követeit  nem  engedték  szóhoz  jutni,  sőt 
az  alsótábla  egyoldalúlag  határozatot  hozott,  hogy  a 
szónoklatok  kizárólagos  nyelve  a  jövőben  a  magyar  legyen. 
Mindkét  fél  hibázott ;  a  magyar  rendek  hibáztak  a  formá- 
ban, mert  nem  volt  joguk  ilyen  határozatot  hozni,  a  hor- 
vátok a  lényegben,  mert  bár  tisztában  voltak  a  törvény- 
hozás ellenszenvével  a  latin  nyelv  iránt,  mégis  kihívó 
módon  ennek  a  használatára  adtak  utasítást,  tehát  enyhén 
szólva  tapintatlanul  cselekedtek.  Mindamellett  a  kormány 
páratlan  hevességgel  rögtön  a  horvátok  oldalára  állott ; 
nem  annyira  azért,  hogy  jogaik  kétes  sérelmét  megtorolja, 
hanem  inkább,  hogy  a  királyi  tekintélynek  érvényt  szerez- 
zen a  rendek  önkényes  előretörése  ellen.  Hiába  óvott 
József  nádor  az  egyoldalú  ítélettől,  hiába  emelte  ki  helye- 
sen mindkét  fél  botlását :  a  kormány  megsemmisíttette  a 
királlyal  a  rendi  határozatot,  s  ellenállás  esetén  kész  volt 
a  végső  eszközökhöz  folyamodni.  A  magyar  nyelv  ügye 
1844  végén  a  végletekig  felizgatta  Metternichet,  pedig 
éppen  ő  küzdött  volt  Kolowrat  ellen,  hogy  a  magyarság 
egy  csapásra  kapjon  meg  minden  engedményt  a  kormány 
részéről  ezen  a  téren.  Az  egyébként  szenvedélytelen  állam- 
kancellár újból  csökönyös  lett,  akár  tíz  évvel  azelőtt  ; 
inkább  lemondással  fenyegetődzött,  semminthogy  enged- 
jen a  rendeknek,  s  a  kormánykörök  komolyan  tárgyaltak 
az  országgyűlés  feloszlatásáról  és  az  esetleg  szükségessé 
válható  katonai  rendszabályok  előkészítéséről,  amíg  he- 
vüket le  nem  hűtötte  a  pénzügyminiszter  utalása  a  mo- 

narchia  pénzügyi  rendszerének  megingására,  erőszakos 
fellépése  esetén.  A  magyar  nyelv  és  nemzetiség  ügye  előbb 
sem  számíthatott  a  jozefinista  elvektől  szabadulni  nem 
tudó  miniszterek  jóakaratára,  de  ebben  az  időben  egyene- 
sen ellenszenv  lángolt  fel  ellene  Bécsben  ;  a  művelt  és  ki- 
egyensúlyozott bürokrata  Kübeck  is  gyűlölettel  és  meg- 
vetéssel beszélt  róla  —  igaz,  hogy  a  szláv  mozgalmat  sem 
becsülte  többre  —  s  Hartig  kedvezőnek  látta  a  pillanatot, 
hogy  a  német  nyelv  jövőjéről  beszéljen  Horvátországban. 
Két  év  tapasztalatai  mintha  újból  meggyőzték  volna  az 
előbb  már  ingadozó  bécsi  államférfiakat  a  magyar  nemzeti 
törekvések  szeparasztikus  jellegéről,  de  egyben  arról  is, 
hogy  ezek  a  törekvések  a  régi  rendszer  elleni  ellenzékies- 
kedésnek természetes  alkotó  részei,  s  az  átörökölt  társa- 
dalmi rend  rohamos  felbomlását  készítik  elő. 

Az  illirizrmis  rehabilitálása . 

A  Bécsben  beállott  hangulati  változásra  Kolowrat 
újult  erővel  kezdte  meg  tevékenységét.  Az  1842.  év 
folyamán,  az  ausztroszláv  gondolat  mélypontján,  a  tót 
lutheránus  egyházak  hozzá  beérkezett  panaszaival  még 
nem  tudott  boldogulni ;  kénytelen  volt  ad  acta  tétetni 
őket,  hiába  hangsúlyozta  előtte  Kollár  János  pánszláv 
apostol,  hogy  a  tótok  atyai  pártfogójukat  tisztelik  benne. 
1843  végén  már  sikerült  az  államkancellárt  is  rávennie, 
hogy  a  pánszláv  mozgalmakra  csaknem  végzetes  következ- 
ményekkel járó  zágrábi  kihágás  vizsgálati  eredményeit 
politikai  szempontok  szerint  bírálja  el,  s  segédkezet  nyújt- 
son a  munkálat  elítéléséhez,  mert  az  csupa  illirpárti  egyén 
megbüntetését  hozta  javaslatba.  Horvátországban  aggo- 
dalommal várták  a  vizsgálat  következményeit,  s  mikor  a 
kormány  megtorló  közbelépése  elmaradt,  azt  joggal  úgy 
fogták  fel,  mint  az  illirizmusnak  nyújtott  kedvezményt. 
A  pánszlávok  megértették,  hogy  a  szláv  gondolatot  védő 
kamarilla  befolyása  újból  erőre  jutott,  s  ügyesen  levonták 
a  tanulságot  a  fejük  felett  lebegő  veszélyből.  A  meggyő- 
ződés látszatával  hangoztatták,  hogy  társadalompolitikai 
meggyőződésük  ízig-vérig  konzervatív  ;  színleg  beleolvad- 

tak  a  régi  elveket  valló  konzervatív  horvát  nemességbe,  s 
ezzel  megszerezték  a  «jóérze]műség»  patináját.  A  horvát- 
országi magyar  párt  viszont  az  országgyűlésen  újból 
kimutatta  rokonszenvét  az  ellenzék  iránt,  s  bár  alapjában 
véve  konzervatív  tömegeket  képviselt,  a  kormány  szemé- 
ben eljegyezte  magát  a  liberalizmussal.  Bécs  félrevezetése 
ezzel  tökéletesen  sikerült.  A  pánszláv  párt,  amely  közjogi 
kapcsolatok  lazítására  törekedett,  s  a  mellett  a  közép- 
osztálybeli intelligencia  társadalmi  jelentőségét  mozdította 
elő,  a  konzervatív  elv  képviselőjének  álarcában  igényt 
emelt,  mégpedig  sikerrel,  a  kormány  védelmére.  Különösen 
az  a  hír  emelte  Bécsben  a  tekintélyét,  hogy  a  Védegylet  — 
az  elszakadási  törekvések  «fekete  állata»  —  ellen  nyilatko- 
zott. Tisztább  látás  és  kevesebb  elfogultság  kellett  volna 
ahhoz,  hogy  a  kormány  a  rendőrminiszter  egyoldalú 
magyarpártellenes  jelentései  ellenére  is  tisztába  jöjjön  a 
szembenálló  pártok  mögött  lappangó  titkos  vágyakkal. 
A  következmények  arra  mutatnak,  hogy  elsősorban 
ismét  a  birodalmi  érdekek  irányították  a  kormány  politiká- 
ját. Nem  szabad  figyelmen  kívül  hagyni  azt  a  tényt,  hogy 
ebben  az  időben  alakultak  meg  az  autonóm  magyar  gaz- 
dasági élet  megteremtését  célzó  szervek,  s  a  bécsi  állam- 
férfiakban felülkerekedett  a  tehetetlenség  érzése  a  magyar 
nemzeti  államiság  diadalútjával  szemben.  Nem  feltűnő 
jelenség  tehát,  ha  ilyen  viszonyok  között  megértésre  számít- 
hatott az  iliir  pánszlávizmusnak  nagy  jövő  elé  néző  el- 
gondolása, a  magyar  államiság  gyengítése  a  horvát  állam- 
nyelv bevezetésével  és  a  horvátországi  közigazgatás  külön- 
választásával, ami  megfelelő  eszköznek  Ígérkezett  az  ellen- 
zéki szeparatisztikus  szellemű  magyarság  megdöbbentésére. 
Üj  jelentőséget  nyert,  —  hogy  a  monarchia  összeomlásáig 
élő  erővel  hasson  —  a  horvát  pánszlávizmusnak  egy  másik, 
szinte  világtörténeti  látkörű  elgondolása  is.  Ausztroszláv 
meggyőződésű  illírek  erőteljesen  kezdették  ösztökélni  a 
kormányt  a  várható  balkáni  mozgalmak  esetén  Bosznia 
elfoglalására,  nehogy  Szerbia  tegye  rá  a  kezét  erre  a  fontos 
tartományra,  mert  az  ekként  egyesült  szerb  nemzet  előre- 

láthatólag  ellenállhatatlan  vonzóerőt  gyakorolt  volna  Hor- 
vátország, Szlavónia  és  a  mindennél  fontosabb  határ- 
őrvidék lakosságára.  Kézzelfoghatóbb  alakba  való  öntése 
volt  ez  a  nagyhorvát  gondolatnak,  az  illirizmus  késobl) 
hangoztatott  elvének,  amely  közös  dinasztia  uralma  alatt 
Magyarország,  Ausztria  és  egy  hatalmas  horvát  blokk  tria- 
lizmusát  sejtette  meg.  Időszerűségét  bizonyítja,  hogy 
Gc  rasanin,  a  szerb  fejedelemség  külügyminisztere,  ug^'an- 
ekkor  fogalmazta  meg  a  délszláv  egység  emlékezetes  pro- 
grammját  szerb  szemszögből. 

A  konzervatív  magyarság  szóvivője,  Mailáth  Antal 
kancelláriája,  még  egy  ízben  felszólalt,  hogy  a  törvén^^es- 
ség  szellemében  munkálkodjék  a  rend  és  a  nyugalom 
helyreállítása  mellett  Horvátországban,  s  sikerült  eltávolít- 
tatnia a  helyéről  a  pánszláv  mozgalom  két  értékes  táma- 
szát, a  zágrábmegyei  főispánt  és  a  tanulmányi  főigazgatót. 
Metternich,  bár  igen  elkedvetlenedett,  szintén  vonakodott 
még  teljesen  átengedni  a  teret  Kolowratnak,  s  megakadá- 
lyozta, hogy  a  belügyminiszter  saját  hívét,  Kulmer  Ferenc 
bárót  —  a  későbbi  minisztert  —  neveztesse  ki  Zágráb 
meg3^e  élére.  Az  államkancellárnak  megvolt  a  maga  külön- 
leges felfogása  az  illírek  állandóan  hangoztatott  hűségéről  a 
dinasztia  és  az  összbirodalom iránt. Megbízható  adatai  voltak 
arra,  hogy  a  horvát-pánszláv  párt  radikális  szárnya  Szerbia 
területén  tárgyalásokat  folytatott  a  lengyel  pánszláv  pro- 
paganda kiküldötteivel,  s  szó  volt  a  délszlávok  esetleges 
szövetkezéséről.  Tehát  nem  engedhette  ki  a  kezéből  a  hor- 
vát kérdést,  sem  külpolitikai,  sem  belpolitikai  tekintetek 
miatt.  Míg  azonban  ő  csak  időnkint,  a  fontosabb  kérdések 
tárgyalásakor  korlátozta  Kolowrat  szláv  hevét,  a  belügy- 
miniszter szívósan  dolgozott,  látszólag  kicsinyes  eszközök- 
kel, egy-egy  leirat  leküldésének  halogatásával,  megaka- 
dályozásával, a  magyar  államnyelv  elleni  philippikákkal, 
a  pánszlávizmus  rehabilitálásán.  Működésének  jellegzetes 
irányát  és  eredményeit  érdekesen  mutatja  egy  kiragadott 
példa  a  sok  közül.  Éveken  át  folytonosan  érkeztek  pana- 
szok a  horvát  tanulóifjúság  magyarellenes  politizálása  és 

elvadulása  miatt  úgyannyira,  hogy  a  kancellár  végre  is 
kénytelen  volt  a  tanulmányi  főigazgatót  elmozdítani  az 
állásából,  s  helyére  Schrott  József  c.  püspököt  neveztette 
ki.  Schrottról  tudott  dolog  volt,  hogy  nem  rokonszenvez  az 
illir-pánszláv  mozgalmakkal,  azért  Zágrábban  rögtön  ül- 
dözőbe is  vették.  Szemérmetlenül  piacra  vitték  a  magán- 
életét, s  végül  annyira  elkeserítették,  hogy  a  megsértett 
főpap  maga  ajánlotta  fel  a  királynak  a  lemondását.  A  kan- 
cellária pótolhatatlan  veszteségnek  nyilvánította  a  távo- 
zását, s  visszatartását  javasolta  ;  Kolowrat  azonban,  pán- 
szláv szellemű  magánértesülései  alapján,  a  magyarság 
iránti  egyoldalú  rokonszenvvel  vádolta  meg  a  püspököt,  s 
olyan  királyi  kéziratot  eszközölt  ki,  amely  maradásra  szó- 
lítja ugyan  fel,  de  egyben  meginti,  hogy  teljes  fártatlan- 
sággal  lássa  el  a  hivatalát.  Schrottnak  nem  volt  nehéz  meg- 
értenie, hogy  mit  értett  a  király  pártatlanságon;  felsőbb 
nyomásra  megváltoztatta  tehát  az  elveit,  s  belépett  az 
illir  mozgalom  mecénásai  közé.  A  horvát  ifjúságot  ezzel 
végérvényesen  kiszolgáltatták  a  pánszlávizmus  izgatásai- 
nak, a  kamarilla  pedig  a  Magyarországon  dúló  nemzetiségi 
harcban  értékes  győzelmet  könyvelhetett  el  a  maga  javára. 
Egy  tekintélyesebb  horvát  közéleti  embernek  sikerülhetett 
Metternichet  is  megnyugtatni  az  illírek  külpolitikai  céljai 
felől,  s  megnyerni  annak  a  gondolatnak,  hogy  a  horvát- 
országi mozgalom  az  ausztroszlávizmus  erősítésére  törek- 
szik, kulturális  talajon  szándékozik  megszervezni  a  dél- 
szlávokat  Ausztria  égisze  alatt.  Végül  maga  az  állam- 
kancellár is  összeegyeztethetőnek  tartotta  a  monarchiá- 
nak kül-  és  belpolitikai  érdekeivel  az  «illir»  név  haszná- 
latának újból  való  engedélyezését.  Tárgyilagosan  el  kell 
ismerni,  hogy  nemcsak  távoli,  kevés  rokonszenvvel  figyelt 
ausztroszláv  célok  befolyásolták  a  kormány  felfogását, 
mikor  rehabilitálta  az  illirizmust,  hanem  sokkal  inkább 
vezette  az  a  remény,  hogy  az  ekként  kielégített  horvátok 
felhagynak  a  magyarság  elleni  kihívásokkal,  s  a  két  ország 
között  elviselhető  viszony  áll  helyre.  Visszatér  az  annyira 
áhított  társadalmi  béke. 

A'p'ponyi  és  Kolowrat  közös  úton. 

Tévedett  az  államkancellár,,  mikor  azt  remélte,  hogy 
ilyen  kulturális  természetű  engedményekkel  helyreállít- 
hatja a  nyugalmat,  líozelebb  hozhatja  egymáshoz  a  ma- 
gyar és  szláv  eszme  híveit,  sőt  egyben  lefegyverezheti 
Kolowratot  és  a  kamarillát  is.  A  pánszlávok  a  belügy-' 
miniszter  támogatása  felől  bizonyosak  voltak,  tehát  poli- 
tikai érvényesülésre  törekedtek.  Céljuk  Horvátország  leg- 
nagyobb megyéjének,  az  irányadó  fontosságú  Zágráb 
megye  vezetésének  a  megszerzése  volt,  s  mivel  az  állam- 
kancellár elveit  képviselő  pártatlan  bán  és  főispán,  Haller 
gróf,  útjukban  állott,  bevált  módszerükkel  őt  vették  üldö- 
zőbe. Az  1845.  évi  tisztújításon  azonban  minden  erőlkö- 
désük mellett  is  kisebbségben  maradtak,  s  mikor  dühükben 
kihágásokra  vetemedtek,  összeütközésbe  jutottak  a  rendet 
fenntartó  katonasággal.  Tizenöt  halottja  és  sok  sebesültje 
volt  ennek  az  emlékezetes  1845.  július  29-nek.  Sajnálatos 
volt  ez  a  felesleges  vérengzés,  de  vagy  az  illíreket,  vagy  a 
katonaságot  terhelte  érte  a  felelősség,  semmiképpen  sem  a 
magyar  pártot.  Erőskezű  kormány  pártatlan  vizsgálattal 
törekedett  volna  kötelességszerűen  a  lelkek  megnyugta- 
tására ;  a  forradalomelőtti  kormányrendszer  azonban  any- 
nyira  elkorhadt  és  cselekvésre  képtelen  volt  már,  hogy 
csak  egy  utat  látott  helyzetének  megmentésére  :  az  enged- 
ményeket, a  visszavonulást,  tekintet  nélkül  a  jogra  és  a 
politikai  okosság  követelményeire.  Metternich  nemzeti- 
ségi politikája  végleg  megbukott,  s  a  megoldás  Kolowrat 
hatalmába  került,  akinek  sajnálatos  módon  egy  magyar 
államférfiban,  a.  fiatal  konzervatívek  egyik  vezérében,  gróf 
Apponyi  Györgyben  segítőtársa  is  akadt. 

A  befolyását  vesztett  öregebb  konzervatív  nemzedék 
is  elismerte  bizonyos  határokig,  hogy  a  horvátországi  moz- 
galmaknak visszahatás  jellege  is  volt  a  magyar  nemzeti 
törekvések  egyes  túlzásaival  szemben,  de  meg  tudta  ha- 
tározni nyílt  szemmel  a  pánszlávok  felelősségét  is  a  történ- 
tekért. A  pártok  fölé  akarta  tehát  emelni  a  kormányt,  s 

tudvalevőleg  így  gondolkozott  Metternich  is.  Apponyit  el- 
ragadta fiatalos  tettvágya,  tekintetét  megzavarta  a  párt- 
politikai elfogultság.  Nem  vette  észre  a  kormány  politi- 
kájában az  ingadozásokat,  sem  a  kamarillának  a  magyar 
gondolkozásmód  számára  sokszor  érthetetlen  taktikáját ; 
nem  akart  tudomást  venni  róla,  hogy  mennyire  elvadítot- 
ták az  illírek  a  horvát  életet,  miként  rágalmazták  és  mi- 
ként üldözték  gyűlöletükkel  a  másik  pártot.  Nem  vette 
figyelembe,  hogy  párthívei  közül  is  azok,  akik  a  Drávántúl 
viszonyait  behatóban  ismerték,  mint  a  tehetséges  Szécsen 
Antal  gróf,  államellenes  törekvéseket  is  gyanítottak  a 
pánszlávok  működése  mögött,  ö  mindezt  nem  látta,  vagy 
nem  akarta  meglátni ;  a  bonyolult  nemzetiségi  mozgalmat, 
ezernyi  nehezen  felfej thetó'  szálával,  egy  eredőre,  a  magya- 
rizmus elleni  visszahatásra  vezette  vissza,  a  magyar  pártot 
az  igazságtól  eltérőn  törpe  kisebbségnek  nyilvánította, 
s  bár  maradék  belátásával  maga  is  kételkedett  az  illírek 
konzervatizmusának  őszinteségében,  új,  végzetes  utat 
javasolt  a  kormánynak  a  járhatatlannak  bizonyult,  bár 
alapgondolatában  kétségtelenül  helyes  semlegesség  helyett : 
a  nemzetiségi  kérdésnek  pártpolitikai  kérdéssé  tételét. 

Apponyinak,  mint  magyar  államférfinak  volt  bátorsága 
olyan  politikai  irány  követését  ajánlani,  amelyet  Kolowrat 
is  csak  a  kamarilla  módszereivel  igyekezett  addig  követni. 
Eleve  lehetetlennek  nyilvánította,  hogy  a  kormány  bár- 
milyen rendszabályokhoz  fordulhasson  a  pánszlávok  által 
vezetett  «nemzeti-párt»  ellenében,  nehogy  eljárását  a  ma- 
gyarosító törekvések  felsőbb  pártfogásának  lehessen  ma- 
gyarázni, s  elégedetlenséget  kelthessen  mind  a  horvátok, 
mind  a  magyarországi  nemzetiségek  körében.  Nem  volt 
kétsége  aziránt,  hogy  a  konzervatív  elveket  valló  «nemzeti- 
párt»  mellett  kell  megnyilatkoznia  a  király  rokonszenvé- 
nek, s  a  kormány  feladata  csak  az  lehet,  hogy  megakadá- 
lyozza a  magyar  radikálisok  ellenzéki  eszméinek  bevonulá- 
sát Horvátországba,  az  ottani  magyar  párt  működése  elé 
pedig  gátat  kell  emelnie. 

Minden  gondolat  egyenértékű  egy  végzetes  tévedéssel ,  — 
hiszen  Apponyi  csak  tévedhetett,  magyar  érzésének  mély- 

sógóben  ós  őszinteségében  senkinek  sincsen  joga  kétel- 
kedni. A  tények  és  az  elvek  hibás  ismeretének  birtokában 
tévedett,  amikor  a  horvát  mozgalmak  mögött  csupán 
Horvátország  autonómiájának  és  nemzetiségének  védelmét 
kereste,  s  tekintetét  elkerülték  a  pánszlávoknak  gyanú 
keltésére  alkalmas  céljai ;  tévedett,  amikor  a  magyar 
hatóságok  működésében  magyar  eszmék  egyoldalú  ural- 
mát sejtette,  mert  azok,  főleg  a  kancellária,  nemzetiségi 
érdekre  való  tekintet  nélkül  csak  a  törvényes  állapotokat 
igyekeztek  fenntartani,  amint  kötelességük  megszabta ;  té- 
vedett, amikor  a  nemzeti  párt  ügyét  —  egy  kisebbség  kivé- 
telével —  a  horvát  nemzet  ügyének  nyilvánította,  hiszen 
a  magyar  párt  igen  erős  volt  a  melléktartományokban,  a 
nemesek  ezrei  vallották  programmját,  s  még  többen  visel- 
kedtek közönyösen  minden  pártpolitikai  eszmével  szem- 
ben ;  legvégzetesebb  tévedését  azonban  akkor  követte  el, 
amikor  a  nemzetiségek  rokonszenvének  egyébként  is  prob- 
lematikus megnyeréséért  hajlandó  volt  a  magyar  haladás 
ügyét  feláldozni.  A  tiszta  lelkek  és  a  kiművelt  agyak  magyar 
földön  úgyis  távol  állottak  a  nemzetiségi  türelmetlenség- 
től, s  Széchenyi  remek  akadémiai  beszéde  az  emberi  mél- 
tóság és  a  szellem  olyan  fokú  megbecsülésének  volt  a  meg- 
nyilatkozása, amelyhez  foghatót  az  akkori  nemzeti  szen- 
vedélyektől fűtött  Európa  nem  tudott  mutatni ;  nem  volt 
tehát  elégséges  ok,  hogy  a  magas  erkölcsi  színvonalon  álló 
magyar  nemzetiségi  elvet  pártpolitikai  meggondolások  ked- 
véért feláldozza.  Apponyi  eljárásának  egyetlen  magyará- 
zatát abban  lehet  megtalálni,  hogy  ő  és  párthívei  mintegy 
kezességet  vállaltak  a  tehetetlen  kormánnyal  szemben  a 
régi  rendszer  megmentéséért,  Magyarország  és  a  biroda- 
lom érdekeinek  kiegyenlítésóért.  E  csaknem  kilátástalan 
feladatból  származott  felelősségérzet  ösztönözte  őt  a  kor- 
mányhű  elemeknek  mindenáron  való  összefogására,  kímé- 
letlen küzdelemre  a  felforgatónak,  szeparatisztikusnak  te- 
kintett magyar  ellenzék  ellen.  Megbosszulta  magát  a  hor- 
vátországi magyar  párt  ellenzéki  politikája  ;  viszont  igaz, 
hogy  a  magyar  ellenzéki  párthoz  való  csatlakozása  a  kama- 
rilla   politikájának   volt   a   következménye,   mert   mikor 

Kolowrat  közbelépésére  Bécstől  nem  kapott  elégtételt  a 
rajta  esett  sérelmekért,  kénytelen  volt  a  kormányellenes 
táborban  keresni  támogatást.  Ámde  az  egész  politikai  élet 
a  pártharcok  keretében  nyert  már  kifejezést ;  Apponyi  is 
a  helyzet  e  szomorú  elfajulásának  lett  áldozatává,  amikor  a 
magyar  nemzetiség  kibontakozását  az  ellenzéki  szellem- 
mel, a  kisebbségek  ügyét  pedig  a  kormány  és  a  birodalom 
érdekeivel  azonosította. 

A  fiatal  államférfi  tévedésének  tragikuma  abban  állott, 
hogy  öntudatlanul  az  ausztroszlávizmus  céljait  támogatta. 
Elveire  alig  lehet  szigorúbb  bírálatot  mondani,  mint  amit 
a  megállapítás  rejt  magában,  hogy  Kolowrat  fenntartást 
nélkül  azonosította  magát  velük.  Egy  dologgal  azonban 
nem  számolt  Apponyi :  azzal  tudniillik,  hogy  míg  ő  minden 
tekintetben  igyekezett  a  kormány  és  a  birodalom  érdekeit 
képviselni,  a  kormány,  helyesebben  a  kamarilla,  túlhaladt 
az  ő  politikai  elgondolásán.  A  tettrekész  alkancellár  bizo- 
nyára nem  gondolt  Magyarország  és  Horvátország  közjogi 
kapcsolatának  lazítására,  sőt  ezt  a  kapcsolatot  szervesebbé 
kívánta  tenni  a  horvát  kívánságok  kielégítésével,  Kolowrat 
azonban  az  ő  háta  mögött  tárgyalásokat  folytatott  a  két 
ország  közigazgatásának  szétválasztásáról.  Jellegzetes  ma- 
gyar sors  Apponyié  ;  mindazon  magyar  államférfiak  közös 
sorsa,  akik  hazájuk  és  a  birodalom  érdekeit  igyekeztek 
még  áldozatok  árán  is  összeegyeztetni.  Ugyanakkor,  amikor 
az  alkancellár  a  magyar-horvát  viszony  megjavítása  végett 
személyi  változásokra  gondol,  s  elsősorban  Kulmer  Ferenc 
bárót  ajánlja  a  kormány  figyelmébe,  ugyanaz  a  Kulmer, 
alapos  ismerője  a  bécsi  viszonyoknak,  az  ő  tudta  nélkül 
tárgyalásokat  folytat  a  belügyminiszterrel,  s  a  birodalom 
és  Horvátország  «kiszámíthatatlan  haszna  végett»  ajánlja  a 
melléktartományok  közigazgatásának  elszakítását  a  ma- 
gyarországitól. Ekként  nyújtott  Apponyi  akaratlanul  se- 
gédkezet a  kamarilla  régi  kívánságainak  megvalósításához. 
Ez  a  kívánság,  mint  ismeretes,  Horvátország-Szlavónia 
elkülönítése  volt  Magyarországtól,  s  a  két  ország  érdek- 
közösségének gyengítése,  hogy  a  szláv  tartományok  egy- 
kor felhasználhatók  legyenek  a  magyarság  ellen. 

Horvátország  elszakadási  törekvései. 

Apponyi  öntött  bátorságot  a  kormányba  a  horvát 
tartcmánygyűlés  olyirányú  megreformálásához,  hogy  a 
kisnemesség  tagjai,  a  magyar  pártnak  megbízható  hívei, 
kiszoríttassanak  onnan,  s  a  többség  a  nemzeti  párt  tag- 
jaiból kerüljön  ki.  A  pánszlávok  fényes  elégtételt  kaptak 
a  júliusi  vérengzésért  a  magyarság  rovására.  Az  eredmény 
megdöbbentő  volt,  mert  a  tartománygyűlés  határozatai 
akkor  sem  lehettek  volna  szeparatisztikusabb  jellegűek, 
ha  Kolowrat  maga  sugalmazta  volna  ó'ket.  Megvolt  közöt- 
tük a  zágrábi  püspökségnek  érseki  rangra  emelése,  tehát 
az  egyházpolitikai  kapcsok  tágítása,  a  horvátországi  köz- 
igazgatás különválasztása,  horvát  tudóstársaság  alapítása, 
a  horvát  cenzúra  függetlenítése  a  magj-ar  hatóságoktól,  a 
zágrábi  akadémiának  egyetemi  rangra  emelése,  a  horvát 
alapítványok  kivétele  a  magyar  hatóság  kezelése  alól ;  vé- 
gül határozott  kívánsága  volt  a  tartománygyűlésnek  a 
melléktartományok  államtestének  megnagyobbítása,  Dal- 
mácia és  a  határó'rvidék  visszacsatolása,  valamint  a  tenger- 
melléknek horvát  igazságszolgáltatás  alá  helyezése  által,  — 
régi  kívánság,  amely  most  új  jelentó'séget  nyert.  Alig  tíz 
évvel  előbb  készült  el  az  illírek  programmja,  amely  magá- 
ban foglalta  lényeges  pontként  a  horvát  államtest  megnöve- 
kedését és  a  magyar  államiságtól  való  elválasztását,  be- 
vallottan egy  magyar-horvát  perszonál-únió  keretében  ;  ezt 
a  programmot  javította  Kolowrat,  s  ez  jutott  eszmei  dia- 
dalra 1845-ben,  miután  Apponyi  vállalkozott  a  pánszláviz- 
mus ellensúlyozásaként  szereplő  magyar  párt  letörésére. 
József  főherceg  tett  ugyan  még  egy  kísérletet  a  vészes  fej- 
lődésnek csírájában  való  elnyomására,  de  eredmény  nél- 
kül. A  nemzetiségi  kérdés  problémáinak  megítélésében  régi 
fegyvertársa,  Metternich  is  cserbenhagyta,  azzal  a  gondol- 
kozására jellemző  megokolással,  hogy  a  kormány  egy- 
aránt veszélyes  elemnek  tekinti  az  illirizmust  és  a  magya- 
rizmust, de  egyúttal  látja  a  közöttük  levő  különbséget  is, 
mert  a  magyarizmus  ellenzéki,  felforgató,  az  illirizmus  pedig 
legalább  konzervatív  elveket  vall. 


176 


Mailáth  kancellár  ellenőrzésétől  megszabadulva  és  Ko- 
lowrat  helyeslésétől  kísérve  Apponyi  következetesen  dol- 
gozott politikája  megvalósításán,  amely  a  magyar  párt 
hatalmának  visszaszorításában  és  a  «nemzeti»  párt  egyed- 
uralmának biztosításában  állott.  A  belügyminiszter  által 
lehetetlenné  tett  Haller  bánnak  el  kellett  távoznia,  hogy 
a  báni  teendőket  az  illírekkel  rokonszenvező  Haulik  György 
zágrábi  püspök  lássa  el ;  azonban  már  közel  volt  az  idő, 
amikor  Jellasich  személyében  Kolowrat  vágyainak  meg- 
felelő erős  katona-bán  kinevezése  lehetővé  vált.  A  követ- 
kező áldozat  Josipovich  turopoljai  ispán  volt,  a  magyar 
párt  legerősebb  támasza  Zágráb  megyében,  akit  Kolowrat 
politikája  kényszerített  a  magyar  ellenzékkel  szoros  szö- 
vetségre. Majd  azokat  a  hivatalnokokat  vonatta  Apponyi 
szigorúan  felelősségre,  akiket  ellenzéki-magyarpárti  meg- 
győződéssel gyanúsítottak.  Az  eredményen  mit  sem  változ- 
tatott az  a  tény,  hogy  az  ellenük  irányuló  feljelentések 
részben  puszta  rágalomnak  bizonyultak,  s  hogy  többen 
közülük  nem  voltak  ellenzéki  érzelműek,  hanem  csupán  a 
pánszlávizmus  bomlasztó  működése  ellen  léptek  fel.  A  cél 
eléretett,  mert  a  horvátországi  hivatalnokok  ráeszméltek, 
hogy  a  magyar  párthoz  való  tartozás  üldöztetést  jelent  szá- 
mukra, s  csaknem  valamennyien  visszavonultak  a  politikai 
szerepléstől. 

Nagy  kérdés,  vájjon  megérte-e  a  kormánynak  és  Appo- 
nyinak  az.  illírek  színleges  megnyerésével  járó  nyereség 
azt  az  erkölcsi  veszteséget,  amely  a  magyarság  páratlan 
elkeseredéséből  fakadt,  s  kétségtelenül  egyik  tényezőjévé 
vált  1848  szellemének.  Pest  megye  Kossuth  sugallatára 
megállapította,  hogy  a  kormány  horvátországi  fellépése  a 
magyar  államiság  és  a  magyar  nemzetiség  ellen  intézett 
támadást  jelentett,  s  ez  az  elv  elfogadásra  talált  a  legtöbb 
konzervatív  magyar  részéről  is  ;  mint  jellemző  tünet  említ- 
hető, hogy  a  nemzetiségi  Trencsén  megyében  még  a  kon- 
zervatívek  is  Pest  megye  felszólalása  mellett  szavaztak. 
Viszont  keveset  segített  a  teljesen  elrontott  ügyön,  hogy 
azok  a  horvát  megyék,  amelyekben  az  illir  érzelmű  intelli- 
gencia kevesebb  befolyással  bírt,  erélyesen  tiltakoztak    z 

orosz  barátság  ós  az  anyaországtól  való  elszakadási  szán- 
dék ellen.  A  magyar  és  a  horvát  nemzet  külön  utakra  tért, 
s  lehetetlen  volt  többé  helyreállítani  az  összhangot.  A  ka- 
marilla  politikája  döntő  jelentőségű  sikert  aratott. 

Apponyi  szándékainak  tisztaságát,  de  egyben  látó- 
körének szűk  voltát  igazolja,  hogy  hivatali  működésének 
utolsó  évében  békítő  kísérleteket  tett  a  magyarok  és  a 
horvátok  között,  a  konzervatív  politikai  gondolat  alapján. 
A  konzervatívek  első  nagy  értekezletén  részt  vettek  a  hor- 
vátországi nemzeti  párt  megbízottai  is,  igaz,  hogy  egj^ikük 
kevéssel  előbb  Szerbiában  járt  s  állítólag  a  lengyel-pán- 
szláv  propagandával  állandó  érintkezést  tartott  fenn.  A  ma- 
gyar kancellár  egyéb,  gyakorlati  irányú  kedvezményekre 
is  hajlandó  volt,  csak  hogy  politikájához  kösse  a  nemzeti 
pártot.  így  a  horvát-pánszláv  mozgalom  kezdeményezője, 
Gaj  Lajos  számára  jelentékeny  pénzbeli  segélyt  eszközölt 
ki  a  kormánytól,  azzal  a  megdöbbentő  megokolással,  hogy 
nagy  érdemei  vannak  a  horvát  nemzetiség  felébresztése  és 
a  magyar  törekvések  visszaverése  körül  —  mintha  ez 
utóbbiak  bűnösök  lettek  volna.  Befolyást  szerzett  a  zág- 
rábi német  —  idők  folyamán  illir  jelleművé  vált  —  újság 
irányára,  a  különböző  kihágások  ügyében  indult  vizsgála- 
tokat Kolowrat  segélyével  megszüntette,  több  horvát  kul- 
turális törekvést  teljesíttetett.  Ezzel  szemben  határozot- 
tan ellene  szegült  a  politikai  természetű  kívánságok  meg- 
adásának, elsősorban  a  két  ország  elválasztásának  a  köz- 
igazgatás terén.  Nem  is  igen  tehetett  mást,  mert  politikája 
erős  ellenzésre  talált  még  a  saját  kancelláriájában  is. 
A  szláv,  általában  a  nemzetiségi  mozgalmak  dinamikájával 
nem  volt  tisztában  ;  azt  remélte,  hogy  a  horvátok  meg- 
elégszenek nyelvük  és  műveltségük  akadálytalan  fejleszté- 
sével, s  nem  vett  tudomást  a  nemzeti,  műveltségi  és  poli- 
tikai-közjogi kérdések  szoros  összefüggéséről.  Jószándékát, 
de  egyben  tapasztalatlanságát  mutatja,  hogy  még  a  horvát 
őstörténet  tanítását  sem  kívánta  engedélyeztetni  az  anyag 
politikai  kihasználásának  veszélye  miatt,  s  ugyanakkor 
konzervatív  politikájának  a  nemzeti  párthoz  tartozó  táma- 
szai teljes  autonómiát  követeltek  Horvátország  számára, 

a  magyar  befolyás  teljes  megszüntetésével.  Amit  a  kormány 
Apponyi  felhasználásával  Horvátországban  elrontott,  azt 
nem  lehetett  többé  jóvá  tenni  pártpolitikai  programmal  és 
taktikával. 


A  tótok  és  szerbek. 

A  kutatások  jelenlegi  állása  mellett  nem  lehet  kellő 
világossággal  megrajzolni  a  kormánynak  a  magyarországi 
egyéb  szláv  törzsekkel  szemben  folytatott  politikáját, 
annyi  azonban  nyilvánvaló,  hogy  arra  is  Kolowrat  műkö- 
dése nyomta  rá  a  bélyegét.  A  belügyminiszter  nem  adta 
fel  a  küzdelmet  akkor  sem,  almikor  minisztertársai  már  fel- 
tartóztatlannak  tartották  az  ország  kulturális  és  jogi  életéi 
nek  mag3^arrá  válását,  hogy  a  magyarországi  kisebbsége- 
ket kivonja  a  magyar  műveltség  és  a  magyarrá  vált  köz- 
hatalom befolyása  alól.  Kimutathatólag  védelmébe  vett 
minden  szláv  ügyet.  Hozzá  fordult  bizalommal  a  pánszláv 
KolLr  János,  s  az  ő  közbelépésére  kapott  szlovák  újságra 
engedélyt  a  szlovákság  legkitűnőbb  politikai  tehetsége, 
Stur  Lajos.  Itt  legalább  nem  érte  csalódás,  mint  az  illirek- 
nél,  mert  a  tótok  vezetői  őszintén  alkalmazták  az  ausztro- 
szlávizmusnak  dinasztiához  és  rendszerhez  hű  programm- 
ját.  Azonban  ezeknél  az  egyes,  kiszakított  tüneteknél  jó- 
val jelentékenyebb  az  az  elkeseredett  harc,  amelyet  a 
belügyminiszter  a  magyar  iskoláztatás  kérdésénél  a  kisebb- 
ségek érdekében  folytatott,  amint  arra  alkalom  lesz  még 
rámutatni. 

A  szerbekhez  való  viszony  szabályozása  jóval  bonyolul- 
tabb volt,  mint  a  szlovákok  esetében.  A  szerbség,  mint 
görög-keleti  törzs,  nem  illett  bele  szervesen  olyan  fel- 
fogásba, amely  a  katolikus  szlávok  egyesítésére  törekedett 
a  monarchia  kebelében.  Ismeretes  volt  a  kormány  előtt, 
hogy  bizonyos  oroszbarát  rokonszenv  vallási  alapon  állan- 
dóan kísértett  a  szerbek  között,  éppúgy,  mint  a  görög- 
keleti románok  között  is.  Azonban  évszázados  birodalom- 
politikai hagyomány  a  szerbek  védelmét  írta  elő  a  megbíz- 
hatatlan magyarsággal  szemben,  de  egyébként  is  óvatos- 

ságra  intett  minden  osztrák  államférfit  az  a  tény,  hogy  a 
határőrvidék  lakosságának  jelentékeny  része  is  szerbfajú 
volt.  Még  Ferenc  uralma  alatt  hosszas  tárgyalások  kezdőd- 
tek af felől,  miként  lehetne  a  görögkeleti  vallás  papjait,  a 
nép  hangulatának  irányítóit,  megnyerni  s  a  szerb  művelt- 
ség színvonalát  emelni.  Súlyos  aggodalommal  töltötte  el 
később  az  államértekezlet  tagjait  az  a  hír,  hogy  a  szerbek 
között  —  úgy  látszik,  főleg  Szlavóniában  —  terjedni  kez- 
dett a  liberális-ellenzéki  szellem,  s  bizonyos  közeledés  volt 
észlelhető  a  szerb  intelligencia  és  a  magyar  ellenzék  között. 
A  negyvenes  években  közjogi  és  társadalompolitikai  meg- 
gondolások arra  késztették  a  kormányt,  hogy  iparkodjék 
a  jogosság  látszatával  bíró  szerb  kívánságokat,  főleg  a  val- 
lási természetűeket  —  például  az  áttérés  kérdésében  — 
kielégíteni,  nehogy  a  magyar  liberalizmus  harcolja  ki 
mindezeket  a  kedvezményeket  és  ekként  a  maga  számára 
biztosítsa  a  szerb  nép  rokonszenvét  a  kormányzás  biro- 
dalmi központjával  szemben. 

Kevéssel  a  forradalom  előtt  a  szerb  fejedelemségben  is 
tapogatódzott  Metternich,  hogy  miként  lehetne  az  orosz 
befolyás  túlzott  mértékét  leszállítni  s  a  monarchia  tekin- 
télyét emelni.  Közvetítőnek  Gaj  küzdötte  fel  magát,  aki 
két  ízben  is  folytatott  tárgyalásokat  Karagyorgyevics 
Sándor  szerb  fejedelemmel  és  főbb  tanácsadóival.  Ez  volt 
az  ausztroszláv  gondolat  egyik  diadalmas  pillanata  ;  azon- 
ban a  következmények  azt  mutatták,  hogy  a  délszlávok 
kulturális  egységének  pártolása  mégsem  az  igazi  alkalmas 
eszköz  a  monarchia  balkáni  politikájának  alátámasztására. 
Metternichben  is  élhetett  bizonyos  kétség  ebben  az  irány- 
ban, azonban  a  Balkán  felé  tekintő  külpolitikájától  pa- 
rancsolt tekintetek  kedvezően  hatottak  a  magyarországi 
szerbekkel  kezdeményezett  politikára. 


Elfogultság  nélkül  megállapítható  hogy  a  bécsi  «aggok 
kormánya*  a  kamarilla  hatása  alatt  következetesen  védte 
a  magyarországi  kisebbségek  nemzeti  öntudatának  fej- 
lődését,  ellenben   a   magyarságnak   csak   a   körülmények 

nyomása  alatt  volt  hajlandó  hasonló  kedvezményeket 
adni.  Távol  áll  minden  magyar  lélektől  az  irigység  a  kisebb- 
ségek fejlődésére,  s  a  magasabbrendű  humanitás  jegyében 
csak  helyeselni  lehetne  az  azt  előmozdító  politikát,  ha  cél- 
kitűzése valóban  csupán  kulturális  lett  volna.  Az  elő- 
adottakból azonban  ennek  az  ellenkezője  derül  ki.  Kolow- 
ratot  és  a  kamarillát  elsősorban  az  a  szándék  vezette, 
hogy  a  magyarizmusnak,  a  magyar  nemzeti  gondolatnak 
ellensúlyát  megtalálja  a  szláv  mozgalmakban.  Eszközei, 
amint  egyes  esetekben  meg  lehetett  figyelni  tevékenységét, 
jellegzetes  kamarilla-eszközök  voltak.  1848  szomorú  em- 
lékű véres  nemzetiségi  harcának,  s  mindannak  a  sok 
visszavonásnak,  ami  végül  a  történeti  magyar  államtest 
szétdarabolására  vezetett,  a  kamarilla  másfélévtizedes  cél- 
tudatos működésében  kell  egyik  gyökerét  keresni. 

A  régi  világ  felbomlása. 

A  társadalom. 

A  régi  világ  felbomlásának  rohamos  menete  a  szociális 
fejlődésen  érzékelhető  a  legvilágosabban,  mert  az  a  válto- 
zás, amelyen  a  magyar  társadalom  a  Ferenc  halálát  követő 
12  év  alatt  átment,  még  a  mai  idők  rohanásával  mérve  is 
tiszteletet  parancsol.  1835-ben  a  kormány  és  magyar  hívei 
nem  voltak  még  egyéb  változásra  hajlandók,  mint  a  múlt 
hiánytalan  visszaállítására  ;  1847-ben  viszont  a  magyar 
kancellár  úgy  jellemzi  az  újonnan  szervezett  konzervatív 
pártot,  hogy  a  stabilitás  főbb  biztosítékainak  fenntartása 
mellett  hajlandó  minden  tényleges  javításra,  s  bár  van 
benne  a  stagnálásnak  és  a  reactiónak  is  több  híve,  azok 
nem  tudják  már  feltartóztatni  az  események  folyását. 
Ferenc  korszakát  ismerve  lehet  csak  lemérni,  mekkora 
haladást  jelentett  a  múlt  szelleméhez  képest  az  uralomra 
jutott  haladó  konzervatív  irány. 

A  johhágy  a  felszabadulás  útján. 

A  társadalom  átalakulásának  legfeltűnőbb  jelensége  a 
jobbágy-paraszt  osztály  vagyonjogi  és  személyes  viszonyai- 
ig* 

nak  új  rendezése  volt,  1840-ben  már  kiérett  kívánsága  a 
magyar  társadalomnak,  amel}'  a  kormányt  gyökeres  el- 
határozások elé  álKtotta. 

Ferenc  korának  parasztvédelme  nem  terjedt  addig  a 
határig,  hogy  a  földesúrnak  járó  szolgáltatások  megvál- 
tásának gondolatát  sok  rokonszenvvel  fogadta  volna. 
A  magyar  nemeség  azonban  feltartóztathatatlannak  találta 
ezt  a  fejlődést  s  a  nagybirtokot  képviselő  felsőtábla  is  el- 
fogadta a  rendek  nézetét,  úgy,  hogy  a  kormány  csak  nép- 
szerűtlenné tette  volna  magát  egy  kilátástalan  ügy  miatt, 
ha  ezek  után  is  útjába  áll  az  örökváltság  megvalósításának. 
Mélyreható  átgondolások  eredménye  volt  ez  az  elhatáro- 
zása. Öncsalás  nélkül  felismerte,  hogy  a  régi  társadalmi 
rendre,  a  magyar  alkotmány  alapjára  halálos  csapást  mért 
az  országgyűlés  javaslata,  mert  a  megváltás  gondolata 
magánjogi  tekintetben  ellentétben  állott  az  ősiség  elvével, 
az  arisztokratikus  rend  pillérével,  de  közelről  érintette  a 
űscalitást  is,  a  magvaszakadt  családok  megöröklését  az 
uralkodó  által.  A  királyi  jog  újabb  darabját  kellett  volna 
ismét  feláldozni,  amire  a  kormány  nem  tudta  magát  el- 
szánni a  nélkül,  hogy  legalább  félmegoldást  ne  keressen. 
Ilyen  félmegoldásnak  ígérkezett  az  az  elgondolás,  hogy  a 
jobbágy  által  lefizetett  megváltási  összeg  letét  gyanánt 
kezeltetik,  a  földesúr  csak  a  kamatokra  tarthat  igényt  ; 
ezt  viszont  a  rendek  nem  fogadhatták  el,  hiszen  rosszabb 
helyzetbe  kerültek  volna,  mint  előbb,  s  nem  állott  volna 
módjukban  a  magánbirtokuk  felszerelése  sem,  amire  pedig 
a  magyar  földbirtoknak  égető  szüksége  volt.  Elvi  nehéz- 
séget okozott  a  társadalompolitikai  meggondolás  is.  Ha  a 
jobbágyság  nagyobb  tömegben  váltja  meg  a  terheit,  új  osz- 
tál}^  keletkezik,  —  a  nemesinél  szabadabb  birtokkal  —  s  az 
vagy  magára  marad,  minden  felsőbb  iránjdtás  nélkül,  vagy 
pedig  az  amúgy  is  ellenzéki  megyék  befolj'ása  alá  kerül,  s 
ekként  lehetetlenné  teszi  a  kormányzást  Magyarországon. 
A  hűbéri  világ  felbomlását  nem  késleltethette  a  földesúri 
bíráskodás  fenntartása  sem  ;  osztrák  földön  szerzett  tapasz- 
talatok megtanították  a  bécsi  államférfiakat,  hogy  a 
nemessség   elhanyagolja  a  törvénykezést,    sőt  szabadulni 

akar  tőle,  mihelyt  ebből  a  nagy  jogából  nem  lesz  kézzel- 
fogható haszna. 

A  javasolt  reform  következményeként  elkerülhetetlen- 
nek tartotta  a  kormány  az  arisztokratikus  társadalmi  rend 
lehanyatlását  is.  A  terheitől  megszabadult  parasztbirtok 
értéke  véleménye  szerint  előreláthatólag  magasabbra  emel- 
kedett volna,  mint  az  ősiségtől  és  íiscalitástól  kötött,  vég- 
nélküli perektől  fenyegetett  nemesi  birtoké  ;  félős  volt 
tehát,  hogy  a  nemesség  iparkodik  saját  kezelésben  lévő 
birtokát  is  hűbéres  telkekre  osztani  és  eladni,  így  vagyona 
lassan  a  meggazdagodó  parasztság  kezére  megy  át,  s  vele 
az  arisztokrácia  elveszti  a  társadalmi  állását  is.  A  szabad- 
ságharc és  Ferenc  József  abszolutizmusa  alatt  úgy  alakult 
a  helyzet,  hogy  mindezen  aggályok  jogosultságát  nem  lehet 
megállapítani.  Elvhen  kifogástalan  volt  a  kormány  okos- 
kodása, mikor  az  örökváltságtól  az  arisztokratikus  rend 
felbomlását  várta  ;  tévedése  gyakorlati  természetű  volt, 
mivel  a  magyar  parasztság  anyagi  erejét  az  osztrákéval 
mérte  s  bizonyára  túlbecsülte.  Alkotmányos  kötöttségétől 
megszabadulva  sok  nemesi  birtok  cserélt  gazdát,  de  csak 
kis  része  mehetett  át  a  parasztosztály  kezére,  mert  egyéb- 
ként egészségesebb  lenne  manapság  az  ország  birtok- 
elosztása. 

A  kormány  gyakorlatias  érzékét  dicséri,  hogy  ha  már 
az  örökváltságot  nem  tudta  feltartani,  legalább  előzőleg 
szabályozni  szerette  volna  a  kisbirtoknak  magánjogi  és 
politikai  helyzetét.  Szívesen  választotta  volna  azt  a  közép- 
utat, hogy  a  megváltási  képesség  egyelőre  egész  közsé- 
gekre terjedjen  ki,  magánosokrapedigcsak  jelentékeny  fenn- 
tartásokkal. A  kormány  gazdasági  szakértője,  Kübeck  volt 
az  egyetlen,  aki  túlmenve  az  elvi  aggályokon  kapcsolatba 
hozta  az  örökváltság  ügyét  az  időszerű  politikai  kérdések- 
kel. A  reformtól  ő  is  a  királyi  hatalom  átmeneti  gyengülé- 
sét, a  földbirtokos  nemesség  lehanyatlását  és  erős  demo- 
kratikus elem  kifejlődését  várta,  sőt  a  felszabadult  paraszt- 
ságnak a  polgársággal  és  a  parasztnemességgel  való  össze- 
olvadásával is  számolt,  vagyis  a  «forradalmi»  országoké- 
hoz hasonló  demokrácia  létrejöttével.  A  dinasztiára  nézve 

végeredményben  mégsem  tartotta  veszélyesnek  a  fejlő- 
dés irányát,  mivel  az  uralkodó  elsősorban  Ausztriából 
merítette  erkölcsi  és  anyagi  erejét,  ekként  nyugodtan  ki- 
várhatta a  helyzet  kiérését,  amíg  a  hatalmában  fenyegetett 
nagybirtok  újból  szorosan  a  trón  körül  csoportosul,  a  pa- 
rasztság pedig  bevonul  az  ipari  életbe  s  ezzel  megszűnik  a 
tehetősebb  polgársággal  való  érdekközössége.  Okoskodása 
szerint  a  társadalmi  élet  elatomizálása  a  királynak  biztosít 
döntő  befolyást,  ami  bizonyos  fokig  be  is  következett 
volna.  A  középutat  egyébként  nem  tartotta  Kübeck  cél- 
szerűnek, mivel  egész  községek  könnyebben  megválthatták 
magukat,  s  az  új  parasztosztály  ezen  az  úton  hamarább 
létrejöhetett,  mint  az  egyéni  megváltás  segélyével.  Az  ő 
finoman  kigondolt  elméletében  is  több  számítási  hiba  volt. 
Ha  minisztertársai  túlbecsülték  a  parasztság  anyagi  erejét, 
Kübeck  viszont  túlértékelte  a  magyar  polgárság  jelentő- 
ségét, s  meg  kellett  volna  gondolnia,  hogy  egy  széles  tár- 
sadalmi osztály  betörése  a  politika  területére  előbb-utóbb 
szétzúzza  a  régi  magyar  alkotmányt,  mielőtt  az  uralkodó 
és  a  nagybirtok  szövetsége  állandóságot  hoz  a  régi  formák 
kitágult  életébe. 

Kolowrat  liberális  hírnevének  alaptalanságát  és  a  ka- 
marillának  javarészt  arisztokratikus  jellegét  mutatja,  hogy 
a  belügyminiszter  elleneszegült  a  magyar  társadalom 
reformjának.  Különösen  figyelemreméltó,  hogy  érvei  között 
szerepel  a  magyarországi  fejlődésnek  az  osztrákra  várható 
hatása  is.  ö,  aki  az  osztrák  intelligencia  fronde-ja  előtt 
szeretett  liberális  színben  mutatkozni,  alapjában  véve  a 
legkonzervatívabb  elveket  vallotta ;  ellenben  a  liberaliz- 
mustól gyűlölt  és  üldözött  Metternich  eszközölte  ki  Mailáth 
országbíró  segítségével  az  örökváltság  engedélyezését,  a 
juste  milieu  legnagyobb  tettét.  A  nem-nemesek  személyi 
és  vagyoni  biztonságáról  szóló  törvény  is  csak  azért  szen- 
vedett halasztást,  mert  küszöbön  állott  a  büntetőtörvény- 
munkálat letárgyalása,  ahová  a  javaslat  szervesen  tar- 
tozott. 

Nem  lehet  a  kérdés  tárgyalását  lezárni  egy,  a  kormányra 
igen  jellemző  tünet  megemlítése  nélkül.  Az  örökváltság 

törvénnyé  vált,  s  a  humánus  ellenzéki  vezér,  Bezerédj 
István  egyike  volt  az  elsőknek,  akik  jobbágyaikkal  szerző- 
dést kötöttek  az  úrbéri  terhek  megváltásáról.  Mikor  az 
ügy  a  bécsi  központ  elé  jutott,  az  államtanács  referense 
nagy  határozottsággal  követelte,  hogy  a  király  és  az  örökö- 
sök joga  biztosíttassék  a  megváltási  összeg  letétbehelyezé- 
sévol.  A  magyar  viszonyokkal  ismerősebb  tanácsosoknak 
kellett  a  kormányt  felvilágosítani,  hogy  ilyen  eljárást  nem 
szabad  megkísérelni,  mert  nem  lenne  törvényes  alapja. 
így  jött  rá  az  államértekezlet,  hogy  gyakorlatban  vége  volt 
az  ősiségnek,  vége  a  fiscalitásnak,  s  tulajdonképpen  az  ősi 
magyar  alkotmánynak  is.  Egy  minden  következményeivel 
átgondolt  kérdésnél  is  megeshetett  tehát,  hogy  a  törvény 
meglepetést  jelentett. 

Valami  különös  ingadozás  jellemezte  a  kormány  tár- 
sadalompolitikáját, amelyet  részben  az  arisztokratikus 
rend  fenntartásának  vágya,  részben  a  fejlődés  elemi  erejé- 
jének  felismerése  befolyásolt.  Bármily  kilátástalan  volt  a 
küzdelem,  legalább  az  elvhez,  a  társadalmi  rend  elenged- 
hetetlen elemeinek  névleges  átmentéséhez  ragaszkodott 
görcsösen,  s  vele  az  öregebb  magyar  konzervatív  nemzedék. 
Ez  utóbbinak  szószólója,  József  nádor,  még  1843-ban  is 
erőteljesen  lándzsát  tört  az  ősiség  fenntartása  mellett ; 
elítélte  azokat,  akik  az  ősrégi  birtokjogi  elv  megszünteté- 
sét kívánják,  abban  a  reményben,  hogy  letörleszthetik  az 
adósságukat,  mert  a  kötöttség  megszüntetésének  a  föld- 
birtok mobilizálása  lesz  a  következménye,  a  magyar  föld- 
nek idegenek  és  felkapaszkodottak  kezére  jutása.  A  birtok- 
jogi terhek  rendezését,  olcsóbb  hitelt,  nagyobb  piacot  kívánt 
tehát,  s  gondolatainak  elég  ereje  volt  ahhoz,  hogy  a 
kormány  komolyan  foglalkozzék  a  magyar  földbirtok  teher- 
mentesítésének problémájával. 

Olyan  kérdésekben,  amelyek  az  országgyűlésnek  és 
többnyire  a  magyar  hatóságoknak  egyhangú  kívánságát 
fejezték  ki,  tett  a  kormány  engedményeket  a  társadalom- 
politika terén,  de  egyebekben  szívósan  védte  a  régi  formá- 
kat. Az  1844.  évi  törvényjavaslatot  a  nem-nemesek  birtok- 
képességéről  szintén   kedvezőtlenül  fogadta,   még  pedig 

nemcsak  elvi  okokból,  az  ősi  alkotmány  újabb  áttörése 
miatt,  hanem  azért  is,  mert  a  nemesi  osztály  elszegénye- 
désének újabb  elemét  fedezte  fel  bemie.  A  polgárság  és  a 
parasztság  anyagi  erejét  éppúgy  túlbecsülte,  mint  1840-ben, 
s  féltette  a  nemesi  birtokot,  hogy  hamarosan  átcsúszik  a 
nem-nemesek  kezébe.  Az  így  keletkezendő  új  földbirtokos- 
osztály politikai  elhelyezkedésére  viszont  lehetetlen  volt 
megoldást  találni,  a  régi  alkotmányon  belül.  Meggyőző- 
dése ellenére  mégis  több  okból  engednie  kellett  a  kormány- 
nak. Mint  a  kancellár  és  Hartig  meggyőzték,  az  elvi  ellen- 
állás céltalan  volt,  hiszen  a  nem-nemesek  már  előbb  is 
különböző  jogcímeken  hozzájutottak  a  nemesi  birtokhoz, 
s  külföldi  példák  egyáltalában  nem  igazolták  azt  a  túlzott 
félelmet,  hogy  arisztokratikus  társadalmi  rend  és  nem- 
nemesek bitrokképessége  nem  állhat  meg  egymás  mellett. 
Eégi  mulasztásokra  való  figyelmeztetések  is  engedékeny- 
séget ajánlottak.  A  nemesi  birtok  rossz  helyzetének  nem- 
csak a  két  évtizeddel  előbb  lezajlott  súlyos  mezőgazdasági 
válság  s  az  abból  eredő  eladósodás  volt  az  oka,  hanem  az 
ilyen  birtokok  értékének  alacsony  volta  is.  Ezzel  szemben 
feltehető  volt,  hogy  ha  a  vevőközönség  a  polgárság  és  a 
parasztság  bevonásával  megnövekszik,  nagy  mértékben 
emelkedik  a  föld  ára  s  némi  megkönnyebbülést  hoz  az 
eladósodott  osztályra.  A  politikai  okosság  azt  parancsolta 
tehát,  hogy  ha  már  úgyis  lehetetlen  feltartóztatni  a  ma- 
gyar földbirtok  és  a  magyar  társadalom  bomlásának  pro- 
cesszusát, a  kormány  ne  tegye  végsőkig  való  ellenállással 
még  nehezebbé  a  helyzetet.  Tagadólagos  politikával,  az 
élet  megállításával  úgysem  volt  remélhető  a  legcsekélyebb 
eredmény  elérése  sem,  ellenben  a  parasztság  nagy  tömegei 
elidegenedtek  volna  bécsi  védőiktől,  ami  évszázados  hagyo- 
mányok és  jól  felfogott  érdekek  feláldozásával  volt  egy- 
értelmű. 

Hasonló  eszmemenet  és  hasonló  elvek  bírták  rá  a  kor- 
mányt, hogy  nagyobb  nehézségek  nélkül  beleegyezzék  a 
nem-nemesek  hivatalképessógének  törvénybeiktatásába. 
Ezen  a  részen  egyelőre  kevesebb  veszély  fenyegetett, 
mint  a  jobbágybirtok  felszabadulásánál  és  a  nem-nemesek 

birtokképességének  megadásánál.  A  megye  még  a  nemes- 
ség kezében  volt,  s  a  kormány  nem  kételkedett,  hogy  a 
régi  uralkodóréteg  nem  fog  sietni  polgárokkal  vagy  parasz- 
tokkal betölteni  a  tisztségeket ;  ha  pedig  egy-egy  pályázó 
erkölcsi  kiválóságánál  fogva  magasabb  tisztséghez  jutott, 
a  királynak  megvolt  a  joga,  hogy  nemesítse,  s  ezzel  tapasz- 
talás szerint  a  rendi-konzervatív  társadalmi  rend  féltékeny 
őrévé  tette.  Nem  szabad  azonban  említés  nélkül  hagyni, 
hogy  kormánykörökben,  de  lagalább  is  a  kancelláriánál 
számoltak  már  a  régi  rendi  alkotmány  lassú  átalakításá- 
val is  reprezentatív  értelemben  ;  a  polgárság  és  a  paraszt- 
ság anyagi  helyzetének  javulása  és  súlyának  megnöveke- 
dése ezt  bizonyára  magával  is  hozta  volna  forradalom  nélkül 
is.  Az  új  rendszer  az  anarchia  felé  közeledő  adott  viszo- 
nyok között  nem  is  tűnt  fel  már  félelmesnek.  A  hűbéri 
rendszer  magában  omlott  össze,  s  a  kormánynak  nem  volt 
többé  létérdeke,  hogy  a  fejlődésnek  mindenáron  útjába 
álljon. 

A  bécsi  jobbágyvédő  hagyományok  ismeretében  joggal 
feltűnhetik,  hogy  a  negyvenes  években  mennyire  kiengedte 
a  kormány  a  kezéből  a  nem-nemes  birtokok  védelmét  és 
érdekeinek  képviseletét.  Mikor  Kübecknek  végre  sikerült 
a  Magyar  Földhitelintézet  felállítására  egy  bécsi  bank- 
konzorciumot megnyernie,  ez  a  parasztság  vagyonjogi 
helyzetének  bizonytalanságára  hivatkozva  nem  volt  haj- 
landó egyes  nem-nemeseknek  kölcsönt  nyújtani,  csupán 
egész  községeknek.  Felesleges  bővebben  rámutatni,  hogy 
az  olcsó  hitel  megtagadása  milyen  hátrányos  helyzetbe 
hozta  volna  a  parasztföld  birtokosát  a  nemesi  földesúrral 
szemben  s  mennyire  megnehezítette  volna  az  új  birtokos- 
osztály kialakulását.  Ha  a  kormányt  ilyen,  elveiből  fakadó 
politikai  meggondolás  vezeti,  eljárása  érthető,  bár  minden- 
esetre elítélendő  ;  azonban  mindenképpen  menthetetlen, 
hogy  egy  tagja  sem  emelt  szót  a  legnépesebb  osztály  érde- 
kében s  egyszerűen  tudomást  vett  ilyen  súlyos  következ- 
ményekkel járó  megszorítást. 

A  földbirtok  tehermentesítése. 

Annál  magasabbra  kell  értékelni,  hogy  sok  buzdítás, 
az  öregebb  és  fiatalabb  konzervatívek  ismételt  figyel- 
meztetései után  a  kormány  végre  pozitív  irányban  kez- 
dett foglalkozni  a  nemesi  földbirtok  helyzetével.  József 
nádor  és  Apponyi  György  egyaránt  figyelmeztették,  hogy 
a  régi  alkotmány  alappillérjeinek,  mint  az  ősiségnek  és 
a  fiscalitásnak  a  fenntartása,  valamint  a  nemesség  ellen- 
zéki szellemének  megváltoztatása  csak  pozitív  reformok 
útján  érhető  el.  Magyar  konzervatív  felfogás  szerint  a 
nemesség  azért  lett  ellenzéki  és  azért  tért  a  törvénytelen- 
ség, az  önsegély  útjára,  mert  kétségbeejtő  anyagi  helyzet- 
ben volt  ;  azért  törekedett  az  ősiségnek  s  ezzel  a  régi  tár- 
sadalmi rendnek  a  megszüntetésére,  hogy  növelje  birtoka 
értékét  s  olcsó  hitel  felvételével  megszabaduljon  nyomasztó 
adósságaitól.  Több  alkalommal  esett  már  szó  róla,  hogy 
miként  igyekezett  a  régi  rendszer  a  nemesi  birtokot  teher- 
mentesíteni, miként  határozta  el  magát  a  közös  vámterület 
előkészítésére  és  a  földhitelintézet  felállítására,  valamint 
a  forgalom  javítására,  s  miként  törekedett  Apponyi  az 
1847.  évi  országgyűlés  előkészítésénél  az  olcsó  hitel  magán- 
jogi feltételeit  törvényjavaslatokba  foglalni.  Kétséges, 
hogy  mindezek  az  átgondolt  és  mélyreható  reformtervek 
megvalósulásuk  esetén  megmentik-e  a  régi  rendszert, 
azonban  a  földesúri  birtok  terheinek  rendezése  s  ezzel  kap- 
csolatban a  mezőgazdasági  termelés  fokozása  mindenesetre 
lehetővé  vált  volna. 

A  negyvenes  évek  összeomlással  fenyegető  társadal- 
mának reformja  azzal  a  tanulsággal  szolgált  a  kor- 
mánynak, hogy  elvi  álláspontját  ki  kell  egyeztetnie  a 
politika  követelményeivel  s  nem  szabad  csökönyösen 
útjába  állania  feltartóztathatatlan  folyamatoknak.  így 
politikai  szempontok  érvényesültok  a  polgárság  helyzeté- 
nek rendezésére  iránj'^uló  reformtörekvéseknél  is. 

A  folgári  osztály  'politikai  hehjzete. 

A  polgári  osztály  anyagi  erejének  csekély  voltával 
tisztában  volt  a  kormány  is,  de  háborús  időkben  mégis 

nagyra  értékelte,  mert  a  városok  pénzbeli  segélyét  arány- 
lag gyorsan  és  ellenmondás  nélkül  sikerült  megszereznie. 
A  polgárság  erkölcsi  jelentősége  jóval  nagyobb  volt  a  gaz- 
daságinál ;  ez  az  elem  kormányhűség  szempontjából  meg- 
bízható volt,  s  többségének  német  nyelve  és  műveltsége 
az  összbirodalmi  politika  értékes  elemévé  avatta.  Minél 
határozottabban  ellenzékivé  vált  a  nemesség  hangulata, 
annál  fontosabbnak  látszott  a  polgárok  politikai  súlyá- 
nak emelése  és  a  kormány  érdekében  való  kihasználása. 

A  reform  feltétele  a  polgárság  közjogi  helyzetének  tisz- 
tázása lett  volna.  A  városoknak  ugyanis  különleges  állá- 
suk volt  :  mint  az  «uralkodó  jószágai»  a  kamara  és  a  hely- 
tartótanács, a  pénzügyi  és  a  közigazgatási  hatóság  együttes 
felügyelete  alatt  állottak.  A  helytartótanács  több  ízben 
kísérletet  tett  saját  hatáskörének  kizárólagossá  tételére, 
de  mindig  sikertelenül,  mert  Bécsben  a  központi  hivatal 
jellegét  viselő,  kormányérdekeket  védő  kamarát  jótékony 
ellensúlynak  tartották  a  magyar  rendi  érdekeket  képviselő 
helytartótanáccsal  szemben. 

Nagy  előnyt  jelentett  volna  a  kormányra  nézve,  ha 
a  polgárság  az  országgyűlésen  érvényre  tudja  juttatni  szá- 
mának és  műveltségének  megfelelő  politikai  súlyát,  erre 
azonban  nem  volt  lehetősége,  mivel  az  egész  polgári  osz- 
tály s  a  városok  lakossága  csupán  egyetlen  szavazattal 
rendelkezett,  mint  a  káptalanok  követei  is.  A  városok  és 
a  káptalanok  már  1830-ban  kérték  a  királyt,  vétesse  első- 
sorban tárgyalás  alá  az  országgyűlés  rendezését  és  védje 
meg  jogaikat.  Országgyűlés  nélkül  lehetetlen  volt  bár- 
milyen intézkedést  foganatosítani,  mert  tételes  törvény 
nem  rendezte  a  polgárság  szavazati  jogát,  a  szokásjog 
pedig  nem  támogatta  az  igényüket.  Mint  oly  sok  más  eset- 
ben, a  városok  kérdésében  is  megbosszulta  magát  Ferenc 
vonakodása  a  szerves  reformmunkálatok  idejében  való 
letárgyaltatásától.  A  polgárság  tovább  panaszkodott, 
a  kormány  pedig  tovább  hagyta  ehntézetlenül  a  kérését, 
mindaddig,  amíg  a  magyar  konzervatívek  fel  nem  vették 
reformprogrammjukba  a  városok  politikai  állásának  meg- 
javítását. Mailáth  Antal  az  1840.  év  utolsó  napjaiban  be- 

nyújtott  nagy  reform-memorandumában  felszólította  a 
kormányt,  hogy  saját  érdekéből  cselekedjék  már,  de  ő 
sem  titkolta  el,  hogy  a  kérdés  megoldása  bonyolultnak 
ígérkezett.  Míg  ugyanis  az  ellenzék  sem  zárkózott  el  a  be- 
látás elől,  hogy  a  városok  állása  tarthatatlan  és  méltány- 
talan, maga  a  polgárság  is  elismerte,  hogy  bizonyosfokú 
belső  demokratizálódás,  a  választási  jog  kiterjesztése  nél- 
kül nem  tarthat  igényt  nagyobb  politikai  érvényesülésre. 
Éppen  ez  a  körülmény  okozta  a  legnagyobb  nehézséget. 
A  kormány  elvi  ellensége  volt  minden  demokratizálódási 
folyamatnak  s  a  mellett  számolnia  kellett  a  polgárság  hely- 
zetében történt  nagyfokú  eltolódással  is.  A  városokba  is 
behatolt  ugyanis  az  idők  szelleme,  a  liberalizmus  eszme- 
áramlata, s  azonfelül  gyors  ütemben  haladt  elmagyaroso- 
dásuk.  Tíz  évvel  előbb  a  polgári  osztály  még  csaknem  zár- 
tan sorakozott  volna  fel  a  konzervatív  német  kormány 
mögé ;  1840  után  már  kétséges  volt,  hogy  hajlandó  lesz-e 
Bécs  politikáját  támogatni  az  ellenzéki  liberális  nemesség 
ellenében.  Ilyen  viszonyok  között  a  magyar  konzervatívek 
nyomásának  volt  köszönhető,  hogy  a  városok  ügye  egy- 
általában felvétetett  az  1848.  évi  országgyűlés  tárgyai  közé. 
A  kezdeményezést  már  csak  azért  is  kénytelen  volt 
kezébe  venni  a  kormány,  mert  a  türelmetlenkedő  rendek 
felsőbb  irányítás  hiányában  elkezdtek  erről  a  problémáról 
tárgyalni.  Az  országgyűlés  előkészítésénél  a  legfőbb  ma- 
gyar méltóságok  a  reform  feltételeként  kívánták,  hogy 
szűnjék  meg  a  kamara  befolyása  a  városokra,  s  a  polgárság 
választójoga  szélesebb  körben  érvényesüljön,  még  pedig 
közvetett  választás  alapján,  amit  Bécs  is  kevesebb  aggo- 
dalommal nézhetett  volna.  Kívánságukat  megokolttá 
tette,  hogy  a  két  hatóság  alá  tartozás  következtében  el- 
húzódott a  városok  ügymenete  s  számolniok  kellett  a  köz- 
véleménynek régóta  megnyilvánuló  hangulatával.  Fel- 
fogásuk szerint  a  demokratikus  szellem  terjedését  nem  lehe- 
tett ugyan  feltartóztatni,  de  még  mindig  jobb  lett  volna, 
ha  a  király  állapítja  meg  teljhatalommal  a  választási  ren- 
det és  ekként  irányítólag  hat  a  polgárság  politikai  fejlő- 
désére, mint  ha  a  liberális  rendekre  bízza  a  megoldást. 

Azonban  bármily  észszerű  és  óvatosan  konzervatív  volt 
a  magyar  államférfiak  javaslata,  nem  talált  meghallga- 
tásra ;  az  osztrák  tanácsosok,  főleg  Kübeck  és  Purkhart, 
mereven  ragaszkodtak  a  kormány  befolyását  biztosító 
kamara  jogkörének  megőrzéséhez,  s  az  ekként  érvé- 
nyesülő felsőbb  nyomástól  a  polgárság  lényegéhez  illő 
demokratikus  szellem  visszaszorítását  remélték.  Minda- 
mellett a  választójog  rendszerének  reformját  a  bécsi  köz- 
pont sem  tartotta  tartósan  elodázhatónak,  hiszen  neki  is 
be  kellett  látnia  az  olyan  helyzet  tarthatatlanságát,  hogy 
egyes  városokban  a  polgári  tömegek  megkérdezése  nélkül 
csupán  a  tanács  küldötte  a  követeket  az  országgyűlésre. 

A  rendek  már  a  múltban  is  bizonyos  joggal  hivatkoztak 
rá,  hogy  a  városok  követei  nem  a  polgárság  egyetemének, 
hanem  a  kamarának,  illetve  a  városi  tanácsnak  az  érde- 
keit képviselik,  előrelátható  volt  tehát,  hogy  az  ország- 
gyűlési szavazat  kérdése  nem  lesz  elválasztható  a  városok 
belső  szervezetének  reformjától.  Kübeck  mégis  csökönyö- 
sen védte  a  maga  jogi  álláspontját  s  követelte,  hogy  a  pol- 
gárság nyerje  el  a  rendi  rendszerben  neki  méltányosan 
kijáró  helyet  és  befolyást,  függetlenül  minden  demokratikus 
reformtól.  A  sok  vonakodásnak  és  tárgyalásnak  eredménye- 
ként végre  még  a  jogi  alapban  sem  tudtak  megegyezésre 
jutni  a  korona  osztrák  és  magyar  tanácsosai ;  az  előbbiek 
azt  vitatták,  hogy  a  városok  választási  rendje  egyszerű 
uralkodói  kiváltság,  amit  a  király  egyoldalúlag  rendezhet, 
a  magyarok  viszont,  a  magyar  közjog  szellemének  meg- 
felelő módon,  az  országgyűlésnek  akarták  ezt  a  jogot  is 
fenntartani.  Ezzel  oly  bonyolulttá  tették  a  kérdést,  hogy 
maga  a  nádor  is  —  aki  pedig  kezdettől  fogva  sürgette  a 
polgárság  politikai  helyzetének  rendezését,  de  egyben  eré- 
lyesen védte  a  magyar  közvélemény  álláspontját  is  s  a  poli- 
tikumot nem  tartotta  elválaszthatónak  a  belső  rendezés- 
től —  kénytelen  volt  azt  javasolni,  hogy  ha  már  a  király 
előbb  el  nem  intézte,  hagyja  nyugodni  egyelőre  ezt  a  fon- 
tos társadalompolitikai  kérdést. 

Számos  esetben  megfigyelhető  volt,  hogy  a  kormány 
határozatlansága   miként   kényszerítette   a   magyarságot 

az  önsegély  útjára.  A  polgárság  politikai  állásának  ren- 
dezése a  negyvenes  évek  elején  már  égető  szükség  lett 
volna,  de  mint  a  fentebbiekből  kitűnt,  a  gyakorlati  szük- 
séget elméleti  jogi  viták  terére  vitték.  Elsekélyesítették  az 
ügyet,  aminek  az  lett  a  következménye,  hogy  most  a  váro- 
sok, az  addig  tartózkodó  és  kormány  hű  városok  is  arra  a 
meggyőződésre  jutottak,  hogy  nem  a  nemesség  akadályozza 
politikai  érvényesülésüket,  hanem  a  felsőbbség  közönye, 
tehát  maguk  vették  a  kezükbe  sorsuk  intézését.  Székes- 
fehérvárjárt elől  példaadással.  Üj  helyhatósági  jogszabátyt 
alkotott,  amely  szerint  az  egész  polgárságnak  joga  volt 
résztvenni  a  követ  választásban  ;  ezt  azzal  a  megjegyzéssel 
terjesztette  fel,  hogy  ha  a  királytól  nem  kap  választ,  ily- 
módon  fog  már  a  legközelebbi  országgyűlésre  választatni. 
Máskor  nagy  felháborodást  váltott  volna  ki  Bécsben  az 
ilyen  önkényes  lépés,  ebben  az  esetben  szinte  megkönnyeb- 
büléssel fogadták.  A  városnak  kétségbevonhatatlan  joga 
volt  jogszabályok  alkotására  ;  ami  a  lényeget  illeti,  azzal 
a  kormány  ugyan  nem  lehetett  megelégedve,  de  kitűnő 
ujj  mutatást  nyert  belőle  a  jövőre.  Felmerült  ugyanis  az 
eszme,  hogy  rá  kell  a  városokra  bízni,  rendezzék  egyen- 
kint, saját  belátásuk  szerint  a  politikai  berendezésüket, 
mert  egy  várossal  szemben  könnyű  volt  fellépni,  s  a  király 
megszabadult  volna  a  kellemetlen  gondtól,  hogy  válasz- 
tási törvényt  kelljen  kiadnia,  ha  ideiglenes  alakban  is. 
A  kancelláriának  kellett  erőteljesen  fellépnie,  hog}'  fel- 
rázza a  kormányt  dermedtségéből,  s  neki  volt  köszönhető, 
hogy  a  király  mégis  kiadott  eg}-  választási  provizóriumot. 
Az  1827.  évi  bizottsági  munkálaton  alapuló  választási 
rendet  egy-két  évvel  előbb  még  hálával  fogadta  volna 
a  legtöbb  város,  de  magukra  hagyatva  gyors  radikalizáló- 
dás áldozatai  lettek,  s  nagyobb  részük  túlhaladt  azon,  amit 
előbb  még  teljesülhetetlen  álomként  kívánt.  Kézzelfogható 
példája  volt  az  is  a  kormány  «Unterlassungssünde»-inek, 
a  tehetetlenségből  eredt  mulasztási  bűnöknek,  amelyek 
jobban  előmozdították  a  radikális  szellem  terjedését,  mint 
minden    elméleti    izgatás. 

Az  1843 — 44.  évi  országgyűlés  megkezdődött  anélkül, 

hogy  a  kormánynak  kidolgozott  javaslata,  vagy  akár  ki- 
alakult nézete  lett  volna  a  polgárság  állásának  rendezésé- 
ről. Erre  maguk  a  városi  követek  dolgoztak  ki  egy  törvény- 
javaslatot, de  az  hat  hónapig  elintézetlenül  feküdt.  A  kon- 
zervatívek  is  annyira  tájékozatlanok  voltak  a  kormánj^ 
felfogása  felől,  hogy  még  az  országbíró  is  az  ellen  szava- 
tott.  Az  alsó-  és  a  felsőtábla  egyezkedett  egymással,  a 
törvényhozás  másik  fontos  alkotórészének,  a  koronának 
szenvedőleges  tartózkodása  mellett.  Ez  volt  az  egész  forra- 
dalom előtti  kormánypolitika  alapvonása  :  a  tehetetlen- 
ség ;  a  rendszert  nem  az  ellenzék  és  a  liberalizmus,  hanem 
az  önmaga  elaggása  döntötte  meg.  Az  osztrák  államférfiak, 
Metternich  vezetése  alatt,  állandóan  azon  háborodtak  fel, 
hogy  a  király  jogait  semmibe  se  veszik  ;  politikájuk  célja 
egy  darabig  az  uralkodói  jogkör  helyreállítása,  később, 
szerényebb  fogalmazásban,  legalább  a  megcsorbított  jogkör 
megtartása  volt.  Ők  azonban  a  kétségbe  nem  vont  jogot 
sem  tudták  érvényre  juttatni,  olyan  esetben  sem,  amikor 
kedvező  körülmények  kezükre  játszották  a  döntés  lehető- 
ségét. Feltűnőnek  lehet-e  találni,  ha  az  országgyűlés  után 
a  csalódott  polgárság  csakugyan  közeledett  a  liberális 
ellenzékhez  s  attól  remélte  érdekeinek  védelmét?  Igaz, 
hogy  a  rendektől  sem  várhatott  nagyobb  engedményt, 
mint  az  1844-ben  javasolt  volt,  mert  ebben  a  tekintetben 
a  konzervatívek  egyetértettek  a  liberálisokkal,  de  legalább 
a  lesüllyedt  tekintélyű  kormányt  nyugodtan  figyelmen 
kívül  lehetett  hagyni,  abban  a  meggyőződésben,  hogy  ez 
úgysem  tud  majd  ellenállni  az  országgyűlés  nyomásának. 
Kolowrat  ebben  a  kérdésben  is  a  szélsőséges  álláspontot 
foglalta  el  s  megkísérelte,  az  egész  ország  hangulatával 
szemben,  különválasztani  az  egymással  szorosan  össze- 
függő két  kérdést,  az  országgyűlési  szavazatét  és  a  belső 
rendezését,  ö  is  hajlandó  lett  volna  minél  több  ország- 
gyűlési szavazatot  biztosíttatni  a  városoknak,  másfelől 
azonban  védelmébe  vette  a  céh-oligarchián  felépülő  egész- 
ségtelen régi  rendet.  Nemcsak  állítólagos  liberális  néze- 
teit mutatja  mindez  kedvezőtlen  színben,  hanem  elárulja 
azt  a  törekvését  is,  hogy  a  lehetőséghez  képest  megakadá- 

lyozza  a  békés  megegyezést  kormány  és  rendek  között. 
A  két  probléma  szétválasztásával  mindenesetre  meddő- 
ségre kárhoztatta  volna  a  kormány  a  tárgyalásokat,  mert 
nem  volt  a  törvényhozásnak  olyan  tagja,  megyei  követ 
vagy  mágnás,  liberális  vagy  konzervatív,  aki  hajlandó 
lett  volna  bizonyosfokú  demokratizálás  nélkül  kiterjesz- 
teni a  városok  politikai  jogait.  Mikor  az  1847.  évi  ország- 
gyűlés előtt  újból  tárgyalás  alá  vették  a  kérdést,  az  Apponyi 
vezetése  alatt  álló  kancellária  mindkét  oldalát  együtt  tár- 
gyalta le,  s  az  államértekezlet  sem  tartotta  azokat  szét- 
választhatóknak.  A  döntő  értekezleten  azonban  hiába 
küzdött  Apponyi,  hogy  királyi  javaslat  küldessék  a  ren- 
dekhez mind  a  szavazati  jog,  mind  a  belső  rendezés  iígyé- 
ben  :  a  mind  konzervatívabb  elveket  valló  Kübeck,  Kolo- 
wrat  segítségével,  el  tudta  érni,  hogy  a  szavazati  jog  erő- 
teljesen követeltessék,  de  a  belső  rendezésről  ne  tegyen 
említést  az  uralkodó.  A  megokolás  pillanatnyi  értékű 
politikára  vallott ;  attól  tartott  ugyanis  a  kormány,  hogy 
a  politikailag  éretlen,  műveletlen  tömegek  bevonása  olyan 
kihágásokra  vezethet,  mint  a  megyéknél,  s  hogy  a  polgár- 
ság mihamarább  az  ellenzék  zsákmányává  válik.  Hiába 
hivatkozott  Apponyi  magának  a  polgárságnak  belső  ren- 
dezés utáni  vágyára,  hiába  iparkodott  meggyőzni  a  kor- 
mányt, hogy  a  magisztrátusoknak  nincsen  tekintélyük, 
sőt  az  1844.  évi  országgyűlés  után  bátorságuk  sem,  hogy 
a  népakaratnak  útjába  álljanak  :  Kolowrat  a  demokra- 
tizálás veszélyére  hivatkozva,  ellene  döntette  el  a  kérdést. 
Közvetlenül  a  forradalom  kitörése  előtt,  1848  januárjá- 
ban az  országgyűlési  tárgyalások  menete  mégegj^szer  arra 
késztette  a  nádort,  hogy  felszólaljon  a  városok  rendezése 
miatt.  Kolowrat  mindenekelőtt  képtelenségnek  nyilvá- 
nította, hogy  a  kisebb  városok  a  megyék  vezetése  alá 
kerüljenek,  s  így  ipar  és  kereskedelem  bevonassék  az  ellen- 
zék által  keltett  zavarokba,  a  belső  rendezést  pedig  úgy 
vélte  veszélytelenül  megoldani,  ha  valamiképpen,  eset- 
leg magas  választási  cenzus  útján,  a  szélesebb  néprétege- 
ket távoltartják  a  politikai  élettől.  Végre  Apponyi  Kübeck- 
kel  való  tárgyalások  után  le  tudta  győzni  a  kormány  ellen- 

állását,  el  tudta  fogadtatni  a  választások  nyilvánosságát, 
a  szavazók  számára  nézve  körülbelül  a  törvényhozás 
álláspontját,  s  megegyezés  jött  létre  az  országgyűlési 
szavazatok  számáról  is.  Ez  a  megállapodás  reményt  nyúj- 
tott a  megoldásra,  s  reményt  nyújtott  egyben  a  polgári 
osztály  politikai  állásának,  bár  elkésett,  de  kielégítő  ren- 
dezésére. Kolowrat  áldatlanul  magyarellenes  és  elfogultan 
arisztokratikus  működésének  kell  elsősorban  felróni,  hogy 
a  megoldás  olyan  időpontban  következett  be,  amikor 
gyakorlati  haszna  alig  lehetett,  mert  Kübeck  volt  ugyan 
a  merev  konzervatív  elv  csökönyös  szóvivője,  de  a  belügy- 
miniszter erőteljes  támogatása  nélkül  neki  nem  lett  volna 
elég  hatalma  Apponyinak  egyébként  csaknem  korlátlan 
befolyását  még  a  tizenkettedik  órában  is  visszaszorítani. 

A  szellemi  'proletariátus. 

Ha  későn  is,  a  kormány  mégis  rájött,  hogy  a  társa- 
dalmi átalakulás  folyamatát  nem  megállítani,  hanem  irá- 
nyítani az  ő  kötelessége.  Az  országot  rázó  nyugtalanság 
gazdasági  okait  sem  ismerte  fel  idejében,  a  szellemi  ténye- 
zők hatása  pedig  még  tovább  maradt  homályban  előtte, 
bár  ezek  a  hatások  bizonyára  jelentékenyek  voltak.  Fel- 
ismerésének határát  az  a  megállapítás  képezte,  hogy  a 
magyar  szellem  állandó  nyugtalanság  állapotában  van, 
de  a  nyugtalanság  társadalmi  hordozóiról  és  kiküszöbölé- 
sének módjáról  a  magyar  konzervatív  politikusoknak  kel- 
lett gondoskodniok. 

Már  Ferenc  korában  felmerült  a  panasz,  elsősorban 
a  tapasztalt  József  nádor  ajkán,  hogy  a  szegényebb  ügyvé- 
dek az  izgatás  mozgatói,  ők  lopják  bele  az  elégületlensé- 
get a  különböző  néposztályokba,  s  ebben  a  tényben  lelhető 
fel  a  kitöréssel  fenyegető  társadalmi  betegség  végoka. 
Pontos  kutatások  bizonyára  ki  fogják  deríteni,  hogy  az 
ipar  hiányában  tisztán  mezőgazdaságból  élő  országban 
hatalmas  intellektuális  proletariátus  volt,  amely  a  poli- 
tikai életben  való  szerepléstől  várt  megélhetést  és  pályát. 
Horvátországban  is  hasonló  lehetett  a  helyzet.  Amiként 
magyar  földön  ez  a  létéért  küzdő,  vagyon  és  jövő  nélküli 

intellektuális  osztály  saját  nyugtalanságát  a  politikai  moz- 
galmakban iparkodott  kiélni,  éppúgy  lettek  a  melléktarto- 
mányokban a  műveltebb  foglalkozásnélküli  egyének  a 
nyugtalanság  kovászai,  a  pánszlávizmus  terjesztői.  A  hely- 
zet komolyságát  bizonyára  helyesen  ismerte  fel  az  a  bizal- 
mas tanácsadó,  aki  az  összes  délszláv  tartományok  egye- 
sítését azért  is  szükségesnek  tartotta,  hogy  a  horvát  intel- 
ligencia az  így  nyert  szűzi  területeken  megélhetéshez  jus- 
son. Világos  volt,  hogy  az  ország  műveltségének  réteg- 
ződésében, az  oktatás  szellemében  és  anyagjában  is  (a  leg- 
lényegesebb baj  a  gazdasági  élet  felépítése  volt)  valahol 
hibának  kellett  lennie,  de  saját  jószántából  nem  gondolt 
a   kormány  ily   mélyenfekvő   elemek   felkutatására. 

Az  állam  és  az  egyház  viszonya.  A  'protestánsok. 

Világosabbak  voltak  ellenben  Bécs  előtt  is  a  magyar- 
országi zavaros  viszonyoknak  és  a  protestánsok  nyug- 
talanságának az  összefüggései.  Ferenc  kormányának  nem 
volt  ugyan  oka,  hogy  a  protestánsok  hűségében  kételked- 
jék, de  azért  nem  aludt  ki  az  osztrák  államférfiak  lelkéből 
a  gyanú,  hegy  a  nemzetnek  ez  a  számos  és  értékes  eleme 
különösen  II.  József  kora  óta  a  birodalom  és  a  rendszer 
érdekeire  veszélyes  elveknek  hódol.  Ilyen  figyelmezteté- 
sekben nem  is  volt  hiány.  Még  1842-ben  is  azt  írta  egy 
jelentő,  hogy  a  kálvinizmus  a  forradalmiság  magva,  mint 
mindenütt  Európában,  ahol  nem  tudott  uralormra  jutni, 
s  hogy  a  protestantizmus  nem  a  lelkiismeret  szabadságáért 
vagy  az  egyenjogúságért  küzd,  hanem  kiváltságos  el- 
bánásért. Felhívták  azonban  a  kormány  figyelmét  egyidejű- 
leg arra  is,  hogy  a  protestánsokjobb  iskoláik  révén  a  lakos- 
ság öntudatosabb,  műveltebb  rétegét  alkotják,  amiben 
volt  bizonyos  titkolt  szemrehányás  is,  mivel  a  katoliku- 
sokat lehetőleg  elzárta  a  kormány  a  külfölddel  való  érint- 
kezéstől s  elhanyagolta  a  szemináriumok  ellenőrzését,  míg 
a  protestáns  tanulóknak  mégis  meg  kellett  engednie  a  kül- 
földi egyetemek  látogatását,  már  csak  abból  az  okból  is, 
hogy  ottani  ösztöndíjaik  veszendőbe  ne  menjenek. 

A  már  említett  1842-i  memorandumból,  amelynek  a 

szerzője  művelt,  valószínűleg  szláv  nemzetiségű  egyén 
lehetett,  kiderült,  hegy  miért  nem  is  lehetnek  a  protes- 
tánsok az  uralkodó  rendszer  hívei.  A  szerző  véleménye 
szerint  a  protestáns  politikai  műveltségnek  lényeges  része 
ugyanis  a  német  liberális  irodalom  felületes  élvezésén, 
újságokon,  röpiratokon  Kotteck— W.  Icker  Staatslexikon-án 
alapúit ;  ezek  a  liberális  protestánsok  lettek  volna  meg- 
ítélése szerint  a  fanatikus  magyarizmus  hívei  s  egyben 
ellenségei  a  katolikus  egyháznak,  valamint  az  osztrák 
lényegnek  és  kultúrának,  tehát  előkészítői  a  szeparatizmus- 
nak. A  kormány  pártjának  zömét  a  memorandum-író  sze- 
rint a  katolikus  papság,  az  erősen  katolikus-egyházias 
érzésű  elem  és  a  katolikus  szlávság  alkotta,  míg  a  megbíz- 
hatatlan görögkeletiek  inkább  a  protestánsokkal  rokon- 
szenveztek. 

A  memorandum  aligha  mondott  sok  újságot  a  bécsi 
központnak.  Fontossága  inkább  abban  rejlett,  hogy  ko- 
moly, országos  jelentőségű  reformeszmék  kiérésének  idején 
rendszeresen  egybefoglalta  újólag  mindazt,  amit  a  kor- 
mány tanácsadói  és  tagjai  elszórva  már  évek,  sőt  évtizedek 
óta  hangoztattak.  Ilyen  dogmává  merevedett  nézetek 
voltak,  hegy  a  protestánsok  elvi  forradalmárok,  hogy  a 
magyar  nyelvi  és  nemzeti  mozgalom  elsősorban  az  ő  mű- 
vük s  azen  keresztül  az  ország  elválasztását  készítik  elő 
a  birodalomtól,  míg  a  katolikus  egyház  és  a  katolikus  szláv- 
ság a  kormánynak  és  a  rendszernek  megbízható  támasza. 
Életbevágón  fontos  politikai  indokok  tanácsolták  tehát 
a  kormánynak,  hegy  a  birodalom  és  a  rendszer  érdekében 
rendezze  az  állam  és  az  egyház  viszonyát  s  iparkodjék  ki- 
elégíteni a  protestánsokat,  akik  úgysem  engedték  volna 
magukat    megfélemlíteni. 

Az  állam  és  az  egyház  viszonyának  rendezése  egy  állam- 
féríiút  érdekelt  közelebbről,  az  álLmkancellárt.  Mint  már 
említettük,  nem  pozitív  vallásos  meggyőződés  vezette  ez- 
irányú  törekvéseit,  hiszen  fiatalabb  korában  aligha  volt 
egyéb,  mint  racionalista  deista,  de  elvei  kiérésének  ide- 
jén világossá  vált  előtte,  hogy  a  monarchikus  rendszernek 
a  saját  érdekében  szövetkeznie  kell  az  autoritativ  berendez- 

kedés  örök  mintaképével,  az  egyházzal.  Ez  a  felismerés 
korábbi  keletű  lehetett,  mint  vallásos  meggyőződésének 
megerősödése,  amiben  része  volt  hitbuzgó  harmadik  fele- 
ségének is.  Ferenc  életében  azonban  hiábavaló  volt  min- 
den fáradtsága,  hogy  az  egyház  felett  gyámkodó  jozefiniz- 
must enyhíthesse,  mert  az  öreg  uralkodó,  bár  kifogástalan 
vallásos  életet  élt,  éppúgy  át  volt  itatva  a  jozefinizmussal, 
mint  hivatalos  környezete.  Élete  végén  azonban  mégis 
elfogta  a  kétség  egyházpolitikai  irányának  helyessége  iránt 
s  a  halálos  ágyon  meghagyta  utódának,  igyekezzék  az 
egyházzal  megegyezésre  jutni.  Metternich  lett  volna  hi- 
vatva az  uralkodó  utolsó  akaratának  végrehajtására,  de 
nem  rendelkezett  elég  eréllyel  a  jozefinista  ellenállások- 
nak, főleg  Kolowrat  határozott  ellenállásának  leküzdésére. 
Még  a  katolikus  egyház  magyarországi  vezetőinek  szel- 
lemében is  félreismerhetetlen  volt  a  jozefinista  nevelés 
hatása.  Az  eredmények  ehhez  mérten  igen  csekélyek  vol- 
tak a  régi  egyházpolitikai  irány  megváltoztatásában.  így 
Ferenc  utolsó  ténykedései  közé  tartozott  a  püspököknek 
a  lelkipásztorokhoz  és  hívekhez  intézett  pásztorleveleinek 
f eloldozása  a  fejedelmi  ellenőrzés  alól,  de  ez  után  a  i  em 
lényegtelen  engedmény  után  Metternich  minden  fárado- 
zása ellenére,  hosszabb  ideig  nem  következett  újabb  lépés. 
1846-ban  a  magyar  kancellária  tett  fontos  javaslatot  a 
hercegprímás  és  Lonovics  püspök  meghallgatása  után  a 
magyarországi  püspökök  és  a  Szentszék  közötti  közlekedés 
könnyítésére  ;  a  közvetlen  érintkezés  Rómával  a  lelki,  a 
hierarchikus,  a  dogmatikus  és  a  fegj'elmi  ügyekre  terjedt 
volna  ki  —  bizonyára  nem  sok,  de  mégis  nagj-  haladás  a 
fennálló  rendszerrel  szemben.  Azonban  Jüstel  József  Ala- 
jos, az  államtanácsban  az  egyházi  üg}ek  referense,  csak 
1848  áprilisában  kapta  a  kezei  közé  a  felterjesztést,  amikor 
a  viszonyok  teljesen  megváltoztak  volt  ;  addig  valószínű- 
leg Kolowrat  tartotta  vissza  a  kabinetben  az  ügyet. 

A  magyarországi  helyzet  alakulása  állandóan  növelte 
a  kormány  szemében  a  papság  politikai  jelentőségét.  Az 
ókonzervatív  gróf  Cziráky  országbíró  az  elsők  között  muta- 
tott rá  Ferenc  halála  után  a  rend  felbontásának  s  a  biro- 

dalomtól  való  elhidegülésnek  okai  között  arra  is,  hogy  az 
ellenzéki  szellem  rendszeresen  támadja  az  egyházat,  mint 
a  régi,  tekintélyen  alapuló  rendszer  főtámaszát.  A  fő  nél 
ktil  maradt  kormánynak  a  magyar  viszonyok  rendezésé 
ről  tartott  első  tanácskozásán  már  elhatározták,  hogy  ki 
kell  használni  a  klérus  tekintélyét  a  rend  helyreállítására 
a  püspököknek  szánták  Bécsben  azt  a  feladatot,  hogy  a 
megyékre  felülről  mérséklőn  hassanak,  míg  a  papságnak 
a  közgyűléseken  kellett  volna  a  lojális  álláspontot  kép- 
viselnie. 1836-tól  kezdve  a  politikai  iránynak  minden  rend- 
szeres megszabása  a  konzervatív  párt  támaszai  közé  szá- 
mította a  katolikus  papságot  és  számolt  is  mérséklő  be- 
folyásával mind  a  megyékben,  mind  az  országgyűlésen, 
ellenben  úgyszólván  semmit  sem  volt  hajlandó  tenni  a  kor- 
mány e  nélkülözhetetlennek  tekintett  politikai  elem  meg- 
erősítésére. Pedig  ismeretes  lehetett  Bécs  előtt  több  ked- 
vezőtlen tünet,  így  a  papnevelés  elhanyagolt  volta.  Mailáth 
kancellár  nem  késett  a  központnak  tudomására  hozni, 
hogy  a  szemináriumok  elhanyagoltak,  a  zágrábi  szemi- 
nárium pedig  egyenesen  a  pánszlávizmus  melegágyának 
bizonyult,  mindamellett  szerves  rendezésre  nem  is  gondolt 
a  kormány.  Ha  az  egyház  felsőbb  védelemre  szorult, 
mint  Lajcsák  püspök  ismeretes  körlevelének  ügyében,  a 
belátáson  és  a  jóakaraton  győzedelmeskedett  a  megyéktől 
való  félelem.  Ismételten  szóbakerült  a  káptalanok  tart- 
hatatlan helyzete  a  törvényhozásban,  de  erőteljes  nyomás 
hiányában  a  kormány  még  a  rendezés  megkísértésére 
sem  tudta  elszánni  magát.  Ha  az  egyház  is  az  önsegély 
útjára  tér,  vagy  Bécs  háta  mögött  az  ellenzéki  rendekkel 
igyekezik  megegyezni,  ilyen  lépés  talán  tevékenységre 
bírta  volna  a  központ  államférfiait,  akik  saját  kezdemé- 
nyezésig még  önmaguk  érdekében  sem  tudtak  felemelkedni. 
A  protestánsok  sérelmeinek  elintézését  is  csak  azért  te- 
kintették halaszthatatlan  szükségnek,  mert  azok  az  ország- 
gyűlések sikerét  veszélyeztető  szenvv  délyes  vitákra  adtak 
alkalmat.  Az  ösztönzés  e  téren  is  a  magyar  konzervatívek- 
től  indult  ki.  Kevéssel  Ferenc  halála  után  az  erős  kato- 
likus érzésű  gróf  Cziráky  vetette  szemére  a  kormánynak. 

hogy  semmit  sem  tett  ennek  a  közvéleményt  mérgező 
ügynek  az  elsimítására,  s  ugyanígy  tett  néhány  évvel  ké- 
sőbb Mailáth  kancellár  is.  Az  utóbbinak  szemrehányásai 
nem  voltak  már  egészen  jogosultak.  1840  decemberében 
a  király  visszaküldötte  újabb  tárgyalás  végett  az  r797-ben 
(!)  felterjesztett  protestáns  konzisztoriális  aktákat,  s  ugyan- 
ebben az  évben  döntő  jelentőségű  lépés  történt  a  kormány 
részéről.  Metternich  vette  végre  a  kezébe  ezt  az  elmérge- 
sedett ügyet.  A  prímás  és  a  kancellár  javaslatára  Lonovics 
József  Csanádi  püspököt  a  magyar  főpapok  beadványával 
kiküldte  Kómába,  hogy  a  Szentszékkel  tárgyaljon  a  vegyes 
házasságok  ügyéről.  Az  1843.  évi  országgyűlés  küszöbén  is 
az  államkancellár  szabta  meg  a  kormány  politikai  irányát, 
amely  kizárt  minden  állami  kényszert  s  a  vegyes  házas- 
ságokból származott  gyermekek  vallásának  megállapítását 
a  szülők  megegyezésére  bízta,  azzal  a  bölcs  megokolással, 
hogy  a  törvényes  intézkedés  okvetlenül  sértené  az  egyik 
felet.  Ez  a  kifogástalanul  liberális  elv  érvényesült  Metter- 
nich felfogásában  akkor  is,  amikor  Jüstel  államtanácsi 
referenssel  szemben  az  áttérések  ügyében  a  reciprocitás 
elvét  fogadta  el  a  katolikusok  és  a  protestánsok  között, 
miként  gróf  Hartig  is.  Nem  érdektelen  azonban  rámutatni, 
hogy  az  államkancellár  tekintettel  volt  a  katolikus  egyház 
érdekeire  s  megnyugtatta  a  tapasztalás,  hogy  sokkal  töb- 
ben tértek  át  a  protestantizmusról  a  katolikus  vallásra, 
mint  fordítva,  tehát  a  katolicizmus  kára  nélkül  megvaló- 
síthatónak látszott  előtte  a  kölcsönösség  elve,  míg  a  joze- 
finista Hartig  és  Kolowrat  csupán  a  protestánsok  ügyeire 
való  kiterjedtebb  befolyás  reményében  vallották  a  kölcsö- 
nösség elvét.  A  reverzálisok  kérdésében  a  kormány,  a  kancel- 
lária tanácsára,  nem  volt  ugyan  hajlandó  tételes  törvény 
alkotásához  beleegj^ezését  adni,  de  így  is  sikerült  az  állam- 
kancellár közbelépésének  nyugalmi  állapotot  teremteni 
ebben  a  súlyos  válságokkal  fenyegető  vitában.  Érdemét 
nem  csökkenti,  hogy  a  tizenkettedik  órában,  a  veszély 
nyomása  alatt  cselekedett,  mert  kétségtelenül  jóakarat  és 
méltányosság   vezette   működésében. 

A  görögkeletiek  áttérésének  az  ügye  inkább  politikai 

elemei  következtében  érdekelte  a  kormányt.  A  metropo- 
lita  két  püspöktársával  még  az  országgyűlés  folyamán  meg- 
jelent Bécsben  s  kérte,  hogy  a  protestánsokra  vonatkozó 
áttérési  törvényt  terjesszék  ki  a  görögkeletiekre  is.  A  kor- 
mány többsége  határozottan  a  kívánság  megadása  ellen 
nyilatkozott ;  ezt  formális  okokból  tette,  mivel  az  ország- 
gyűlésen csakis  az  1791-i  'protestáns  törvény  megváltoz- 
tatásáról volt  szó,  de  a  mellett  nem  tudott  szabadulni  az 
aggodalomtól  sem,  hogy  a  szertartásaikban  úgyis  rokon 
görög  katolikusok  tömegesen  áttérnek  a  görögkeleti  val- 
lásra. Az  unió  pártolása  a  sizmatikusok  között  régi  hagyo- 
mánya volt  a  bécsi  politikának,  mint  az  orosz  befolyás 
leghatékonyabb  ellenszere.  Egyes  miniszterek  azonban 
másként  ítélték  meg  a  kérést.  Gróf  Hartig  és  vele  a  szláv- 
barát  Kolowrat  éppen  az  orosz  veszélyre  való  tekintettel 
ajánlották  a  kielégítését,  s  úgy  látszik,  Metternich  sem 
hitt  abban,  hogy  a  görögkeletiek  kívánságát  hosszabb  ideig 
meg  lehet  tagadni.  Az  államkancellár  azonban  legalább 
azt  akarta  elérni,  hogy  a  görögkeletiek  ne  a  magyar  tör- 
vényhozásnak legyenek  lekötelezve  ezért  a  fontos  enged- 
ményért, hanem  a  kormánynak.  Ezt  a  célt  el  is  érte, 
mert  a  király  két  év  múlva  teljhatalmából  rendezte  a  görög- 
keletiek áttérésének  az  ügyét,  amivel  sikerült  a  magyar 
ellenzékkel  kacérkodó  szerbek  lojális  érzését  jelentékenyen 
megerősíteni. 

Az  oktatásügy  reformja. 

A  magyar  társadalom  kiegyensúlyozására  a  protestáns 
kérdés  rendezése  mellett  egyik  legfontosabb  pozitív  intéz- 
kedés az  oktatásügy  reformja  lett  volna.  A  közvélemény 
is  óhajtotta  a  reformot,  hiszen  elavult  volt  az  egyetem, 
az  akadémiák  és  a  középiskolák  oktatási  rendszere,  rende- 
zetlen volt  az  elemi  oktatás  anyaga,  hiányos  a  tanító- 
képzés, s  teljesen  hiányzott  az  ipariskola,  az  egész  nemzet- 
től óhajtva  várt  iparosodás  egyik  feltétele.  Azonban  az 
oktatás  reformjának  ügyét  bonyolulttá  tették  a  magyar 
nyelv  és  nemzetiség  terjesztésével  való  összefüggései,  mert 
a  rendek  e  programmpontjuk  megvalósításában  nem  vol- 

tak  hajlandók  lemondani  az  iskola  segítségéről.  Viszont 
a  kormány  minden  befolyását  latba  vetette,  hogy  meg- 
akadályozza a  magyar  tanítási  nyelv  bevezetését  és  fenn- 
tartsa a  latin  nyelv  uralmát  mindaddig,  amíg  a  rendek 
ostroma  elől  lehetetlen  lesz  majd  kitérnie. 

Az  1840-i  királyi  ígéret  beváltásaként  Mednyánszky 
Alajos  báró,  a  budai  tanulmányi  bizottság  elnöke,  hatal- 
mas tanulmányt  készített  a  magyar  oktatásügy  szerves 
reformjáról.  Végképpen  elszakadt  a  rendi  Magyarország 
elavult  eszméitől  s  nagy  műveltséggel  és  gyakorlati  érzék- 
keligyekezett a  magyar  közoktatás  ügyét  az  európai  viszon- 
nyoknak  megfelelően  átszervezni.  A  humanisztikus  okta- 
tás mellett  figyelemmel  volt  az  iskola  gyakorlati  céljaira, 
a  nagy  tömegek  szükségleteire  is,  s  rendszerét  a  magyar 
társadalom  szükségleteihez  idomította.  Mint  ismeretes, 
Mailáth  kancellár  is  kívánatosnak  tartotta,  hogy  a  nyo- 
mora miatt  lázongó  szegény  nemesség  az  iparos  pálya  felé 
irányíttassék  ;  e  nagyszámú  népelemnek,  valamint  a  pol- 
gárságnak szükségleteit  kívánta  Mednyánszky  ipariskola 
emelésével  kielégíteni,  a  nép  műveltségét  pedig  a  nép- 
iskolák és  a  tanítóképzés  reformjával,  továbbá  vasárnapi 
iskolák  szervezésével  emelni.  A  népiskolák  tanrend-terve- 
zete különösen  tanulságosnak  ígérkezett,  de  nagy  hibája 
volt  a  kormány  szemében,  hogy  a  nem  magyar  lakosságú 
vidékeken,  magának  a  népnek  és  a  közigazgatásnak  az 
érdekében,  be  kívánta  vezetni  a  magyarnyelvű  írás  és 
olvasás  tanítását  is.  Mednyánszky  már  halott  volt,  javas- 
lata azonban  még  mindig  egyik  hatóságtól  a  másikhoz 
vándorolt  ;  átalakításokon  ment  át,  de  meg  nem  valósítta- 
tott,  éppen  a  nyelvi  kérdés  miatt.  Kevés  őszinteség  vezette 
az  osztrák  hatóságok  ítéletét,  mert  ugyanakkor,  amikor 
állítólag  a  kisebbségek  érdekében  megakadályozták  az 
állam  uralkodó  nyelvének  általános  tanítását,  a  horvát 
iskolába  szívesen  bevezették  volna  a  német  nyelvet. 
Ezen  a  ponton  megfeneklett  a  magyar  népiskola  reform- 
jának ügye,  s  Apponyi  György  sürgetései  sem  tudták 
az  ország  érdekében  kierőszakolni  a  döntést.  Szerencsésebb 
yolt   Mednyánszky   másik  javaslatának,    a    tanítóképzés 

reformjának  a  sorsa.  A  tervezet  határozottan  kitűnő  volt 
ugyan,  de  azért  Bécsben  kísérletet  tettek  az  osztrák  tanító- 
képzésnek mintául  való  elfogadtatására  mindaddig,  amíg 
ki  nem  derült,  hogy  az  osztrák  intézetek  igen  rosszak,  tehát 
nem  szolgálhatnak  mintaképül.  1842-ben  a  király  elfogadta 
legalább  ezt  a  javaslatot,  s  ezzel  megindulhatott  a  magyar 
népiskola  munkásainak  korszerű   kiképzése. 

A  népiskolai  reform  ügye  elsősorban  Kolowrat  ellen- 
állásán bukott  meg,  s  ugyancsak  az  ő  politikája  fenyegette 
sikertelenséggel  a  középiskolai  oktatás  reformját  is.  Bár- 
mennyire sajnálkozott  a  kormány  a  latin  nyelv  ismereté- 
nek hanyatlásán,  ezt  a  folyamatot  nem  tudta  többé  fel- 
tartóztatni. A  konzervatív  nézetű  méltóságok,  a  nádor 
és  az  országbíró,  sőt  az  államtanács  magyar  tagjai  egy- 
öntetűen úgy  jellemezték  a  magyar  állapotokat,  hogy  az 
ifjúság  nem  tud  már  latinul  sem  beszélni,  sem  fogalmazni, 
tehát  a  holt  nyelv  erőszakos  megtartása  a  tanítás  segéd- 
eszközéül csak  kárára  lehet  a  magyar  műveltségnek.  Az 
1839 — 40.  évi  országgyűlés  hatása  alatt  megindult  a  tapo- 
gatódzás,  vájjon  hány  középiskolába  lehetne  bevezetni 
a  magvarnyelvű  oktatást  a  tudományos  képzés  kára  nél- 
kül ;  a  szakkörök  nyilatkozatai  alapján  a  magyar  hatósá- 
gok egyhangúan  a  mellett  voltak,  hogy  44  gimnáziumban 
rögtön,  17-ben  pedig  fokozatosan  végrehajtható  a  reform. 
Kolowrat  összeszedte  minden  befolj/ását  ez  ellen  a  magyar 
ügy  ellen  s  sikerült  is  elérnie,  hogy  az  1842.  évi  királyi 
döntés  csak  az  akadémiákon  s  a  jogi  tanulmányok  terén 
nyitott  teret  a  magyarnyelvű  oktatás  előtt,  a  többi  inté- 
zeteknél várakozó  álláspontot  foglalt  el.  A  tanterv  reformja 
is  elakadt,  mivel  itt  is  érvényesíteni  akarták  az  osztrák 
tantervvel  való  megegyezést,  miként  az  egyetemi  fokon,  az 
osztrák  iskolák  tanterve  azonban  éppen  átalakítás  alatt  volt. 

A  királyi  döntés  ellene  mondott  az  észszerűségnek, 
mert  azt  kívánta,  hogy  latinnyelvű  középiskolák  végzése 
után  magyarul  folytassák  az  ifjak  tanulmányaikat  a  fő- 
iskolákon, de  azonfelül  a  magyar  nyelv  oly  világos  háttérbe- 
szorítását juttatta  kifejezésre,  hogy  a  közvélemény  fel- 
zúdulása aligha  váratott   volna  magára.  József  főherceg 

adott  újból  kifejezést  a  magyarság  aggodalmának  s  köve- 
telte igen  erélyes  hangon  a  jogos  várakozások  kielégí- 
tését. A  magyarellenes  irányzatnak  viszont  ismét  Kolowrat 
volt  a  szóvivője,  ö  sorakoztatta  fel  hatalmas  hozzászólásai- 
ban mindazokat  az  érveket,  amelyektó'l  hatást  remélhe- 
tett. Hivatkozott  a  magyar  műveltség  érdekére,  mert  ezt 
csupán  a  latin  nyelv  kapcsolta  szerinte  az  európai  kultu- 
rális közösségbe  ;  hivatkozott  a  latin  nyelv  alkotmányos 
voltára,  a  régi  törvények  megértésének  szükségére,  az  év- 
százados hagyományokra  :  de  mindezek  az  érvek  csak  rész- 
ben leplezték  a  fó'célt,  a  magyarországi  kisebbségeknek, 
németeknek  és  szlávoknak  a  védelmét,  akiknek  az  el- 
magyarosodását  a  belügyminiszter  érzékeny  csapásnak 
tartotta  a  birodalmi  eszmére.  lrá=;aiban  visszatérnek  mind- 
azok az  érvek,  amelyeket  a  kifejlett  nemzetiségi  röpirat- 
irodalomból felhasználhatott,  azonban  őszinteséghiányát 
mutatja,  hogy  a  la^in  iskolázás  által  a  magyar  nemzetiség- 
nek okozott  végtelen  kár  ellen  egy  szava  sem  volt.  Hasonló- 
képpen komolytalan  és  nem  őszinte  volt  az  ízig-vérig  arisz- 
tokrata belügyminiszternek  az  a  demokratikus  ízű  kijelen- 
tése, hogy  a  kisebbségi  szülők  súlyos  áldozatokat  hoznak 
gyermekeik  műveltségéért  s  mindamellett  néhány  száz- 
ezer magyar  nemes  nyelvi  érdekeihez  kell  igazodniok,  mert 
miként  az  elmondottakból  kitűnt,  a  demokratizálódásnak 
ő  volt  a  legmakacsabb  ellenzője.  Utolsó  kísérlete  volt  ez 
az  ausztroszlávizmusnak  a  magyar  nemzetiség  kibonta- 
kozásának megakadályozására  és  Magyarország  nemzeti 
műveltségének  megbénítására.  Végül  ismét  Metternich 
lépett  fel  vetélytársa  tarthatatlan  álláspontjának  meg- 
döntésére s  kieszközölte,  hogy  1844-ben  a  király  negyven- 
négy középiskolában  rögtöni  hatállyal,  tizenhétben  pedig 
fokozatosan  elrendelte  a  magyar  tannyelv  bevezetését, 
hasonlóképpen  az  egyetemi  és  az  akadémiai  tanulmányokba 
is,  egyes  teológiai  tárgyak  kivételével.  Kolo^Tat  ellen- 
állásának időszerűtlenségét  bizonyítja,  hogy  a  nem-magyar 
vidékek  több  középiskolája  is  önszántából  rögtön  bevezette 
a  magyar  nyelv  használatát. 

A  protestáns  iskolák  ügye  nagyjából  a  királyi  (kato- 

likus)  iskoláké  után  igazodott.  A  kálvinista  iskolák  taní- 
tási nyelve  ugyanakkor  vált  magyarrá,  amikor  a  kato- 
likusoké, a  felvidéki  luteránus  iskolákban  pedig  részben 
megmaradt  a  német  tanítási  nyelv.  A  magyar  nemzetiségre 
nem  csekély  veszélyt  jelentett,  hogy  a  görögkeletiek  iskola- 
ügyére úgyszólván  semminemű  befolyása  sem  volt  a  tör- 
vényhozásnak, sem  a  magyar  hatóságoknak.  A  román 
terüLten  a  szláv  és  román  nyelv  között  folyt  a  harc  — 
a  magyar  tekintetbe  sem  jött  —  és  sok  gondot  okozott  a 
kormánynak  a  román  kultúra  csiráinak  megvédése  a  szerb 
elnyomás  ellen.  E  két  nemzetiség  nagy  tömegei  érintetle- 
nek maradtak  a  magyar  műveltségtől,  érintetlenek  a  nyu- 
gati műveltség  és  a  magyar  nemzeti  gondolat  kibontakozó 
összhangjától,  ami  késó'bb  a  magyar  nemzeti  állam  szilárd 
alapzatává  lett. 

A  társadalom  kiegyensúlyozása  a  nemzetiség  jegyében 
csak  részben  sikerült.  A  legszebb  eredményt  kétségtelenül 
a  katolikusok  és  protestánsok  közötti  ellentétek  elsimítása 
jelentette,  amiben  nagy  érdeme  volt  Metternichnek,  de 
kimutathatólag  az  ő  érdeme  volt  az  is,  hogy  a  magyar  nyelv 
évtizedekig  tartó  visszaszoríttatás  után  végre  elfoglalta 
méltó  helyét  a  magyar  oktatásügyben.  Kolowrat  és  köre  — 
a  vallási  és  a  nemzetiségi  politika  terén  nem  egyszer  segítő- 
társuknak bizonyult  a  jozefinista  gróf  Hartig  is  —  mitsem 
tett  azért,  hogy  a  monarchia  érdekével  ellenkező  vallási 
viszályok  elsimítását  előmozdítsa.  Minden  erejüket  meg- 
feszítették a  magyar  nemzetiség  kifejlődésének  meggátlá- 
sára.  Ennyiben  határozható  meg  a  kamarilla  szerepe  a 
reformkorszak   szellemi  életében. 

Az  új  eszmék  hódítása. 

A  monarchia  szellemi  élete,  az  egész  kor  életformája 
alig  képzelhető  el  a  rendőrállam  fogalma  nélkül.  Ferenc 
halála  ebben  a  tekintetben  is  kevés  változást  hozott,  mert 
utódának  gyámjai  egyetértettek  a  régi  rendszer  e  sajátos 
vonásának  megőrzésében.  Bizonyos  különbség  csak  a  két 
korszak  gyakorlatában  volt  tapasztalható  ;  elvileg  Metter- 
nich és  Sedlnitzky  ugyanolyan  szigorral  verték  volna  bék- 

lyóba  a  szellemet,  mint  Ferenc  tette,  de  a  kivitelben  cső- 
döt mondottak  elgondolásaik.  Hiába  állottak  a  vámhatá- 
rok a  könyvvizsgálattal,  hiába  a  cenzúra,  hiába  a  rendőr- 
ség kiépített  szervezete,  mert  a  júliusi  forradalom  által 
felrázott  lelkek  nyugtalansága  áttört  minden  korlátot. 
A  szabadság  eszméje  bevonult  az  elanyagiasodott  életbe, 
s  megkeserítette  alantas  örömeit.  Osztrák  földön  kézről- 
kézre adták  az  arisztokrata  költő  verseit,  aki  a  megszemé- 
lyesített Ausztriával  szabadságért  kopogtatott  Metternich 
ajtaján.  Az  államkancellár  azonban  egész  életében  lenézte  a 
tömegek  hangulatát.  Kora  haladtával  mind  csökönj-ösebbé 
vált  elméje  az  új  gondolatok  befogadása  ellen  ;  dogmatikus 
elzárkózottsággal  hitte,  hogy  a  világon  csak  a  jó  és  a  rossz 
elve,  az  építésé  és  a  rombolásé  áll  szemben  egymással, 
középút  nélkül,  s  a  jó  a  femiálló,  az  általa  képviselt  világ- 
rend. Üres  és  hiú  agyak  megnyilatkozása  volt  előtte  a 
liberálisok  minden  vágya  s  a  forradalom  rémét  sejtette 
az  önsorsuk  intézésére  vágyó  osztályok  minden  kívánsága 
mögött.  Végzetes  tévedést  követett  el,  amikor  elutasította 
magától  a  konzervatív  haladó  elvnek  idejében  jelentkező 
híveit,  akik  az  uralkodóházhoz  és  az  összbirodalomhoz 
való  hűségük  hangoztatása  mellett  európai  eszmékkel  akar- 
ták megtermékenyíteni  az  elaggott  és  elgyengült  társa- 
dalmat, amikor  elutasította  a  legnemesebb  szándékú  em- 
bert, Széchenyi  Istvánt.  Később  maga  is  iparkodott  a  ki- 
gúnyolt kéretlen  tanácsadók  eszméit  a  birodalom  és  a  rend- 
szer érdekében  megvalósítani,  de  akkorra  már  radikalizá- 
lódott  a  közszellem,  elsősorban  Magyarországon.  Maga 
ugyan  azt  hangoztatta,  hogy  ő  a  konzerválásnak  és  az  óva- 
tos haladásnak,  nem  pedig  a  merev  megállásnak  a  híve  ; 
ha  ez  igaz  lett  volna,  ha  csakugyan  segített  volna  megvaló- 
sítani a  tory-elvekkel  összeférő  reformokat,  nem  kellett 
volna  dicstelen  körülmények  között  elpusztulnia  a  régi 
rendszernek,  ö  azonban,  amíg  ehhez  a  kísérlethez  elég  ereje 
volt  a  kormánynak,  a  mélyen  fekvő  szellemi  és  gazdasági 
forrásokból  eredő  társadalmi  nyugtalanságot  nem  az  át- 
alakításra szoruló  elemek  reformjával,  hanem  elnyomással, 
a  rendőrséggel  óhajtotta  eltüntetni  a  világból.  Többnyire 

nem  ismerte  fel  a  szükségleteket  ;  amikor  azonban  oly  han- 
gosan jelentkeztek,  hogy  nem  lehetett  többé  látatlanná 
és  hallatlanná  tenni  őket,  vonakodott  kielégítésükre  sietni; 
előbb  behódolást,  meghúnyászkodást  követelt,  nehogy 
úgy  lássék,  mintha  a  kormány  nyomás  alatt  cselekednék 
és  így  gyengeség  jelét  adja.  Azonban  ez  az  önáltatással  és 
hiúsággal  párosult  gyengeség  jellemző  vonása  volt  a  régi 
rendszernek  s  ennek  elfedésére  is  a  rendőrség  lett  volna 
hivatva    feltűnést    keltő,    brutális    eszközeivel. 

A  rendőrség  és  a  hírszolgáltatás. 

A  magyarországi  nyugtalansággal  szemben  szinte  ter- 
mészetes lett  volna  az  osztrák  földön  bevált  rendőri  rend- 
szer alkalmazása.  Az  akadályok  azonban  oly  nagyok  vol- 
tak, a  hírhedt  rendszerrel  szemben  oly  leplezetlenül  nyil- 
vánult meg  a  nemzet  ellenszenve,  hogy  még  Ferencnek 
sem  volt  bátorsága  a  rendőri  intézmény  átültetésére.  Met- 
ternich, de  mellette  a  nem  kevésbbé  autokratikus  hajlamú 
Kolowrat  is,  nem  egyszer  csodálkozva  eszméltek  rá,  hogy 
mily  nagy  a  különbség  a  monarchia  két  fele  között  a  szel- 
lem kötöttsége  tekintetében.  Ausztriában  minden  politikai 
ízű  megnyilatkozás,  még  a  bizalmas  szó  is,  mihamarább 
a  rendőrminiszter  s  az  ő  révén  a  kormány  tudomására 
jutott,  Magyarország  viszont  nem  tűrte  a  közélet  nyilvá- 
nosságának és  szólásszabadságának  a  megszorítását.  Mikor 
Ferenc  1833-ban  az  államértekezlet  tanácsára  József  nádort 
felelősségre  vonta  a  kaszinók  elterjedése  miatt,  olyan 
választ  kapott,  amelyből  kiderült,  hogy  a  rendőrség  el- 
nyomó szerepkörének  jelentékeny  részét  Magyarország 
sohasem  fogja  tűrni.  Egy  szabad  alkotmánnyal  és  rendi 
képviselettel  bíró  országban,  írta  bátyjának  a  nádor- 
főherceg, nem  lehet  politikai  visszaélésnek  nyilvánítani 
az  ország  viszonyairól  és  a  közügyekről  való  barátságos 
beszélgetést,  vagy  a  törvényhozás  és  a  közigazgatás  tárgyai 
felőli  eszmecserét,  a  hírek  kicserélését.  Osztrák  értelem- 
ben vett  államrendőrség  összeegyeztethetetlennek  látszott 
tehát  magával  az  alkotmány  lényegével. 

A  rendőrség  azonban  Ausztriában  a  kormánynak  leg- 

fontosabb  hírszolgálati  szerve  volt,  s  ezirányú  ténykedésé- 
nek pótlásáról  nem  gondoskodott  a  magyar  politikai  beren- 
dezkedés. Ugyancsak  József  főherceg  hívta  fel  a  kormány 
figyelmét,  hogv  mivel  nem  volt  Magyarországon  megszerve- 
zett rendőrség,  s  mivel  a  hatósági  felügyelet  hiányosan 
működött,  a  megyei  tisztviselők  pedig  a  pártok  kezében 
voltak,  alig  lehetett  pontos  tudomást  szerezni  a  politikai 
élet  megnyilatkozásáról.  Hiába  büntetett  néha  Ferenc 
kormánya  brutális  szigorral,  a  lényegen  nem  tudott  segí- 
teni :  a  magyar  politikai  életről  nem  volt  még  félig-meddig 
megbízható  értesülése  sem,  a  rendőrséget  pedig,  mint  intéz- 
ményt, nem  tűrte  meg  a  magyar  közvélemény.  Alkalom- 
szerű pótlások  alig  tudtak  segíteni  ezen  a  hiányon  ;  így 
Ferenc  gondoskodott  titkos  jelentőkről,  akik  az  ország- 
gyűlések lefolyását,  hangulatát,  a  pártviszonyokat  eléggé 
híven  ismertették,  viszont  Keviczky  kancellár  csak  1832 
végén,  a  hosszú  országgyűlésen  alkalmazott  szép  javadal- 
mazás mellett  ilyen  egyént,  hogy  végre  a  kancellária  is 
tudomást  szerezzen  a  kulisszák  mögött  történtekről. 

Amit  a  politikai  élet  rendszeres  megfigj^elése  terén  el- 
mulasztott a  kormány,  iparkodott  Ausztriában  bevált  apró, 
de  annál  gyűlöltebb  eszközökkel  pótolni.  Felbonttatta  a 
magánleveleket,  s  Kolowrat  buzgón  javasolta,  hogy  Pest- 
Budán  is  építsék  ki  a  titkos  postai  szolgálatot.  1835  elején 
a  magyar  kamarának  az  egész  ország  területén  elszórt 
hivatalnokai  utasítást  kaptak,  hogy  jelenjenek  meg  az 
országgyűléseken,  s  azok  lefolyásáról  küldjenek  jelentést, 
azonban  egyidejűleg  parancsot  kapott  a  rendőrminiszter  is, 
hogy  a  titkos  szolgálat  megszervezésével  törekedjék  pon- 
tos értesüléseket  szerezni  az  országg3'űlésről,  a  törvény- 
hatóságokról és  az  ifjúság  szelleméről.  A  rendszeres  meg- 
figyelésnek —  de  nem  a  rendőri  elnyomásnak  —  mindezek 
a  csirái  Ferenc  életének  utolsó  idejében  bontakoztak  ki, 
Keviczky  kancellár  buzgó  együttműködése  mellett,  Metter- 
nich és  Kolowrat  elveinek  megfelelő  módon.  Nem  is  annyira 
a  rendőrséget  iparkodott  kihasználni  a  kormány,  mint 
inkább  a  postát.  így  a  megyék  ellenállásra  buzdító  <(rossz 
szellemű))  körleveleinek  továbbítását  megtiltotta,  vagy  leg- 

alább  elhalaszttatta,  de  ez  az  intézkedés  csak  eleinte  vált 
be  ;  később  megszokták  a  törvényhatóságok  hasonló  ira- 
taiknak megbízható  úton,  hajdúk  által  való  továbbítását. 
A  kevés  haszon  nem  érte  meg  a  közvélemény  felháboro- 
dásával járó  erkölcsi  kárt. 

A  rendőri  szolgálat  további  kiépítése  elsősorban  Metter- 
nich kezdeményezésére  történt,  ö  sürgette,  hogy  az  1832 — 
86-i  országgyűlés  ellenzékének  vezető  férfiait  a  berekesztés 
után  is  ellenőriztesse  a  rendőrminiszter,  őhozzá  futottak 
be  az  adatok  a  jurátusok,  Kossuth  és  a  többi  «Staats- 
verbrecher»  ellen.  Ugyancsak  az  ő  tájékozatlanságának 
pótlására  szolgált  a  rendőri  megfigyelők  politikai  tanács- 
adó szerepének  kiépítése  is.  A  jelentések  különböző  érté- 
kűek voltak  ;  az  országgyűlés  folyásáról  néha  kitűnő  meg- 
figyeléseket nyújtottak,  de  voltak  közöttük  nagy  számmal 
értéktelen,  aljas  rágalmazási  hajlamból,  beteges  becsvágy- 
ból és  korlátolt  felfogásból  eredő  szörnyszülöttek  is,  ame- 
lyeknek naivitását  és  korlátoltságát  nem  egyszer  csak 
aljasságuk  múlta  felül.  Igen  tapasztalt,  jó  megfigyelőnek 
mutatkozott  a  magyarországi  titkos  szolgálat  tényleges 
vezetője,  Ferstl  Lipót  kormánytanácsos,  aki  jelentékeny 
befolyást  gyakorolt  a  kormány  magyar  politikájának  irá- 
nyára. Jelentőségének  klasszikus  példája  az  a  jelentés, 
amelyet  1837  tavaszán,  a  nádor  halálosnak  látszó  beteg- 
ségének idején  küldött  be,  egészen  pontosan  megfogalma- 
zott tanácsokkal  a  kormány  számára,  hogy  mit  cseleked- 
jék, ha  ez  a  szinte  kívánatosnak  feltüntetett  haláleset 
beállana  ;  az  államkancellár  erre  a  minden  magyar  olva- 
sót mélységesen  leverő  jelentésre  azt  írta,  hogy  az  min- 
denben megfelel  az  ő  felfogásának,  s  okulás  végett  meg- 
küldötte  az   államértekezlet  többi  tagjának  is. 

A  politikai  élet  megfigyelése  akkor  nyert  rendszeresebb 
formát,  amikor  a  kormány  1834-ben  elhatározta  magát 
a  legkülönbözőbb  forrásokból  beérkezett  hírek  összeszer- 
kesztésére egy  Informationsbureau  keretében  s  amikor 
ebből  az  intézményből  1837-ben  kivált  a  Magyarországra 
és  Erdélyre  vonatkozó  adatok  gyűjtésével  megbízott  külön 
osztály.  A  rendőri  szolgálattal  tisztában  levő  néhány  egyén, 

—  közöttük  Pratobevera  Alfonz,  az  államtanács  hivatal- 
noka játszott  fontosabb  szerepet  —  úgyszólván  minden 
kritika  mellőzésével,  topográfiai  sorrendben  egj^más  mellé 
raggatta  mindazokat  a  jelentéseket,  amelyek  a  rendőr- 
minisztériumtól, a  kamarától,  a  haditanácstól,  az  állam- 
kancelláriától vagy  esetleg  Kolowrat  kabinetirodájától 
hozzájuk  kerültek  s  litografált  füzetekben  közölte  azokat 
az  államkancelláriával,  az  államértekezlet  és  az  államtanács 
tagjaival.  Ezek  a  füzetek,  bár  szellemük  torz  és  elfogult, 
becses  elemek  voltak  a  magyar  politikai  élet  megfigyelése 
terén  s  kiegészítették  a  rendőrminiszter  és  a  kamaraelnök 
rendszeres  jelentéseit  a  magyarországi  helyzetről. 

Mivel  a  kormánynak  nem  voltak  törvényes  szervei, 
amelyek  Magyarországról,  főleg  az  egyes  politikusokról 
megbízhatón  és  rendszeresen  tájékoztatták  volna,  s  mivel 
a  magyar  közvéleménnyel  közvetlenül  úgyszólván  nem 
érintkezett,  kétségtelenül  jogosult  lett  volna  megfelelő  hír- 
szolgálat kiépítése,  ha  az  megfelelő,  felelősségüknek  tuda- 
tában levő  személyekre  bízatik.  A  kormány  hírszolgálata 
azonban  kevés  ilyen  emberrel  rendelkezett  s  azok  műkö- 
dését is  megbénította  a  kitűzött  cél,  a  politikai  üzelmek 
kizárólagos  megfigyelése.  A  gondolat  a  forradalmi  mozgal- 
maktól való  félelelemnek  köszönhette  megszületését.  Min- 
den adat  összevetése  után  is  soványak  maradtak  ezek  a 
jegyzetek,  pedig  kiterjeszkedtek  minden  eh  mre,  a  lengyel 
forradalom  hatására  és  az  osztrák  tartományok  «destruk- 
tív»  köreivel  való  összeköttetésre,  vagy  a  külföldi  forra- 
dalmi elemeknek,  főleg  a  «Giovine  Europa»-nak  állítólagos 
izgatására  magyar  földön.  A  komikum  erejével  hat,  hogy 
a  buzgó  rendőri  megfigyelők  tekintélyük  emelésére  egy- 
egy  jelentéktelen  adatból  mi  mindent  tudtak  kikövetkez- 
tetni, így  az  autochton  magyar  mozgalmakban  három 
külön  párt  működését  vélték  felismerhetni  ;  az  első  állító- 
lag a  királyi  jogokat  igyekezett  mindinkább  megnyirbálni, 
Magyarországot  Galíciával  és  Erdéllyel  egyesíteni,  a  ma- 
gyar csapatokba  nemzeti  szellemet  oltani  és  Magyarország 
számára  Ausztriától  méltánytalan  kereskedelmi  előnyöket 
kicsikarni ;  a  második  már  a  pragmatica  sanctiót  kívánta 

felborítani  és  Magyarországot  az  osztrák  tartományoktól 
elválasztani ;  a  harmadik  pedig  egyenesen  demokratikus 
köztársaság  kikiáltását  tűzte  ki  feladatául.  Az  első  irány 
meghatározása  torzított  alakban  fedi  még  valamiképpen 
a  rendi  ellenzék  törekvéseit,  de  a  másik  kettő  alaptalan 
agyrém.  S  milyen  esztelen  kitalálásokat  jegyeztek  fel,  ha 
bizonyos  fenntartás  látszatával  fedték  is  magukat :  «álll- 
tólag»  Pesten  szabadkőműves-páholy  van,  amelynek  a  feje 
Széchenyi  István ;  «állítólag»  a  nemzetközi  propaganda 
szellemében  forradalmi  titkos  társaságok  alakultak  ;  «egy 
feljelentés  szerint»  van  egy  titkos  társaság,  amelynek 
független  magyar  köztársaság  megalapítása  a  programmja, 
stb.  Ez  a  korlátolt  és  felelőtlen  kiszolgáltatás  a  maga  torz- 
szülötteivel abból  élt,  hogy  minden  magyar  gondolatot 
és  tiszta  szándékú  egyént,  ha  nem  volt  a  kormány  feltétlen 
bámulója,  a  «Semper  aliquid  haeret»  elvére  gondolva,  a 
legnagyobb  hidegvérrel  megrágalmazott.  Szomorú  hatása 
minden  korlátoltsága  mellett  is  számbaveendő  a  magyar 
politikai  életről  vallott  felfogás  kialakításában.  Eszközei, 
a  titkos  jelentők  és  az  agent  provocateur-ök,  gyakran  a 
legalacsonyabb  erkölcsi  színvonalon  álltak,  mint  a  szeren- 
csétlen jurátusok  Júdása,  Lapsánszky  János,  akinek  a  tar- 
tásdíját Sedlnitzky  1838-ban  azzal  a  megokolással  emel- 
tette fel,  hogy  egészségét  a  kormány  érdekében  áldozta 
fel.  Elvetemültségük  nem  torpant  meg  sem  az  erkölcsök, 
tisztasága,  sem  az  egyén  kiválósága  előtt,  szótáruk  kifogy- 
hatatlan volt  a  gyalázó  jelzőkben,  mihelyt  az  ellenzék 
féríiairól  kellett  jelenteniök.  Ferenc  korában  mindenki 
gyanús  volt,  aki  élt ;  az  államértekezlet  gyámkodó  kor- 
szakának ilyen  nagyvonalú  rendőri  politikára  nem  volt 
többé  ereje,  de  legalább  gyanakodott  mindenkire,  akire 
akár  egy  felszólítás,  akár  csak  egy  névtelen  feljelentés 
következtében  ráirányult  a  figyelme.  Még  Deák  Ferenc 
sem  tudta  kikerülni  ezt  a  sorsot ;  mikor  18B9-ben  Bécs- 
ben járt,  a  rendőrség  figyelemmel  kísérte  minden  lépését. 
A  fiatal  konzervatívek  fellépése  némi  javulást  hozott 
ezekbe  a  tarthatatlan  viszonyokba.  A  magyar  közigazga- 
tás reformjának  1844.  évi  tárgyalásánál  felmerült  az  az 

eszme,  hogy  a  törvényhatóságok  felelős  vezetői,  a  fő- 
ispánok köteleztessenek  a  kancellária  s  azon  keresztül  a 
kormány  informálására.  Hartig  és  Kübeck  örömmel  ragad- 
ták meg  a  gondolatot,  sőt  alkotási  lázukban  tovább  is 
mentek  :  arra  hivatkozva,  hogy  a  kabinetbe  érkező  jelen- 
tések többnyire  minden  kritikát  nélkülöztek,  külön  iroda 
felállítását  javasolták,  ahol  a  megbízható  hivatalos  jelen- 
téseket haladék  nélkül  feldolgozhatják  s  ekként  lehetővé 
teszik  a  kormánynak  a  gyors  intézkedést.  Ez  az  észszerű- 
nek látszó  javaslat  később  tovább  módosult,  külön  infor- 
mációs iroda  terve  lett  belőle,  ahol  az  államértekezlettől, 
a  rendőrminisztertől,  az  államkancelláriától  és  a  hadi- 
tanácstól kapott  anyagot  dolgozzák  fel.  különös  tekin- 
tettel a  forradalmi  eszmékre.  Ebben  az  új  intézményben 
Ferstl  neve  mellett  szerepel  Wirkner  Lajosé  is,  aki  a  kan- 
celláriának volt  ügyes  tisztviselője  és  Metternichnek  egyik 
bizalmi  embere  magyar  ügyekben.  Jellemző,  hogy  az  új 
bizottság  jegyzőkönyveit  csak  Lajos  és  Ferenc  Károly 
főhercegek,  a  rendőrminiszter  és  az  államértekezlet  állandó 
tagjai  olvashatták  volna,  magyar  méltóság  nem,  sem  a 
nádor,  sem  a  kancellár.  1845-ben  az  uralkodó  el  is  rendelte 
az  új  szerv  felállítását  s  megszabta  munkakörét  és  szer- 
vezetét. 

Egy  szervvel  többet  teremtett  a  kormány,  a  nélkül, 
hogy  arra  szükség  lett  volna.  A  magyar  konzervatívek 
helyes  elgondolása  szerint  a  főispán  lett  volna  a  hivatalos 
tájékoztató,  a  kormány  azonban  visszaesett  a  régi  hibába, 
s  új  hivatalt  állított  olyan  jelentések  számára,  amelj^ek- 
ről  józanabb  tagjai,  Hartig  és  Kübeck  is  elismerték  enyhe 
kifejezéssel,  hogy  «nem  összefüggő))  képet  szolgáltatnak. 
A  valódi  cél  a  kormánv,  közelebbről  az  államkancellár 
egy  rögeszméjének  kiszolgálása  volt.  Két  gyanú  kínozta 
ugyanis  Metternichet  régtől  fogva  :  az  ellenzék  működése 
mögött  egj'Séges  irányítást,  egységes  szervezetet  sejtett, 
B  feltételezte,  hogy  a  liberális  magyar  ellenzék  összekötte- 
tést tart  fenn  az  osztrák  tartományokban  is  immár  nyíl- 
tan fellépő  ellenzéki  mozgalmakkal.  Főleg  az  utóbbi,  fon- 
tosnak  látszó   összefüggés   felkutatása  lett  volna   az   új 

tájékoztató  iroda  feladata.  Sedlnitzky  ugyan  utánajárt 
minden  nyomnak,  de  már  1845  közepén  kénytelen  volt 
beismerni  fáradozásainak  hiábavalóságát :  állandó  köz- 
pontja nem  volt  az  ellenzéknek,  ha  csak  Deákot  nem  tekin- 
tették annak  nagy  tekintélyénél  fogva.  Arra  is  felesleges 
volt  gondolni  Sedlnitzky  szerint,  hogy  az  ellenzék  titkos 
összeköttetést  tart  fenn  a  bécsi  vezető  körökkel,  mert 
a  legtitkosabb  hírek  kiszivárgását  is  megmagyarázta  a 
bécsi  magyar  tisztviselők  sűrű  érintkezése  rokonaikkal  és 
barátaikkal,  valamint  a  magyar  arisztokrácia  összekötte- 
tése a  monarchia  legmagasabb  köreivel.  A  kormány  azon- 
ban ezentúl  is  hitt  az  ellenzéki  központ  létében,  gyana- 
kodva figyelte  a  magyar  és  az  osztrák  vagy  cseh  politiku- 
sok érintkezését  egymással,  do  alapjában  véve  kidobott 
pénz  volt,  amit  az  irodára  szánt,  mert  pozitív  nyom  nem 
akadt.  Nem  is  akadhatott,  hiszen  a  magyar  politikai  élet 
gj^akorolt  ugyan  hatást  az  osztrákra  és  a  csehre,  de  nem 
közös  összeesküvések  alakjában,  hanem  az  ellenzéki  szel- 
lem erőteljes  megnyilatkozásával.  1838  után,  Metter- 
nich erélyének  ellanyhultával,  a  magyar  közvéleményt 
már  kevésbbé  izgatták  a  rendőrség  eszközei  és  útjai.  Sedl- 
nitzky jelentéseinek  volt  ugyan  tájékoztató  hatása,  de 
tettekig  azok   sem  ragadták  többé  a  kormányt. 

A  cenzúra  hatását  is  kevésbbé  szenvedte  meg  a  magyar 
szellemi  élet,  mint  az  osztrák.  A  magyar  konzervatívek  — 
egy-egy  megcsontosodott  kivételével,  mint  amilyen  gróf 
Cziráky  volt  —  kevéssé  lelkesedtek  a  könyvvizsgálatért 
és  a  cenzúráért,  ellenben  szívesen  felhasználták  volna  pozi- 
tív formában  a  sajtó  hatalmát  elveik  terjesztésére.  Az 
1836-ban  végleges  formába  öntött  könyvvizsgálati  és 
cenzúra-rendtartásnak  kimutathatólag  csekély  eredménye 
volt  s  az  újságok  az  egyes  korszerű  politikai  kérdéseket 
nagy  nyíltsággal  tárgyalták  olvasóik  előtt.  Könyvek  kéz- 
irataival már  nehezebb  volt  a  cenzúra  figyelmét  kijátszani, 
de  azért  a  röpiratirodalom  szépen  felvirágzott ;  a  szerzők 
külföldön  kinyomatták  a  műveiket  s  azok  száz  meg  száz 
példányban  éppúgy  megtalálták  az  utat  az  országba,  mint 
a  divatos  külföldi  liberális  művek. 

14* 


212 


Metternichnek  kitűnő  érzéke  volt  a  sajtó  befolyása 
iránt.  Valószínűleg  az  ő  elvei  érvényesültek  az  államérte- 
kezlet 1886-i  határozatában,  a  kormánypárti  sajtó  után: 
vágy  e  megnyilatkozásában.  Sedlnitzky  is  melegen  pár 
tolta  az  eszmét,  s  talán  nem  érdektelen  jelezni,  hogy  mi 
mindent  várt  tőle  az  ő  bölcsesége  :  a  népuralom  csábító 
dogmái,  a  liberalizmus  vezetőinek  bűnös  törekvései,  a 
filantropizmus  ürügye  alatt  terjesztett  demokratikus  mé- 
reg elleni  fellépést,  tévedések  és  rosszakaratú  híresztelések 
kiigazítását,  az  osztrák  kormány  rendeleteinek  védelmét 
a  fennálló  rend  ellenségeinek  támadásával  szemben,  olyan 
cikkek  közlését,  amelyek  növelik  az  alattvalók  szeretetét 
az  uralkodó  iránt,  előmozdítják  az  igazi  műveltséget,  eme- 
lik a  jó  és  a  helyes  iránti  érzéket.  —  Ez  a  hosszú  programm 
a  rendőrminisztérium  szokásos  kitételeit  tartalmazza  s  a 
veleje  az,  hogy  a  lap  a  kormány  szellemében  működjék, 
mert  az  a  helyes,  az  a  jó,  az  alkalmas  az  uralkodó  iránti 
szeretetet  megalapozni,  ami  a  kormány  elveit  védi  a  rossz- 
indulatú támadások  ellen.  Az  alkalmas  embert  meg  is  ta- 
lálta a  központ  Orosz  Józsefben,  a  kitűnő  tollú  közíróban, 
aki  jó  pénzért  vállalkozott  a  Jelenkor  című  lap  szerkesz- 
tésére. 

1841-ben  kénytelen  volt  a  kormány  újból  foglalkozni 
a  magyar  újságok  ügyével.  A  fennálló  cenzúra-rendeletek 
mellett  már  az  is  érthetetlen  volt,  hogy  a  lapok  nyugodtan 
közölték  az  ellenzéki  szellemű  megyék  felírásait,  de  még 
kellemetlenebb  feltűnést  keltett,  hogy  egj'ben  közölték 
a  helytartótanács  válasziratait  is,  tehát  olvasóikat  fel- 
világosíthatták az  ellenzék  és  a  kormány  között  napirenden 
lévő  harc  menetéről.  Egyelőre  nem  lett  mindebből  nagy 
baj,  mert  Sedlnitzky  minisztériumának  végtelen  lassúsága 
és  hanyagsága  következtében  egy  évig  elintézetlenül  fe- 
küdt az  ügy.  1842-ben  a  Pesti  Hírlap  demokratikus  iránya 
került  szóba,  s  a  kormány  most  már  a  kancelláriát  szólí- 
totta fel,  hogy  ügyeljen  az  újságok  szigorú  cenzúrázására. 
A  fiatal  konzervatívek  vezető  személyiségei  is  szívesen  vet- 
ték igénybe  az  államhatalom  sújtó  kezét,  hogy  annál  zavar- 
talanabbul szerezzenek  híveket   a   saját   elveik   számára. 

Nagy  tévedéseket  követtek  el.  Igaz,  némi  joggal  mutat- 
tak rá  a  magyar  sajtó  izgató  szerepére  a  nemzetiségi  harc 
terén,  de  megfeledkeztek  arról,  hogy  a  zágrábi  illir-pán- 
szláv  lap  cenzora,  Moyses  István,  egyike  volt  Gaj  első 
híveinek,  s  éppen  nem  igyekezett  megakadályozni  a  pán- 
szláv tanok  terjesztését.  Metternich  fellépése  egy  időre 
rendet  teremtett  itt  is,  de  amit  ő  helyesen  elgondolt,  azt 
elrontották  a  magyar  hatóságok  :  Moysest  eltávolították 
a  helyéről,  de  utóda,  a  magyarérzelmű  Mácsik  lehetetlenné 
tette  magát  s  képtelen  volt  ellátni  a  hivatalát,  mert  nem 
ismerte  a  horvát  irodalomban  már  elfogadott  új  irodalmi 
nyelvet.  Az  ő  személyének  volt  köszönhető  a  horvátok 
követelése,  hogy  az  egész  horvát  cenzúra-ügy  vétessék  ki 
a  helytartótanács  felügyelete  alól.  A  Metternich  által  ki- 
erőszakolt rövid  fegyverszünet  egyébként  igen  kevés  sze- 
repet játszott  a  nemzetiségi  harc  történetében,  mert  a 
magyar  újságok  úgysem  voltak  hajlandók  elkeseredett 
hangjuk  érezhető  mérséklésére. 

A  kormány  tisztában  volt  a  magyar  sajtó  jelentőségé- 
vel az  országot  megrázó  mozgalmakban,  de  azért  nem 
gondoskodott  róla,  hogy  megfelelő  tudósításokat  szerez- 
zen ennek  irányáról  és  hangjáról.  Az  államkancellár  ré- 
szére készült  ugyan  egy  darabig  rendszeres  lapszemle  a 
magyarországi  újságokból,  de  1843-ban  azt  is  beszüntet- 
ték, azzal  a  megokolással,  hogy  nem  éri  meg  a  ráfordított 
pénzt  és  fáradságot.  Így  csak  időnkint,  egy-egy  feltűnőbb 
kisiklásra  hívta  fel  a  rendőrminiszter  a  kormány  figyel- 
mét s  akkor  is  többnyire  a  cenzor  részesült  büntetésben, 
mint  kiderült,  rendesen  ártatlanul,  mert  egyéb  elfoglalt- 
ságai mellett  nem  jutott  ideje  az  eléje  terjesztett  kéziratok 
alapos  átvizsgálására. 

Apponyinak  a  modern  viszonyokon  iskolázott  szelleme 
mihamarabb  a  sajtó  felé  fordult,  s  egyik  feladatának  tekin- 
tette az  ellenzéki  szellemű  újságok  hatásának  ellensúlyo- 
zását. A  lapok  megvásárlása,  vagy  legalább  is  megnyerése 
napirenden  volt,  bár  a  kormánynak  előbb  kevés  szeren- 
cséje volt  ezen  a  téren,  mivel  áldozatokkal  sem  sikerült 
közvetlen  befolyást  szereznie  az  újságok  szerkesztésére. 


214 


A  fiatal  konzervatívek  két  vezéregyénisége,  Jósika  Samu 
és  Apponyi  György,  Wirkner  Lajos  bevonásával  1845-ben 
új  javaslatot  dolgozott  ki  a  magyarországi  és  az  erdélyi 
sajtó  felügyeletéről  és  irányításáról,  ök  jól  ismerték  a 
magyar  talajt  ;  tudták  tapasztalásból,  mily  könnyen  meg- 
találja az  újságokban  hirdetett  eszme  az  utat  a  megye- 
gyűlésekre és  onnan  az  országgyűlésre.  Azt  a  feladatot  tűzték 
tehát  a  kormány  elé,  hogy  vegye  kezébe  a  közvélemény 
irányítását  s  igyekezzék  minden  módon  hatni  a  tömegek 
hangulatára.  Javaslatba  hozták  a  cenzúra  eró'teljesebb 
vezetését,  esetleg  reformját,  a  sajtó  hatásának  rendszeres 
megfigyelését  az  érvényesülésre  törő  eszmék  megismerésé- 
nek szempontjából,  jó  cikkek  elhelyezését  a  külföldi  lapok- 
ban, valamint  a  kül-  és  belföldi  közönség  rendszeres  befo- 
lyásolását a  kormány  mellett.  A  sajtóban  felmerült  terve- 
ket és  javaslatokat  egy  bizottság  elé  utaltatták  volna,  hogy 
a  kisebb  jelentőségű  ügyekben  maga  döntsön,  a  fontosab- 
baknál  pedig  kikérje  az  államkancellár  elhatározását. 
Metternich  általánosságban  el  is  fogadta  ezeket  a  javas- 
latokat. Az  első  lépés  megvalósításukra  egy  új  újság- 
cenzúra-rendelet tervezete  volt,  amelyet  a  magyar  kan- 
cellár 1846-ban  terjesztett  a  kormány  elé,  mint  alkalmasat 
minden  izgalom  távoltartására  a  magyar  közönségtől. 
1847-ben  megért  az  új  sajtóhivatal  terve  is  ;  tekintélyes 
összetételében  megnyugtató  hatással  lehetett  a  régi  rend- 
szernek még  némi  hittel  bíró  férfiaira,  mert  személyzeté- 
hez tartozott  volna  egy  államkancelláriai  tanácsos  mint 
elnök,  két  szerkesztő,  két  fordító  és  egy  másoló.  A  józan 
Kübecknek  ugyan  voltak  az  új  tervezettel,  Metternich  és 
Sedlnitzky  elméjének  szülöttével  szemben  bizonyos  meg- 
okolt aggályai.  Némi  joggal  tartott  attól,  hogy  a  kormány 
ilyen  lépéssel  csak  beismeri  a  magyar  sajtó  hatalmának 
fontosságát,  eredményt  pedig  nem  várt  tőle,  mert  a  sajtó- 
ügy nem  bírja  el  a  bürokratikus  kezelést.  Ezért  inkább 
egy  szemle  mellett  voll,  amely  kritikailag  tárgyalja 
mindazt,  ami  kül-  és  belföldön,  újságban,  folyóiratban  és 
könyvben  Magyarországról  megjelent.  Egy  új  hivatal,  egy 
előreláthatólag  sikertelen  vállalkozás  alapítása  hozzátar- 

tozott  a  kormány  rendszeréhez  a  forradalom  küszöbén. 
Az  új  iroda  terve  későn  merült  fel,  éppúgy,  mint  az 
államkancellár  által  1845-ben  ajánlott  cenzúra-főigazgató- 
ságé és  legfőbb  cenzúra-kollégiumé,  amelynek  nemcsak- 
irányadó  szerep  jutott  volna  az  egész  birodalom  könyv- 
vizsgálatának vezetésében,  hanem  elvi  tüntetés  is  lett 
volna  egyszersmind  a  preventiv  cenzúra  mellett,  szemben 
Poroszország  cenzúra-ellenes  törekvéseivel.  Sedlnitzky 
hanyagsága  következtében  a  tervezet  már  nem  valósul- 
hatott meg  a  forradalom  előtt. 

A  rendszer  tévedése  abban  állott,  hogy  a  magyar 
újságoknak  már  egyszer  élvezett  szabadságát  és  ezáltal 
nyert  irányító  szerepét  az  elnyomatás  eszközeivel  akarta 
kiküszöbölni.  Ideig-óráig,  két  országgyűlés  között  még 
csak  el  lehetett  volna  érni  némi  eredményt,  de  az  ország- 
gyűlések fellépésének  hatása  alatt  úgyis  meg  kellett  volna 
hátrálnia  a  rendszeres  tájékoztatáshoz  szokott  közvélemény 
előtt.  Ha  1840  körül,  amikor  az  ellenzéki  sajtó  példátlan 
népszerűsége  megalapozódott,  a  kormány  a  reformok 
élére  áll  s  reformeszméket  hirdet  a  kormányhű  lapokban, 
az  ő  sajtója  is  hatalom  lehetett  volna ;  csupán  cenzúrával, 
a  gondolatok  szárnyának  megnyirbálásával,  Ferenc  rend- 
szere sem  tudott  boldogulni,  nemhogy  erőtlen  utóda  a 
siker  reményében  vállalkozhatott  volna  ilyen  feladatra. 

A  rendőrállam  intézményeinek  Metternich  volt  a  leg- 
buzgóbb  pártfogója.  Igaz,  hogy  Kolowrat  sem  szólalt  fel 
ez  ellen  a  rendszer  ellen,  sőt  helyeselte  a  rendőrség  műkö- 
désének szellemét,  de  azért  az  utókor  előtt  az  állam- 
kancellárnak kellett  viselnie  mindezért  a  felelősséget. 
Éppen  ebben  van  közéleti  szereplésének  tragikuma  magyar 
viszonylatban.  Hiába  volt  számos  esetben  a  —  bár  későn 
felismert  —  reform  szószólója,  hiába  iparkodott  emel- 
kedett szempontból,  tárgyilagosan  vizsgálni  a  magyar 
helyzetet,  hiába  tett  nagy  szolgálatokat  a  magyar  társa- 
dalom széttagoltságának  gyógyításában  és  a  nemzeti 
igények  kielégítésében ;  hiába  küzdött  számos  esetben 
Kolowrat  és  kamarillája  ellen  a  magyar  érdekekért : 
személye  a  magyar  közvélemény  előtt  ellenszenves,  emléke 

szinte  megvetett  volt,  mert  joggal  bemie  látták  a  kibonta- 
kozó szellemi  élet  megbénítóját,  a  rendőrállam  rendszeré- 
nek védnökét.  Mikor  a  forradalom  alatt  a  néphangulat  fel- 
lángolt a  <'kamarilla»  ellen,  a  népjogok,  a  szellem,  a  nemzeti- 
Bég  eltiprói  ellen,  az  ő  személyét  tekintették  a  bukott 
világ  lobogójának,  jellegzetes  megtestesító'jének,  s  elsó'- 
sorban  ellene  fordult  a  felszabadulásukat  túlságosan  kiélő 
újságok  és  röpiratok  dühe.  Már  csak  ezért  sem  lehet 
személyét  a  kamarilla  fogalmától  különválasztani,  s  ezért 
kellett  a  kamarilla  működésének  ismertetésénél  az  egész 
halódó  régi  rendszer  életét  megjeleníteni,  alkotásait  és 
botlásait  személyi  tekintet  nélkül  felvázolni. 

Végszó. 

A  Habsburgok  birodalmának  története  a  múlt  század 
első  felében  gondolattörténeti  egészet  alkot,  amelyet  csak 
mesterségesen  lehet  külsőleges  szempontok  szerint  részekre, 
fejezetekre  bontani.  Az  egész  korszak  vezető  gondolata, 
minden  államférfi  állandó  gondja,  akár  Ferenc  uralmának, 
akár  az  erőskezű  uralkodó  gyenge  utóda  felett  gyámkódók- 
nak volt  a  tanácsadója,  ugyanaz  volt  :  a  monarchia  nagy- 
hatalmi állásának  a  megmentése.  A  legtehetségesebb 
Habsburgok  egyike,  Károly  főherceg,  megállapította  a 
század  elején,  hogy  Magyarország  erejének  alaposabb 
kihasználása  nélkül  az  összbirodalom  nem  foglalhatja  el 
az  őt  megillető  helyet  s  ez  a  felismerés  a  mindenkori  kor- 
mányok állandó  gondolati  kincsévé  lett.  Számtalan  poli- 
tikai iratban  térnek  vissza  Magyarországgal  kapcsolatban 
az  ilyen  kifejezések  :  «a  monarchia  fontos  része»,  «az  össz- 
birodalonmak  kimeríthetetlen  erőforrások  felett  rendel- 
kező országa»,  —  hogy  maguk  után  vonják  a  különböző 
elgondolásokat,  miként  lehetne  ezeket  a  bőséges  anyagi 
eszközöket  a  monarchia  érdekében  kihasználni.  A  harci 
lármától"  visszhangzó,  válságos  évek  tapasztalásai  paran- 
csolólag  követelték,  hogy  a  birodalom  problémája  megol- 
dassók. 

II.  József  kísérletének  összeomlása  óta  vajmi  kevés 
volt  a  remény,  hogy  egy  nagy,  egészségesen  megszervezett 
álla7n  formájában  nyerjen  megoldást  a  kérdés.  A  monarchia 
létének  egyik  igen  súlyos  korszakában,  a  múlt  század  első 
évtizedében,  a  pénzügyi  nehézségek  már-már  döntő  tettre, 
a  magyar  alkotmány  gyökeres  reformjára  kényszerítették 
az  uralkodót.  A  jozefinista  hagyományok  életereje  bősé- 
gesebb volt,  semmint  gondolni  lehetett  volna,  s  csábító 
feladatnak  tüntette  fel  az  abszolutizmus  bevezetését  a 
birodalom  keleti  felében,  Ferenc  végül  is  lemondott  az 

államcsínnyel  való  kísérletezésről ;  a  jozefinizmus  azonban 
nem  volt  halott,  csak  szunnyadott.  Egyes  elemei  átitatták 
a  következő  nemzedékek  lelki  világát,  s  még  mindig 
lehetőnek  mutatták  a  birodalom  két  felének  egymáshoz 
közelítését  a  német  kultúra  jegyében.  A  végrehajtás  esz- 
köze, a  birodalom  egységének  biztosítéka  a  királyi  jogok 
kiterjedt  köre  volt.  Az  állami  élet  hatalmas  területeit 
engedte  át  az  életképtelen  rendiség  a  modernebb  jóléti 
államnak  s  magától  értetődő  volt  a  gondolat,  hogy  ezeken 
a  területeken,  a  társadalmi  és  a  szellemi  élet  területén 
folytatódjék  a  kiegj^enlítési  folyamat  a  birodalom  külön- 
böző részei  között.  A  királyi  jogoknak  sértetlenül  való 
megőrzése,  erélyes  védelme,  erkölcsi  kötelességévé  vált  az 
uralkodónak  és  kormányának,  mert  ezt  kívánta  a  biro- 
dalom érdeke  éppúgy,  mint  az  uralkodóházé,  A  magyar 
belpolitika  hosszú  ideig  csupán  ebből  a  szempontból  érde- 
kelte a  kormányt  ;  azért  állott  ellenségesen  szemben  az 
ellenzéki  szellemű  rendiséggel  és  a  kibontakozó  liberális- 
nemzeti mozgalommal,  mert  mindkettő  fokozatosan  enged- 
ményeket tudott  kicsikarni  a  királyi  jogok  rovására. 

Építő  gondolat  a  birodalmi  eszme  megszilárdítására 
nem  merült  fel  a  kormánykörökben,  csak  a  korszak 
végén,  a  magyar  konzervatívek  sugalmazása  nyomán. 
Ekkor  belátta  Bécs,  hogy  maga  követett  el  pótol- 
hatatlan mulasztást,  amikor  a  magyar  és  az  osztrák 
gazdasági  érdekeket  a  közbenső  vámok  fenntartásával 
elkülönítette  egymástól  s  ezzel  a  magyar  társadalmat  nehéz 
anyagi  helyzetbe  hozta,  mert  ekként  megerősödött  a 
magyar  lelkekben  a  különállás  érzése.  Termékeny  gondolat 
Ithé'ti'tt  az  eg}' séges  vámterület  megteremtése,  valamint 
a  német  műveltségű,  sőt  nagyobb  részében  német  szár- 
mazású és  nyelvű  polgárság  megerősítése,  de  mindkettő 
későn  foglalkoztatta  a  kormányt.  Amíg  a  magyar  rendek 
maguk  kérték  a  közbenső  vámvonal  lebontását,  vagy 
legalább  is  a  teljes  kölcsönössséget  Ausztriával,  az  osztrák 
kormányzat  utasította  el  magától  ezt  a  gondolatot,  rész- 
ben kicsinyes  kincstári  aggályok  miatt,  részben  pedig 
azért,  mert  a  birodalom  terheket  vállaló  részének  kivált- 

ságos  állást  kivánt  biztosítani.  Később  rájött,  hogy  el- 
hibázta a  sorrendet :  előbb  a  magyar  társadalom  anyagi 
erejét  kell  emelnie,  hogy  nagyobb  terheket  vállalhasson 
az  összbirodalom  érdekében,  de  akkorra  már  annyira 
kifejlődött  a  magyar  nemzeti  állam  gondolatán  belül  a 
gazdasági  autarkiára  való  törekvés,  hogy  a  közös  vám- 
terület megalkotása  a  nemzet  egy  részénél  nem  talált  volna 
kedvező  fogadtatásra.  Hasonló  pótolhatatlan  mulasztást 
követett  el  a  kormányzat  a  polgári  osztállyal  szemben  is, 
amelynek  az  érdekeit  hosszú  ideig  elhanyagolta,  fejlődését 
a  magyar  ipar  és  kereskedelem  gúzsbakötésével  meggátolta; 
amikor  végre  ráeszmélt  politikája  elhibázott  voltára  és 
fellépett  a  polgárság  védőjéül,  ez  az  értékes  társadalmi 
osztály  túlhaladott  már  a  birodalmi  fejlődés  folyamatán, 
rohamosan  magyarosodott,  politikai  nézeteiben  s  anyagi 
életformájában  elérkezett  a  magyar  nemességgel  való  össze- 
olvadás küszöbére. 

A  német  kultúra,  mint  összekötő  kapocs  egy  ideig  haté- 
konynak látszott.  A  szellemi  élet  kapcsolatainak  kiépítése, 
a  biedermeyer-életforma  bevonulása  a  magyar  földre, 
határozott  nyereséget  jelenthetett  volna  a  birodalmi  gon- 
dolatnak, ha  a  magyarság  rá  nem  tért  volna  már  szellemi 
téren  is  az  autonómia  útjára.  Az  öncélúvá  lett  magyar- 
nyelvi és  nemzetiségi  mozgalom  azzal  fenyegetett,  hogy 
elszigeteli  az  országot  a  monarchia  keretein  belül.  Ez  a 
meggondolás  magyarázza  meg  a  bécsi  körök  elkeseredett 
ellenállását  a  nyelvi  reformok  ellenében,  ez  magyarázza 
i^^g  ^  gyűlölet  és  a  félelem  érzetének  paroxismusát, 
amelyet  a  magyar  nemzeti  gondolat,  a  «magyarizmus» 
felkeltett.  A  kormánynak  nem  volt  életképes  ellenpro- 
grammja  e  mozgalommal  szemben  ;  egyes  államférfiak  gör- 
csösen ragaszkodtak  ugyan  a  jozefinizmus  hagyatékához, 
s  elavult  gondolkozásuk  még  mindig  nem  mondott  le  a 
reményről,  hogy  a  német  nyelv  és  kultúra  az  összbirodalom 
kittjévé  válhatik.  Másik  részük  az  ausztroszlavizmusban 
kereste  a  magyarizmus  ellenszerét.  A  faji  egyénisége 
öntudatára  ébredt,  német  műveltséggel  átitatott  katolikus 
szlávság  felhasználása  a  magyar  mozgalmak  ellenében,  a 

szlávok  egységének  állítása  a  német  megalapozottságú 
egység  helyére,  oly  gondolatmenetnek  lett  megindítójává, 
amely  később  túlnőtt  pártfogói  vágyainak  határán. 
Jozefinizmus  és  ausztroszlavizmus  :  e  két  irány  magában 
foglalja  a  korszak  egész  politikai  bölcsességét ;  hatásuk 
alól  csak  a  nem-osztrák  Metternich  tudta  mentesíteni 
magát.  Az  ő  föderalizmus  felé  közeledő  rendszere,  amely 
az  egységet  a  kormány  és  a  legfőbb  közigazgatási  szerv 
egységében  igyekezett  megtalálni,  lehetővé  tette  a  biro- 
dalom minden  nemzeti  kultúrájának  a  fejlődését,  s  nem 
állott  ellenségesen  szemben  a  magyar  nemzeti  mozgalom- 
mal sem,  ha  csak  nem  azért,  mert  képviselői  a  fennálló 
társadalmi  rend  megbontását  célzó  eszmék  szolgálatában 
állottak.  Tulajdonképpen  nem  tudott  tisztába  jönni  a 
kormány  az  egész  korszak  alatt  azzal,  hogy  milyen  hatá- 
rokig tűrheti  a  magyar  nemzetiség  természetes  jogainak 
kifejlését.  Amíg  hatalmában  állott,  bénítólag  hatott  a 
magyar  nemzeti  törekvésekre,  s  mikor  nem  tudta  feltartani 
többé  őket,  engedékenységéért  nem  számíthatott  többé 
a  nemzet  hálájára.  Az  ellenállás  miatt  keserű  ízűvé  vált 
mozgalom  a  német  kultúrát,  a  birodalmi  egység  egyik  leg- 
fontosabb elemét  végül  csakugyan  ellenségének  tekintette. 
Ekként  minden  magyar  törekvés  a  birodalmi  eszmével 
való  ellentétbe  torkollott.  Pedig  lett  volna  a  kormánynak 
egy  nagy  fegyvere,  amelynek  alkalmazását  kellő  időben 
az  egész  magyarság  éppúgy  hálával  fogadta  volna,  mint 
a  vámpolitika  reformját.  A  magj^ar  társadalom  reform- 
vágyával anyagi  eszközei  nem  állottak  összhangban  ;  az 
eladósodott  földbirtok  és  a  kicsinyes  gondokkal  küzdő 
magyar  ipar  és  kereskedelem  rászorult  Ausztria  fejlettebb 
gazdasági  életének  segítségére.  Magyarország  királya 
osztrák  császár  is  volt ;  a  császárnak  a  király  segítségére 
kellett  volna  sietnie,  osztrák  tőkét  alkalmaznia  a  magyar 
földbirtok  tehermentesítésére,  a  közlekedési  utak  kiépí- 
tésére, egységesen  kellett  volna  megszerveznie  kereskedelmi 
ós  út-hálózatát,  összekötni  minden  társadalmi  osztály 
érdekét  a  birodalom  nagyhatalmi  állásával :  ez  lett  volna 
a  gyümölcsöző  fejlődésnek,  a  Dunamedence  korszerű  kiépi- 

tósónek  az  útja.  Erre  is  későn,  a  magyar  autarkiás  törek- 
vések hatása  alatt  eszmélt  rá  a  kormány,  s  ekként  kien- 
gedte kezéből  ezt  a  hatásos  fegyvert  is. 

Csupán  negatív  eszközökkel,  ellenállással,  kétséges  jogok 
kihasználásával,  rendőri  szisztémával  és  az  új  gondolatok 
kiirtásával  nem  lehetett  teremteni,  de  fenntartani  sem. 
A  régi  rendszer  a  haladás  gondolatát  nélkülöző  konzervatív 
rendet  sokáig  a  birodalom  létérdekének  tekintette.  Minden 
ellenkező  véleménnyel  szemben  megállapítható  volt,  hogy 
a  kormány  által  képviselt  konzervatizmus  csak  kicsinyes 
javításokig  tudott  eljutni  —  azokat  sem  hajtotta  végre 
idejekorán  —  de  újat  teremteni,  a  meglevő  értékes  elemeit 
továbbfejleszteni,  építŐ  konzervatív  munkát  folytatni : 
mindez  távol  állott  tőle.  Ha  a  magyar  nemzeti  törekvések- 
ben birodalomellenes,  elszakadásra  vezető  elemeket  is 
sejtett,  magának  kellett  volna  a  fel  nem  tartóztatható 
mozgalomnak  élére  állania,  hogy  azt  termékenyebb,  szer- 
vesebb fejlődés  felé  vezesse.  A  magyar  reformgondolat 
nyugodtan  átengedhette  magát  a  liberalizmus  irányításá- 
nak, mert  felülről  nem  kapott  konzervatív  szellemű  ösztön- 
zést. Amikor  a  magyar  konzervatívek  nyomása  alatt  a 
negyvenes  években  végre  kiadta  Bécs  a  jelszót,  hogy  a 
reformok  ügyét  maga  akarja  a  kezébe  venni  s  valóban 
értékes  reformprogrammot  dolgoztatott  ki,  el  kellett 
maradnia  az  eredményutínV  -^'-►i.ert  a  nemzet  az  önsegély 
útjára  tért,  s  politikai  esziuóit  &!';s,4ig  lehetett  többé  a  rend- 
szerrel összeegyeztetni. 

A  felsorolt  mulasztási  bűnöknek,  a  birodalmat  össze- 
kötő kapcsolatok  elhanyagolásának  annál  biztosabban  az 
összeomlás  útjára  kellett  vezetnie,  mert  a  kormány  a 
politikai  okosságtól  parancsolt  legelemibb  kötelességeit  is 
elhanyagolta.  A  királyi  jogok  fenntartásáért  küzdött, 
hogy  azok  segítségével  megmentse  a  birodalom  egységét, 
de  minden  tanács  és  intés  ellenére  semmit  sem  tett  szervei 
tekintélyének  emelésére,  s  úgyszólván  ellenállás  nélkül 
feladta  a  törvényhatóságokra  való  tevékeny  felügyeletnek 
értékes  jogát.  Ezen  a  téren  is  a  magyar  konzervatívek 
fellépése  tudott  csak  a  felismeréstől  a  tettekig  elvezetni, 


mindenesetre  későn,  1845-ben,  amikor  az  eredmény  kilá- 
tásai már  erősen  megcsappantak.  Úgyszintén  érthetetlen 
dolog,  hogyan  képzelte  a  kormány  egyáltalában  a  kormány- 
zás lehetőségét  az  ország  ismerete  nélkül.  Igaz,  a  magyar 
kormányszervnek,  a  kancelláriának  kötelessége  lett  volna 
a  magyarországi  viszonyok  felől  tájékoztatást  nyújtania, 
de  nem  egy  ízben  kitűnt,  hogy  a  Bécsben  székelő  kancellária 
maga  sem  ismerte  kellőképpen  az  ország  hangulatát,  a 
magyarországi  kormányszervben,  a  helytartótanácsban 
pedig  nem  volt  bizalom,  túlságosan  rendi  érdekekhez 
ragaszkodónak,  később  túlságosan  magyar  érzelműnek 
tartották.  Ez  a  gyanakvási  szellem,  a  bizalmatlanság  a 
hivatalos  és  természetszerűen  felelősséges  szervek  iránt,  a 
rendszer  egyik  szembetűnő  jelensége  volt,  s  elvezetett  a 
rendőri  hírszolgálat  kiépítésére.  Tehát  nem  a  főispán  vag\^ 
más  megyei  tisztviselő  és  hatóság  gyakorolt  elhatározó 
befolyást  a  Magyarországról  való  helyzetkép  kialakítására, 
hanem  a  kormány  legtöbb  tagja  előtt  is  ismeretlenül 
maradt  névtelenek  —  a  rendőrminiszter  kivonatosan,  a 
jelentő  megnevezése  nélkül  terjesztette  fel  a  hozzá  érkezett 
híreket,  —  s  ez  a  kép  eredetének  megfelelően  elfajult,  hamis, 
sokszor  rosszakaratú  is  volt.  Mindamellett  kormányintéz- 
kedéseknek, vagy  legalább  egyéni  háborgattatásoknak 
forrásává  válhatott,  ami  értékét  nem  emelte,  ellenben  a 
kormányrendszer  iránt  gv'V*^*fcict  úliott  a  lelkekbe.  Ter- 
mészetes volt,  hogy  a  neníí'^^t  kü^idött  a  rendőri  intézmény 
ellen,  küzdött  a  cenzúra  ellen,  amelyet  felülről  és  alulról 
éreztetett  hatások  ingadozóvá,  bátortalanná  s  éppen  ezért 
nem  egyszer  igazságtalanná  tettek. 

Végzetes  mulasztása  volt  a  rendszernek,  hogy  ha  már 
a  birodalmi  eszme  megmentését  tűzte  ki  célul,  nem  gondos- 
kodott megvalósításának  sem  módjáról,  sem  eszközeiről. 
Az  elmondottak  után  alig  lehet  kétséges,  hegy  Magyar- 
ország viszonyai  hatással  voltak  az  osztrák  viszon^^ok 
alakulására,  hogy  a  kcrmány  Magyarországon  nemcsak 
ottani  állását,  hanem  az  ausztriait  is  védte.  Kötelessége 
lett  volna  tehát  a  Magyarországon  felmerült  áramlatokkal 
szemben  tisztázni  a  maga  álláspontját,  tekintet  nélkül  arra, 


2*28 


vájjon  a  magyar  fejlődés  autonómiájának  sérelmével 
teszi-e.  Maga  a  tény,  egy  világos  vonal,  világos  politikai 
irány  kijelölése  lett  volna  fontos,  s  egyben  gondoskodnia 
kellett  volna  arról,  hogy  szándékai  legalább  megbízható 
hívei  körében  ismertek  legyenek,  s  azok  e  gondolati  mag 
körül  csoportosulhassanak.  Ezzel  szemben  számtalan  volt 
a  panasz,  hogy  senki  sem  ismeri  a  bécsi  központ  állásfog- 
lalását —  nem  is  lehetett  ismerni,  mert  akárhányszor  egy- 
általán nem,  vagy  pedig  túlkésőn  alakult  ki.  A  konzer- 
vatív párt  programmjának  fóVonásai  csak  1846-ban 
jegecesedtek  ki  a  fiatal  magyar  konzervatívek  sürgetésére, 
amikor  már  csak  a  jövő  történetírója  számára  lehetett 
jelentőségük,  s  nem  az  időszerű  politikai  kérdések  eldön- 
tésére. 

Annál  feltűnőbb  tünet  ez,  mert  az  életbevágón  fontos 
problémákról  alapjában  véve  a  kormánynak  minden 
tagja  egyöntetűn  alakította  ki  véleményét.  Elvi  eltérések 
nem  voltak  közöttük,  ellenben  igen  nagy  különbségek  a 
szándékok  tisztasága,  a  meggyőződés  szilárdsága  és  a 
politikai  becsületesség  terén.  Az  a  kép,  amelyet  a  fentiek 
után  a  régi  rendszer  vezető  embereiről,  gondolataik  és 
tetteik  alapján  ki  lehet  alakítani,  nem  ellenszenves.  Sok 
jó  szándék  volt  nagy  részükben,  sok  becsületes  meggyőző- 
dés, munkásság  és  hivatástudat.  Vétkeik  többnyire  nem 
ferde  szándékbői,  hanem  az  idők  szellemének,  az  erő- 
viszonyoknak helytelen  felismeréséből  fakadtak  ;  ernyedt- 
ségük  a  rugalmasság  hiányából,  tanácstalanságukból  és 
tehetetlenségükből  magyarázható.  A  legtöbb  esetben 
csupán  mulasztási  bűnökről  lehetettt  szó ;  igaz,  hogy 
ezek  a  bűnök  súlyosaknak  bizonyultak  s  nemcsak  a  kor- 
mány tekintélyét  tették  tönkre,  hanem  aláásták  az  egész 
rendszert  s  végtelen  károkat  okoztak  a  birodalomnak. 

Ezt  a  minden  keménysége  mellett  is  felmentő  ítéletet 
nem  lehet  általánosítani.  A  magas  erkölcsi  színvonalon 
álló,  humanizmustól  átitatott  férfiak  mellett,  mint 
amilyen  Kübeck  volt,  vagy  a  szellemi  és  egyben  társadalmi 
előkelőség  képviselői  mellett,  működött  egy  kör,  amelynek 
őszinteségében  éppúgy  kételkedni  lehet,  mint  loyalitásá- 

ban  ós  módszereinek  tisztaságában.  Kolowrat  állott  a 
központban,  körülötte  pedig  azok,  akiket  vagy  a  közös, 
elsősorban  csehországi  talajból  fakadó  meggyőződés, 
vagy  a  lelkiismeretlen  kapaszkodás  és  a  belügyminiszter 
hiúságának  kihasználása  mentesített  az  összkormány 
aggályaitól  és  előkelő  felfogásától.  Jellemző  politikai  tulaj- 
donságuk a  rivalizálásnak  és  az  intrikának  túlzása,  a 
józan  kiegyezés  kerülése,  tehát  a  jószándék  hiánya.  Mód- 
szerük az  önálcázás,  a  homályban  való  rombolás,  ellen- 
feleik tekintélyének  lejáratása,  amire  fejük,  Kolowrat 
nyújtott  klasszikus  példát  az  államkancellár  elleni  harcá- 
ban. A  birodalom  problémáját  az  ausztro-szláv  gondolat 
alkalmazásával  gondolták  megoldhatónak,  de  feltehetőleg 
azt  is  elárulták  volna  abban  a  pillanatban,  amint  megfelelő 
hatalmi  eszközök  függetlenítették  őket.  Talajuk  nem  a 
történeti  jog,  mint  Metterniché  és  híveié,  hanem  az  arisz- 
tokrata abszolutizmus  ;  társadalmi  meggyőződésük  éppoly 
arisztokratikus,  mint  az  államkancelláré,  a  rendőrállam 
is  megfelelt  céljuknak,  de  azért  taktikai  szempontból 
rokonszenvet  mutattak  az  új  eszmék  iránt,  hogy  a  tömeg- 
hangulat egyeduralomhoz  segítse  őket.  A  nemzetiségi 
kérdést  nem  is  akarták  észszerűen  megoldani,  hogy  a 
törzsekre  atomizált  birodalom  felett  annál  biztosabban 
kiépíthessék  rendszerüket,  ök  voltak  a  magyar  kérdés 
megmérgezői,  s  a  magyar  nemzetiség  kifejlődésének  esküdt 
ellenségei,  ők  használták  ki  a  titkos  kabineti  utat  a  magyar- 
ság és  saját  vetélytársaik  ellen,  ók  rágalmazták  meg  a 
magyar  államférfiakat,  mihelyt  terveikkel  ellenkező  néze- 
teket férfiasan  mertek  képviselni.  Kezükben  volt  az  állások 
betöltése,  a  hivatalnokok  sorsa,  de  hatalmukat  sohasem 
használták  ki  becsületes  és  nagyvonalú  elgondolások  meg- 
valósítására. 

ök  voltak  a  régi  rendszer  belső  felbomlásának  elő- 
idézői, ők  alkották  a  kamarillát. 

